
Pentru Theresa, care mi-a fost 
cel mai mare admirator si cel 


mai bun dintre prieteni. 
Introducere 


Se va spune că, deşi relaxarea este plăcută, oamenii nu 
ar şti să-şi umple zilele dacă ar petrece muncind doar 
patru ore din cele douăzeci şi patru. în măsura în care 
acest lucru este adevărat în lumea modernă, în aceeaşi 
măsură este şi o condamnare a civilizaţiei noastre; iar 
lucrul acesta nu ar fi fost adevărat în nici o perioadă 
anterioară. în trecut exista o capacitate de joacă şi de 
distracţie care a fost, la un moment dat, inhibată de 
cultul eficienţei. Omul modern crede că totul trebuie 
făcut de dragul a altceva şi 


niciodată de dragul său. 
Bertrand Russell, Laudă trândăviei, 1932 


Răspundem la e-mailuri de la muncă duminică seara. 
Citim nenumărate articole despre cum să ne păcălim 
creierul ca să obţinem şi mai multă productivitate. Ne 
tăiem pozele şi folosim filtre înainte de a le posta pe 

reţelele de socializare ca să primim aprecieri. Citim 
doar primele două paragrafe din articolele pe care le 
găsim interesante pentru că nu avem timp să le citim în 
totalitate. Suntem suprasolicitati şi prea stresaţi, 
suntem constant nesatisfacuti şi ne dorim să atingem o 
limită care se depărtează mai mult şi mai mult. Suntem 
membri ai cultului eficienţei şi ne sinucidem cu 
productivitate. 

Citatul de la începutul acestei introduceri a fost scris în 
1932, la scurt timp după prăbuşirea pieţei de valori din 
1929, care a provocat Marea Criză. „Cultul eficienţei" 
descris de Russell precedă cel de-al Doilea Război 
Mondial, naşterea rock-and-rollului, a drepturilor civile 
şi a începutului secolului XXI. Ba chiar mai important, 
din punctul meu de vedere, a fost 

descris înainte de apariţia internetului, a telefoanelor 
inteligente şi a reţelelor de socializare. 

Cu alte cuvinte, nu tehnologia a creat acest cult; pur şi 
simplu, s-a adăugat la o cultură deja existentă. 
Generatii întregi ne-am simţit oribil în timp ce am 
muncit pe brânci. Am tras de noi atât de mult timp, 
încât am uitat încotro ne îndreptăm şi ne-am pierdut 
capacitatea de a fi relaxaţi şi jucausi. 

Iată care este concluzia: suntem singuri, bolnavi si 
predispusi la sinucidere. în fiecare an, mai iese la iveală 
un chestionar care ne arată că oamenii sunt mai izolaţi 
şi mai depresivi decât în anul anterior. E vremea să 
încetăm să mai privim pasivi cum lucrurile merg în 
direcţia greşită. Este timpul să ne dăm seama ce e în 
neregulă. 

Toată viaţa mea am fost hotărâtă. Acest cuvânt a fost 
folosit pentru a mă descrie încă din şcoala primară. 
Dar hotărât nu este mereu un compliment, mai ales 
când este folosit pentru a descrie o femeie. Nu este 
chiar acelaşi lucru cu ambițios şi are un sens uşor 
diferit faţă de termenul agresiv. Sincer, cred că hotărât 
mi se potriveşte destul de bine. Mereu am văzut 
progresul ca fiind, în mod inerent, virtuos şi bun. 

Copil fiind, îmi făceam liste lungi cu lucruri de făcut în 
fiecare zi (am avut un planificator zilnic încă de la 
frageda vârstă de 12 ani) şi mă asiguram că terminam 
mai multe sarcini decât îmi propuneam zilnic. Când 
eram la dietă, mă motivam singură, spunându-mi că 
mâine voi cântări mai puţin decât astăzi, chiar dacă aş 
fi cântărit mai puţin cu câteva grame. Dacă îmi 
petreceam după-amiaza uitându-mă la filme la televizor, 
mă simţeam vinovată. Eram îngrozită că m-ar vedea 
cineva pe canapea şi mi-ar spune că sunt leneşă. 
Hotărârea mea m-a ajutat să am succes în viaţă. M-a 
susţinut în viaţa de părinte singur, în cazul 
concedierilor sau al accidentărilor. M-am împins 
singură de la spate să realizez volume incredibile de 
muncă atât acasă, cât şi în carieră. Dar, într-un anumit 
punct, hotărârea s-a întrepătruns cu spaima: spaima că 
toată munca şi eforturile mele nu vor fi niciodată de 
ajuns. 

într-un final, am avut noroc. Am obţinut multe dintre 
lucrurile pe care mi le- am dorit înainte să împlinesc 40 
de ani şi am avut timp să mă opresc, să respir puţin şi 
să-mi reexaminez stilul de viaţă. Cu toate că mereu am 
fost o persoană hotărâtă, am fost şi epuizată, stresată, 


copleşită. Mi-am asumat lipsa de energie ca fiind un 
efect advers al faptului că eram un părinte singur, cu 

mai multe slujbe şi bani prea puţini pentru a-mi acoperi 
toate cheltuielile. Presupunerea mea era că stresul se 
va termina odată ce voi fi atins stabilitatea financiară. 


Dar această presupunere, la fel ca multe altele, a fost 
greşită. Momentul la care am visat atât a venit în urmă 
cu câţiva ani: am atins nivelul de stabilitate care m-ar fi 
făcut să mă simt mai mult decât relaxată. Am reuşit să 
îmi achit toate datoriile pe care le aveam. Am pus 
deoparte chiar şi-o sumă respectabilă şi mi-am făcut un 
cont de pensie. De-abia aşteptam nopţile de relaxare şi 
odihnă. M-am aşteptat să simt cum scap de povara şi de 
stresul celor 20 de ani de epuizare, dar acea uşurare nu 
a venit niciodată. 

Planificatorul meu zilnic (în continuare, o agendă cu 
pagini de hârtie) era la fel, dacă nu chiar mai plin de 
sarcini decât fusese înainte să-mi plătesc datoriile. 
Volumul meu de muncă era la fel de mare cu o singură 
slujbă, cum fusese şi cu patru. Seara eram la fel de 
epuizată ca întotdeauna. 

Mi-am dat seama că nu circumstanţele în care mă aflam 
îmi provocau stres, ci obiceiurile pe care le aveam. în 
vreme ce lista cu lucruri de făcut la birou se micşora 
din ce în ce mai mult, găseam noi sarcini care să-mi 
umple timpul liber. Acasă, am decis, în sfârşit, că am 
timp să-mi fac singură pâinea şi să învăţ limba spaniolă. 
în loc să gătesc aceleaşi reţete vechi din cartea mea de 
bucate favorită, am început să caut pe internet 
mâncăruri noi şi exotice care necesitau ore întregi de 
cumpărături pentru a face rost de toate ingredientele. 
Am fost de acord să intru în două comitete de consiliere 
şi am ales să încep să scriu pe un blog. Şi în fiecare 
săptămână, vinerea, mă prăbuşeam pe canapea şi mă 


CELESTE HEADLEE 


INUMIUTIV 


gândeam la cum obişnuiam cândva să mă întâlnesc cu 
prietenii şi să ieşim la un pahar, pe când acum chiar nu 
mai aveam timp pentru asta. 

Am avut câteva întrebări dure pe care să mi le adresez: 
De ce? De ce fac asta? De ce face oricare dintre noi 
asta? 

în ultimii câţiva ani, am căutat răspunsul la aceste 
întrebări. Acel eseu vechi de 87 de ani al lui Bertrand 
Russell m-a făcut să înţeleg. Am luat în 

considerare faptul că rareori fac lucruri doar de dragul 
de a fi făcute, ci le fac cu scopul ca hotărârea mea să se 
îmbunătăţească şi să fie productivă constant. Mult prea 
mulţi dintre noi am fost tentaţi de cultul eficienţei. 
Suntem hotărâți, dar ne-am pierdut acum mult timp 
motivul pentru care suntem aşa. Ne judecăm starea de 
zi cu zi în funcţie de cât de eficienţi suntem, nu de cât 
de satisfacuti. 

Căutăm cea mai bună metodă de a face orice, de la 
şedinţe şi exerciţii fizice până la grătare, şi suntem 
tentaţi să ne îmbunătăţim viaţa cu „uneltele supreme". 
Suntem ca nişte mecanici care construiesc o maşină 
asamblând piesele de ultimă generaţie, concentrați 
doar să găsim cele mai bune lucruri din orice, şi nu să 
descoperim acele părţi care se potrivesc unele cu 
altele. Rezultatul este o maşină care se chinuie să 
pornească şi căreia îi tot moare motorul. 

Ce este cultul eficienţei? Este un grup ai cărui membri 
cred cu ardoare în valoarea activităţii constante, în 
găsirea celui mai eficient mod de a realiza orice şi totul. 
Sunt ocupati tot timpul şi şi-au făcut o credinţă din 

faptul că tot efortul lor le câştigă timp şi le 
îmbunătăţeşte vieţile. 

Dar se înşală. Eficienţa este o iluzie. Ei cred că sunt 
eficienţi când, de fapt, doar îşi pierd timpul. 
Imagineaza-ti că trebuie să înveţi să inoti. Citesti cărţi 
despre înotat, cumperi o serie de DVD-uri pe subiect, 
participi la un webinar despre asta. Poate chiar o să-ţi 
instalezi nişte aplicaţii pe telefon care să îţi ţină 
evidenţa timpului de înot şi care să te ajute să 
descoperi cele mai apropiate bazine. Faci tot ce poţi ca 
să înveţi să inoti, atât că nu te bagi in apă. 

Din ce în ce mai des, aceasta este abordarea noastră 
faţă de rezolvarea problemelor. 

Ne investim timpul, energia şi banii truditi din greu in 
lucruri despre care considerăm că ne vor face mai 
eficienţi, dar acele lucruri ajung să ne răpească timpul, 
să ne epuizeze şi să ne streseze, fără ca noi să ajungem 
mai aproape de țelul nostru. Luăm măsuri 
extraordinare ca să devenim mai productivi, numai că 
se întâmplă exact opusul. Există vreo explicaţie destul 
de bună pentru asta? 

Hotărârea umană de a creşte şi de a ne îmbunătăţi 
constant este înnăscută şi, în multe feluri, este 
condamnabilă. Omul modern e pe-aici de numai 300 
000 de ani (comparativ cu cele 66 de milioane de ani 
care au trecut de când au dispărut dinozaurii) şi totuşi 
am ajuns departe de tot fata de bordeiele de pământ 
ale primilor Homo sapiens. 

Am îndurat greutăţi incredibile şi tragedii de necrezut, 
dar ne-am dezvoltat un mecanism de adaptare care să 
ne oprească din a cădea în disperare. Se numeşte 

banda de alergare hedonică. Este tendinţa speciei 
noastre de a-şi modifica atitudinea în aşa fel încât, orice 
lucru oribil ni s-ar întâmpla, să ne putem întoarce rapid 
la acelaşi nivel de fericire de care ne bucuram înainte 
de evenimentul traumatic. 

Totuşi, există un şiretlic: funcţionează şi invers. Cu alte 
cuvinte, dacă ni se întâmplă o schimbare incredibil de 
fericită, nu înseamnă că ne vom continua viaţa mai 
fericiţi. în schimb, banda de alergare hedonică ne 
aduce înapoi la starea mentală în care eram înainte de 
mărirea de salariu, de noua casă sau de kilogramele în 
minus. Asta înseamnă că mulţi dintre noi nu sunt 
niciodată satisfacuti. 

Imagineaza-ti că ai câştigat, în sfârşit, un milion de 
dolari. Intervine euforia, nu-i aşa? Greşit. Mintea ta se 
va ajusta mereu şi te va trimite înapoi în punctul de 
plecare a fericirii tale. După cum explică chiar dr. Alex 
Lickerman, autor al volumului The Undefeated Mind: 
On the Science of Constructing an Indestructible Seif: 
„Nivelul nostru de fericire se poate modifica 
tranzitoriu, ca răspuns la evenimentele vieţii, dar apoi 
se întoarce, aproape întotdeauna, la nivelul său de 
bază, pe măsură ce ne obişnuim cu acele evenimente şi 
cu consecinţele lor de-a lungul timpului".! 

Aceasta ne face vulnerabili faţă de cei care ne promit 
mai multă fericire şi o viaţă mai bună cu ajutorul 
produsului, al sistemului sau al programului lor. Tânjim 
după bucurie şi satisfacţie. Indiferent ce obţinem, 
indiferent câte ore în plus lucrăm, rămânem 
nesatisfacuti. Cum a scris şi economistul secolului al 
XIX-lea, Henry George, omul este „singurul animal ale 

cărui dorinţe cresc pe măsură ce este hrănit; singurul 
animal care nu este niciodată satisfăcut".? 

în ultimii 500 de ani, am tot căutat soluţii exterioare 
pentru problemele noastre interioare. Am fost 
deziluzionati de forţele economiei şi ale religiei să 
credem că scopul vieţii este munca asiduă. Aşa că, de 
fiecare data când ne simţim goliti, nesatisfacuti sau 
neîmpliniţi, muncim şi depunem mai mult efort. Această 
tendinţă poate fi urmărită până în vremea celor 95 teze 
ale lui Martin Luther, a lui Cristofor Columb şi a Epocii 
Marilor Descoperiri. La Luther, lenea era un păcat, iar 
la Columb şi la Epoca Marilor Descoperiri, ochii lumii 
dezvoltate s-au îndreptat către locuri noi şi 
necunoscute şi către noutate ca scop final. 

Aceste obsesii au devenit extrem de răspândite în 
timpul epocii industriale şi s-au împământenit progresiv 
în cele două secole ce au trecut de atunci. Perioadele 
noastre temporale nu mai sunt denumite după 
dezvoltarea umană, precum Renaşterea sau 
Iluminismul. Acum suntem în era avioanelor cu reacţie, 
în epoca tehnologiei, în epoca nucleară şi în plină 
revoluţie digitală. Ne măsurăm anii în funcţie de 
produsele muncii noastre, nu de dezvoltarea personală. 
într-un final, soluţia nu va fi digitală. Va fi la fel de 
analogică precum corpul uman. Tehnologia poate face 
atât de multe lucruri pentru noi - ne poate prelungi 
viaţa, ne poate ţine în siguranţă şi ne poate extinde 
opţiunile de divertisment - dar nu ne poate face cu 
adevărat fericiţi. Cheia către bunăstare este 
umanitatea împărtăşită, chiar dacă ne îndreptăm din ce 
în ce mai mult către separare. 

Pare că nu ne încredem în instinctele noastre omeneşti. 
Când suntem puşi în faţa unei probleme dificile, căutăm 
tehnologia potrivită, instrumentul potrivit şi sistemul 
potrivit care va rezolva problema: cafea ,,antiglont" 
(care ajută la pierderea în greutate şi la îmbunătăţirea 
performanţelor intelectuale), exerciţii fizice epuizante, 
diete paleo, jurnale care ţin socoteala scopurilor pe 
care le avem, aplicaţii de productivitate. Credem că 
strategiile noastre atent proiectate şi dispozitivele ne 
vor face să ne simţim mai bine. Scopul meu este să 
disipez această iluzie şi să te ajut să vezi că nu ne 
simţim mai bine, dimpotrivă, în multe cazuri ne simţim 
chiar mai rău. 

Ştiu că ne gândim că nu avem de ales în această 
privinţă, că am munci mai puţin dacă am putea, dar 
acest lucru nu este în totalitate adevărat. Aici, în State, 
stăm foarte prost la capitolul timp liber. Am ales să nu 
ne luăm 705 milioane de zile de concediu în 2017, iar 
mai mult de 200 de milioane dintre acestea s-au pierdut 
definitiv, pentru că nu au putut fi reportate în anul 
următor.* Aceasta înseamnă că angajaţii americani au 
donat aproape 62 de miliarde de dolari angajatorilor 
într-un singur an. Numărul zilelor de concediu pe care 
le folosim a scăzut în ultimele trei decenii, cu toate că 
cei care îşi folosesc tot timpul liber pe care îl au 
raportează că sunt cu 20% mai fericiţi în relaţiile pe 
care le au şi cu 56% mai fericiţi în general. 

Cel puţin începând cu secolul al XIX-lea, am învăţat 
acest comportament de la generaţiile trecute, apoi am 
dus lecţia mai departe următoarelor generaţii. îi 
înzestrăm pe copiii noştri cu mentalitatea noastră şi îi 
băgăm şi pe ei în cult. Când sunt întrebaţi, majoritatea 

părinţilor spun că îşi doresc pentru copiii lor doar ca 
aceştia să fie fericiţi. Şi totuşi, cercetările arată că ceea 
ce-şi doresc, cu adevărat, majoritatea părinţilor este un 
scor mai mare la testele standardizate, pentru că ei 
cred că succesul din şcoală îi va face fericiţi pe copiii 
lor.* 

Hai sa respirăm un pic. Imagineaza-ti doar ca stim tot 
ce trebuie despre natura esentiala a umanitatii. La 
nivel superficial, suntem niste maimute vorbitoare care 
stau in pozitie de drepti. in functie de unde locuim, 
aratam diferit, vorbim diferit si pretuim lucruri complet 
diferite, dar există, cumva, o natură umană reală care 
sparge barierele continentelor şi ale culturilor? Există 
calităţi pe care le împărtăşim încă de la naştere, 
indiferent de naţionalitate, credinţă sau venituri? Cât 
anume din comportamentul nostru este controlat de 
biologie şi cât de circumstanţele individuale şi de 
mediu? Acesta este un subiect vechi de dezbateri 
aprige printre oamenii de ştiinţă. 

Totuşi, sunt unele lucruri pe care toţi oamenii pot 
învăţa să le facă, fără prea mult antrenament: joaca, 
gândirea, conectarea socială, reacţia emoţională, 
gândirea despre noi înşine. Poate că le luăm de-a gata, 
din moment ce nu prea investim multă energie în 
aceste activităţi. Poate că, datorită faptului că sunt 
înnăscute, am considerat capacitatea de a ne integra 
într-o societate ca fiind un dar de la viaţă. Aşadar, în 
ultimul deceniu am descoperit lucruri „mai bune" de 
făcut cu timpul nostru. 

Puţine dintre activităţile noastre zilnice sunt îndreptate 
spre a ne ajuta să devenim mai jucăuşi în mod natural 
sau mai preocupaţi de cei din jur ori, Doamne fereşte, 

mai sociabili. Rețelele noastre de socializare nu 
înlocuiesc conexiunile intime pe care le-am făcut timp 
de 200 000 de ani, iar programele noastre de la 
serviciu nu ne permit să ne jucăm. 

în principal, munca ne ţine departe de fericire şi de 
bunăstare. Am pierdut echilibrul dintre dorinţa de a ne 
îmbunătăţi starea şi recunoştinţa faţă de lucrurile pe 
care le avem deja. Am pierdut legătura cu lucrurile 
care ne imbogatesc cu adevărat viata şi care ne fac să 
ne simţim mulţumiţi. în ultimii zece ani, am cheltuit 
miliarde de dolari ca să înlocuim lucrurile pe care 
oricum noi, ca oameni, le făceam deja destul de bine. 
în acest moment, tendinţa toxică a mers prea departe. 
Ceea ce a început acum câteva sute de ani ne-a 
acaparat viaţa atât la serviciu, cât şi acasă. Săpăm din 
ce în ce mai mult într-o groapă care ne va înghiţi, până 
la urmă, dacă nu ne oprim la timp. Mizele n-ar putea fi 
mai ridicate. Vorbim despre pierderea propriei 
umanitati. 

Potrivit numeroaselor chestionare, izolarea sociala s-a 
dublat în rândul adulţilor, din anul 1990, si ea este 
mortală. Regatul Unit a creat in 2017 o nouă instituţie 
guvernamentală: Ministerul Singurătăţii. Ratele de 
suicid printre adolescenţii din America erau în scădere 
de ani buni, dar începând cu anul 2010 au început să 
crească dramatic.” Cum este posibil, într-o lume mai 
conectată ca niciodată? într-o epocă în care chiar şi 
cele mai izolate zone din lume pot primi un pachet de la 
Amazon în doar câteva zile? 

Parte din problemă este că am început să eliminăm 
chiar din manifestările de bază ale umanităţii noastre 

pentru că sunt „ineficiente": plictiseala, discuţiile lungi 
la telefon, hobby-urile, grătarele cu vecinii, apartenenţa 
la cluburi de societate. Zâmbim indulgent la naivitatile 
din trecut, când oamenii aveau timp de un meci de 
baschet în spatele casei sau de arătat prietenilor poze 
din vacanţa în Hawaii. Cât de ciudat, ne gândim, că 
bunicii noştri aveau timp pentru lucruri precum cercuri 
de cusut sau bowling. 

Dar nu cumva strămoşii noştri aveau mai puţin timp 
decât noi? Până la urmă, avem cuptoare cu microunde, 
maşini de spălat vase, maşini de tuns iarba, internet! 
Putem să comandăm aproape orice şi să ne fie livrat 
până la uşă. Avem aspiratoare robotizate şi programe 
digitale inteligente care ne spun cum va fi vremea şi ne 
setează alarme. Dacă adaugăm tot timpul pe care îl 
salvăm cu ajutorul inovatiilor tehnologice din ultimii 
100 de ani, nu cumva avem ore în plus în care să facem 
ce dorim? 

De ce suntem atât de eficienţi şi totuşi atât de 
coplesiti? De ce suntem atât de 

productivi, în timp ce avem atât de puţine de dovedit? 
Cred că ne-am construit un drum din ce în ce mai 
îndepărtat de ceea ce facem cel mai bine şi de ceea ce 
ne face să fim oameni. Şi, făcând asta, ne-am făcut 
viaţa mai grea şi infinit mai tristă. „Pot să stau aplecat 
toată ziua peste ecranul calculatorului şi să mă uit prin 
e-mailuri, dar să nu fac nimic substanţial", scrie Dan 
Pallotta în Harvard Business Review, „spunându-mi în 
tot acest timp că sunt un ratat, iar când plec de la 
serviciu, la ora 18:00, să mă simt ca şi când aş fi muncit 
o zi întreagă. Şi având în vedere nivelul meu de 
oboseală mentală, aşa a şi fost."€ 

Mulţi dintre noi ne epuizăm în felul acesta, muncind 
foarte mult pentru lucruri ce ne oferă foarte puţină 
substanţă, dar care par necesare. La scară mare, 
soluţia acestei probleme este să ne corectăm părerile. 
în acelaşi fel în care cei cu dismorfie corporală nu văd 
adevărul în oglindă, tot aşa sentimentul de a fi fost 
productiv nu este acelaşi lucru cu a produce, cu 
adevărat, ceva. Adevărul este că munca în exces reduce 
productivitatea. Grecii lucrează mai multe ore decât 
toţi ceilalţi europeni, potrivit datelor OCDE 
(Organizaţia pentru Cooperare şi Dezvoltare 
Economică).” Şi totuşi, ies mereu pe locul 25 din 26 de 
naţiuni la capitolul productivitate. 

Poate că unele dintre sistemele pe care le adoptăm sunt 
nenecesare. în fond, oamenii fac o grămadă de lucruri 
frumoase fără ajutor sau intervenţie. Fără medicamente 
sau yoga, ne putem reduce nivelul de stres şi ne putem 
induce sentimente de fericire. Cercetările arată că îţi 
poţi schimba starea fie şi numai dacă faci o plimbare; 
nu e nevoie să îţi numeri paşii. 

Mi-ar plăcea să inspir o nouă atitudine faţă de relaxare 
şi o nouă apreciere faţă de trândăvie. Trândăvia, în 
acest context, nu înseamnă inactivitate, ci înseamnă o 
activitate neproductivă.* „Relaxarea", spune Daniel 
Dustin de la Universitatea din Utah, „se referă la un 
ritm al vieţii neguvernat de ceas. Tinde să treacă 
dincolo de noţiunea eficienţei economice şi a economiei 
scalelor ale producţiei în masă etc. Dar relaxarea îmi 
sugerează mai mult o încetinire şi un mod de a profita 
de tot ceea ce poate oferi viaţa." Ei bine, pentru astfel 
de relaxare sper că ne vom putea face cu toţii timp. 
Este exact lucrul de care ar trebui să se bucure oamenii 

şi este exact ceea ce avem nevoie pentru a funcţiona la 
cele mai înalte niveluri. 

Dar pentru a ne bucura de relaxare, nu trebuie să 
renuntam la progres. Argumentul meu nu este că ne 
mişcăm prea repede sau că ne schimbăm prea rapid. 
De fapt, spun chiar opusul. Cred că hotărârea noastră 
constantă ne împiedică progresul. 

Lucrăm cel mai bine atunci când le permitem 
obiceiurilor noastre să fie flexibile. în loc să strangem 
din dinţi şi să ne fortam corpul şi mintea să muncească 
dincolo de orele de lucru şi să se concentreze până 
când ne atingem scopurile, soluţia contraintuitivă s-ar 
putea să fie să te îndepărtezi. Pare că nu ne mai ajută 
să ne împingem şi mai tare de la spate. 

Putem şi trebuie să ne oprim din a ne trata ca pe nişte 
maşinării ce pot fi conduse, pompate, amplificate şi 
piratate. în loc să ne limităm şi să ne constrângem 
natura esenţială, ne putem sărbători umanitatea la 
muncă şi în timp ce trândăvim. Astfel, ne putem 
înţelege mai bine natura şi abilităţile. Aşa, ne putem 
baza nu pe munca noastră, ci pe talentele noastre 
înnăscute. 

1PARTEA I. Cultul eficientei f 
1. Atenție la goluri! 


Ritmul este sunetul în mişcare. Este exprimat de 
puls, de bătăile inimii, de respirație. Se ridică şi 
coboară. Ne duce în noi înşine, apoi ne scoate din noi 
înşine. 

Edward Hirsch 

Hai să începem cu o conversaţie despre ritm. Pentru un 
muzician, ritmul este viteza unei piese muzicale. Pentru 
noi, toţi ceilalţi, ritmul este viteza vieţii noastre. Un 
ritm alert are, în general, o conotaţie pozitivă în lumea 
modernă şi categoric nu e nimic rău dacă faci lucrurile 
rapid. 

Mi-ar plăcea teribil să merg la doctor fără să aştept o 
oră după ora de programare şi să mai am puţin să-mi 

pierd minţile în trafic, încercând să ajung acasă. 
încetinirile involuntare sunt enervante. Mai mult decât 
atât, sunt bine-venite uneltele care scurtează timpul 
unei sarcini neplăcute. O maşină de spălat vase care 
elimină nevoia de a spăla de mână? Da, te rog. O 
aplicaţie care îmi permite să mă cazez la un hotel în 
timp ce eu sunt încă în aeroport? Absolut. 

Dar cum rămâne cu ritmul lucrurilor pe care ne place 
să le facem? Cum rămâne cu încetinirile voluntare? Se 
poate ca, în goana noastră de a face lucrurile mai 
repede, să ne fi redus şi timpul petrecut făcând lucruri 
care ne plac, cum ar fi căţărările sau rebusul. Mereu e 
de dorit să mergi mai repede, să ajungi mai repede în 
anumite locuri, să maresti viteza şi să reduci timpul 
necesar pentru realizarea unei sarcini? Sau sunt şi 
beneficii inerente ale încetinirii ocazionale? 

Acestea sunt întrebările pe care am început să mi le 
pun anul trecut, când mă luptam cu cea de-a doua criză 
de bronşită din ultimele opt luni. „Odihneşte- te!", mi-a 
spus doctorul. „Stai şi citeşte o carte sau uită-te la un 
film, dar nu te duce la muncă!" 

Nu i-am urmat sfatul. Eram gazda unei emisiuni zilnice 
la radio şi trebuia să intru în direct de luni până vineri. 
Mai aveam şi discursuri de ţinut aproape în fiecare 
săptămână, iar asta necesita să călătoresc. Programul 
meu obişnuit: trezirea la 4:30, prezintă emisiunea de la 
radio până la 10:00, du-te la aeroport, zboară în oricare 
oraş ţii discursul, du-te la culcare, trezeşte-te a doua zi 
dimineaţă şi ţine discursul, zboară înapoi acasă şi du-te 
la culcare, trezeşte-te a doua zi dimineaţă la 4:30 ca să 
ajungi la emisiunea radio. 

între timp, aveam şi un podcast în care luam interviuri 
pentru a-mi putea susţine cartea, scriam articole 
pentru diverse publicaţii şi, ocazional, mai apăream şi 
pe la BBC să vorbesc despre ştirile din State. îmi 
vedeam fiul doar rareori, iar când îl vedeam eram 
irascibilă. Tot ce voiam să fac în timpul meu liber era să 
mă ghemuiesc într-un colţ al canapelei şi să mă uit la 
seriale. 

începusem să mă gândesc dacă nu cumva mă mişc prea 
repede, atât de repede încât nu am timp să iau deciziile 
raţionale despre ce lucruri vreau să fac şi ce lucruri fac 
doar pentru că îmi apar în calendar. Mi-am dat seama 
că eram pe modul automat. Eram ca Lucy în episodul 
acela faimos de la fabrica de ciocolată, atâta doar că eu 
tot acceleram ca să pot să ţin pasul cu evenimentele din 
viaţa mea. 

„Crezi că uneori încercăm să facem prea multe în 
acelaşi timp?", l-am întrebat pe unul dintre mentorii 
mei. 

„Obişnuiam şi eu să fac asta", a răspuns el. „Apoi, am 
început să mă asigur că există goluri în calendarul meu, 
destule goluri încât să poată să-mi permită să respir." 
I-am menţionat îngrijorările mele unei alte prietene, iar 
ea m-a îndreptat spre discursul TED al lui Cari Honoré 
despre Mişcarea lentă. Honoré nu a fost cel care a 
pornit mişcarea - discursul şi cartea sa au apărut la ani 
după ce pornise ideea în Italia şi începuse să se extindă 
în toată lumea. Dar gândurile lui despre subiect au fost, 
cu siguranţă, fascinante. 

Mişcarea lentă a început ca un protest faţă de fast-food. 
Probabil că ai văzut fotografii cu Piazza di Spagna din 
Roma. Este vorba despre spaţiul deschis de la capătul 

Treptelor Spaniole, iar în mijlocul piatetei pietruite se 
află faimoasa Fontana della Barcaccia (Fântâna vechii 
bărci), creată de Pietro Bernini la începutul anilor 
1600. 

Modelul fântânii a fost bazat pe o legendă. în secolul al 
XVI-lea, se spunea că râul Tibru se revărsase, iar când 
se retrăseseră apele, în mijlocul pieţei mai rămăsese 
doar o barcă solitară. în memoria acestei poveşti, 
Bernini a proiectat o barcă din travertin, care pare sa 
plutească pe apa limpede. 

Poetul John Keats a locuit într-o casă din Piazza di 
Spagna până în momentul morţii, iar casa a fost 
transformată într-un muzeu şi este deschisă publicului. 
O scară cu 135 de trepte de pe o parte a pieţei duce 
până la biserica Trinitâ dei Monti. Per total, este un loc 
superb din Roma, semnificativ istoric şi prețuit, în mod 
justificat, de poporul italian. 

Aşa că, în anii 1980, când McDonald's şi-a anunţat 
intenţia de a construi un restaurant în Piazza di 
Spagna, unii oameni au protestat. Notabil printre 
protestatari a fost un bărbat subtirel, cu ochi albaştri, 
pe nume Carlo Petrini. 

Petrini era un critic culinar foarte cunoscut, iar când 
McDonald's şi-a deschis uşile, el a distribuit farfurii cu 
paste penne mulțimilor de protestatari şi a fondat un 
grup numit Slow Food.* 

Manifestul organizaţiei declara: „Suntem inrobiti de 
viteză şi am cedat toţi în faţa aceluiaşi virus insidios: 
Viaţa rapidă". 

Grupul îi încurajează pe oameni să se bucure de 
procesul preparării mâncării, să se bucure de fiecare 

inghititura şi de conversațiile cu ceilalţi de la masă. 
Acum există grupuri Slow Food în peste 150 de ţări. 
Slow Food s-a răspândit şi a provocat şi alte eforturi, 
precum mişcarea de-la- fermă-acasă, dar ideea de bază 
despre ritm s-a extins şi la industriile non- 
gastronomice, precum moda, educaţia şi călătoriile. 
Ideea nu e că totul ar trebui să fie mai lent, ci că nu 
totul trebuie să fie pe repede înainte. Zbor zeci de mii 
de kilometri în fiecare an pentru munca mea 

şi nu am nici o dorinţă să lungesc vreo călătorie de 
afaceri şi să merg 12 ore cu trenul, în loc de patru cu 
avionul. 

Dar dacă mă duc la New Orleans să vizitez un prieten, 
poate că voi trece peste timpul acela în plus petrecut 
pe drumul spre aeroport, prin verificările de securitate, 
la poarta de aşteptare sau în taxiul care mă duce la 
hotel şi voi alege, în schimb, să merg cu trenul. E mai 
încet, dar ajung la destinaţie într-o stare mai bună 
(mersul cu trenul este infinit mai puţin stresant pentru 
mine decât avionul). 

Crede-mă, aici nu e vorba despre cineva care are 
cantităţi nelimitate de timp liber şi care te ceartă că ar 
trebui să ieşi şi să miroşi trandafirii. Nu doar că mă 
identific cu această tendinţă de a mă mişca cât de rapid 
este posibil, dar am şi cedat în faţa ei aproape toată 
viaţa mea. Desigur, sunt conştientă de faptul că acum 
sunt propriul angajat şi, deci, nu sunt legată de 
programul altcuiva, dar am început să explorez ideea 
de a încetini anumite părţi ale vieţii mele încă de pe 
vremea când eram angajată cu normă întreagă. 

După ce am cochetat cu ideea, mi-am dat seama că era 
posibil să încetinesc anumite aspecte ale vieţii. Am 
descoperit că sunt în stare să gătesc dacă îmi limitez 
numărul de interviuri pe care le dau în fiecare 
săptămână. Stând departe de reţelele de socializare 
între orele opt dimineaţa şi cinci seara, puteam să 
strecor încă o plimbare cu câinele. Dar aceste mici 
schimbări nu au fost de ajuns pentru mine. 

Cel mai important motiv pentru care am demisionat din 
poziţia mea cu normă întreagă şi mi-am deschis propria 
companie a fost dorinţa de a recâştiga controlul asupra 
vieţii. Eram atât de ocupată, încât simţeam că munca 
îmi controlează viaţa şi îmi dictează toate deciziile, iar 
asta nu mă făcea fericită. 

Am crezut că un program mai relaxat va veni automat 
atunci când voi deveni propriul şef, dar n-a fost aşa. 
Odată ce-am încetat să mai petrec 40 spre 50 de ore în 
fiecare săptămână la postul de radio, pur şi simplu am 
adăugat 40 de ore (sau mai mult) la celelalte 
evenimente şi sarcini din calendar, ca să umplu golul. 
Procesul meu de gândire a fost ceva de tipul: nu mai 
lucrez cu normă întreagă, aşa că pot să ţin nişte 
discursuri în plus sau să scriu mai multe articole. 
Rezultatul a fost că aveam mai multe în program ca 
liber- profesionist decât avusesem atunci când lucram 
pentru altcineva! Cu alte cuvinte, nu şeful era 
problema. 

Nu spun asta ca şi cum aş fi avut această problemă, iar 
acum scriu o carte ca să-ţi spun şi ţie cum s-o faci. încă 
mă chinui în fiecare zi, iar cercetarea pentru această 
carte a avut, iniţial, scopul de a mă ajuta să-mi rezolv 
problema. Când am început să citesc despre Mişcarea 

lentă, am înţeles imediat cum un ritm mai relaxat ar 
putea reduce stresul, sprijinind astfel sentimentul de 
prezenţă. Am făcut mare parte din această cercetare în 
luna iulie a anului 2018. în mod evident, informaţia nu 
a rămas doar la mine, pentru că, doar câteva luni mai 
târziu, în octombrie, am ţinut şase interviuri diferite de 
30 de minute pentru podcast şi mi-am luat şase 
angajamente de a vorbi în Atlanta, Chicago, Los 
Angeles, Toronto, Palm Springs şi Washington, DC. 

Dar să luăm o mică pauză şi să recunoaştem un aspect 
foarte important al situaţiei: sunt o persoană foarte 
norocoasă. După 46 de ani de chinuri, în care mi-am 
dus traiul de la un salariu la celălalt ca mamă singură, 
am fost ca lovită de fulger în 2016. Discursul meu de la 
TEDx a devenit viral şi am început să primesc oferte de 
a ţine discursuri contra unor sume la care nici n-aş fi 
visat în anii anteriori. 

înainte de 2016, lucram aproape tot timpul şi trăiam 
într-un stres continuu, mă îngrijoram cu privire la 
facturi şi nu ştiam dacă aş putea să fac faţă unei 
urgente financiare ipotetice. După 2016, tot mai 
munceam o grămadă şi mă simţeam epuizată si 
copleşită, dar măcar eram bine plătită. Să nu mai fiu 
nevoită să mă îngrijorez pentru chirie, să nu trăiesc cu 
groaza că aş putea să- mi rup mâna sau că maşina mi s- 
ar putea opri în mijlocul drumului, toate astea au 
produs îmbunătăţiri semnificative pentru starea mea 
generală. 

Nu e nici o îndoială că, dacă ai destui bani, lucrurile 
sunt mai uşoare. Dar, în timpul tuturor acelor ani de 

chin, am crezut că banii înseamnă o viaţă fericită şi 
sfârşitul stresului. Nu s-a întâmplat asta. 

Majoritatea călătoriilor mele de afaceri sunt 
programate de un asistent, cu şoferi spre şi de la 
aeroport şi cazări în hoteluri pe care nu mi le-aş fi 
permis niciodată în viaţa mea. Celeste din 2015 s-ar fi 
uitat la mine şi-ar fi zis: „De ce mama naibii te plângi? 
Eşti norocoasă că nu trebuie să mergi cu autobuzul, 
doar pentru că nu ai bani de taxi. Strânge şi tu din 
dinţi!" Dar Celeste din 2018 trebuia să editeze patru 
scenarii şi să ţină două interviuri pentru podcast 
înainte de cină şi nici nu se simţea foarte privilegiată. 
De fapt, se simţea mizerabil. 

A devenit clar că nu se va întâmpla nici o schimbare în 
viaţa mea doar pentru că îmi doresc. Trebuia să fac 
paşi clari şi să stabilesc noi limite. După cum ar spune 
grecii antici: „Doctore, vindecă-te!" 

în ianuarie 2019 am început o călătorie cu trenul prin 
48 de state americane. Am mers cu un tren de la DC 
până la New Orleans, apoi cu altul până în Los Angeles, 
iar următorul până în Seattle. Am luat un tren spre 
Chicago, încă unul spre Boston, după care m-am 
îmbarcat în ultimul tren, care m-a adus înapoi acasă, în 
DC. întreaga călătorie a durat aproape două săptămâni. 
Trenurile care străbat ţara trec deseori prin zone 
izolate, unde semnalul de la telefon este slab sau 
inexistent.!% Recunosc că prima dată când m-am uitat la 
telefon şi am văzut cercul mare cu o linie prin mijloc, în 
loc de liniile de semnal, m-am simţit panicată. Am 
început să-mi verific obsesiv telefonul, să văd dacă s-a 
restabilit conexiunea. Probabil că am verificat de 40 de 

ori într-o oră, iar asta era doar a doua zi din călătoria 
de două săptămâni. 

Dar, pe măsură ce treceau zilele, m-am relaxat. Am 
supravieţuit ore întregi fără semnal la telefon şi nu a 
explodat nimic. Nu a apărut nici o urgenţă; totul a fost 
în regulă. Două săptămâni fără o conexiune sigură la 
internet mi-au redat spaţiul necesar pentru a putea să 
evaluez dacă trebuia sau nu să fiu conectată constant; 
şi se pare că răspunsul a fost negativ. 

E un lucru simplu să te urci în tren şi să nu te mai 
îngrijorezi de cât timp o să- ţi ia să calatoresti, dar, în 
această epocă a exagerării şi a vitezei din ce în ce mai 
mari, să faci asta este un lucru revoluţionar. Am primit 
câteva oferte în acele două săptămâni să ţin nişte 
discursuri şi aş fi putut să câştig nişte sume 
impresionante de bani, dar am decis să rămân într-un 
vagon, să stau de vorbă cu oameni şi să citesc romane 
polițiste. în final, cred că am ales cel mai valoros mod 
prin care-mi puteam petrece timpul. 

Când m-am urcat în ultimul tren, spre casă, m-am 
simţit transformată. Nu cred că mi-am verificat ceasul 
nici măcar o dată, pentru că nu-mi făceam griji pentru 
momentul în care aveam să ajung. Am scris şi am citit 
puţin şi am stat de vorbă cu tipul de pe celălalt scaun. 
Sentimentul că ar putea să se întâmple, în orice 
moment, ceva groaznic sau că ar putea apărea ceva 
urgent care să necesite atenţia mea imediată dispăruse. 
Nu mai stăteam ca pe ghimpi. A fost destul de 
inconfortabil la început să mă rup de ritmul neobosit al 
vieţii ultraconectate, dar pe măsură ce călătoria mea se 
apropia de final, mă gândeam cu groază la faptul că va 

trebui să mă alătur iar paradei lipsite de bucurie care 
era viaţa mea. 

„Călătoriile lente rivalizează acum cu acea cultură de 
hai-să-mergem-în- Barcelona-la-prânz"!!, spune Cari 
Honoré. „Adepții ei savurează călătoria, se plimbă doar 
cu trenul, cu barca ori bicicleta şi chiar pe jos, în loc să 
se înghesuie într-un avion. îşi iau timp să se conecteze 
la cultura locală, în loc să se grăbească să bifeze cât 
mai multe capcane pentru turişti." 

Ceea ce am învăţat eu e că, dacă nu alegi în mod 
conştient o cale mai lentă, cel mai probabil vei rămâne 
blocat cu pedala de acceleraţie la podea. Nu eo 
chestiune de a planifica să încetineşti pentru că totul în 
jurul tău trece rapid pe lângă tine. Majoritatea dintre 
noi menţinem, în mod instinctiv, ritmul mediului nostru. 
De asemenea, nu e necesar nici să mergi în cealaltă 
extremă. Nu trebuie să merg cu trenul zile întregi ca să 
experimentez un ritm mai liniştit. în dimineaţa asta, am 
ajuns la aeroportul din Atlanta cu aproape 90 de minute 
de pierdut înainte să plece avionul. Aşa că am trecut de 
trenul pentru pasageri şi am mers pe jos până la 
poartă. De ce, m-am gândit eu, trebuie să mă grăbesc 
să ajung la poartă, doar ca să mai pierd şi pe-acolo vreo 
20 de minute? 

Pe drum, am văzut zeci de sculpturi imense făcute de 
artişti din Zimbabwe şi m-am bucurat de una dintre 
galeriile mele de artă preferate, Flight Paths, a lui 
Steve Waldeck. Când treci de la terminalul A la 
terminalul B, te plimbi prin simularea unei păduri 
tropicale, cu sunetele îndepărtate ale păsărilor şi cu 
ploi calde de vară. Garantez că această sculptură 

kinetică luminoasă, în valoare de 4,1 milioane de dolari, 
o să te facă să te simţi mai relaxat. 

în faţa mea mai erau o tânără mamă şi fiica ei. Prima 
mea reacţie a fost iritarea şi aproape că am păşit într-o 
parte ca să mă pregătesc să le depăşesc. Apoi, mi-am 
amintit că am destul timp, aşa că am încetinit pasul şi l- 
am potrivit după al fetiţei. Mi-am reamintit de 
momentele când mă plimbam şi eu 

cu băiatul meu şi cum mă simţeam deseori nevoită să îl 
grăbesc sau să îl iau în braţe ca să nu îi întârziem pe 
cei din spatele nostru. 

Mi-am relaxat paşii doar puţin şi am putut să privesc 
uimirea fetiţei pe măsură ce călătorea prin „pădurea 
tropicală". „Auzi păsările, mami?", zicea ea. „Sunt 
păsări adevărate?" 

Aceasta a fost doar o schimbare minoră, ce m-a costat 
doar câteva minute, dar am ajuns la poartă cu un 
zâmbet pe buze. Când fusese ultima dată când 
ajunsesem fericită şi relaxată la aeroport? Poate că a 
fost vorba doar despre o mică decizie ce mi-a adus 
jumătate de oră de bucurie, dar dacă aş lua mai multe 
decizii de genul acesta, poate că aş putea să adun 
împreună momente de linişte până când, într-un final, 
echilibrul vieţii mele se va muta de la anxietate spre 
revigorare. 

Desigur, aceste decizii nu sunt mereu atât de uşoare pe 
cât ne-am dori noi să fie. 

Eu vin dintr-o linie lungă de perfectionisti, iar eu nu 
sunt nici pe departe cea mai impresionantă frunză din 
arborele meu genealogic. Evident, ceva în mine mă face 
să vreau să muncesc mai mult, chiar şi atunci cand nu e 

nevoie. Ar putea să fie din cauza felului în care am fost 
crescută? 

M-am uitat la obiceiurile fraţilor, ale mamei şi ale 
bunicilor mei. Am citit ce- am găsit despre străbunica 
mea, Carrie Still Shepperson, care a fost fiica unei 
sclave şi a unui proprietar de plantație. Şi-a obţinut 
diploma de pedagog în 1886 la Universitatea din 
Atlanta. A predat ani întregi la Union School, prima 
şcoală pentru copiii de culoare din Little Rock, 
Arkansas. După moartea primului său soţ, a rămas 
mamă singură timp de aproape zece ani înainte să se 
recăsătorească. Să fii mamă singură e greu şi-acum; 
nici nu vreau să mă gândesc cât de greu trebuie să fi 
fost pentru o femeie de culoare din Sud, în 1895. 
Carrie a deschis prima bibliotecă pentru afro-americani 
din Arkansas şi a strâns bani să pună în scenă 
producţiile lui Shakespeare şi ale altor clasici. Şi- a 
petrecut multe weekenduri călătorind în comunităţile 
rurale din Arkansas să-i înveţe pe oamenii de culoare 
de-acolo cum să scrie şi să citească, iar când a murit, în 
1927, bunicul meu a descoperit că scrisese o carte cea 
rămas 

nepublicată până în ziua de azi. 

E de-ajuns să spunem că nimeni nu ar fi îndrăznit să o 
numească pe Carrie Still Shepperson o leneşă. Şi 
totuşi, citind despre viaţa ei cotidiană, totul părea 
incredibil de relaxat pentru mintea mea de secol XXI. 
Asculta operă la patefonul familiei, citea poezii cu 
prietenii la întâlnirile clubului Lotus, avea destul timp 
să-i modeleze mintea tânără a fiului său precoce şi lua 
cina cu familia în fiecare seară, cină gătită deseori de 

mama ei, care îşi petrecuse majoritatea vieţii ca sclavă 
în Georgia. 

Este ridicol şi nemilos să vorbeşti despre etica muncii 
în aceeaşi propoziţie cu sclavia, aşa că mă uit doar la 
primii mei strămoşi liberi. Ea a fost, fără îndoială, o 
femeie aprigă şi neobosită. A împământenit principiile 
muncii asidue în mintea bunicului meu care, la rândul 
lui, a invatat-o pe mama, care îl irita pe şinele meu mai 
tânăr când îmi spunea „măcar fă ceva cât te uiţi la 
televizor. Nu sta degeaba." 

Străbunicii din partea tatălui meu erau fermieri în 
Texas. Sunt sigură că au trudit în condiţii vitrege şi că 
au trăit cu credinţa în muncă şi în treaba bine făcută. Şi 
totuşi, şi ei îşi umpleau ziua cu discuţii la cină şi cu 
jocuri de cărţi, cu peşte prăjit sau cu lucrul manual. 
Bunicul meu obişnuia să facă îngheţată de casă pe 
aleea din spate, amestecand-o în timp ce eu stăteam pe 
capac să o ţin nemişcată. 

Cercetările în trecutul propriei familii m-au învăţat 
două lucruri: în primul rând, credinţa în valoarea 
inerentă a productivităţii constante datează încă de la 
finalul secolului al XIX-lea. în al doilea rând, obişnuiam 
să echilibrăm orele lungi de muncă cu relaxarea şi 
întâlnirile sociale. Aşa că acest mod de a fi a început 
acum mult timp şi a devenit din ce în ce mai 
împământenit şi mai extrem odată cu trecerea 
generaţiilor. 


Dacă voiam să găsesc sursa 
dependenţei mele faţă de 
eficienţă, trebuia să mă uit în 

cărţile de istorie. Am început să 
citesc despre practicile muncii 
din anii 1950, din anii 1920, de 
la începutul secolului XX şi m- 
am dus din ce în ce mai înapoi 
ca să găsesc inculpatul original. 
într-un final, am început să 
citesc despre viaţa cotidiană din 
anii 1600, până înapoi în Grecia 
Antică. Mi-am dat seama că 
obiceiurile de muncă erau 
aproape complet diferite acum 
250 de ani. Am avut o revelaţie: 
tot ce ştim noi despre muncă, 
eficienţă şi relaxar 


eeste relativ nou şi, foarte posibil, greşit. 
2. Totul începe cu un motor 
cu aburi 


Ritmul vieţii era lent, chiar domol; ritmul muncii era 
relaxat Poate că strămoşii noştri n-au fost bogaţi, dar 
sigur se bucurau de relaxare din 

abundență. 

Juliet Schor, sociolog 

Munca pentru bani este un concept vechi, dar poate nu 
la fel de vechi cum te- ai aştepta. în urmă cu 
aproximativ 9 000 de ani, oamenii trăiau în comun pe 
pământurile care erau împărţite de toți şi recoltau 
culturile care hrăneau o întreagă comunitate. 
Antropologul Ian Hodder de la Stanford spune că aceşti 
oameni probabil că nu se gândeau la sarcinile lor ca 
fiind muncă, ci le vedeau, în schimb, ca fiind „pur şi 
simplu parte din activităţile lor zilnice, alături de 
gătitul, ritualurile şi festinurile care erau o parte atât 
de importantă a vieţii lor".!? 

Nu se ştie când a decis prima persoană să o mituiască 
pe alta să-i facă treaba în locul său, dar avem un 
document al uneia dintre aceste tranzacţii timpurii. 
Primul fluturaş de salariu datează de acum 5 000 de 
ani, într-un oraş care se afla în Irakul de azi. La schimb 
pentru munca sa, cineva a fost plătit în bere (vreun 
Homer Simpson antic din Mesopotamia, probabil). De 
atunci, munca în schimbul berii sau al mâncării ori al 
altui tip de plată a devenit un obicei comun în toată 
lumea. 

Totuşi, este posibil să fi cochetat pentru foarte mult 
timp cu ideea greşită despre ce însemna „munca“ 
pentru strămoşii noştri. Ţăranii medievali munceau, în 
medie, mult mai puţine ore decât noi şi se bucurau de 
semnificativ mai mult timp de relaxare.!* Poate suntem 
tentaţi să credem că a trebuit dintotdeauna să muncim 
măcar 40 de ore pe săptămână ca să avem un trai 
decent, dar de fapt acesta este un fenomen relativ 
recent. 

N-o să mă apuc să spun că oamenii se descurcau mult 
mai bine în Evul Mediu. în mod evident, nu e adevărat. 
Majoritatea oamenilor au o calitate a vieţii mult mai 
ridicată acum şi nici nu trebuie să ne îngrijorăm c-o să 
murim de ciumă. Probabilitatea de a supravieţui după 
orice boală este semnificativ mai mare decât atunci, 
casele sunt mult mai confortabile şi avem acces la 
educaţie în majoritatea locurilor. Cu siguranţă că ne 
descurcăm mult mai bine acum decât o făcea ţăranul 
european în anii 1600. Dar, în general, chiar muncim 
mai multe ore. Acesta este un fapt incontestabil. 
Pentru scopul nostru voi vorbi doar despre orele de 
muncă şi orele din afara muncii. N-am să includ timpul 
necesar pentru spălatul rufelor, gătit sau călătorit, 
chiar dacă şi astea se pun ca muncă. Am să mă refer 
doar la timpul pe care îl petrec oamenii câştigând ceea 
ce au nevoie pentru a supravieţui. Munca poate fi 
satisfăcătoare şi agreabilă sau poate fi repetitivă şi 
plictisitoare, dar este ceva ce suntem obligaţi să facem 
din necesitate. După câte se pare, într-o comparaţie 
directă între ziua de azi şi Evul Mediu, era nevoie de 
mult mai puţine ore de muncă pentru a întreţine un 
ţăran în 1600 decât pentru a întreţine un angajat mediu 
astăzi. 

De fapt, în mulţi dintre cei 300 000 de ani (mai mult 
sau mai puţin) în care s- a plimbat Homo sapiens prin 
lume, n-a muncit 40 de ore pe săptămână şi cu 
siguranţă n-a muncit mai mult de 300 de zile pe an. 
Obiceiurile noastre în ceea ce priveşte munca s-au 
schimbat dramatic acum aproape două secole. Orele 


CELESTE HEADLEE 


INUMIUTIV 


moderne de muncă sunt o aberaţie şi avem destule 
documente istorice care să dovedească asta. 

Dacă ne întoarcem în urmă cu 4 000 de ani, în zilele 
grecilor antici, vedem că atenienii aveau aproape 60 de 
sărbători pe an. Până la mijlocul secolului al IV-lea î.Hr., 
erau aproape şase luni oficiale de sărbătoare, zile în 
care nu se muncea absolut deloc. Munca la grecii antici 
se desfăşura în salturi: activitate intensă în timpul 
plantării sau recoltării, urmată de perioade extinse de 


odihnă pentru sărbători şi festivaluri. 
Pentru mare parte din Europa, Asia şi Africa de Nord, 
acest model de bază a 


rămas aproape neschimbat vreme de zeci de mii de ani. 
înainte ca epoca industrială să înceapă în 1760 în 
Marea Britanie, majoritatea oamenilor aveau aceleaşi 
obiceiuri ca strămoşii lor, până la Platon sau Aristotel. 
Ziua lor începea odată cu răsăritul soarelui şi se sfârşea 
când steaua de foc dispărea dincolo de orizont. Viaţa 
oamenilor era asemănătoare celei a păsărilor. 

Până în secolul al XIX-lea, doar cei bogaţi îşi permiteau 
să aprindă lumânări în mod regulat, aşa că apusul 
însemna întuneric. Atena avea parte de aproape 14 ore 
de lumină pe zi vara şi aproape zece iarna. 

Cu siguranţă că o zi de 14 ore de muncă este una foarte 
lungă. Dar servitorii lui Homer nu lucrau 14 ore pe zi. 
Istoricul şi economistul englez James E. Thorold Rogers 
a scris multe despre obiceiurile clasei muncitoare din 
şase secole de istorie britanică. Potrivit cercetării sale, 
ţăranii medievali nu lucrau mai mult de opt ore pe zi, 
uneori chiar şi mai puţin, şi petreceau cel puţin o 
treime din an fără să lucreze, sărbătorind zilele sfinţilor 
şi alte evenimente speciale. 

Vreau să adaug un aspect aici: nu am nici un interes să 
călătoresc în timp şi să trăiesc ca iobag în Anglia 
medievală. îmi plac foarte mult maşina mea electrică, 
cuptorul meu cu microunde şi computerul. Dar nu doar 
tehnologia s-a schimbat odată cu trecerea timpului, ci 
şi stilul şi calitatea vieţii. Până acum vreo 200 de ani, 
aveam o grămadă de timp liber. în lumea 
preindustrială, munca nu era axa în jurul căreia se 
învârtea toată viaţa. 

După cum scria şi Thorold Rogers în cartea sa Six 
Centuries of Work and Wages, „Epoca avea şi 
dezavantajele sale, aşa cum e cazul oricărei epoci, dar 
avea şi avantaje... ţăranul de secolul al XIII-lea, cu toate 
că nu deţinea multe din lucrurile pe care le va avea 
descendentul său de secol al XVIII-lea, avea multe 
elemente solide ale avantajelor din prezent şi nu puţine 
speranţe de progres viitor". 

Sperantele progresului viitor stăteau în capacitatea fie 
de a munci propriul pământ, fie de a câştiga venituri ca 
meşteşugar sau artizan. înainte de zorii epocii 
industriale, majoritatea oamenilor munceau pentru ei 
sau drept contractori, prin urmare îşi puteau face 
singuri programul. 

în cartea Life on the English Manor, H.S. Bennett 
notează că, în sistemul 

feudal, majoritatea iobagilor le datorau taxe „pe zi" 
boierilor lor.! Adică pe o zi de muncă ce începea 
dimineaţa devreme şi se încheia la prânz. Adică 
aproape şase ore şi jumătate în timpul verii. Artizanii 
lucrau aproape nouă ore pe zi, a descoperit Bennett, 
dar lucrau pentru ei înşişi, aveau flexibilitate completă 
în orele de lucru şi îşi păstrau aproape tot profitul. 

Fermierii care aveau grijă de propriile pământuri 
lucrau puţin mai mult de opt ore pe zi. 

Până în secolul al XIX-lea, era de neconceput, oriunde 
în lume, să lucrezi 52 de săptămâni pe an. Muncitorii 
aveau atât de mult timp liber, încât James Pilkington, 
episcopul Durhamului, se plângea de asta în secolul al 
XVI-lea: „Omul muncitor se odihneşte spre finalul 
dimineții", scria el. „O bună bucată din zi trece înainte 
ca el să se apuce de muncă; apoi trebuie să ia micul 
dejun şi trebuie să îl ia la ora obişnuită, altfel o să fie 
prilej de chinuială şi vociferări... La prânz trebuie să 
aibă timp pentru somn, iar după-amiaza să-şi facă 
siesta, ceea ce ocupă o mare parte din zi; iar când îi 
vine timpul, seara, la prima bătaie a ceasului îşi aruncă 
uneltele şi părăseşte locul muncii, indiferent în ce 
stadiu s-ar putea afla aceasta." 

Episcopul nu era singurul aristocrat supărat. Există o 
varietate de exemple surprinzătoare de oameni bogaţi 
care se plâng că muncitorii lor sunt leneşi şi- şi iau prea 
mult timp liber. Cel puţin asta nu s-a schimbat deloc. 
Toate acestea precedă epoca fabricilor şi a utilajelor, 
desigur. Schimbările din cultura, economia, politica şi 
munca din secolul al XIX-lea au fost masive. N- am cum 
să exagerez când spun că Revoluţia industrială a 
schimbat fiecare aspect al vieţii umane, inclusiv tipul 
de mâncare pe care-l consumă oamenii sau cât de mult 
dorm noaptea. 

înainte de anii 1800, munca fusese, practic, aceeaşi 
timp de secole întregi. Cei mai mulţi oameni trăiau în 
zonele rurale, mulţi deţineau sau închiriau măcar o 
bucată de teren şi aveau o grămadă de timp să se poată 

ocupa de treburile casnice ori să-şi muncească 
pământul. Ba chiar aveau timp să stea în jurul focului şi 
să asculte toate cele 3 182 de versuri din poemul epic 
Beowulf. Pe-atunci, asta era considerată o seară 
distractivă cu familia. 

Cu toate că avem evidențe de practici ale muncii foarte 
bune în Anglia, mai ştim şi că celelalte naţiuni 
europene aveau o abordare destul de asemănătoare 
faţă de timpul liber. în cartea The Overworked 
American, sociologul Juliet 

Schor notează că englezii lucrau mai mult decât vecinii 
lor. în Franţa, muncitorii aveau 180 de zile libere 
garantate, iar în Spania aveau dreptul la aproape cinci 
luni de pauză pe an. 

Exceptiile din toate domeniile erau sclavii şi unii 
servitori liberi. Nu suntem siguri când anume au fost 
forţaţi africanii să devină sclavi, dar ştim că sclavii au 
fost deţinuţi legal începând cam cu anul 1640. Când 
vorbesc despre ore de muncă, nu mă refer la sclavi, 
care nu aveau nici un fel de putere şi nici nu li se cerea 
părerea şi care nu tranzactionau munca pe salariu. 
Sclavia a fost barbară din mai multe motive, inclusiv 
din cauza caracterizării anumitor fiinţe umane ca fiind 
demne de acelaşi respect pe care l-ar merita un cal sau 
o vacă. 

în această istorie a practicilor muncii nu vorbesc 
despre o anumită populaţie, ci despre clasa muncitoare 
în general, cei care sunt angajaţi de alţii în schimbul 
salariilor. 

Există documente detaliate despre practicile muncii din 
Marea Britanie şi din restul Europei, tocmai din acest 

motiv mi-am concentrat toată atenţia aici. Nu 
intentionez să sugerez că toţi oamenii au experimentat 
aceleaşi lucruri ca europenii sau că sistemul european 
era, în vreun fel, superior. 

Cu toate acestea, mulţi dintre cei care trăim în ţări 
industrializate continuăm să urmăm tradiţiile şi 
obiceiurile formate în Marea Britanie şi în restul 
Europei. Mulţi angajatori, fie că erau manufacturi sau 
instituţii administrative, din aceste regiuni au păstrat 
cu multă atenţie documente despre zilele de lucru şi 
zilele libere. Aşa ştiu că viaţa oamenilor s-a schimbat, 
după zeci de milioane de ani, odată cu zorii epocii 
industriale. Şi tot aşa ştiu şi că unele dintre aceste 
schimbări nu au fost pozitive. 

Multe influenţe diverse au condus societatea de la 
Iluminism la epoca industrială. Până în anii 1700, 
oamenii trăiau deja mai mult, aşa că munca era destulă, 
iar Revoluţia agricolă i-a adus Marii Britanii un surplus 
de mâncare, ceea ce a făcut ca mulţi oameni care 
fuseseră angajaţi la ferme să fie nevoiţi să-şi caute de 
lucru. Mai mult decât atât, inovațiile în domeniul 
bancar, în comerţ şi în transport au făcut să fie mai 
uşor să faci afaceri pe tot parcursul anului şi dincolo de 
graniţele ţării. 

Şi totuşi, poate cel mai direct stimul al erei industriale 
a apărut în Scoţia, la Universitatea din Glasgow, când 
un inovator autodidact, pe numele lui James Watt, a fost 
rugat să repare un motor cu aburi Newcomen. L-a 
reparat, dar a descoperit că motorul dădea prea puţină 
putere. 

Aşa că a început să se joace cu masinaria şi sa 
experimenteze cu aburul, până când a construit un 
model care folosea cu 75% mai puţin combustibil decât 
Newcomen şi care era considerat şi mult mai puternic. 
La mai mult de un deceniu, în 1776, pe când John 
Adams şi Thomas Jefferson semnau Declaraţia de 
Independenţă în Philadelphia, în Marea Britanie erau 
vândute şi instalate primele motoare Watt. 

Motorul cu aburi Watt a fost folosit iniţial, în special, 
pentru pomparea apei din minele de cărbuni, dar nu a 
durat mult până când oamenii şi-au dat seama că ar 
putea ataşa aceste motoare la aproape orice. 
Războaiele de ţesut au început să fie propulsate cu 
aburi, iar la fel s-a întâmplat cu morile şi cu 
turnătoriile. Oraşele nu mai aveau nevoie de un râu şi 
de un rezervor de apă ca să genereze energie şi nici nu 
mai aveau nevoie de sute de cai. (Cal-putere obişnuia 
să fie un termen literal.) Au fost construite fabrici, au 
apărut nave cu aburi pe Tamisa, iar epoca industrială a 
luat avânt. 

Când fabricile au început să producă bunuri, tipul 
angajării s-a transformat, înainte de secolul al XIX-lea, 
majoritatea oamenilor locuiau în zonele rurale. Dar în 
1850, pentru prima dată în istoria lumii, mai mulţi 
britanici au ajuns să locuiască în oraşe decât la ţară. A 
fost nevoie să mai treacă încă 70 de ani să se întâmple 
asta şi în Statele Unite, cam în aceeaşi perioadă în care 
Buster Keaton era star de cinema, iar oamenii dansau 
Charleston. 

înainte de epoca industrială, majoritatea oamenilor 
lucrau pentru a termina o anumită sarcină: să aducă 

recolta acasă, să construiască un hambar, să coasă o 
pătură. în timpul unei singure zile, un fermier putea 
realiza o varietate largă de sarcini: avea grijă de 
animale, uda recolta, captura dăunători, repara garduri 
şi o grămadă de alte lucruri. Atunci când aceşti fermieri 
au devenit muncitori în fabrică, şi-au pierdut varietatea 
din zilele de muncă şi au sfârşit prin a face aceeaşi 
sarcină absurdă şi monotonă, stând în aceeaşi poziţie 


timp de 14 ore pe zi. 
O altă schimbare a fost cea a ubicuitatii proprietăţii. 
Istoricii au observat că, 


cel puţin în Anglia, în Evul Mediu, majoritatea 
oamenilor deţinea ceva pământ. lobagii aveau un 
minimum de 12 hectare şi îşi cultivau propria recoltă. 
în ultimii 250 de ani, terenurile publice au ajuns să fie 
deţinute de privaţi; nu mai sunt vaci care pasc pe 
păşunile comune. Acesta este motivul pentru care s-a 
produs exodul de la ţară către aglomeraţia din zonele 
urbane. 

Multe dintre oraşe nu erau pregătite să găzduiască un 
asemenea aflux de rezidenţi. Pe măsură ce oamenii s-au 
înghesuit în oraşe, casele lor au devenit „o grămadă de 
gunoi şi mizerie", notează istoricul E.P. Thompson. Mai 
mult decât atât, un muncitor care închiria o cameră 
jalnică în Londra era considerabil mai puţin influent şi 
puternic decât un iobag care deţinea chiar şi cea mai 
mică palmă de pământ la ţară. Mutarea la oraşe a 
secătuit clasele muncitoare de putere şi de bogății. 
Când oamenii au început să lucreze în fabrici, munca 
nu se mai termina. Nu făceai o roată de căruţă ca să 
înlocuieşti una stricată - făceai zeci de roţi de căruţă. 
Continuai să faci bluze sau potcoave de cai sau găleți 

de apă ori sticle de cerneală până când rămâneai fără 
resurse sau până când nu-ţi mai puteai ridica mâinile, 
iar atunci erai înlocuit de altcineva, care continua 
munca de unde o lasasesi. 

Profiturile afacerilor erau brusc bazate mai mult pe 
volumul vânzărilor decât pe marjele de profit. 
„Companiile aveau de-acum nevoie de timpul 
muncitorilor ca să lucreze în fabrici şi trebuiau să ţină 
condici pentru a putea coordona masele şi pentru a 
menţine în mişcare roata industriei"!6, subliniază 
psihologul în afaceri Tony Crabbe. „Atât de valoros 
devenise timpul, încât mulţi patroni lipsiţi de scrupule 
îşi modificau ceasurile în timpul zilei pentru a putea să 
scoată mai multe ore de la muncitorii neştiutori." 

Iată o altă idee demnă de luat în considerare: până spre 
finalul anilor 1800, majoritatea economiilor europene 
deţineau o clasă considerabilă alcătuită din 
meşteşugari: tinichigii, potcovari, pielari şi alţii, care-şi 
aveau propriile unelte şi erau maeştri în domeniile lor. 
Daca voiai să construieşti o catedrală, angajai 
muncitori care să ridice zidurile şi artizani care să 
sculpteze balustradele şi garguiele şi care să picteze 
altarele. După cum subliniază istoricul Nelson 
Lichtenstein, Paul Revere a fost un argintar renumit, 
iar portretul său cunoscut care stă acum în Muzeul de 
Arte Frumoase din Boston a fost pictat cu şapte ani 
înainte de faimoasa sa cursă. în acesta, e îmbrăcat într- 
o cămaşă 

cu mâneci şi are murdărie sub unghii. Meşteşugarii 
erau respectaţi şi, in mare parte, independenţi." 

Pe măsură ce era industrială a tot avansat, 
meşteşugarii au fost bagati în fabrici. Un sticlar nu 
putea concura cu o fabrică de sticlă. Aşa că îşi vindea 
uneltele şi ocupa un post acolo unde instrumentele şi 
maşinăriile nu erau deţinute de muncitori, ci de 
angajator. Când un muncitor îşi părăsea locul de 
muncă, nu mai lua cu el şi lucrurile de care ar fi avut 
nevoie ca să-şi găsească o altă slujbă. Se baza complet 
pe noul angajator ca să-i ofere uneltele şi resursele. Din 
nou, acesta a fost un transfer semnificativ de putere. 
Din cauza acestei schimbări, lumea şi-a pierdut mulţi 
artişti specializaţi, sculptori, tâmplari şi fierari. (lata un 
exerciţiu interesant: uită-te la nişte fotografii cu Palatul 
Parlamentului din Anglia, construit între 1839 şi 1842. 
Imagineaza-ti cât de mult ar fi costat toată acea munca 
astăzi şi vei înţelege un aspect care a fost abandonat 
atunci când ne-am pierdut clasa de meseriaşi.) în 
fabrici, muncitorii nu mai dezvoltau, în general, aceeaşi 
mândrie legată de munca lor, din moment ce scoteau 
zeci de produse la fel pe zi. 

De asemenea, şi mobilitatea socială a stagnat. înainte 
de secolul al XIX-lea, era posibil să înveţi o meserie şi 
să munceşti destul ca să ajungi în clasa de mijloc. Dar 
fabricile nu au nevoie de meşteşugari - au nevoie de 
trupuri şi de mâini şi nu există decât câteva posturi de 
conducere. Erau prea puţine oportunităţi de avansare 
sau de promovare în secolul al XIX-lea şi devenise 
aproape imposibil să ieşi din clasa muncitoare. 

Toate aceste modificări au fost semnificative, dar s-a 
mai schimbat ceva în acea perioadă, ceva cu adevărat 
monumental: timpul a ajuns să însemne bani. 

Muncitorii lucrau cu maşini care făceau relativ acelaşi 
număr de produse pe oră. Aşadar, cu cât mai mult 
stătea în funcţiune maşina, cu atât mai multe produse 
făcea o fabrică şi cu atât mai mulţi bani putea face 
patronul. Mai multe ore însemnau mai mulţi bani. 

De obicei, angajaţii nu erau plătiţi în funcţie de sarcina 
pe care o realizau, aşa cum fuseseră vreme de secole 
înainte, ci în funcţie de ore. Am încercat să-mi imaginez 
cum trebuie să se fi simţit un muncitor din acea vreme 
care şi-a primit salariul pentru o săptămână de lucru, 
după o viaţă întreagă de cultivat sau de ţesut. Nu doar 
că această metamorfoză s-a produs recent, dar a fost şi 
rapidă. Şi poate că a început în Anglia, dar s-a 
răspândit rapid şi în celelalte ţări şi chiar pe celelalte 
continente. 

Până şi vocabularul nostru a reflectat această 
schimbare. în anii 1600, de exemplu, cuvântul 
punctualitate însemna ,,exactitate". Undeva în jurul 
anului 1777 însă, oamenii au început să-l folosească cu 
sensul de „la timp". Timp de secole întregi, cuvântul 
eficienţă însemna „puterea de a termina ceva", din 
latinescul efficere, care înseamnă „a realiza".! Dar în 
anii 1780, îl vedem folosit ca sinonim pentru muncă 
productivă, iar în 1858, cuvântul eficienţă a fost folosit 
pentru prima dată, într-un articol, ca însemnând 
„raportul dintre munca utilă depusă şi energia 
consumată". Timp bine petrecut a început să însemne 
„timp în care s-au câştigat bani". 

însă această transformare nu a rămas izolată pe etajele 
fabricilor; s-a extins chiar şi până la concepţia noastră 
asupra lumii naturale. Programele noastre obişnuiau să 

fie guvernate de răsăritul şi de apusul soarelui, acum 
chiar şi definiţia zilei a evoluat, aducând reperul de pe 
cer pe pământ. Partial, asta s-a întâmplat pentru că din 
ce în ce mai mulţi oameni puteau circula pe întuneric 
cu ajutorul luminii artificiale. 

în 1834, Joseph Morgan a dezvoltat o metodă pentru 
producerea comercială a lumânărilor. Lumina din casă 
a devenit destul de accesibilă, apoi lumânările au ajuns 
să fie şi mai folosite în anii 1850, după inventarea 
parafinei, care le făcea mai curate, mai sigure şi mai 
ieftine. în 1879, Thomas Edison a produs primul bec 
fabricat ca marfă şi vândut. 

Au devenit posibile turele de noapte. Apusul, cu 
momentul în care te opreai din muncit, nu mai era la 
fel. Zi însemnase, cândva, „orele în care stai treaz", cât 
timp e soarele pe cer, dar atunci când lumina zilei şi-a 
pierdut semnificaţia, zi a început să însemne „ore de 
lucru". Muncitorii îşi puteau începe „zilele" înainte de 
răsăritul soarelui şi le încheiau la mult timp după 
lăsarea întunericului. 

Adevărul este că nu eram pregătiţi pentru această 
schimbare produsă brusc de motorul cu aburi. Atunci 
când fabricile au început să înlocuiască fermele, nu mai 
existau legi care să guverneze practicile de muncă şi 
nici reglementări care să protejeze muncitorii. Totul era 
prea nou. Nici un politician nu anticipase nevoia de a 
crea un mecanism de monitorizare sau de pedepsire a 
abuzurilor. Mai mult decât atât, conducătorii 
guvernelor s-au entuziasmat foarte tare atunci când au 
văzut cum se dezvoltă fabricile şi cresc profiturile. 
Foarte puţini oameni îşi doreau să ridice bariere care 

ar fi putut să încetinească progresul. Vorbim, desigur, 
despre era care a dus la secolul XX, la furtunosii ani 
1920 şi la excesul descris în Marele Gatsby. Pentru 
industriaşi, atmosfera lejeră din economie şi politică a 
dus la o exacerbare a exploatărilor profitabile. 

Din cauza mediului lax, secolul al XIX-lea a fost 
martorul celor mai negre abuzuri asupra muncitorilor 
din toată istoria noastră. Unul dintre autorii mei 
preferaţi din copilărie a fost (şi încă mai este, adult 
fiind) Charles Dickens. I- am citit o biografie când eram 
prin clasa a patra sau a cincea şi am fost îngrozită să 
aflu toate lucrurile pe care le-a îndurat. 

Dickens nu a uitat niciodată perioada în care a lucrat la 
un depozit de cremă de pantofi, pe vremea când avea 
zece ani, aceeaşi vârstă pe care o aveam şi eu atunci 
când citeam despre copilăria lui. Câştiga şase şilingi pe 
săptămână - pentru a-şi ajuta familia să plătească 
chiria. Depozitul era o „casă veche, ciudată şi 
dărăpănată", îi povestea Dickens prietenului său, John 
Forster, „literalmente năpădită de şobolani... Treaba 
mea era să acopăr vasele în care era crema de pantofi: 
prima dată cu o bucată de hârtie cerată, apoi cu o 
bucată de hârtie albastră; să le leg cu o sfoară, apoi să 
prind hârtia strâns şi să îi tai marginile în aşa fel încât 
să arate la fel de bine ca o cutie de alifie de la 
drogherie. Când un anumit număr de vase atingea 
acest nivel al perfecțiunii, trebuia să lipesc pe fiecare o 
etichetă tipărită, apoi să o iau de la capăt, cu alte 
vase."1? 

De sute, dacă nu de mii de ori, degetele mici ale 
copilului prindeau hârtia colorată, legau sfoara şi tăiau 
marginile. Din nou şi din nou, ore la rând. Bazându-ne 

doar pe numărul de dati în care s-a referit Dickens la 
această experienţă, putem clar să ne dăm seama că a 
avut un impact monumental asupra sa. 

Economistul Rick Bookstaber scrie: „Revoluţia 
industrială a crescut, într-un final, prosperitatea, dar, 
pentru un timp, a înrăutățit grav lucrurile pentru o 
mare parte a populaţiei. Perioada de tranziţie dintre 
sistemul domestic şi cel de fabrici, al industriei, şi 
dintre vechea şi noua agricultură a fost una de cruntă 
nenorocire pentru toţi cei care nu s-au putut integra în 
noua economie, fie din cauza lipsei de capital, fie din 
cauza lipsei de adaptabilitate fizică sau mentala."”° 
Perioada de tranziţie la care se referă Bookstaber a 
durat decenii întregi. Perioada de „cruntă nenorocire" 
s-a întins pe cel puţin o generaţie. Să nu uităm că unul 
dintre nepoţii lui Charles Dickens a murit în 1962. Atât 
de recentă este această istorie. 

La începutul epocii industriale, copiii fie munceau toată 
ziua, fie toată noaptea - când unul se urca în pat, 
celălalt se ducea la muncă. Iată concluzia mea oribilă: 
nu a fost o revoltă morală care a oprit, în sfârşit, 
exploatarea copiilor prin muncă, ci ratele extreme de 
mortalitate printre cei mici. Liderii erau îngrijoraţi de 
„prezervarea fizică a rasei". 

Există cărţi întregi care descriu suferinţa muncitorilor 
de la începuturile Revoluţiei industriale, dar mentionez 
aici aceste abuzuri pentru a ilustra cât de drastic au 
fost alterate condiţiile de muncă odată cu mecanizarea. 
Nu toate schimbările au fost abuzive, dar multe dintre 
ele au fost, cu siguranţă. 

Deci, cum se leagă această istorie de vieţile noastre de 
secol XXI? Eu n-am văzut legătura până când n-am 
început să învăţ despre luptele care s-au dat pentru 
orele de muncă şi pentru definiţia general acceptată a 
zilei de munca „rezonabile". înainte de secolul al XIX- 
lea, oamenii munceau, în medie, între şase şi opt ore pe 
zi şi se bucurau de zeci de zile libere pe tot parcursul 
anului. De fapt, chiar şi cei aflaţi în cele mai de jos 
pături sociale petreceau la fel de mult timp liber cum 
petreceau la muncă. Destul de brusc însă, oamenii au 
ajuns să muncească ore nesfârşite, fără nici un fel de 
timp liber. 

Prin urmare, atunci când au început să se formeze 
sindicatele de muncitori şi să insiste pentru mai puţine 
ore, fiecare muncitor se lupta nu pentru mijloace de 
protecţie noi, spune James E. Thorold Rogers, ci 
„pentru a recupera modul în care funcționau strămoşii 
lui cu patru sau cinci secole in urmă".?! Cu alte cuvinte, 
oamenii doreau să se întoarcă la aceleaşi obiceiuri de 
muncă pe care le aveau înainte să se mute în zonele 
urbane şi la liniile de producţie în masă. Aşadar, lupta 
pentru orele de muncă s-a dat, încă de la început, 
pentru a ne întoarce la stilul de viaţă pe care l-am avut 
timp de milenii întregi. 

în 1870, sir John Lubbock a fost ales în Parlament. 
Primul baron de Avebury 

a fost bancher şi om de ştiinţă (el a brevetat termenii 
Paleolitic şi Neolitic pentru a descrie cele două epoci 
ale pietrei), dar era şi un luptător avid pentru justiţia 
socială şi pentru oamenii pe care i-a identificat ca 
muncind cel mai mult în comunitate. 

Odată ales, a început imediat să împingă spre 
egiferare o formă de protecţie a muncitorilor. Un an 
mai târziu, a obţinut aprobarea pe Legea sărbătorilor 
egale, în care patru zile din an erau rezervate ca fiind 
sărbători. Era pentru prima dată în aproape 100 de ani 
când muncitorii primeau zile libere fără nici un motiv 
religios sau civic, ci doar ca să se bucure de timpul 
iber. Acele zile erau cunoscute drept Zilele Sfântului 
Lubbock, în onoarea celui care luptase pentru ele. 

în acea perioadă, peste tot în Europa şi în Statele 
Unite, muncitorii se luptau pentru ore mai puţine de 
ucru şi condiţii mai bune. Forţarea unei zile de lucru 
de opt ore a fost iniţiată de fabricantul Robert Owen, 
care şi-a dorit să creeze condiţii mai bune pentru 
propriii angajaţi. Owen a fost cel care a creat mottoul 
de-acum cunoscut: „Opt ore de muncă, opt ore de 
relaxare, opt ore de odihnă". 

Dar majoritatea angajatorilor nu erau pregătiţi să 
urmeze modelul lui Owen şi sa fie satisfacuti cu 
obţinerea a doar opt ore de muncă de la angajaţii lor. O 
lege care a trecut în 1847 îi forţa să le permită femeilor 
şi copiilor să lucreze doar zece ore pe zi. O lege 
similară a trecut şi în Franţa, unde angajaţii puteau 
munci doar 12 ore. 

Această bătălie se dădea şi de cealaltă parte a 
Atlanticului. Partidul Muncitorilor din Statele Unite a 
fost fondat în 1877, la fel ca Asociaţia Muncitorilor în 
Fier, Otel şi Cositor şi Frăția Inginerilor de Locomotive 
(cu toate că femeile reprezentau un procent 
semnificativ din forţa de muncă, majoritatea 
sindicatelor muncitoreşti de la începuturi erau exclusiv 

masculine). Zeci de mii de oameni au mărşăluit la 
prima paradă de Ziua Muncii din New York, în 
septembrie 1882. Pentru ce mărşăluiau? Pentru 
limitarea orelor de muncă. 

Răspunsul clasei superioare la aceste eforturi a fost 
unul ironic şi, uneori, chiar periculos de agresiv. 
Revoltele au fost întâmpinate cu forţă din partea 
poliţiei şi a armatei. Cu toate că aceste confruntări par 
istorie antică, ele s-au întâmplat pe vremea 
strabunicilor nostri, iar ei sunt cei care au pus bazele 
relaţiei care există astăzi între angajaţi şi angajatori. 
Una dintre cele mai cunoscute astfel de confruntări s-a 
întâmplat în Chicago, în 1886, la o adunare pentru 
susţinerea drepturilor muncitorilor care ar fi trebuit să 
fie paşnică. La acea vreme, unii câştigau doar 1,50 
dolari pe zi şi munceau 60 de ore pe săptămână. Clasa 
muncitoare vedea locuinţele şi stilurile de viaţă luxoase 
de care se bucurau proprietarii fabricilor, iar răbdarea 
lor luase sfârşit. Numărul membrilor Cavalerilor 
Muncii, care pleda pentru ziua de muncă de opt ore, a 
crescut de la 70 000 la peste 700 000 în doar doi ani. 
Sute de oameni s-au întâlnit în Piaţa Haymarket din 
Chicago pentru, după cum spunea activistul August 
Spies, „a explica ideea generală a mişcării de opt ore". 
Mai devreme însă, o bombă artizanală fusese aruncată 
spre poliţie. Explozia a ucis un poliţist şi a dezlantuit 
haosul. Când fumul şi mulţimea s-au dispersat, şapte 
ofiţeri de poliţie fuseseră ucişi, împreună cu alţi câţiva 
civili, iar zeci de oameni erau răniţi. Cu toate că acest 
eveniment a fost o tragedie, o astfel de violenţă era 
ceva obişnuit de câte ori muncitorii fortau o reformă. 

Totuşi, protecţia muncii a început să câştige sprijin 
politic, pe măsură ce secolul al XIX-lea îi lăsa loc 
următorului. Prima ţară care a stabilit ziua de muncă la 
opt ore a fost Uruguay, în 1915, la doar un an după ce 
preşedintele ţării instituise politici privind 
indemnizaţiile de şomaj. 

în august 1919, doctorul Stephen Bauer şi-a început 
articolul din Monthly Labor Review după cum urmează: 
„în ultimele luni ale anului 1918, ziua de lucru de opt 
ore a devenit strigătul de luptă al maselor; angajatorii 
susţin că poate fi introdusă doar prin acţiuni 
internaţionale. Prin urmare, se ridică din nou 
chestiunea motivelor care determină durata timpului de 
muncă, efectul micşorării sale şi cele mai eficiente 
metode pentru reglementare. "?? 

Gândeşte-te câteva secunde cât de profund au suferit 
strămoşii noştri şi cât de mult au muncit pentru a putea 
asigura mai puţine ore de muncă pentru ei şi pentru 
copiii lor. Astăzi, la mai puţin de 100 de ani, am cedat 
acel teritoriu aproape fără nici un fel de luptă. Alegem 
să muncim mult şi să răspundem la mesajele de la 
serviciu pentru că ne gândim că este singura 
modalitate să ne păstrăm locurile de muncă sau să ne 
facem treaba cum trebuie. Dar nu a fost întotdeauna 
aşa. Obiceiurile noastre se pot schimba pentru că nu a 
trecut atât de mult timp de când am început să le avem. 
Cum am ajuns de la greve ale foamei şi bătăi cu 
poliţiştii la a răspunde voluntar la e-mailuri duminică 
noaptea şi la a alege să stăm la birou ca să „terminăm"? 
în cartea The Jobless Future, Stanley Aronowitz şi 
William DiFazio deplang aceasta tendinţă: „Un număr 

alarmant de muncitori, atât intelectuali, cât şi manuali, 
îşi predau muncii aproape toate orele în care sunt treji 
şi chiar şi cele în care visează... Noţiunea de timp liber 
este la fel de departe de experienţa majorităţii 
oamenilor cum este şi aerul liber."23 

Totuşi, ştim de peste 100 de ani că multele ore de trudă 
nu cresc, de fapt, productivitatea. Avem informaţii 
despre acest fapt care datează încă din anii 1800 - în 
perioada în care sindicatele îi fortau pe angajatori să 
reducă orele, proprietarii de fabrici erau uimiti sa 
observe că productivitatea creştea, iar accidentele erau 
mai puţine. Programul prelungit era contraproductiv în 
epoca atelierelor, iar cercetările arată că încă mai este, 
chiar şi în epoca muncitorului înzestrat cu cunoaştere. 
Iar asta desigur că nu se aplică doar la orele de muncă. 
Nu e nici o surpriză că angajaţii încearcă să obţină cât 
de multe ore pot de la angajaţii lor, iar aceştia din urmă 
vor petrece timp în plus, voluntar, pentru a obţine 
promovări şi măriri de salariu. E de înţeles. Dar suntem 
unde suntem acum din cauza a ceea ce s-a întâmplat 
după victoria asupra orelor de muncă. Atunci când 
angajatorii au pierdut lupta politică, s-au mutat pe un 
alt câmp de bătălie: cultura. 

3. Etica muncii 

Aşa-numita inactivitate, care nu constă în a nu face 
nimic, ci în a face o mulţime de lucruri nerecunoscute 
de formulele dogmatice ale clasei conducătoare, are 
acelaşi drept de a-şi susţine poziţia ca însăşi hărnicia. 
Robert Louis Stevenson, Scuză pentru leneşi, 1877 
întocmai cum au existat idei economice şi tehnologice 
care au dospit secole întregi înainte să dea naştere 

epocii industriale, tot aşa au existat şi filosofii - cea mai 
importantă fiind cea protestantă - de etică a muncii. 
Martin Luther nu a schimbat doar istoria religiilor 
atunci când şi-a bătut în cuie cele 95 de teze pe uşa 
bisericii din Wittenburg, Germania. Ideile lui au 
schimbat, într-un final, viaţa fiecărei persoane din 
lumea dezvoltată. 

Pentru o bună perioadă de timp, Biserica Catolică a 
susţinut că, pentru a obţine un loc în rai, credincioşii 
trebuie să facă fapte bune. Se ştie că lenea (reticenta 
de a munci) este unul dintre cele şapte păcate capitale. 
Preoţii catolici citau din Epistola lui Iacob: „Arată-mi 
credinţa ta fără fapte şi-ţi voi arăta şi eu credinţa mea 
prin fapte" (sublinierea îmi aparţine). Luther dispretuia 
practica de a le da mântuirea celor care ofereau daruri 
sau bani bisericii, aşa că a pus accentul pe munca 
asiduă şi pe frugalitate. 

Deşi Luther argumenta că mântuirea se obţine doar 
prin credinţă, mai predica şi că munca este darul lui 
Dumnezeu şi că putem recunoaşte oamenii buni şi 
credincioşi după munca asiduă şi eficientă pe care o 
depun. Luther credea că inactivitatea trebuia savurată 
după moarte. 

Toate acestea ar fi putut să fi rămas între zidurile 
bisericii şi în casele credincioşilor, dacă n-ar fi fost Max 
Weber. în 1904, chiar pe când sindicatele deveneau mai 
puternice, iar discuţiile despre ziua de muncă de opt 
ore începeau să câştige teren, sociologul german a 
publicat o carte numită Etica protestantă şi spiritul 
capitalismului. Descrierea făcută de Weber credințelor 
lui Luther nu a fost una complet corectă, dar 
argumentul său economic a fost extrem de influent. 

Weber argumenta că etica protestantă a muncii era 
responsabilă pentru creşterea capitalismului şi pentru 
succesul Europei nordice. în carte, citează sfatul 
celebru al lui Benjamin Franklin: „Să nu uităm că 
timpul înseamnă bani. Cel care poate câştiga zece 
şilingi pe zi prin munca lui, dar merge în străinătate 
sau stă degeaba jumătate de zi, chiar dacă cheltuie 
doar şase peni în timpul trândăviei lui, nu trebuie să 
calculeze doar asta ca fiind singura lui cheltuială; el, de 
fapt, a cheltuit sau a aruncat cinci şilingi."2* Cu alte 
cuvinte, dacă stai degeaba, nu eşti doar leneş, ci pierzi 
şi bani. 

Max Weber subliniază că, înainte de epoca industrială, 
muncitorii din ferme care primeau salarii mai mari 
munceau şi mai puţine ore. Munceau cât trebuia ca să 
câştige cât aveau nevoie, apoi îşi petreceau restul 
timpului relaxându-se. Etica protestantă a muncii 
clasifica însă inactivitatea drept imorală, iar munca 
asiduă - virtute. Aşa că angajatorii îşi puteau convinge 
angajaţii devotați să lucreze mai mult, indiferent de 
salariul pe care îl primeau. Chiar şi omul de serviciu 
sau instalatorul fac munca Domnului, potrivit lui Martin 
Luther, şi nici o slujbă nu este nedemnă în ochii lui 
Dumnezeu. 

Cartea lui Weber a fost foarte populară şi a avut un 
impact uriaş asupra politicilor economice. De fapt, 
Asociaţia Internaţională de Sociologie a numit-o a patra 
cea mai importantă carte din domeniu a secolului XX. 
Idolatrizarea oamenilor muncitori a început în Statele 
Unite odată cu bătrânul Ben Franklin şi cu alţii 
asemenea lui. A crescut în intensitate în secolul al XIX- 
lea. în 1859, Frederick Douglass a ţinut un discurs ce 

urma să fie repetat de nenumărate ori pe parcursul 
următorilor ani. Era un discurs despre „omul 
autodidact".25 „Nu e nimic bun, măreț sau de dorit", 
spunea el, „care să nu reiasă din orice fel de muncă." 
Această viziune asupra bărbatului (pentru că, să fim 
serioşi, aproape 

întotdeauna era vorba despre bărbaţi) care obținea 
lucruri marete doar prin sudoarea fruntii a devenit o 
parte esenţială a Visului american, iar versiuni diferite 
ale acestuia au ajuns şi în multe părţi ale Europei. 
„Teoria mea despre omul autodidact este, deci, aceasta: 
că el este un om al muncii", spunea Douglass. „Fie ca 
astfel de bărbaţi ating excelenta materială, morală sau 
intelectuală sau nu, munca cinstită desfăşurată cu 
credinţă, cu constanta şi perseverenţă este cea mai 
bună, dacă nu cumva singura explicaţie a succesului 
lor." 

Argumentul său este că succesul cuiva care realizează 
lucruri măreţe vine în special din sânge, transpiratie si 
lacrimi. în schimb, cineva care nu are succes în mod 
evident nu munceşte destul de mult. 

încă o dată, vedem schimbările din limbaj care reflectă 
o evoluţie în filosofie. De exemplu, cuvântul gaică 
(bootstrapping) era folosit la începutul anilor 1800. 
însemna „să sari gardul folosindu-te doar de gaica de la 
spate a cizmelor" (cu sensul de proces autosustinut, 
folosind resursele disponibile); cu alte cuvinte, să faci 
ceva extrem de improbabil. Un articol din 1843 din 
Madison City Express ironiza un oficial spunând: 
„Excelenţa Sa încearcă cu siguranţă să se ridice de 
găici sau, şi mai bine, stă în roabă ca să se-mpingă 
singur. "26 

în deceniile care au urmat, implicaţiile satirice s-au 
pierdut, iar expresia a ajuns să însemne îmbogăţire 
prin efort individual. A devenit un compliment. Asta 
oglindea opinia unei societăţi largi care, atât în Statele 
Unite, cât şi în mare parte din Europa, îi admira nu pe 
bogatii trandavi, ci pe cei care s-au îmbogăţit prin 
fortele proprii, precum Thomas Edison sau Henry Ford. 
Şi aici intră în scenă Horatio Alger. Alger a fost fiul 
unui preot unitarian care s-a luptat cu sărăcia aproape 
toată viaţa. Tânărul a reuşit să intre la Harvard, dar 
trecutul său umil nu i-a permis să intre în cluburile 
elitiste de-acolo. Poate că asta a oferit o parte din 
inspiraţia pentru romanele datorită cărora a devenit, 
ulterior, faimos. 

Prima carte cu succes la public a lui Horatio Alger a 
fost Ragged Dick. Urmărind povestea unui lustragiu de 
14 ani care ajunge să aibă succes în viaţă datorită 
sinceritatii, cumpatarii şi curajului său, cartea a fost un 
fenomen. Alger a scris, practic, aceeaşi poveste în 
fiecare roman al său, dar a 

schimbat doar personajele şi alte detalii superficiale. 
Astăzi, dacă cineva menţionează o „poveste de Horatio 
Alger", se referă la o poveste despre îmbogăţire, în care 
un erou tânăr şi curajos obţine succesul cu ajutorul 
caracterului său pozitiv şi al muncii asidue. 

Romanele lui Alger au fost atât de populare şi de 
integrate culturii americane între anii 1867 şi 1926, 
încât povestirile sale mitice au ajuns să fie ceva demn 
de imitat. Nu mai era ridicol să te ridici de găicile 
cizmelor; era un plan de viaţă solid. Chiar şi astăzi, în 
ciuda faptului că diferenţa de venituri este mai mare în 

America decât în aproape orice altă ţară, mulţi 
americani cred că se pot îmbogăţi prin muncă cinstită, 
iar această convingere alimentează dorinţa de a munci 
prea mult, chiar şi atunci când nu culegem roadele 
muncii noastre. 

Psihologii Michael W. Kraus şi Jacinth J.X. Tan au 
studiat perspectivele americanilor asupra mobilităţii 
sociale într-o cercetare publicată în 2015. Ei au 
concluzionat astfel: „Credinţa în Visul american 
pătrunde în deciziile noastre ca părinţi, în practicile 
educaţionale şi în agendele politice, şi totuşi, potrivit 
datelor pe care le arătăm în această lucrare, americanii 
greşesc mult atunci când sunt rugaţi să descrie 
tendinţele reale ale mobilităţii între clasele sociale". 
Greşit e un cuvânt blând. Adevărul este că şansele să 
ajungi milionar în Statele Unite sunt mai mici de un 
procent. Probabilitatea să ajungi miliardar este cam 
aceeaşi cu şansa de a fi lovit de fulger. Dar măsurăm la 
fel de inexact şi alte schimbări mai puţin dramatice în 
ceea ce priveşte veniturile. Kraus şi Tan au raportat că 
participanţii la patru studii au supraestimat mult 
posibilitatea ca cineva să se mute dintr-o marjă de 
venit minim la una de venit ridicat. 

Un alt studiu de la Princeton a arătat că, cu cât mai 
mare e convingerea că te poţi ridica pe treptele 
salariale, cu atât mai probabil este să aperi statu- 
quoul.%% Dacă ai impresia că viata ta ar putea fi o 
poveste dintre ale lui Horatio Alger, e mai probabil să 
sprijini strategiile economice şi politice actuale, în loc 
să fortezi o schimbare. Ce contează că prietenii şi 
vecinii mei câştigă la fel cât câştigau şi acum zece ani, 

se gândesc mulţi. Eu voi fi excepţia. La interviuri, 
obişnuiam să le spun potenţialilor angajatori că, deşi nu 
am la fel de multă experienţă ca ceilalţi candidaţi, aş 
putea să „muncesc la negru". 

Cu toate că obsesia pentru eficienţă şi productivitate se 
întâlneşte peste tot în lume, nicăieri nu e mai evidentă 
decât în Statele Unite, unde aproape 70% dintre 
cetăţeni cred că îşi pot îndeplini Visul american şi că 
cei mai importanţi factori în atingerea succesului 
economic sunt munca grea şi motivaţia personală.2* 
John Swansburg, editor-şef al Atlantic, a scris despre 
Visului american urmărit de tatăl său şi despre mitul 
omului autodidact şi ridică o întrebare importantă: 
„Este un mit sănătos cel care ne inspiră să tintim cat 
mai sus? Sau este mai mult o deziluzie în masă, care ne 
opreşte din a ne confrunta cu faptul că americanii 
săraci tind să rămână săraci, indiferent de cât de mult 
muncesc?" Eu tind să cred că e mai mult deziluzie in 
masă decât mit sănătos, în special din moment ce, 
tânără fiind, credeam cu ardoare că cineva, undeva, va 
observa cât de mult muncesc şi mă va răsplăti. într-un 
final, a trebuit să-mi recunosc singură eforturile şi să 
mă recompensez. 

Această convingere că munca asiduă este o virtute şi o 
filosofie de viaţă a pornit pe uşa unei biserici din 
Germania. Pe parcursul a 200 de ani, noţiunea 
religioasă că munca grea şi multă te face merituos, în 
vreme ce, dacă-ţi iei timp liber, înseamnă că eşti leneş, 
a fost adoptată ca politică economică, un mod de a 
motiva angajaţii şi de a profita la maximum de ei. 

în final, această poveste este despre cum dorinţa 
industriaşilor de a avea mai puţini muncitori care 
lucrează mai multe ore s-a combinat cu credinţa 
religioasă că munca e bună şi inactivitatea e rea şi cu 
speranţa capitalistă de creştere constantă. Atunci când 
timpul a ajuns să coste bani, nevoia de a obţine mai 
mult timp de la muncitori a devenit urgentă, dacă voiai 
ca obiectivele de profit să fie îndeplinite. 

Este interesant de notat că omul care a ajutat la 
crearea acestei credinţe în zilele lungi de muncă şi în 
productivitate, Max Weber, şi-a exprimat nişte dubii 
când a scris concluzia celebrei sale cărţi. După ce a 
afirmat că „atunci când ascetismul a ieşit din celulele 
monastice şi a intrat în viaţa de zi cu zi... şi-a îndeplinit 
rolul de a construi cosmosul uriaş al ordinii economice 
moderne"*!, a scris că maşinăriile au ajuns să 
controleze vieţile oamenilor şi s-a întrebat dacă vor 
continua să le determine vieţile „până când ultima tonă 
de cărbune fosilizat se va fi ars"? şi dacă industria care 
ar fi trebuit să îmbunătăţească viaţa umană nu cumva 
va ajunge să fie „o cuşcă de fier". 

îngrijorarea lui că ne vom epuiza resursele şi ne vom 
încătuşa singuri a fost una justificată. Dar, chiar şi 
văzând efectele dezastruoase ale politicilor anterioare, 
tot ni se spune să continuăm să muncim, aşa cum li s-a 
spus şi părinţilor şi bunicilor noştri înaintea noastră. 
La începutul secolului XX era un lucru normal ca 
scriitorii să mustre oamenii pentru indolenta lor. John 
Candee Dean a scris un articol pentru Indianapolis 
Star, în 1920, în care spunea: „După ce ai lucrat şase, 
opt, zece sau chiar 12 ore pe zi, să nu cumva să te 

gândeşti că restul orelor pe care le ai pot fi pierdute pe 
plăceri... nu-ţi pierde timpul la filme, la teatru sau pe 
străzi. Dacă îţi foloseşti bine tot timpul liber, nu doar că 
poţi deveni independent financiar, dar poţi ajunge şi să 
fii educat." 

în această perioadă, munca a început să se amestece cu 
identitatea. Gata cu diletantii care studiau arheologia 
în timp ce lucrau ca bancheri şi ca scriitori - epoca 
industrială a fost martora creşterii numărului de 
ingineri, inventatori şi an-treprenori precum Henry 
Ford. Ford a fost lăudat la nivel internaţional pentru 
etica muncii sale, iar un fragment din autobiografia sa 
sună mai mult ca o predică decât ca un tratat asupra 
industriei. „Munca este raţiunea noastră", scria Ford. 
„Respectul nostru faţă de sine, salvarea noastră. Munca 
şi numai munca poate asigura sănătatea, bogăţia şi 
fericirea."** 

Transformarea pe care a provocat-o aceasta idee la 
scara larga nu poate fi supraestimata. Atunci cand 
timpul inseamna bani, orele libere inseamna o pierdere 
de bani. Aceasta este baza filosofica a stresului nostru 
modern: ca timpul este prea valoros pentru a fi pierdut. 
Noi nu petrecem timpul, ci il pierdem. Nu e de mirare 
ca nu mai avem hobby-uri. 

Atunci cand munca este cea care te face folositor si 
merituos, cei care nu muncesc cat de mult se poate 
sunt vazuti ca inutili si nedemni. Pentru multi oameni 
din vremea lui Henry Ford, era mai rusinos să pierzi o 
zi de munca decat sa nu te duci intr-o duminica la 
biserică. Aş argumenta că munca a început sa 
înlocuiască religia. De fapt, experţii prezic că, până în 
2035*4, cei fără nici o afiliere religioasă vor depăşi 

numărul protestanților în Statele Unite. Aşadar, 
credinţa scade, dar etica muncii pe care a creat-o 
creşte. 

Aproape imediat ce ziua de muncă de opt ore a fost 
acceptată ca fiind standardul, muncitorii au început să 
lucreze voluntar mai mult ca să se ridice în rang şi să 
câştige admiraţia colegilor şi a patronilor. „Societatea 
noastră măsoară valoarea personală în termeni de 
productivitate, eficienţă şi maximizare a potenţialului", 
scrie Rebecca Konyndyk DeYoung, profesor de filosofie 
la Calvin College. „Aşa că am face mai bine să fim 
ocupați, altfel nu vom fi buni de nimic." 

Este destul de evident, totuşi, că muncitorul normal de 
la începutul secolului XX nu a crezut niciodată cu 
adevărat această poveste cusută cu aţă albă. Bunicii 
mei încă mai „pierdeau timpul" grădinărind sau 
mergând în cluburi sociale şi petreceau ore întregi în 
parcurile naţionale, bucurându-se de privelişte, fără să 
facă poze pe care să le pună pe Instagram. A mai fost 
nevoie de încă 50 sau 60 de ani până să credem cu toţii 
povestea companiilor. Totuşi, această credinţă de 
fundal în productivitate, muncă asiduă şi eficienţă a 
început să clocotească atunci când lumea a intrat în 
război. în acel moment, producţia eficientă a devenit nu 
doar scopul, ci necesitatea pentru a putea sprijini 
rezistenţa în faţa războiului. 

După ce s-a încheiat Primul Război Mondial, în 1918, 
economiştii au început să reconsidere munca şi 
productivitatea. Ispita Visului american a devenit şi mai 
mare. Nici măcar Marea Criză nu a stăvilit optimismul 
lui John May nard Keynes, cel mai influent economist al 

secolului XX. Faimosul său eseu din 1930, „Posibilităţi 
economice pentru nepoţii noştri", a prezis că Marea 
Criză era doar un scurt impuls pe ecranul radarului 
financiar, va fi temporară şi uitată rapid. 

Keynes a prezis că, până în anul 2030, oamenii vor 
lucra doar 15 ore pe săptămână şi că asta va fi de-ajuns 
ca să-i tina pe toţi hraniti, îmbrăcaţi şi adapostiti. 
„Pentru prima dată de când a fost creat", scria Keynes, 
„omul se va confrunta cu problema sa reală, 
permanentă - cum să-şi folosească eliberarea de grijile 
economice, cum să-şi ocupe timpul liber, în funcţie de 
ştiinţa şi dobânzile compensatorii care vor fi 
câştigate."36 

Keynes nu a avut dreptate în predicțiile lui, dar nu a 
fost nimic greşit la calculele pe care le-a făcut marele 
economist. A văzut cât de repede avansa tehnologia şi a 
adăugat asta la câştigurile de productivitate şi la 
dobânzile compensatorii şi a văzut că lumea dezvoltată 
va produce, într-un final, la fel de multă bogăţie într-un 
timp mult mai scurt. Viziunea lui Keynes faţă de viitor 
ar fi trebuit să fie corectă. Aşadar, de ce a greşit el atât 
de tare? 

După cum spunea economistul din Georgetown, Karl 
Widerquist, „această predictie nu este neapărat o 
eroare, ci un puzzle: cum ar putea ca unu şi cu unu, 
atât de corect prezise de Keynes, să nu facă doi? Pentru 
oamenii din 1930, nu părea logic că economia va 
continua să crească fără să ne elibereze din lupta 
pentru supravieţuire."* Si nici mie nu-mi pare logic, la 
aproape 90 de ani de la predicția lui Keynes. 

Cum se face că producem atât de multă bogăţie prin 
munca noastră, şi totuşi majoritatea dintre noi simţim 
că abia ţinem pasul cu standardul de viaţă, ca să nu 
mai vorbim de crearea unei situaţii în care copiii noştri 
să se descurce mai bine decât noi? De ce am mai multe 
de făcut decât bunica mea, în ciuda faptului că deţin o 
maşină de spălat vase, un cuptor cu microunde şi un 
computer portabil? 

Răspunsul poate fi găsit în deceniile care s-au scurs 
între cel de-al Doilea Război Mondial şi anii 1980. 
Keynes a avut dreptate măcar cu un lucru: Marea Criză 
a fost doar o pauză temporară în funcţionarea 
motorului Revoluţiei industriale. Atunci când avioanele 
de luptă au început să iasă pe uşile fabricilor în anii 
1940 şi când zeci de mii de femei au început să 
muncească pentru a-i înlocui pe bărbaţii care fuseseră 
chemaţi la război, a fost ca şi când inima atrofiată a 
capitalismului ar fi fost defibrilată. 

Procesul de aprovizionare şi de efectuare a 
operaţiunilor militare la scară globală a învăţat Europa 
şi Statele Unite că industria prelucrătoare ar putea fi 
incredibil de productivă cu un număr mult mai mic de 
muncitori decât fuseseră angajaţi înainte. Cu toate că 
cetăţenii erau limitați de un sistem de ratii, pierderea 
unui număr uriaş de muncitori bărbaţi nu a schilodit 
economiile şi nici nu a încetinit productivitatea. 

Lupta pentru orele de muncă părea, în acel moment, că 
se terminase, împărţirea zilei în calupuri de opt (opt 
pentru muncă, opt pentru somn, opt pentru relaxare) 
părea categoric stabilită în anii de după cel de-al Doilea 
Război Mondial. După cum scria Juliet Schor în The 

Overworked American, „până spre finalul anilor 1950, 
problema orelor excesive de muncă fusese rezolvată - 

cel puţin în minţile experţilor. Săptămâna de patru zile 
părea să se întrezărească în viitorul foarte apropiat."*® 


Vedeţi voi, Keynes nu a fost singurul care a crezut că 
orele de muncă se vor 


reduce semnificativ. Biologul evolutionist Julian Huxley 
credea ca oamenii vor obtine cinci zile libere ,,in 
momentul cand vom atinge punctul in care lumea va 
produce in doar doua zile toate bunurile de care va 
avea nevoie".*°in acel moment, Huxley spunea că 
„trebuie să reducem producţia de bunuri şi să ne 
întoarcem atenţia către marea problemă a petrecerii 
timpului liber". 

în 1965, un subcomitet al Senatului prezicea că, până 
în anul 2000, americanii vor lucra 14 ore pe săptămână 
şi vor avea aproape două luni de vacanţă. în schimb, 
americanul mediu primeşte zece zile de vacanţă plătită 
şi aproape unul din patru nu primeşte absolut nici o zi 
liberă plătită. Din păcate, s-au petrecut două lucruri 
care au oprit scăderea orelor de muncă: o creştere a 
consumerismului şi o creştere uriaşă a inegalitatii 
salariale. 

în primul rând, mulţi muncitori au început să-şi 
folosească veniturile în plus nu ca să muncească mai 
puţin, ci ca să cumpere mai mult. Pentru că economia 
este dependentă de dezvoltare, spuneau oficialii 
populaţiei, este patriotic să cumperi mai multe lucruri. 
Marketingul a devenit o industrie majoră, creând o 
dorinţă pentru lucruri nenecesare, dar atrăgătoare. 
Succesul Crăciunului părea condiţionat de sumele pe 
care consumatorii le aruncau pe cadouri. 

Un alt motiv pentru care mulţi dintre noi ne definim 
astăzi pe baza funcţiilor pe care le ocupăm la locul de 
muncă este scara salarială. Pentru ca toţi muncitorii să 
profite de pe urma creşterii profiturilor, toţi muncitorii 
ar fi trebuit să primească un procent rezonabil din 
acele profituri. Ce s-a întâmplat, în schimb, a fost că 
începând cu anii 1960 şi până în prezent, salariul 
angajaţilor a stagnat sau a crescut doar foarte puţin 
(atunci când a fost ajustat de inflaţie), în vreme ce 
salariile directorilor executivi au explodat. Profiturile 
despre care credea Keynes că vor sponsoriza un stil de 
viaţă mai liber pentru toată lumea s-au dus, în mare 
parte, către un procent infim al populaţiei. 

Cu toate că preţurile bunurilor au scăzut pentru toată 
lumea, profiturile obţinute din vânzarea acelor bunuri 
s-au dus către o fracțiune din populaţie. „Beneficiile 
productivităţii nu au fost împărţite în mod egal"*, 
spune istoricul Nelson Lichtenstein, directorul 
Centrului de Studiu asupra Muncii şi Democraţiei. 
Multe dintre companiile care au revoluţionat vânzările 
cu amănuntul au fost fondate cu zeci de ani în urmă. 
Walmart, de exemplu, şi-a deschis porţile în iulie 1962. 
„Unul dintre cele mai importante lucruri la Walmart", 
mi-a spus Lichtenstein, „este că productivitatea în 
industria cu amănuntul a crescut dramatic, dar 
beneficiile nu au fost împărţite cu muncitorii. 
Inegalitatea salariilor este o funcţie a inegalitatii 
puterii. Acest decalaj este o funcţie a diferentialului de 
putere." în Statele Unite există mai multe averi private 
decât oriunde în lume, de exemplu, dar decalajul între 
bogaţi şi săraci este doar al patrulea ca mărime dintre 

ţările studiate de Organizaţia pentru Cooperare şi 
Dezvoltare Economică (OCDE). 

Acesta este, în parte, motivul pentru care atât de mulţi 
oameni simt că lucrează un număr incredibil de ore, 
fără să facă vreun progres financiar: beneficiile muncii 
lor asidue se acumulează în conturile altcuiva. Potrivit 
datelor obţinute de Institutul de Politici Economice, 
salariul angajaţilor care nu fac parte din echipa de 
conducere a crescut cu mai puţin de 12% între anii 
1978 şi 2016. Pe de altă parte, salariul directorilor 
executivi a crescut cu peste 800%, dacă incluzi şi 
opţiunile de cumpărare de acţiuni. 

Ne minunăm de luxul de care se bucurau ducii englezi 
şi baronii germani ai epocilor trecute, dar cei care 
câştigă astăzi cel mai mult trăiesc mai opulent decât 
familia Crawley din Downton Abbey. Singura diferenţă 
este că, astăzi, decalajul între veniturile unui 
dezvoltator şi ale angajaţilor lui este mai mare decât 
cel între fictivul conte de Grantham şi valetul său. 
Aşadar, după ce epoca industrială a câştigat teren, 
muncitorii au început să lucreze mai mult, a început să 
fie mai puţin probabil ca aceştia să-şi deţină propriile 
unelte şi au devenit mai puţin interesaţi de produsul 
final decât fuseseră la începuturile secolului al XIX-lea. 
De asemenea, convingerea calvinistă că munca este o 
virtute, iar inactivitatea este un păcat s-a transformat 
într-o credinţă conform căreia capitalismul îi va 
recompensa pe cei care lucrează cel mai mult şi cel mai 
din greu. 

în Statele Unite, generaţia celui de-al Doilea Război 
Mondial (aşa-numita Cea mai Măreaţă Generaţie) era 
de părere că oricine poate obţine succesul. Analistul 

politic Jared Yates Sexton spunea: „Cea mai Mareata 
Generaţie credea că dacă nu poate ajunge de succes, 
măcar poate dovedi că a încercat. Aşadar, succesul 
aproape că a devenit mai puţin important faţă de cât de 
mult munceai."*! Exista un sentiment general ca era de 
datoria ta ca cetăţean să muncesti cât mai mult. 
Locurile de muncă au început să semene din ce în ce 
mai mult cu casele, aveau bucătării, săli de mese şi 
zone de socializare, aşa că aveai din ce în ce mai puţine 
motive să parasesti biroul. Toate aceste schimbări 
minore s-au acumulat în timp. Până în anii 1970, 
americanii prestau la fel de multe ore de muncă 
precum majoritatea europenilor, dar mai puţine decât 
francezii, însă acest lucru nu mai este valabil acum. 
Oamenii s-au obişnuit cu obiceiurile de la serviciu - să 
se menţină ocupați, să concureze cu colegii, să caute 
constant să-şi îmbunătăţească eficienţa - şi au început 
să ia aceste obiceiuri şi acasă. în special în Statele 
Unite, Marea Britanie şi Australia, oamenii au început 
să observe cât de mult timp petrec acasă cu activităţi 
aparent inutile. Au început să simtă că nu mai aveau 
timp de pierdut cu jocurile de societate sau cu 
colectionarea monedelor. 

Economistul laureat al Premiului Nobel Gary S. Becker 
scria în 1965: „în orice caz, timpul este folosit cu mult 
mai multă grijă acum decât se întâmpla acum un secol. 
Atunci când oamenii sunt plătiţi mai bine, muncesc mai 
mult, pentru că munca este mult mai profitabilă decât 
timpul liber." Acum, americanii lucrează, în medie, cu 
140 de ore mai mult pe an decât britanicii şi cu 300 de 
ore mai mult decât francezii. Schimbăm timpul cu bani, 

iar din cauză că salariile nu au crescut prea mult, 
schimbul nu este unul rentabil. 

Sentimentul că timpul era prea preţios pentru a fi 
pierdut la grătare sau la meciuri de baseball i-a făcut 
pe oameni să se îngrijoreze de lucrurile pe care le fac 
în timpul liber. Relaxarea a început să fie stresantă. în 
sinea lor, oamenii au început să se îngrijoreze de banii 
pe care nu-i fac. 

Această tendinţă de a folosi într-un mod profitabil 
fiecare minut s-a consolidat secole întregi, până spre 
sfârşitul anilor 1970. Dar exista un fel de echilibru între 
orele de lucru şi timpul liber; exista o separare infimă, 
dar reală, între obiceiurile de la birou şi cele de acasă. 
Dar acel echilibru urma să fie pierdut. 


4. Timpul se transformă în 
bani 


E ironic faptul ca-ti dau un ceas, nu-i aşa? 

Jared Yates Sexton 

Obişnuiam să creez casete cu poveşti elaborate pentru 
prietenii mei, pentru care scriam povestiri 
semibiografice despre vieţile noastre, apoi inseram 
fragmente muzicale care să ilustreze subiectul. De un 
Crăciun, am scris o poezie despre Moş Crăciun care 
vrea să-şi dea demisia pentru că e de părere că lumea e 
prea cinică. Mi-a luat săptămâni întregi să termin 
proiectul, dar, în final, toţi prietenii mei au primit o 
felicitare de sărbători şi o poveste narată cu efecte 
sonore, fragmente din filme şi multă muzică. 

Mai obişnuiam să scriu poezii şi piese de teatru şi să 
creez albume elaborate, să iau cursuri de dans şi să îmi 
fac singură prosoape brodate, pe lângă faptul că 

munceam cu normă întreagă, luam lecţii de canto şi 
performam în producţii profesioniste de operă şi de 
teatru muzical. Acum, uitându-mă în urmă, mă întreb 
cum naiba aveam timp de toate astea. Pe-atunci eram 
falită şi mă chinuiam să plătesc facturile. 

Sincer, pare că, cu cât câştig mai mulţi bani, cu atât am 
mai puţin timp. După cât se pare, asta nu e doar 
problema mea. După 20, 30 de ani, oamenii care 
obişnuiau să muncească tot timpul (cei care câştigau 
puţin) sunt cei care au acum cel mai mult timp liber, în 
vreme ce aceia care sunt în fruntea listei cu salarii sunt 
şi cei mai ocupați. 

Dacă lipsa timpului ar fi avut legătură doar cu locul de 
muncă, atunci 


dificultăţile mele ar fi dispărut în momentul în care am 
părăsit definitiv biroul. Dacă ar fi fost o problemă cu 
aşteptările corporatiste, atunci problemele mele s-ar fi 
terminat în 2018, când mi-am dat demisia. Şi totuşi, în 
loc să am timp de pierdut, am descoperit că sunt mai 
ocupată ca proprietar de afacere decât ca angajat. Are 
asta vreun sens? 

într-un final, totul se reduce la timp: relaţia noastră cu 
el, înţelegerea noastră asupra lui, valoarea pe care i-o 
dăm. înainte de epoca industrială, timpul era măsurat 
în zile sau anotimpuri. Totuşi, atunci când muncitorii au 
început să semneze condica la venire şi la plecare, 
înţelegerea noastră despre timp s-a schimbat şi la fel s- 
a întâmplat şi cu plăcerea pe care o obţinem din timpul 
liber. 

Gândeşte-te un pic la experimentul făcut de Sanford 
DeVoe şi Julian House la UCLA si la Universitatea din 
Toronto. DeVoe şi House şi-au împărţit participanţii in 

două grupuri. Ambele grupuri au ascultat primele 86 de 
secunde din superbul „Duet al florilor" din opera lui 
Leo Delibes. Dacă nu ai ascultat-o niciodată, caută o 
înregistrare şi ascult-o cu ochii închişi. Este un 
fragment muzical excelent, în care vocile sopranei şi 
mezzo sopranei se amestecă armonios, iar saltul la Si 
major din mijlocul piesei îmi face mereu pielea de 
găină. 

Versurile sunt de genul: „Sub cupolă, lângă malurile cu 
flori, proaspătă şi luminoasă, iasomia, trandafirii îi 
salută. Vino să ne alăturăm lor. Pe mare vom aluneca, 
departe ne vor duce valurile mici şi strălucitoare, uşor 
şi fără griji vom vâsli." Delibes a creat o linie melodică 
răvăşitoare, care reflectă perfect poezia. 
Participantilor la studiu li s-a cerut să completeze un 
scurt chestionar. înainte să înceapă să asculte, subiecţii 
dintr-un grup au fost rugaţi să estimeze salariul lor pe 
oră. Concentrati să se gândească la cât de mult câştigă 
pe oră, oamenii au fost mult mai nerăbdători să se 
termine melodia. Au ascultat mai puţin de un minut şi 
jumătate de muzică incredibil de frumoasă. Dar, după 
cum spune DeVoe, „voiau să ajungă la finalul 
experimentului, ca să facă ceva mai profitabil". 
Participanţii la acest studiu simțeau deficitul de timp. 
Pe măsură ce creşte valoarea unui lucru, acesta tinde 
să pară mai rar şi mai preţios. Aşa că poţi să 

simţi că nu mai ai timp, cu toate că nu e chiar aşa. Doar 
percepţia ta s-a schimbat. 

Acest sentiment predominant că timpul ar fi limitat şi 
scump s-a născut atunci când veniturile noastre au 
devenit dependente de numărul de ore pe care le 


CELESTE HEADLEE 


INUMIUTIV 


lucrăm. „încă din secolul al XVIII-lea, de când s-a folosit 
prima oară ceasul ca să se ponteze munca", scria The 
Economist în decembrie 2014, „timpul a fost perceput 
în relaţie cu banii. Odată ce orele sunt cuantificate 
financiar, oamenii se gândesc mai mult la pierderea, 
economisirea sau folosirea lor profitabilă. Atunci când 
economiile se dezvoltă şi veniturile cresc, timpul 
tuturor devine mult mai valoros. Şi cu cât devine ceva 
mai valoros, cu atât mai limitat pare."** Mai exact, cu 
cât faci mai mulţi bani, cu atât e mai probabil să crezi 
că nu ai timp de pierdut. Asta explică de ce m-am simţit 
mai copleşită pe măsură ce veniturile mele creşteau. 
Iată care e adevărul: multi dintre noi nu muncim mai 
mult decât o făceam acum zece sau 20 de ani. De fapt, 
în medie, lucrăm mai puţine ore. Surprinzător? Stai să 
explic! 

Tendinţa de a te simţi coplesit, în ciuda faptului că 
muncesti mai putin, a început acum 20 de ani. După 
cum subliniază Gallup într-un raport din 2011, „cu cât 
muncitorii americani au mai mulţi bani, cu atât ei simt 
că au mai puţin timp". Realitatea este că, atunci când 
vine vorba despre numărul de ore lucrate, Statele Unite 
nu se situează pe primul loc. într-un clasament al orelor 
lucrate, în medie, pe săptămână, America este pe locul 
14. Mexic, Costa Rica, Coreea de Sud şi Grecia 
lucrează 40 de ore sau mai mult. Americanii lucrează 
cam 34. (Vorbesc aici de media tuturor muncitorilor, 
inclusiv cei cu jumătate de normă.) 

Americanii nu sunt singurii care simt această presiune 
în creştere, chiar dacă muncesc mai puţine ore. Un 
număr de agenţii din Europa studiază stresul legat de 
muncă, provocat, printre altele, de „volumul mare de 

muncă" şi de „programul de lucru prelungit".*5 Aproape 
un sfert dintre muncitorii europeni spun că suferă de 
stres legat de locul de muncă şi unul din cinci britanici 
a spus cercetătorilor că simte că viaţa e scăpată de sub 
control. Şi totuşi, în ciuda plângerilor legate de 
programul prelungit, angajaţii cu normă întreagă din 
Elveţia, Italia, Belgia şi Franţa lucrează între 20 şi 30 
de ore mai puţin pe săptămână decât muncitorii din 
secolul al XIX-lea. 

Dacă evaluezi toate chestionarele bazate pe 
autoraportare, adică dacă îi întrebi pe oameni ce fac cu 
timpul lor, vei descoperi că toată lumea munceşte tot 
timpul. Expertul în productivitate Laura Vanderkam a 
auzit de la multe femei că lucrează, în medie, 60 de ore 
pe săptămână.“ Dar când le-a pus să-şi calculeze 
programul, a descoperit că ele lucrau doar cam 44 ore 
pe săptămână. 

Daniel Hamermesh, de la Universitatea din Texas, 
numeşte acest fenomen „kvetch arogant" (kvetch este 
un termen idiş care îi descrie pe cei care se plâng), dar 
cred că implicatia peiorativă a acestei expresii este 
nedreaptă şi iată de ce: mai mult de jumătate dintre 
angajaţii din SUA se simt suprasolicitati şi coplesiti în 
mod regulat, potrivit unui studiu al Institutului 
Familiilor şi Muncii. Preşedintele acestui centru de 
cercetare nonprofit, Ellen Galinsky, a declarat pentru 
ABC News că „mulţi angajaţi americani sunt aproape 
de punctul critic".*® Mă îndoiesc sincer că toţi aceşti 
oameni îşi imaginează că sunt stresaţi, doar ca să aibă 
de ce să se plângă. Chiar cred că ei se simt aşa, pentru 
că şi eu mă simt la fel. 

Cam unul din patru oameni declară că are doar o zi 
liberă pe săptămână sau că lucrează în fiecare zi. 
Studiile desfăşurate de firma de servicii de salarizare 
Paychex“ arată că cei mai multi angajaţi se simt 
stresaţi trei sau mai multe zile pe săptămână. 
Cercetările Institutului Naţional pentru Siguranţa şi 
Sănătatea la Locul de Muncă arată că aproape 40% 
dintre muncitori se simt ,,suprasolicitati, presati şi 
storsi de puteri până în punctul anxietatii, depresiei şi 
al bolii". ' 

Indiferent de cât de mulţi oameni muncesc cu adevărat, 
stresul pe care îl simt aceştia este extrem de real şi ar 
trebui luat foarte în serios. Stresul este periculos atât 
pentru sănătatea omului, cât şi pentru afacere în sine. 
Prima dată am început să-mi regândesc obiceiurile 
după ce m-am îmbolnăvit grav de două ori în mai puţin 
de cinci luni. Am ajuns să petrec mai mult de 14 zile în 
pat şi chiar mai multe zile la serviciu simtindu-ma 
oribil, în timp ce corpul meu încerca să se recupereze. 
Institutul American al Stresului spune că mai mult de 
jumătate dintre vizitele la medic se fac din cauza bolilor 
legate de stres. După unele estimări, doar în Statele 
Unite, afacerile pierd mai mult de 300 de miliarde de 
dolari în fiecare an din cauza absenteismului şi a 
costurilor medicale legate de stres şi de 

anxietate. Dacă mai pui la socoteală şi că 25% dintre 
europeni suferă de aceleaşi simptome, poţi începe să 
înţelegi magnitudinea acestei probleme globale. 

Iată o altă nuanţă matematică a acestei imagini: cu 
toate că muncim mai puţine ore acum decât o făceam 
în trecut, este neclar cât de mare este, de fapt, 

decalajul. în vreme ce datele par să indice că mulţi 
oameni supraestimează cu mult numărul de ore pe care 
le petrec muncind, adevărul este că e destul de dificil 
să obţii o măsurătoare precisă a cât de mult muncesc 
oamenii. Nu ştim cu adevărat cât de mult lucrează 
oamenii în acest moment al istoriei, din cauză că viaţa 
de la serviciu şi viaţa de acasă sunt foarte strâns 
legate. 

Ne aducem munca acasă cu noi, răspundem la e-mailuri 
la nouă seara şi răspundem la telefoane când suntem la 
cină. De-asta nu mai am timp de casete cu poveşti şi de 
cursuri de dans. Dar scurgerea se face prin ambele 
părţi. Şi la muncă facem o grămadă de lucruri care n-au 
legătură cu munca. Cumpărăm bilete de avion, 
comandăm pantofi, facem rezervări pentru cină şi 
trimitem mesaje rudelor. Dacă petreci câteva ore în 
fiecare zi făcând cumpărături online, statisticienii ar 
trebui să scadă acele ore din timpul tău total de lucru, 
apoi să adauge timpul pe care-l petreci la cină scriindu- 
i un mesaj unui coleg? 

Cercetările lui Roland Paulsen de la Universitatea Lund 
au arătat că angajaţii petrec aproape jumătate din ziua 
de lucru „lenevind pe internet"*! sau făcând activităţi 
care nu sunt legate de responsabilitatile lor principale 
de la serviciu. Mai mult de jumătate dintre achiziţiile 
online sunt făcute între orele nouă dimineaţa şi cinci 
după-amiaza şi aproape două treimi din traficul de pe 
site- urile porno se întâmplă în timpul zilelor de muncă. 
Puţine locuri de muncă implică în mod justificat 
vizionarea de filme pornografice, deci aparţine listei 
„activităţilor care nu sunt legate de serviciu". 

Cu siguranţă, linia dintre activitatea de acasă şi cea de 
la birou s-a estompat şi putem argumenta că mulţi 
dintre noi nu ne terminăm niciodată, cu adevărat, 
munca. Este uşor de înţeles cum majoritatea oamenilor 
de pe glob experimentează ceea ce Institutul 
Australian, cu sediul în Canberra, numeşte „timp 
poluat".*? Acesta este un fenomen provocat de faptul că 
trebuie să ne ocupăm de sarcini de serviciu în afara 
orelor de muncă, fie că stăm la telefon sau doar că ne 
gândim cu atenţie la problemele de la serviciu în timp 
ce nu 

suntem, de fapt, acolo. 

„Timpul poluat", scrie John Fear, directorul institutului, 
„este una dintre multele consecinţe ale pieţei muncii, 
care a devenit din ce în ce mai flexibilă pe parcursul 
ultimelor decenii. Mult prea adesea, doar angajatorii 
beneficiază de pe urma unei astfel de flexibilitati." in 
acest caz, „flexibilitate" înseamnă că nu vei fi concediat 
(de cele mai multe ori) dacă răspunzi la telefon când te 
sună partenerul, dar de asemenea se aşteaptă de la tine 
să răspunzi sâmbăta, la zece noaptea, la e-malurile 
şefului. Sunt sigură că nu e nici o surpriză faptul că cea 
mai obişnuită sarcină realizată în timpul liber este 
citirea şi răspunsul la e-mailuri. 

Aşadar, pune-ti aceeaşi întrebare pe care mi-o pun şi eu 
mie: eşti fericit cu echilibrul dintre viaţa personală şi 
cea profesională? îţi petreci în mod regulat timpul 
făcând lucruri care nu au legătură cu lucrul, în timp ce 
nu te gândeşti la serviciu şi nici nu simţi nevoia să îţi 
verifici mailurile? Este crucial să nu te gândeşti la locul 
tău de muncă, pentru că de câte ori apeşi pe iconita aia 
cu plicul, îţi „poluezi timpul". 

Mulţi oameni nu au niciodată sentimentul că sunt 
separați de munca, din moment ce serviciul a dat buzna 
în viaţa de familie, iar viaţa de familie încalcă orele de 
muncă. E ca şi când suntem într-un apel telefonic non- 
stop. Asta poate să aibă efecte negative şi asupra 
corpului, dar şi asupra minţii şi explică de ce oamenii 
simt că lucrează mai mult decât o fac, de fapt. Se simt 
ca şi când nu ar pleca niciodată de la serviciu. Când îi 
întrebi câte ore lucrează, e posibil să-ţi raporteze doar 
acele ore petrecute la birou. 

Nu cred că statisticile care arată cât de mult lucrează 
oamenii ne oferă o imagine completă asupra volumului 
de munca modern. Senzaţiile de suprasolicitare şi de 
stres pe care le au oamenii sunt reale. Iar impactul 
acestui stres asupra sănătăţii şi a bunăstării poate fi 
dezastruos. 

Chiar dacă oamenii caută tratament pentru tulburări 
legate de stresul de la locul de muncă, sunt totuşi 
reticenti să-şi reducă orele de muncă sau să înceteze sa 
mai lucreze în timpul lor liber. Doctorul meu mi-a spus 
să-mi iau nişte zile libere şi am intenţionat categoric să 
fac asta, dar nu am sfârşit prin a-mi schimba vreun 
obicei. Mulţi dintre noi cred că trebuie să fim tot timpul 
la datorie ca să ne păstrăm slujbele, iar această 
presupunere poate chiar să fie 


întărită de politicile firmei şi de mesajele celor din 
conducere. 


Dar ideea că orele lungi sunt bune pentru afacere este 
depăşită cu măcar jumătate de secol. Poate că Bob 
Cratchit trebuia să lucreze 14 ore pe zi ca să poată nota 
toate tranzacţiile financiare ale lui Scrooge, dar 
probabil că ar fi terminat ce avea de făcut în doar 

câteva ore, cu tehnologia din ziua de azi, şi să meargă 
acasă să se joace cu copiii lui. (în plus, e posibil ca 
boala lui Tiny Tim să fi fost tratabilă, iar el s-ar fi 
vindecat după câteva inghitituri de lapte îmbogăţit cu 
vitamina D.55) 

Avansul industriei computerelor şi a instrumentelor de 
comunicare înseamnă că ne ia mai puţin timp să ne 
facem treaba, dar tot suntem blocaţi la birou, 
aşteptând, leneşi, să se termine ziua, ca şi când 
revoluţia digitală nu s-ar fi întâmplat niciodată. 
Managementul corporațiilor încă mai are mentalitatea 
de secol al XIX-lea într-un mediu de lucru de secol XXI. 
Această stare de fapt este explicată parţial de Legea lui 
Parkinson: „Munca se extinde în aşa fel încât să umple 
tot timpul cerut pentru îndeplinirea ei". Acesta nu este 
un principiu ştiinţific, ci o zicală exprimată prima oară 
de istoricul Cyril Northcote. 

Aceasta înseamnă că atunci când avem opt ore de 
muncă pe zi trecute în contract, dar avem de lucru ceva 
care ne-ar lua doar cinci ore, vom extinde sarcinile în 
aşa fel încât să umple tot timpul disponibil, aşa cum un 
metru cub de nitrogen se extinde şi umple toată casa. 
Vom ţine şedinţe şi vom discuta lucruri fără importanţă, 
vom trimite e-mailuri şi vom crea programe ori vom 
adăuga complexitati până când avem 40 de ore 
complete în care să facem treaba pentru care ar fi 
suficiente doar 25 de ore. 

Deşi este adevărat, în teorie, că angajatorii apreciază 
lucrurile făcute rapid, în practică nu e deloc aşa. Ţine 
minte principiul: „timpul înseamnă bani"! Este extrem 
de dificil să evaluezi un angajat bazat doar pe unităţi 

subiective de măsurare, precum calitatea, inovaţia sau 
rezolvarea creativă de probleme. Dar este simplu şi 
rapid să înregistrezi câte ore petrece un angajat la 
muncă şi dacă sarcinile sale sunt îndeplinite la timp. 
Calitatea muncii este rareori măsurabilă, dar orele de 
muncă se pot contoriza. 

Atunci când timpul a ajuns să fie o monedă de schimb 
acceptabilă, a devenit o practică comună să-i platesti şi 
să-i recompensezi pe oameni în funcţie de câte ore au 
lucrat. Dacă şeful tău ţi-a dat un proiect, probabil că ti- 
e mai bine dacă supraestimezi cât de dificil este şi de 
cât timp ai nevoie ca să-l duci la bun sfârşit. Dacă şeful 
te vede cum lucrezi la el săptămâni întregi, e mai 
probabil să fie impresionat atunci când e gata proiectul 
decât dacă îl terminai în câteva zile. (Nu susţin 
minciuna ca un obicei la locul de muncă, doar vreau să 
accentuez cât de ilogic este sistemul actual.) 

Faptul că trebuie să stai opt ore la muncă, indiferent de 
cât de puţin timp ai avea, de fapt, nevoie ca să-ţi faci 
treaba, este motivul pentru care oamenii fac 
cumpărături online, programări la medic şi, în general, 
îşi rezolvă problemele personale, în timp ce ei sunt, 
practic, în timpul programului. Dacă ajungi acasă abia 
după ce s-au închis deja toate celelalte spaţii de lucru, 
cum poţi să- ţi rezolvi treburile? Pentru majoritatea, nu 
există un partener acasă care să se îngrijească de 
sarcinile personale, în timp ce noi ne concentrăm doar 
pe muncă. Sistemul ne cere să aducem casa la birou şi 
invers. 

în mare parte, aducerea locului de muncă acasă a fost 
inoculată intenţionat de managerii şi angajatorii 
deceniilor care au trecut între cel de-al Doilea Război 

Mondial şi 2010. Dar să începem această istorisire cu 
1980. 

Mai întâi, să ne amintim ce se întâmpla în acea 
perioadă: războiul Iran-Irak a început în septembrie cu 
o invazie, Ronald Reagan a fost ales preşedinte al 
Statelor Unite în noiembrie, iar John Lennon a fost 
împuşcat şi ucis în decembrie. Omoloaga lui Reagan din 
Marea Britanie era Margaret Thatcher, care devenise 
prim-ministru în primăvara acelui an. 

în timpul erei Reagan/Thatcher, lumea pieţei muncii s-a 
transformat din nou, nu la fel de profund cum se 
întâmplase după Revoluţia industrială, ci prin 
intermediul unei intensificări agresive a atitudinii faţă 
de muncă, atitudine care a evoluat pe parcursul a mai 
mult de 100 de ani. Statele Unite au început să urmeze 
politici bazate pe aşa-numita economie în cascadă: 
ideea că o creştere a veniturilor şi a averii celor care 
câştigă cel mai mult în societate îi va ajuta şi pe cei din 
clasele de jos şi de mijloc, pentru că banii vor „curge în 
cascadă" de sus. 

Aceasta a fost şi perioada în care a luat amploare 
credinţa în dezvoltarea constantă. Sănătatea 
economiilor naţionale se măsura în funcţie de PIB 
(produsul intern brut), iar valoarea unei acţiuni la 
bursă era deseori bazată pe predicțiile de creştere a 
profitului, nu pe stabilitatea sau rezilienta lui. Nu era 
de ajuns ca o corporatie sa se ridice la nivelul 
aşteptărilor. Investitorii îşi doreau ca acea corporație să 
depăşească aşteptările. 

Doar că o economie construită în jurul dezvoltării 
constante poate să nu fie viabilă pe termen lung, iar 

mulţi economişti au început să pună sub semnul 
întrebării politicile economice bazate pe creşteri 
nesfârşite. Această problemă a ajuns un mar al 
discordiei printre mulţi dintre cei care urmăresc pieţele 
financiare. Jurnalistul şi autorul Christopher Ketcham 
numeşte visul creşterii constante „credinţa unificatoare 
a civilizaţiei industriale".5+ 

Cu toate că nu există nici un motiv pentru care să nu 
crească veniturile şi, prin urmare, pentru care numărul 
de oameni dispuşi să plătească pentru produse să nu 
crească, numărul de resurse disponibile pentru 
fabricarea acelor produse este finit. Cu siguranţă că n-o 
să rezolv eu problema în paginile astea, din moment ce 
economia nu este o ştiinţă exactă şi poate să nu aibă 
răspunsuri categorice. După cum spune vechea glumă: 
dacă pui zece economişti într-o cameră, o să te alegi cu 
11 păreri. Sunt interesată de această dezbatere doar 
datorită impactului pe care-l are asupra vieţii noastre. 
Graeme Maxton, secretar general al Clubului de la 
Roma şi autor al cărţii The End of Progress, mi-a spus: 
„Avem această credinţă de bun-simt cum că e nevoie de 
creştere economică pentru a crea locuri de muncă şi a 
reduce inegalitatea, că această creştere economică este 
cheia pentru tot". Maxton spune că acesta este 
motivul pentru care diferenţa de venituri este atât de 
mare în unele locuri, mai mare decât era acum 200 de 
ani. De fiecare dată când scădeau profiturile, frica îi 
mâna pe directorii executivi să ia nişte decizii drastice, 
precum reducerea de personal sau, pentru angajaţii 
care mai rămăseseră, de a lucra în ture mai lungi. Iar 
evenimentele globale au activat această frică din nou şi 
din nou. 

Multe state industrializate au îndurat revoluţii 
financiare incredibile în anii 1980. Gandeste-te aşa: 
după cel de-al Doilea Război Mondial, au avut loc patru 
recesiuni mondiale. Trei dintre ele s-au întâmplat între 
1975 şi 1991. Istoric vorbind, recesiunile au ca rezultat 
o schimbare semnificativă în relaţia dintre angajator şi 
angajat. 

Când vine criza şi încep să scadă profiturile, multe 
companii fac imediat reduceri de personal. Angajaţii 
care-şi păstrează locurile de muncă sunt deseori puşi să 
preia şi sarcinile sau datoriile lăsate în urmă de cei 
care au fost concediati şi este putin probabil ca 
supravietuitorii sa se planga de cresterea volumului de 
munca, pentru ca le este teamă ca vor fi, la rândul lor, 
concediati. Este adevărat că orele săptămânale nu s-au 
înmulţit atât de mult în ultimii ani, dar timpul de la 
muncă s-a mărit dramatic, dacă te uiţi la el dintr-o 
perspectivă anuală. 

Americanii şi-au adăugat pe an aproape o săptămână 
întreagă de muncă în anii 1990. Zilele libere au 
dispărut, iar în perioadele de după recesiuni au fost 
luate mai puţine vacanțe. 

Iar constatarea cea mai tristă la toată situaţia este că 
oamenii îşi sacrifică vieţile lor personale pentru un final 
intangibil. Ore mai multe nu înseamnă, automat, şi un 
salariu mai mare. Potrivit datelor Biroului de 
Recensământ al Statelor Unite, dacă venitul mediu ar fi 
crescut cu aceeaşi rată ca economia generală, 
majoritatea gospodăriilor din Statele Unite ar fi trebuit 
să aibă acum un venit de aproximativ 92 000 de dolari, 
nu de 50 000 de dolari. 

Dar a rămas totuşi ideea că am putea cu toţii să 
ajungem în jumătatea de sus a păturii sociale dacă am 
munci destul de mult sau că ne putem proteja locurile 
de muncă dovedind că le merităm. Acesta este motivul 
pentru care numărul orelor de muncă a început să 
crească puţin înainte de 1970. în acea perioadă, pentru 
majoritatea oamenilor, timpul liber a scăzut cu aproape 
o treime. Sociologul Juliet Schor a observat că oamenii 
îşi petrec mai mult timp muncind şi mai puţin dormind 
sau mâncând. Consumul de fast-food a crescut. 
„Părinţii le dedică mai puţină atenţie copiilor lor", a 
scris Schor în The Overworked American. „Stresul e în 
creştere, parţial din cauza acţiunii de echilibrare a 
solicitărilor de la muncă şi a vieţii de familie."*° 
Desigur, majoritatea acestor lucruri se aplică celor care 
lucrează cu normă întreagă. Din cauza repetatelor crize 
economice şi a concedierilor în masă, ultimii 40 de ani 
au fost martorii unei creşteri a numărului de şomeri, de 
oameni angajaţi cu normă parţială şi de liber- 
profesionişti. După cum îmi explica istoricul muncii 
Nelson Lichtenstein, majoritatea activităţilor 
independente sunt involuntare. 

De obicei, oamenii lucrează pentru ei înşişi pentru că 
nu-şi pot găsi o poziţie satisfăcătoare la o companie sau 
într-o instituţie sau pentru că îşi încropesc un trai cu 
ajutorul mai multor slujbe liber-profesioniste. Eu lucrez 
pentru mine pentru că pot şi pentru că viaţa mea 
scăpase de sub control atunci când lucram pentru 
altcineva. Fiind propriul şef, îmi permit, măcar la un 
nivel minim, să mă oblig să-mi iau nişte timp liber. 
Acum, s-ar putea crede că o creştere a numărului de 
ore muncite este echivalentul unei creşteri a 

productivităţii, dacă mai mult timp la muncă ar 
însemna şi mai multă muncă îndeplinită. O perioadă, 
chiar asta s-a întâmplat. La nivel global, productivitatea 
a crescut în majoritatea ţărilor între anii 1990 şi 2000. 
Să ne gândim că, atunci când creşte productivitatea, 
companiile pot alege să producă mai mult sau să 
lucreze mai puţine ore. Nu e nici o surpriză că 
majoritatea companiilor aleg prima variantă. 
Tehnologia a avansat atât de mult, încât am putea avea 
acelaşi standard al vieţii ca bunicii noştri, muncind 
doar jumătate de an. „Am fi putut chiar să alegem ziua 
de munca de patru ore", scrie Juliet Schor. „Sau un an 
de muncă de şase luni. Sau fiecare angajat din Statele 
Unite ar putea, acum, să-şi ia un an liber, o dată la doi 
ani - cu plată." (Sublinierea îi aparţine lui Schor.) 
Opreste-te doar un moment şi imaginează-ţi cum ar 
arăta viaţa dacă ai lucra un an da, unul nu. Dacă ai 
putea petrece 365 de zile la rând fără să te trezesti 
dimineaţa ca să te duci la serviciu, fără să răspunzi la 
e-mailuri şi fără să te îngrijorezi ca-ti vei pierde poziţia 
sau oportunităţile de avansare, cum ţi-ai petrece 
timpul?5 

Din nefericire, de obicei nu ni se permite să alegem ce 
să facem cu beneficiile productivităţii crescute. 
Majoritatea nu avem nici un cuvânt de spus în legătură 
cu modul în care cheltuie companiile profiturile 
câştigate prin munca noastră. în general, directorul 
executiv şi consiliul sunt cei care iau această decizie, 
iar creşterile sunt observate deseori doar în dividendele 
acţionarilor sau în bonusurile executivilor. 

Restul stăm la muncă toate cele 40 de ore deoarece 
pentru asta suntem plătiţi, iar deseori vom sta peste 
program, chiar dacă nu primim bani pentru asta, 
pentru că asta ni s-a cerut de către managerii care nu 
înţeleg, cu adevărat, cum să stimuleze productivitatea 
sau cum să profite de rezultatele sale. 

Aşadar, societatea era deja complet angajată în 
idolatrizarea muncii asidue în perioada dintre anii 1980 
şi 1990, moment în care a apărut o revoluţie care a 
cimentat cu adevărat dominaţia mitului omului 
autodidact: ascensiunea miliardarului tehnologic. 
Microsoft a fost fondat în 1975, Apple, la un an după. 
Amazon a pornit în 1994, Yahoo! - în 1995, iar Google - 
în 1998. Aceste companii sunt masive acum, dar 
majoritatea au pornit cu câţiva tipi care au muncit din 
greu la un nou tip de program, o muncă depusă în 
întuneric, până când produsele lor au devenit extrem 
de bine vândute. 

Pe vremea când veniturile Microsoft erau de numai 1 
600 de dolari pe an, Bill Gates spune că se trezea la 
patru dimineaţa în fiecare zi, că lucra 16 ore şi că 
uneori îşi petrecea nopţile la birou. Steve Jobs nu 
ajungea la biroul de la Apple până la nouă dimineaţa, a 
declarat el pentru Time, dar asta se întâmpla pentru că 
mai muncea o oră sau două acasă, înainte. 

Pentru publicul care-i privea, părea că cei mai de 
succes oameni sunt sclavii unui computer de dimineaţa 
până seara şi uneori chiar mai mult. Antreprenorul 
Mark Cuban spune că nu şi-a luat o vacanţă timp de 
şapte ani când şi-a pus afacerea pe picioare. Jeff Bezos 
şi colegii săi de la Amazon spun că, pe la mijlocul anilor 

1990, lucrau 12 ore pe zi, şapte zile pe săptămână, iar 
Marissa Mayer spune că petrecea 130 de ore pe 
săptămână în faţa computerului când lucra la Google. 
Şi lista poate continua. 

Unul dintre cele mai comune adjective folosite pentru a 
descrie directorul modern este dependent de muncă. 
De obicei este folosit ca un compliment sau ca un 
simbol al respectului. „Dacă te trezeşti că vrei iar să 
apeşi butonul de amânare a alarmei", scria Max Nisen 
în Business Insider, „uită-te (la aceşti directori 
executivi) pentru inspiraţie." Anim Aweh, un consilier al 
cărui cabinet se află în Silicon Valley, în California, 
declara pentru New York Times: „Oricine îşi doreşte să 
fie un angajat model. Mi-a spus o femeie, odată: 
Aşteptarea nu e să lucrezi inteligent, ci să lucrezi din 
greu. E vorba doar despre fă, fă, fă, până când nu mai 
poţi să mai faci nimic." 

Mare parte din această presiune vine din structurile şi 
cultura existente în 

corporaţii. După cum am menţionat, una dintre cele 
mai simple măsurători disponibile pentru a evalua 
performanţa cuiva sunt orele pe care le petrece la 
birou, întrucât orele în plus sunt deseori observate şi 
recompensate. Dacă se întâmplă să treacă şeful prin 
birou pe la ora şase şi să te vadă încruntat în faţa 
calculatorului, tastând furios, o să creadă că, cel mai 
probabil, eşti un angajat dedicat şi loial. Biroul gol de 
lângă tine poate aparţine cuiva care, din câte se pare, 
nu-şi ia slujba destul de în serios. 

Am internalizat aceste valori atât de mult, până în 
punctul în care mulţi dintre noi am devenit credincioşi 
dispuşi şi devotați ai acestei idei. Ne-am convertit la 

religia orelor peste program şi avem convingerea că 
munca fără încetare nu este doar cel mai bun mod dea 
obţine o promovare, ci cel mai bun mod de-a trăi. 
Oriunde te uiţi o să găseşti sfaturi despre cum să-ţi 
„schimbi" obiceiurile pentru a obţine rezultate mai 
bune. Internetul este plin cu articole şi sfaturi despre 
cum să foloseşti fiecare clipă în care eşti treaz pentru a 
avansa în cariera pe care ţi-ai ales-o. 

Un antreprenor cunoscut drept Gary Vee (prescurtare 
de la Vaynerchuck) a ajuns de patru ori pe lista cu cel 
mai bine vândute cărţi, oferind doar sfaturi despre cum 
să faci bani şi să-ţi cresti influenţa. El le spune fanilor: 
„A fost uşor pentru mine să lucrez 19 ore pe zi în 
ultimii 20 de ani, pentru că asta este singura viteză pe 
care o cunosc".5 Dacă lucrezi cel puţin 12 ore pe zi, 
Vaynerchuck spune că eşti pe „cel mai direct drum spre 
succes". 

Desigur, greşeşte. Studiu după studiu ne arată că orele 
peste program sunt contraproductive şi duc la un 
randament scăzut de-a lungul timpului. Dar multi dintre 
noi simţim intuitiv că, dacă muncim mai mult, înseamnă 
că vom reuşi să avansăm. Timpul înseamnă bani, aşa că 
mai mult timp înseamnă mai mulţi bani, nu? „Dacă vrei 
tartamuri, dacă vrei să-ţi cumperi avioane?", spunea 
Vaynerchuck unui public format din fanii lui. 
»Munceste! Aşa poţi să le obţii." 

Iar noi inghitim gogoasa asta. Sună adevărat, pare să fi 
funcţionat pentru Gary Vee şi pentru Bill Gates, iar de- 
asta mulţi dintre noi nici nu ne-am mai luat vacanţa pe 
care o meritam: ne e teamă că vom pierde teren. Sunt 

mulţi angajaţi care nu primesc concediu plătit, iar cei 
care-l primesc aleg să nu profite de el. 

Jared Yates Sexton, de la Georgia Southern University, 
mi-a spus despre o conversaţie pe care a auzit-o după o 
şedinţă a profesorilor: „Unul dintre colegii mei i-a spus 
altuia: «Ea îşi ia multe vacanțe!» Asta a fost o insultă. 
Implicaţia era că leneveste, nemuncind pe tot parcursul 
verii." Regulamentul intern nu specifică dacă să 
lucrezi toată vara sau să te relaxezi undeva, pe-o plajă. 
Politicile care nu sunt scrise în mod explicit în 
regulamentul intern sunt puse în aplicare deseori prin 
ruşinarea angajaţilor. 

Aceasta este o problemă serioasă în America. Statele 
Unite este singura naţiune din OCDE (Organizaţia 
pentru Cooperare şi Dezvoltare Economică) care nu-i 
obligă pe angajatori să le ofere angajaţilor concediu 
plătit. în Uniunea Europeană, angajaţii au un minimum 
de 20 de zile libere plătite garantate, iar europenii 
profită, în general, de ele. 

Dar iată care este ironia: faptul de a sta mult la birou 
poate chiar să te împiedice să avansezi în carieră. 
Realizează chiar opusul. Chiar dacă americanii spun că 
le e teamă să-şi ia liber pentru că ar putea fi pedepsiţi, 
cercetările arată că e mai probabil ca oamenii care îşi 
iau cel puţin 11 zile de concediu să primească o mărire 
de salariu decât cei care-şi iau doar zece zile de 
concediu sau mai puţin. 

Am descoperit pe pielea mea că acest lucru este 
adevărat. Cu cât refuz mai multe invitaţii de a vorbi în 
public şi cu cât îmi protejez mai abitir zilele libere, cu 
atât mai multe invitaţii primesc şi cu atât sunt mai mari 
tarifele propuse. începând cu 2014 am tăiat mult din 

orele de lucru, dar veniturile mele s-au mărit de patru 
ori. Nu spun că reducerea orelor a dus la mai mulţi 
bani, dar faptul că am muncit mai puţin cu siguranţă că 
nu m-a costat nici bani, nici statut profesional. 

Recent, am fost îngrozită să citesc un articol din 
Harvard Business Review scris de strategul în 
marketing Dorie Clark. Clark avertizează că, daca-ti iei 
zile libere, o să rămâi în urmă şi subliniază importanţa 
de a folosi fiecare moment pentru a-ţi face relaţii. „E 
uşor şi îmbietor să-ţi spui să iei o vacanţă pentru că o 
meriti"®, scrie Clark. „Dar o întrebare mai bună este 
dacă eşti pregătit să profiti profesional de vacanţă - sa 
dedici, cu adevărat, timpul şi efortul necesare pentru a 
deveni acea persoană, acel tip de profesionist care-ţi 
doreşti să fii." 

Te rog să nu „profiţi profesional de vacanţă"! De fapt, 
dacă îţi petreci concediul cu adevărat departe de 
stresul de la serviciu, cercetările arată că e mai 
probabil să te întorci la muncă mai odihnit şi, într-un 
final, să performezi mai bine. „Profitatul profesional de 
vacanţă" te poate face să greşeşti mai mult şi să iei mai 
multe decizii proaste la birou. Probabil că se va 
întoarce împotriva ta. 

Zeci de ani de cercetări neagă această teorie conform 
căreia „lupta" constantă te ajută să obţii ceea ce-ţi 
doreşti. Studii nenumărate arată că timpul liber 
stimulează productivitatea, creativitatea şi rezolvarea 
problemelor. Poate chiar să-ţi îmbunătăţească sistemul 
imunitar, iar astfel va fi mai puţin probabil să te 
imbolnavesti şi să-ţi iei concediu medical. Aşadar, de ce 
nu-şi iau americanii o pauză? Pentru că am fost spalati 

pe creier să credem că munca asiduă în sine este cheia 
către succes. 

într-un editorial care protestează faţă de etica 
nesănătoasă a muncii din Silicon Valley, Daniel 
Heinemeier Hansson subliniază că Charles Darwin 
muncea doar patru ore pe zi, iar Kobe Bryant se 
antrena doar şase ore pe zi în afara sezonului. Hansson, 
fondatorul Basecamp şi autor al cărţii Rework, spune: 
„Nu-mi zice că e ceva în mod unic solicitant în crearea 
unui alt nenorocit de proiect care să eclipseze realizări 
precum Originea speciilor sau câştigarea a cinci 
campionate. E o vrăjeală. O vrăjeală extractivă şi 
contraproductiva trambitata de oameni care fie au 
nevoie de exprimare ca să- şi explice propriile regrete 
şi sacrificiile personale, fie sunt într-o poziţie care le 
permite să transforme vieţile şi bunăstarea altora în 
carne de tun."* 

Şi ca să nu crezi că astea sunt doar vorbe-n vânt, 
Hansson şi-a pus banii pe acelaşi plan cu filosofia. 
Angajaţii lui Hansson lucrează 40 de ore pe săptămână 
în majoritatea anului şi doar 32 de ore în timpul verii. 
într-un editorial din 2017, el a scris: „Dependenţa de 
muncă este o boală. Cei care suferă de ea au nevoie de 
sfaturi şi de strategii de adaptare, nu de încurajări 
pentru întreţinerea ei." Dacă este o boală, e una dintre 
cele mai grele: e acel tip de boală pe care n-o să 
admitem că o avem şi, drept urmare, pentru care nu 
căutăm să ne tratăm. Dependent de muncă nu ar trebui 
să fie un compliment sau o laudă de sine - ar trebui să 
fie un strigăt de ajutor. 

Dacă tot mai crezi, după toate astea, că trebuie să 
lucrezi mai mult de 40 de ore pe săptămână, că nu e 
posibil să-ţi termini treaba dacă munceşti mai puţin 
timp, lasă-mă să mai încerc încă o dată să te conving că 
opusul este adevărat. Poate vei fi influenţat de 
experienţa unui loc unde s-a căutat să se descopere ce 
se întâmplă atunci când se renunţă la orele de muncă 
în exces. 

în 2015, administratorii unuia dintre cele mai mari 
spitale din Europa, Spitalul Universitar Sahlgrenska, 
erau îngrijoraţi de faptul că angajaţii lor sunt epuizați, 
aşa că au decis să taie din orele de lucru de la secţia de 
ortopedie. Mai mult de 100 de asistente medicale şi 
doctori au început să lucreze doar şase ore pe zi. Sunt 
sigură ca-ti poţi imagina cât de revoluţionară a fost 
această decizie într-o industrie celebră pentru 
programele sale punitive, unde se instalează paturi în 
camerele de recreere pentru ca asistentele şi rezidenții 
să poată să tragă câte un pui de somn din când în când. 
Pun pariu că administratorii erau destul de nelinistiti în 
legătură cu experimentul, dar, de când au redus turele, 
secţia de ortopedie a devenit mai productivă şi 
eficientă. Directorul executiv, Anders Hyltander, a 
declarat pentru New York Times că zilele de concediu 
medical s-au imputinat până aproape de dispariţie. „Ani 
la rând, ni s-a spus că ziua de lucru de opt ore este 
optimă"S?, spunea Hyltander. „Dar dacă vrei să creşti 
productivitatea, fii deschis la idei noi!" 

Vechea cutumă e că orele peste program sunt 
echivalentul unui volum mai mare de muncă şi al 
oamenilor mai capabili. Dar asta este, într-adevăr, o 

cutumă foarte veche. Cu toate că a fost un lucru 
intenţionat din partea managerilor de corporaţii să-i 
convingă pe oameni că orele peste program te fac un 
angajat mai bun şi mai înclinat către a avea succes, 
această deziluzie a fost rezultatul partial neintentionat 
al ,imbunatatirilor" din viata de la serviciu. De 
exemplu, directorii executivi au investit în mod repetat 
în canapele confortabile şi mese de picnic şi au 
amenajat cu atenţie birourile pentru ca angajaţii să se 
simtă ca acasă. Intenţia a fost, în mare parte, 
binevoitoare. 

Angajaţii petreceau mult timp la serviciu, aşa că 
managerii şi-au dorit să facă mediul să pară cât mai 
frumos şi plăcut posibil. Ca rezultat, pentru mulţi 
angajaţi care lucrează în birou nu există o diferenţă 
prea mare de confort între serviciu şi acasă. Biroul se 
poate „simţi" ca o a doua casă pentru unii, iar 
managerii fac greşeala de-a spune „Suntem toţi o 
familie", ca să promoveze sentimentul camaraderiei. 
Dar biroul nu este acasă, iar colegii nu sunt familia ta. 
Poţi fi dat afară oricând, ceea ce, în general, nu se 
aplică şi în familii, iar eu sper din suflet că locul tău de 
muncă nu te forţează să tolerezi nişte disfunctionalitati 
întâlnite în relaţiile personale. Crearea unor medii 
familiare pentru locurile de muncă ne-a făcut să fim 
confuzi şi să credem că acestea ne pot satisface nevoia 
de conexiune socială şi de apartenenţă, dar nu aşa stau 
lucrurile. 

în vreme ce este important să creezi un mediu sigur, 
confortabil şi care sprijină gândirea creativă, mai e 
crucial şi să existe o distincţie clară între serviciu şi 

ceea ce este în afara serviciului. „Munca a devenit mai 
mult decât muncă", mi-a spus profesoara Silvia 
Bellezza, de la Universitatea din Columbia. „Acum, 
munca satisface unele dintre nevoile de socializare care 
înainte puteau fi satisfăcute doar cu ajutorul familiei şi 
al prietenilor."S Pe măsură ce vieţile noastre au devenit 
mai singuratice şi mai izolate, mulţi oameni preferă să 
stea la serviciu, unde au măcar un oarecare nivel de 
contact social. 

Un alt efort nechibzuit a fost crearea planurilor de 
birou deschis.“ în acest caz, motivul a fost unul nobil si 
pozitiv: executivii au căutat să creeze echipe mai 
închegate şi să încurajeze interacţiunea socială. în 
final, efectul a fost exact opusul. Anii de cercetări arată 
că birourile deschise îi fac pe oameni să vrea să 
vorbească mai putin unii cu alţii. Lipsa intimitatii 
provoacă stres şi, prin urmare, descurajează gândirea 
creativă. I-am expus pe oameni, iar ei s-au retras. Poti 
să-i blamezi? Mulţi experţi au prezis că birourile 
deschise vor produce un salt al productivităţii, dar, din 
nou, rezultatele au fost complet diferite de aşteptări. 
Unii manageri au considerat că le pot induce 
angajaţilor concentrarea dacă le e dificil să ascundă 
ceea ce fac. Dar Ethan Bernstein, profesor de 
comportament organizational la Harvard, a descoperit 
că atunci când pereţii birourilor au căzut, angajaţii au 
început să depună şi mai mult efort să-şi ascundă 
activităţile. Au găsit motive noi să plece din birou sau 
să piardă vremea în camera de recreere; unii şi-au 
creat chiar coduri secrete, încât să poată comunica cu 
colegii fără să-i înţeleagă nimeni. Angajaţii au început 
să folosească sălile de conferinţă ca să poată închide 

uşa sau au început să vină mai devreme ca să poată 
lucra singuri. Bernstein a sugerat că „instalarea unor 
zone private ar putea, în anumite circumstanţe, să 
crească performanţa". 

înţeleg că de multe ori e greu să prevezi impacturile 
negative pe care le-ar putea avea alegerile tale, în 
special atunci când intenţia este de-a le face altora 
viaţa mai uşoară. Tot aici, hai să ne uităm la o diferenţă 
fundamentală între Europa şi Statele Unite. Pentru o 
bună perioadă de timp, magazinele din Europa erau 
închise în weekend. Până foarte recent, exista o 
interdicţie la cumpărături duminica în ţări precum 
Germania, Danemarca, Ungaria, Spania şi Marea 
Britanie. încă există o astfel de interdicţie în Polonia. 
Mulţi dintre noi ar putea să considere că astfel de 
politici provoacă inconveniente. Cu siguranţă, este mult 
mai avantajos să poţi cumpăra haine şi alte lucruri în 
orice zi din săptămână. Dar Silvia Bellezza spune că 
americanii au plătit un preţ pentru cumpărăturile de 
weekend. „Oamenii din Europa trebuie să-şi rezolve 
treburile în timpul săptămânii", spune ea. „Aşa că 
pleacă de la serviciu la timp. în Statele Unite, poţi să-ţi 
faci cumpărăturile oricând. Unele magazine sunt 
deschise 24 de ore pe zi." Asta înseamnă că oamenii 
sunt dispuşi să rămână la birou pentru că ştiu că asta 
nu le va afecta abilitatea de a rezolva lucruri acasă. 
Poate cea mai dezastruoasă consecinţă neintentionata a 
unei intenţii pozitive datează încă de pe vremea lui 
Henry Ford, la începutul secolului XX. Pe 1 mai 1926, 
Ford Motor Company a devenit una dintre primele 
firme care au instituit săptămâna de lucru de 40 de ore 
pentru angajaţii săi. Ford deja crease ziua de cinci 

dolari în 1914, o decizie care a avut un impact profund 
asupra muncitorilor de pretutindeni şi care a ajutat la 
crearea unei noi clase de consumatori: angajaţii cu 
destule venituri „dispensabile", capabili să-şi permită 
să achiziţioneze chiar vehiculele pe care le construiau. 
Lui Ford i se atribuie deseori meritul că a ajutat la 
crearea clasei de mijloc în Statele Unite. 

în timp ce limitarea timpului de lucru la 40 de ore pe 
săptămână a fost importantă pentru echilibrarea vieţii 
de familie cu cea profesională, Ford le-a spus 
reporterilor că a fost motivat mai mult de capitalism 
decât de filantropie. „Relaxarea", a declarat Ford 
pentru revista World's Work, „este un ingredient 
indispensabil pentru o piaţă de consum aflată în 
creştere, pentru că muncitorii au nevoie de destul timp 
liber încât să găsească folosinţă pentru produsele pe 
care le consumă, inclusiv pentru automobile."© 

Cu alte cuvinte, Ford le-a crescut salariile angajaţilor 
pentru ca aceştia să-i poată cumpăra produsele şi le-a 
limitat orele de lucru ca să poată avea timp să meargă 
la cumpărături. Multe corporaţii au urmat exemplul lui 
Ford. Să fii un client loial a devenit marca unui angajat 
bun în majoritatea companiilor şi, într-un final, 
politicienii au prins şi ei această chemare la luptă şi i- 
au încurajat pe cetăţeni să cumpere, ca să-şi 
demonstreze dragostea pentru naţiune. De exemplu, la 
două săptămâni după evenimentele din 11 septembrie, 
preşedintele George W. Bush le-a spus cetăţenilor: 
„Faceţi-vă treaba în tara... Duceti-va în Florida, la 
Disney land. Luati-va familiile şi bucurati-va de viata!" 

Ideea conform căreia consumul este bun pentru 
sănătatea unei naţiuni este una foarte recentă. Nu cu 
mult timp în urmă, cheltuielile excesive erau 
considerate imorale, iar datoriile erau văzute ca un 
defect de caracter. în anii 1800, multe guverne 
europene au creat conturi de economii la oficiile 
poştale locale şi chiar la unele şcoli, ca să-i încurajeze 
pe tineri să pună bani deoparte. 

„Toate aceste culturi încurajate ale economisirii rezistă 
astăzi în multe economii avansate", scrie Sheldon 
Garon, autor al Beyond Our Means: Why America 
Spends While the World Saves. Nu trebuie să mai 
reamintesc faptul că anii 1800 au fost apogeul 
Revoluţiei industriale, aşa că această trecere de la 
economisire la cheltuială a fost doar o altă schimbare 
ce a venit odată cu mecanizarea. 

Rata de economisire pe gospodărie în Uniunea 
Europeană se învârte în jurul a 10%. Aproape cât era în 
Statele Unite în anii 1960. Acum a scăzut la aproape 
2% în America, iar abordarea americană faţă de 
cheltuieli pare că se răspândeşte. în 2017, pentru 
prima dată în 30 de ani, cetăţenii britanici au cheltuit 
mai mult decât au produs. Şi Australia a văzut o 
schimbare similară: economiile au scăzut de la aproape 
10% în 1959, la puţin peste 2% în 2018. 

în multe state, cetăţenii sunt încurajați să cumpere mai 
mult, pentru a menţine profiturile corporațiilor ridicate. 
Iată cum funcţionează: productivitatea a crescut in 
secolul XX, dar orele de muncă au rămas la fel. în loc să 
facem 100 de console de jocuri video în 40 de ore de 
muncă, facem 150. Aceste 50 de console în plus trebuie 

să se ducă undeva. Corporaţiile categoric nu vor sa 
plătească chirie pentru a-şi stoca marfa într-un depozit 
şi nici nu le dau angajaţilor liber pentru a cumpăra 
marfa în exces. 

Aşadar, consumatorilor li se spune să menţină afacerile 
puternice cumpărând mai multe lucruri. „Cel mai mare 
cadou pe care-l pot primi Statele Unite în timpul 
vacanței de iarnă", scria Larry Light de la emisiunea 
MoneyWatch de pe CBS, „sunt cumpărăturile masive pe 
care le face consumatorul american, care sunt acum 
motorul principal ce pune în funcţiune performanţa 
economică."S Un agent al unui sindicat local al 
mecanicilor din Florida a scris un editorial în 2011 în 
care declara: „Răspunsul la toate problemele 
economice ale Americii se află în propria curte. 
Răspunsul este: cumpără american!" 

în ultimii ani, tinerii au început să reziste acestei 
presiuni şi, în consecinţă, au fost puşi la zid de o mare 
parte a societăţii. Milenialii aleg să-şi cheltuie banii pe 
experienţe, nu pe lucruri. în loc să-şi aleagă un loc de 
muncă de unde pot obţine un salariu mai mare, tinerii 
caută angajatori care le împărtăşesc valorile, iar 84% 
dintre ei cred că este de datoria lor să schimbe lumea. 
în mod deloc surprinzător, economia globală dă vina pe 
mileniali pentru că au ucis piaţa diamantelor, 
magazinele universale, industria auto, industria 
turismului şi cazinourile. 

La nivel colectiv, am ales să profităm de beneficiile 
productivităţii şi să le investim în mai multe produse, 
nu în ore mai puţine. Prin urmare, pe măsură ce 
creştea oferta, preţul multor lucruri care erau, 
odinioară, considerate a fi de lux a scăzut considerabil. 

începând cu anii 1980 şi 1990, chiar şi familiile din 
pătura de mijloc au început să-şi permită mai multe 
televizoare. Primul telefon mobil, un Motorola 
DynaTAC, costa aproximativ 4 000 de dolari în 1983. 20 
de ani mai târziu, un iPhone din prima generaţie costa 
600 de dolari. La începutul anilor 1980, un cuptor cu 
microunde te uşura de cel puţin 600 de dolari. Astăzi, 
am intrat în magazinul Target de la colţul străzii şi am 
descoperit un cuptor mare cu microunde care costa mai 
puţin de 40 de dolari. 

în vreme ce toate aceste forţe trăgeau şi întindeau 
economiile naţionale, la finele secolului XX a avut loc o 
evoluţie culturală fascinantă. Excluzând capetele 
extreme ale spectrului veniturilor (miliardarii şi 
prietenii lor milionari, împreună cu săracii aflaţi la 
cealaltă extremă), accentul cultural s-a mutat de pe 
obiectele de lux pe ocuparea timpului. Oamenii au 
încetat să se mai laude cu televizoarele lor cu plasmă şi 
au început să „se plângă" de programele încărcate. 
Statutul nu mai era oferit doar pe bază de iPhone; toată 
lumea pare să aibă un iPhone. în schimb, oamenii au 
început să fie respectaţi în funcţie de cât de puţin timp 
liber aveau. 

Pe când mă plimbam cu trenul în jurul ţării, o tânără 
care călătorea din Boston către New York m-a întrebat 
dacă fusesem concediată. „Pur şi simplu nu-mi pot 
imagina când îţi găseşti timp. Dacă mi-aş lua eu două 
săptămâni de concediu, tot departamentul s-ar prăbuşi. 
Literalmente s-ar prabusi", mi-a spus ea. Evident, nu 
sunt de părere că ai ei colegi ar fi fost incapabili să 
funcţioneze fără prezenţa ei, dar mesajul pe care mi l-a 

transmis a fost clar: sunt indispensabilă. Sunt ocupată 
pentru că sunt importantă. 

Aceasta nu este doar o dovadă anecdotică obţinută de 
la o singură femeie, într-o zi, în tren. Să ne plângem de 
cât de puţin timp avem a devenit cea mai comună 
activitate a sfârşitului anilor 1990 şi a începutului 
anilor 2000. Cercetătorii au observat această 
schimbare cu ani buni în urmă şi au început să 
investigheze fenomenul ocupării timpului ca simbol al 
statutului. 

în 1899, economistul şi sociologul Thorstein Veblen şi-a 
publicat extrem de influenta carte Teoria clasei de lux. 
în ea, a remarcat că unul dintre cei mai puternici 
indicatori ai succesului era „absenteismul ostentativ de 
la munca". Veblen ar fi surprins să afle că, pe 
parcursul următoarei sute de ani, inactivitatea a ajuns 
să însemne nu succes, ci sărăcie. 

Aceasta este o problemă în special în Statele Unite, 
Canada, Australia şi Marea Britanie. Studiile au arătat 
că oamenii presupun că cineva care poartă o cască prin 
Bluetooth” (care, aparent, are nevoie să facă mai multe 
lucruri în acelaşi timp şi să răspundă la telefoane toată 
ziua) are un statut mai ridicat decât cineva care poartă 
căşti normale şi care ar putea să asculte muzică sau, 
pur şi simplu, să se relaxeze. Din nou şi din nou, în 
studiile de cercetare, atunci când ni se dă de făcut o 
alegere între doi indivizi asemănători, spunem că 
persoana cea mai ocupată este şi cea mai importantă. 
Esentialmente, dacă te lauzi cu cât de ocupat eşti da 
impresia că eşti valoros şi la mare căutare, asemenea 
tinerei mele prietene din tren. în loc să poarte produse 

scumpe şi să demonstreze că hainele sale au o valoare 
mare, persoana care este foarte ocupată se laudă, 
implicit, şi cu valoarea sa intrinsecă, cu propria 
inteligenţă. Poate să vorbească despre toate 
programările şi sarcinile din calendarul său sau poate 
răspunde la toate invitatiile cu: „Va trebui să-mi verific 
programul". Când o întrebi ce face, în loc să-ţi spună 
„Bine", e posibil să-ţi răspundă: „Sunt ocupată". 

Unul dintre motivele pentru care „ocuparea" cronică 
este atât de comună în locuri precum Statele Unite, şi 
nu în locuri precum Italia, este acela că americanii au 
pus multă vreme preţ pe statutul câştigat, care este un 
efect advers al mitului omului autodidact. Programul 
încărcat este cel care arată valoarea ta intrinsecă, nu 
numele de familie sau venitul anual brut. Mai mult 
decât atât, lipsa timpului liber este un indicator al 
faptului că munceşti mult şi din greu, iar aceşti oameni 
câştigă respectul celorlalţi aproape imediat. 

Asta nu înseamnă că bunurile scumpe nu mai sunt 
căutate sau folosite pentru a arăta statutul. în 1899, 
când Veblen scria despre „consumul ostentativ", vorbea 
despre plăcerea răspândită de a cumpăra obiecte 
extrem de inutile, dar foarte costisitoare. „Relaxarea a 
fost pe primul loc la început şi era mult deasupra 
consumului inutil de bunuri", scria Veblen. „Din acel 
moment încolo, consumul a câştigat teren până când, în 
momentul prezent, deţine supremaţia."”! Toate astea 
sunt încă adevărate pentru cei care câştigă cel mai 
mult şi care caută să cumpere case şi mai mari, 
elicoptere şi iahturi, dar nu se mai aplică atât de mult 
pentru restul dintre noi. 

Consumul ostentativ şi-a atins apogeul în ultimele zile 
ale secolului XX. în 1970, economistul suedez Staffan 
Linder scria despre „clasa cea relaxată şi hartuita". îi 
descria ca fiind „hărţuiţi" pentru că explozia numărului 
de produse disponibile şi accesibilitatea lor relativă - o 
persoană putea întotdeauna să găsească ceva de 
cumpărat, indiferent de nivelul veniturilor - au provocat 
un tip special de stres. 

în perioada anilor 1980 şi 1990, costul produselor care 
odinioară era considerat a fi dincolo de mijloacele 
clasei de mijloc scădea rapid. Productivitatea creştea 
încet, dar sigur, producătorii creau depozite pline de 
bunuri, iar preţurile scădeau pentru a face produsele să 
plece de pe rafturi. 

Economistii au început să îşi dea seama că John 
Maynard Keynes s-ar putea să fi greşit când postulase 
că oamenii vor lucra doar ca să cumpere ceea ce au 
nevoie. în schimb, oamenii pot continua să cumpere 
doar pentru a experimenta, din nou şi din nou, acea 
plăcere care însoţeşte achiziţionarea unui obiect nou. 
Primim o doză de dopamină în creier de fiecare dată 
când 

cumpărăm ceva şi putem deveni literalmente 
dependenţi de cumpărături. 

în cartea Revisiting Keynes, Lorenzo Pecchi şi Gustavo 
Piga argumentează că entuziasmul nostru faţă de 
cumpărarea unui lucru nou este intens, dar de scurtă 
durată. „Consumatorul mediu", spun ei, „se obişnuieşte 
repede cu ceea ce a achiziţionat şi... aspiră rapid să 
deţină următorul produs la rand."” Deci, în vreme de 
Keynes a prezis că vom ajunge să muncim foarte puţin, 

creşterea consumului nenecesar este, parţial, motivul 
pentru care a greşit. 

Glorificarea consumerismului a creat un cerc vicios. 
Lucrăm din ce în ce mai multe ore pentru a cumpăra 
produse despre care credem că ne vor îmbunătăţi viaţa, 
încetăm destul de repede să ne bucurăm de ele, 
produsele însele necesită timp şi mentenanţă care ne 
ocupă din timpul liber, asta ne face nefericiti, aşa că 
decidem să ne uşurăm sentimentul de tristeţe cu un 
produs nou. 

Ai putea fi de părere că această problemă se regăseşte 
la categoriile mai mari de venituri, pentru că cei bogaţi 
au, deseori, destui bani ca să-şi cumpere orice vor şi nu 
simt nevoia să facă mai mulţi bani pentru a cumpăra 
mai multe lucruri.” Te-ai obişnuit deja să-ţi spun că, 
după cât se pare, fix opusul este adevărat? 

Aminteste-ti citatul din 1965 pe care l-am folosit mai 
devreme din economistul şi sociologul Gary S. Becker: 
„Atunci când oamenii sunt plătiţi mai bine, muncesc 
mai mult, pentru că munca este mult mai profitabilă 
decât timpul liber".”* Acest lucru se aplică chiar şi celor 
aflaţi în topul veniturilor. 

Spre disperarea mea, m-am descoperit şi pe mine 
prinsă în această capcană, îmi programam o săptămână 
de relaxare, apoi venea o ofertă prea bună pentru a fi 
refuzată. Nu pot să refuz suma asta de bani, mă 
gândeam eu. Dacă cineva mi-ar fi oferit 200 de dolari să 
zbor până în Denver şi să ţin un discurs, n-aş fi avut 
nici o problemă să spun nu. Dar cu cât suma creşte mai 
mult, cu atât banii par mai valoroşi decât timpul, chiar 
dacă nu am nevoie de bani în plus. Şi nici măcar nu mă 

aflu în topul celor cu mulţi bani, unde aş pune pariu că 
ofertele sunt şi mai greu de refuzat. 

Din moment ce întotdeauna există ceva de cumpărat, 
niciodată nu sunt destui bani pentru cei din clasa de 
mijloc, iar asta înseamnă că niciodată nu muncim 
destul de mult. Rezultatul este că orele noastre libere 
încep să provoace stres. Timpul înseamnă bani, iar noi 
ne simţim vinovaţi atunci când îl pierdem pe lucruri 
neproductive şi neprofitabile. 

Putem vedea schimbarea în ceea ce se consideră a fi 
statut înalt atunci când examinăm datele referitoare la 
cine munceşte cel mai mult. în anii 1980, gulerele 
albastre lucrau mai multe ore decât gulerele albe, ceea 
ce însemna că un venit mai mic era echivalentul zilelor 
mai lungi de muncă. De atunci, lucrurile au luat o altă 
turnură. Acum, e de două ori mai probabil ca muncitorii 
care au absolvit o facultate, spre deosebire de omologii 
lor cu guler albastru, să lucreze mai mult de 40 de ore 
pe săptămână. 

între anii 1985 şi 2005, oamenii fără diplomă de liceu 
câştigau aproape opt ore de timp liber pe săptămână. 
Aşadar, astăzi, la modul general, cu cât câştigi mai 
puţin, cu atât ai mai mult timp liber. Aşa că nu e chiar 
aşa greu de înţeles cum se face ca, cu cât muncesti mai 
multe ore, cu atât oamenii te văd ca fiind mai important 
şi mai înstărit. 

Acum nu e la modă să ai timp de pierdut. „Când eram 
copil", îmi spunea Graeme Maxton, „tatăl meu era intr- 
un club de golf. Trebuia să aştepţi zece ani să fii 
acceptat. Astăzi, poţi să intri imediat, pentru că 
oamenii îşi petrec timpul la serviciu sau la cumpărături. 

Şi hobby-urile au dispărut cam din acelaşi motiv. 
Oamenii nu mai au timp de golf." 

Un chestionar din 2015 adresat jucătorilor de golf” a 
arătat că majoritatea e de părere că pierzi prea mult 
timp să joci la 18 găuri. Jucătorii mai tineri de 45 de ani 
au spus că ar prefera să joace doar pentru aproximativ 
90 de minute, iar multe terenuri de golf oferă în ziua de 
astăzi trasee cu nouă găuri. Această nerăbdare se vede 
în tot felul de industrii: oamenii chiar ascultă 
podcasturi şi cărţi audio la o viteză de două sau chiar 
de trei ori mai mare pentru a le termina mai repede. 
Dar iată care este cea mai mare ironie dintre toate: ne 
drămuim viaţa personală pentru a avea mai mult timp 
pentru cariere, dar nu obţinem returnarea investiţiei la 
care ne-am aşteptat. Munca în exces este definită ca 
ocupând mai mult de 50 de ore pe săptămână, iar 
oamenii care lucrează atât de mult abia dacă fac cu 
şase procente mai mult decât cei care au programe 
rezonabile. Aşa că, dacă ai un salariu mediu de 45 000 
de dolari pe an, ai 

primi doar vreo 2 500 de dolari în plus pentru munca 
excesivă pe care o depui. 

La un nivel profund, cred că înţelegem care ar trebui să 
ne fie priorităţile. Atunci când oamenii sunt întrebaţi în 
chestionare, de obicei spun că ar prefera să aibă timp, 
nu bani. Sondajele din Europa şi America de Nord au 
arătat în mod repetat că oamenii pun mai multă valoare 
pe timpul liber, decât pe lucruri. Ca răspuns, 
corporatiile au investit sume enorme ca să ne schimbe 
părerea despre acest subiect. După cum spunea 
scriitorul J.R. Benjamin, „Unul dintre motivele pentru 

care se cheltuie mai mult de un trilion de dolari in 
America pe marketing este încercarea de a ni se 
submina tendinţa naturală de a ne dori timp liber". 
Există moduri eficiente de a contracara toată această 
spălare pe creier. O soluţie este să te apuci de un hobby 
care necesită foarte mult timp. Am început din nou să 
cos goblen, chiar dacă unul dintre prietenii mei m-a 
atentionat că nu-mi voi putea vinde niciodată proiectele 
pentru că oamenii nu sunt dispuşi să plătească pentru 
toate orele de care am nevoie ca să le termin. Nu-mi 
pasă. Voi continua să cos minunatele mele goblenuri 
care îmi mănâncă ore nesfârşite şi voi refuza cu 
încăpățânare să le pun un pret. Mă fac fericită. De 
fiecare dată când mă uit la cusăturile atente şi la 
culorile extraordinare, mă simt mândră de ceea ce am 
realizat. Acel sentiment este nepretuit. Cine ştie? Poate 
chiar o să încep să fac iar casete cu poveşti. 

Am sacrificat destul de multe pe altarul muncii asidue 
şi al orelor nesfârşite de lucru. Ne-am dat la schimb 
intimitatea, grupurile de prieteni, hobby-urile şi pacea 
mintală pentru obiceiuri care sunt mai profitabile din 
punct de vedere comercial. Dar întrebarea imperativă 
este asta: merită? Pentru ultimele decenii, răspunsul a 
fost da, dar poate că e momentul să ne mai gândim o 
dată la asta. 


5. Munca vine acasă 

Misiunea pentru atingerea vârfului productivităţii a 
ajuns acum să fie soră cu o religie, una care aduce 
laolaltă înalţi Prelati (guru ai managementului 
timpului, specialişti în sfaturi de viaţă, antrenori de 
productivitate, profesionişti-vedete în management), 

diverse învățături (aplicaţii, instrumente, abordări, 
metode, mementouri, reproiectarea spaţiului de lucru, 
forme de disciplină) şi milioane de aspiranti dornici 
(primi adepţi, participanţi la seminare, martori, 
devotați). O căutare pe Google pentru „ cum să fii mai 
productiv" produce, în prezent, peste 40 900 000 de 
rezultate. 

Andrew Taggart 

iti aminteşti imboldul din anii 1990 de a petrece „timp 
de calitate" cu copiii? Tocmai ce terminam liceul în 
perioada aceea şi-mi aduc aminte că vedeam fraza asta 
aruncată prin toate revistele pentru femei şi o auzeam 
pe la toate emisiunile de la televizor. Unul dintre 
profesorii mei de la facultate folosea prescurtarea „TC" 
şi spunea lucruri de genul: „Programul meu se termină 
la trei azi. Am rămas dator cu vreo două ore de TC cu 
copiii mei." 

Toată chestia asta a ţinut relativ puţin. în 1997, 
Newsweek a publicat un articol numit „Mitul timpului 
de calitate". Am devenit părinte la aproape un an după 
apariţia acelui articol, atunci când timpul de calitate nu 
prea mai era la modă. Pentru mine, oricum fusese o 
idee ridicolă. Logodnicul meu era peste ocean în 
armată, în Bosnia, când s-a născut fiul meu. Eram un 
părinte singur. De nevoie, fiul meu venea cu mine peste 
tot, chiar şi la birou, atunci când a crescut un pic mai 
mare. Pentru mine, nu era nici o diferenţă între timp 
de calitate şi timp normal. De câte ori aveam ocazia să-i 
citesc ceva sau să ne jucăm, profitam de oportunitate. 
Cu toate că oamenii vorbesc doar rareori despre timpul 
de calitate, conceptul din spatele său a supravieţuit. 
Ideea că poţi proiecta o oră de petrecut cu copiii tăi, 

care să fie atât de grozavă şi de plină de impact încât 
să compenseze toate nopţile în care vii târziu de la 
serviciu, este un principiu subinteles in multe cămine. 
Această idee a pornit de la locurile de muncă, unde 
managerii au crezut mult timp că pot crea un mediu 
care să contribuie la creşterea calităţii muncii. 

Cam pe la începutul anilor 1990, pe când familiile erau 
încă entuziasmate de conceptul de timp de calitate, 
sociologul Arlie Russel Hochschild îşi petrecea verile 
observând vieţile profesionale şi de familie ale 
angajaţilor din marile corporaţii americane. Mulţi 
dintre ei vorbeau despre timpul de calitate, iar 
Hochschild spunea că intenţia era de a se transfera 
„cultul eficienţei de la birou acasă. în loc să ne 
petrecem nouă ore pe zi cu un copil, ne autodeclarăm 
capabili să obţinem acelaşi rezultat cu o oră de o 
calitate mai intensă... Legăturile noastre de familie sunt 
recalibrate pentru a obţine productivitate mai mare 
într-un timp mai scurt."”* 

înţeleg complet vina pe care o simte un părinte atunci 
când trebuie să spună în mod repetat: „Du-te să te joci 
în camera ta! Eu trebuie să termin asta." Ştiu cât de 
dureros poate fi să intri, în sfârşit, pe uşă noaptea, 
nerăbdător să-ţi vezi copilul, doar ca să afli că deja s-a 
dus la culcare. Nu e nici o surpriză că încercăm să 
rezolvăm aceste probleme de-acasă folosind aceleaşi 
tehnici care par să funcţioneze bine la birou. 

Adevărul este că am adus acasă mult mai multe decât 
doar ideea timpului de calitate. Mulţi dintre noi au 
muncit din greu la casele lor ca să le facă cât mai 

eficiente posibil, iar asta a provocat efecte de sine 
stătătoare. 

Când plecăm de la birou, luăm din ce în ce mai multă 
muncă acasă cu noi, ne structurăm orele libere în jurul 
calculatorului şi al telefonului şi ne modelăm vieţile în 
aşa fel încât să se acomodeze mai bine cu slujbele pe 
care le avem. Poate ca să ne simţim mai bine, ne 
aducem un pic din acasă la serviciu. Ne sărbătorim 
zilele de naştere şi ne aducem copiii la muncă (aşa cum 
făceam şi eu), mergem la sălile de sport din clădirea de 
birouri, facem cumpărăturile de 

Crăciun de la calculatoarele companiei. 

Dar astea nu sunt doar veşti proaste, desigur. 
Estomparea acestei linii dintre serviciu şi acasă nu este 
neapărat un lucru rău. Există şi avantaje ale acestei 
strategii. Poate că scrierea de acasă a unui raport 
înseamnă că mai poţi petrece nişte ore în plus cu cei 
dragi. Poate că tablourile colorate şi plantele luxuriante 
şi verzi de la birou te ajută să te relaxezi şi sporesc 
creativitatea. Poate că te certi cu partenerul, iar biroul 
este un refugiu faţă de ostilitatea de acasă. 

Dar la finalul zilei, n-ai făcut nici o brânză. Ştim multe 
despre ce perspectivă au oamenii asupra locurilor lor 
de muncă. Drumul dintre serviciu şi acasă a fost unul 
cu sens unic. Cu alte cuvinte, în bătălia dintre birou şi 
sufragerie, biroul a cam câştigat. 

Când vine vorba despre filosofii de viaţă şi obiceiuri 
personale, ultimele câteva decenii au fost martorele 
internalizării lucrurilor pe care le-am învăţat la muncă 
şi aplicarea lor în viaţa noastră personală şi în relaţiile 

intime. Poţi vedea indicatori ai biroului în bucătăriile 
noastre, în sufragerii şi chiar şi-n paturi. 

Bineînţeles că nu aş vrea să aducem obiceiurile 
personale la birou. Nu vreau ca angajaţii mei să aibă 
birourile la fel de dezordonate cum îşi ţin bucătăriile şi, 
cu siguranţă, nu vreau să mă cheme să-mi povestească 
despre verişorii sau prietenii lor cei mai buni. Asta ar fi 
extrem de nepotrivit. Dar la fel de nepotrivit e şi să îţi 
duci viaţa personală ca şi când ai adera la un manual al 
angajatului. 

în vreme ce directorii generali şi executivi şi-au 
structurat afacerile în jurul conceptului de dezvoltare 
constantă, noi am început să facem acelaşi lucru cu 
viaţa noastră personală. Acum suntem de părere că 
este posibil şi chiar lăudabil să ne îmbunătăţim 
constant şi să ne ajustăm şi să ne schimbăm încontinuu. 
Nu pe termen lung, vezi tu, ci în fiecare zi. Ne facem 
liste pentru mese, exerciţii fizice şi meditaţie. Ne creăm 
mementouri digitale să scriem în jurnal sau să citim o 
carte. 

Şi nici nu suntem prea interesaţi de dezvoltarea ce se 
petrece în timp. în schimb, căutăm scurtături şi 
cumpărăm cărţi care ne promit că vom stăpâni 

limba spaniolă în doar cinci ore. Mă plimbam, recent, 
printr-o librărie şi am dat de un raft întreg de cărţi 
dedicate învăţării rapide: Psihologia în 30 de secunde, 
Economia în 30 de secunde, Genetica în 30 de secunde. 
Vreau să fie clar, de la început, că eu cred că este o 
idee extraordinară să cauţi mereu modalităţi de 
îmbunătăţire a propriei persoane. Este un impuls 
minunat. Dar, la fel ca în cazul tehnologiei, problema nu 

este unealta, ci folosirea sa excesivă. îmbunătăţirea 
este sănătoasă, dar nu fiecare moment din viaţa ta 
trebuie să fie ocupat cu încercarea de a te transforma 
într-o persoană mai bună. Dacă stai toată ziua să cauţi 
cea mai rapidă modalitate de a învăţa să canti la 
chitară pentru că mai trebuie să strecori şi o oră de 
yoga, şi nişte reţete de dietă keto, şi nişte măşti de faţă 
din cărbune, atunci nu mai ai timp să fii, pur şi simplu, 
persoana care eşti tu, de fapt. Nu mai laşi loc pentru 
relaxare şi linişte. 

în 2016, industria de self-help valora aproape 10 
miliarde de dolari doar în Statele Unite. Până în 2022 
se aşteaptă să valoreze mai mult de 13 miliarde de 
dolari. Mulţi oameni cred că vieţile, minţile şi corpurile 
lor pot fi ,invadate", convertite şi îmbunătăţite într-o 
căutare nesfârşită a vârfului productivităţii. 

De ce să faci doar un tort, când poţi să cauţi pe 
Pinterest şi să găseşti cel mai tare tort, cu cele mai 
drăguţe decoraţiuni? Aproape nimeni nu caută 
„antrenamente sportive bune", în schimb toată lumea 
caută „antrenamentul suprem". Vrem cea mai rapidă şi 
cea mai eficientă metodă de a ne îndeplini scopurile, 
garantată, sperăm noi, de cât mai multe evaluări de 
cinci stele posibil. 

„Ceea ce am observat este că am luat virtutea burgheză 
a muncii asidue sau a productivităţii", scrie 
consultantul şi trainerul Andrew Taggart, „şi am 
aplicat-o la noi înşine cu o perseverenţă feroce." 
Cuvântul feroce este foarte bine folosit aici, pentru că 
tot văd oameni care se epuizează în căutarea 
îmbunătăţirii constante şi a celei mai eficiente vieţi 

posibile, bazate deseori nu pe ce îşi doresc ei cu 
adevărat, ci pe lista de lucruri pe care le fac oamenii de 
succes în fiecare zi. 

Programări, aplicaţii, planuri de mese, dispozitive 
scumpe... orice credem că ne-ar putea economisi nişte 
timp şi ne-ar putea face un pic mai buni. Una 

dintre prietenele mele îşi ţine patru jurnale: unul 
pentru alergat, unul pentru mâncat, unul pentru 
sarcinile zilnice şi încă unul pentru mulţumiri. 
Individual, intenţia acestor jurnale este una bună; luate 
împreună însă, este pur şi simplu prea mult. 

De cele mai multe ori, toate aceste mici trucuri şi 
sfaturi nici măcar nu sunt eficiente. Gândeşte-te, de 
exemplu, la provocarea de a lua notițe. Dacă ai fost la 
vreun curs la o facultate recent, probabil că ai văzut un 
profesor care stă în faţa unei încăperi pline cu laptopuri 
deschise. Majoritatea studenţilor iau notițe pe 
calculator şi la fel fac şi mulţi angajaţi. Ne aducem 
laptopurile la şedinţe şi continuăm să tastăm în timp ce 
ascultăm vreo conferinţă telefonică. 

Dacă scopul nostru e să ne specializăm la scrisul după 
dictare, atunci laptopul este cu siguranţă extrem de 
eficient. Majoritatea studenţilor scriu atât de rapid, 
încât pot să înregistreze fiecare cuvânt pe care-l 
rosteşte profesorul. Dar ştim de ani buni că folosirea 
electronicelor pentru notite® nu este cea mai bună 
metodă de a înţelege ce auzi sau de a reţine informaţia. 
Hai să dăm deoparte posibilitatea distragerii şi a 
tentatiei de a ne verifica rapid căsuţa poştală sau de a 
naviga puţin pe internet atunci când folosim un laptop 
sau o tabletă. Un studiu făcut de Princeton şi UCLA a 

descoperit că şi atunci când laptopul este folosit doar 
pentru notarea informaţiilor tot este inferior, pe termen 
lung, scrisului de mână când vine vorba despre 
înţelegere şi de asimilare. Raportul s-a intitulat „Stiloul 
este mai puternic decât tastatura". Studenţii care-şi 
foloseau laptopurile se descurcau mai prost atunci când 
erau întrebaţi lucruri conceptuale, chiar dacă 
înregistraseră mai mult din ceea ce se spusese. Atunci 
când studenţii scriu de mână, procesează informaţia pe 
care o aud şi o înregistrează cu propriile cuvinte. Cei 
care folosesc un laptop poate că sunt în stare să 
transcrie un curs cuvânt cu cuvânt, dar pur şi simplu 
nu retin la fel de mult. 

Profesoara Susan Dynarski de la Universitatea din 
Michigan a scris un editorial pentru New York Times în 
2017, în care explică de ce interzice, în clasa ei, toate 
electronicele. Recunoaste că această politică poate 
părea extremă, dar spune că „Cercetările sunt clare: 
laptopurile îi distrag de la învăţare atât pe cei care le 
folosesc, cât şi pe cei din jurul lor. Şi nu e o aşteptare 
exagerată să crezi că electronicele subminează 
învăţarea şi în clasele de liceu sau că afectează 
productivitatea în şedinţele din tot soiul de locuri de 
munca."*! 

in principal, acesta este pericolul care ne paste daca 
facem din eficienţă un scop in sine. Acela că putem 
deveni atât de concentrați pe a face lucrurile mai 
repede, încât pierdem din vedere ceea ce se realizează 
cu adevărat. Dacă scrii fiecare cuvânt pe care-l spune 
profesorul, dar înţelegi prea puţin din curs, va fi dificil 
să treci clasa. Aşadar, care este adevăratul scop? 

Rapiditatea şi eficienţa sau meticulozitatea şi 
înţelegerea profundă? 

Acum îmi iau întotdeauna notițele de mână, dar din 
moment ce iubesc copacii, nu folosesc hârtie. Am găsit 
o tabletă pe care scriu de mână şi care apoi converteşte 
scrisul meu într-un document text. Nu reuşesc 
niciodată să scriu tot ce aud, doar ideile principale, dar 
acţiunea de a decide ce să scriu mă ajută să-mi 
amintesc materialul. 

Iau constant decizii despre ce este important şi ce 
mesaj se transmite, de fapt. Prin urmare, notițele mele 
sunt mai personale şi mai de ajutor, pe termen lung, 
decât notițele complete pe care le-aş fi luat pe tabletă. 
Mai puţin productiv, din moment ce literalmente scriu 
mai puţine cuvinte, dar mult mai util. 

„Noi adoptăm iluzia", spune Andrew Taggart, „că 
productivitatea personală este în sine sfârşitul 
suferinţei sau este în sine fericirea, când, de fapt, 
scopul productivităţii personale este de a-i permite 
societăţii muncitoare să continue... Adevărul este că noi 
suntem uneltele ei." Cu alte cuvinte, folosim laptopuri 
pentru că suntem de părere că înregistrarea a 80% din 
ceea ce se spune este în mod inerent mai bună decât 
înregistrarea a doar 50%. Ne străduim să atingem 
vârful productivităţii, dar uităm că el doar ne duce mai 
departe către scopul nostru suprem - învăţarea. 

Nu cred că dacă am fi lăsaţi de capul nostru am căuta, 
în mod natural, să muncim mai mult şi să atingem 
vârful productivităţii în tot ceea ce facem, inclusiv când 
spălăm rufele, ne jucăm sau citim romane. Există o 
mulţime de date istorice care sugerează că preferăm un 

echilibru între muncă şi relaxare. Dar am fost convinşi 
cu mai mult de 200 de ani de propagandă că 
inactivitatea este aceeaşi cu lenea şi că relaxarea este o 
pierdere ruşinoasă de timp. 

Şi dacă tu crezi că folosesc cuvântul propagandă într- 
un sens metaforic, ei bine, te înşeli. Hai să ne 
întoarcem puţin în 1920. în lumea industrializată, încă 
se dădea o bătălie aprigă pentru orele de muncă, dar 
muncitorii câştigau. Lăsasem în urmă zilele punitive ale 
secolului al XIX-lea, iar zilele de muncă se scurtau din 
ce în ce mai mult în majoritatea industriilor. 

Pare să fi existat o revelaţie printre angajatori că nu 
puteau câştiga într-o luptă directă, aşa că au folosit 
tacticile mai subtile învăţate în timpul Primului Război 
Mondial. Angajatorii şi-au dat seama că pot împrumuta 
strategiile Departamentului de război pentru a-şi 
motiva linia de producţie. 

Un tânăr imigrant austriac petrecuse războiul lucrând 
pentru Comitetul de Informaţii Publice (CIP), 
angajându-se în ceea ce el a numit „război psihologic". 
Absolventului Universităţii Corneli i s-a dat sarcina de a 
obţine sprijinul publicului pentru război în Statele 
Unite şi peste ocean şi a fost foarte bun la asta. 

Edward Bernays spunea ulterior ce lecţie nepretuita a 
învăţat în birourile CIP: tacticile pe care le folosise el în 
război „puteau fi aplicate cu la fel de multă uşurinţă şi 
în scopurile din timpul păcii. Cu alte cuvinte, ce s-a 
putut face pentru o naţiune în timpul războiului poate fi 
făcut pentru o organizaţie şi pentru oamenii dintr-o 
naţiune în timp de pace." Probabil că imaginea acestui 
bărbat uscativ, cu ochii intunecati şi adanciti în orbite, 

cu fruntea înaltă şi cu o mustață generoasă, nu este 
cunoscută prea multor oameni în ziua de azi, dar el ne- 
a schimbat vieţile în mod irevocabil. 

Bernays este cunoscut acum drept „părintele relaţiilor 
publice". El a ajutat, la finalul anilor 1920, să devină la 
modă ca femeile să fumeze, redenumind tigarile 
„Torţele libertăţii" şi transformându-le într-un simbol al 
puterii feministe. Cartea sa din 1928, Propaganda, a 
avut extrem de mult impact şi a fost pusă în practică de 
oamenii aflaţi la putere. „Cei ce manipulează acest 
mecanism nevăzut al societăţii constituie un guvern 
invizibil, care reprezintă adevărata putere din ţara 
noastra"**, scria Bernays. „în aproape fiecare acţiune a 
vieţii noastre cotidiene, fie că e vorba de sfera politică 
sau de afaceri, suntem dominați, în comportamentul 
nostru social sau în gândirea noastră etică, de un 
număr relativ mic de persoane... care înţeleg procesele 
mentale şi şabloanele sociale ale maselor." 

Angajaţii erau manipulati să le fie ruşine chiar şi atunci 
când voiau să-şi ia zile libere. Numele companiilor au 
devenit aproape sinonime cu ţara. Europa poate că are 
multe blazoane de familii importante, dar America are 
logouri de companii. în anii 1920, angajatorii au 
început să pună postere care îi trăgeau la răspundere 
pe cei ce investeau mai puţin decât efortul complet 
atunci când erau la slujbă. „Pierderi, nepăsare, greşeli, 
trandavie", scria pe un poster. „Ajută-ne să le oprim, 
până nu ne opresc ele pe noi!" 

Un altul arăta un soldat care primea o decorație în fata 
steagului desfăşurat al Americii şi pe care scria: 
„Angajatul eficient este întotdeauna onorat. Meritele lui 
sunt recunoscute de toţi. leşi în evidenţă din mulţime." 

Iar un altul arăta un ceas imens, pe un fundal plin cu 
coşuri de fum: „Atunci când ţi se strigă numele, fii 
mereu prezent!", îndemna el. „Când nu eşti aici, 
altcineva profită de ocazia ta. O zi îţi poate aduce multe 
pierderi." Acestea erau afirmaţiile zilnice create de 
angajatori şi care băgau în capul angajaţilor principiile 
de pe urma cărora cel mai mult profitau companiile. 
Angajatorii au mai descoperit că pot să-şi întoarcă 
angajaţii unul împotriva celuilalt ca să concureze 
pentru promovări şi măriri de salariu, încurajând, 
astfel, oamenii să rămână peste program mai mult 
decât colegii lor şi să depună mai mult efort decât 
,concurenta". 

intr-un fel sau altul, caracteristicile folosite pentru a 
descrie un bun angajat au ajuns sa descrie si un sot, un 
frate sau un prieten bun: de incredere, stabil, muncitor, 
independent. Scriitoarea Maria Popova spunea pentru 
BBC: „Cea mai dăunătoare este aceasta tendinţă pe 
care o avem de a aplica productivitatea in domenii ale 
vieţii care ar trebui, prin însăşi natura lor, să fie lipsite 
de acest criteriu".8 

Popova spune că obişnuia să-şi ia cu ea peste tot 
aparatul de fotografiat şi să facă poze la tot ce vedea. 
Acum, că simte presiunea de a-şi arăta pozele din 
momentele de relaxare pe reţelele de socializare, 
camera „a devenit o povară în sine". îi înţeleg dilema. 
Ador să mă plimb pe jos, dar uneori, atunci când 
singurul scop este acela de a atinge numărul de paşi 
necesari pe ziua respectivă, urăsc să ies din casă. Ce 
era înainte o bucurie s-a transformat într- o corvoadă 
doar pentru că am transformat plăcerea în muncă. 

Din nou, ar trebui să fie de la sine înţeles că este 
natural să vrei să te 


imbunatatesti. Suntem programati biologic să ne 
impacienteze starea de fapt şi să vrem să luptăm 
pentru lucruri mai bune. Dar am luptat prea mult. Mai 
mult decât atât, am pierdut din vedere faptul că 
productivitatea este un mijloc de atingere a unui scop, 
nu scopul în sine. Un expert în utilizarea timpului i-a 
spus lui Juliet Schor: „Am ajuns să fim CV-uri pe două 
picioare. Dacă nu faci ceva, nu creezi şi nu defineşti 
cine eşti." 

Această obsesie de a ne aborda vieţile în acelaşi mod în 
care am aborda un proiect la serviciu a dus la 
aprecierea faptului de a fi ocupat ca un simbol al 
statutului. în 2007, Tim Ferriss a scris 4 Ore- 
Săptămâna de lucru, care este un manual complet 
despre cum să-ţi reduci orele de muncă. Aş sprijini 
complet această idee, doar că scopul ei nu este să-ţi 
crească timpul liber, ci să te facă să-l dai la schimb. 
într-o postare pe blog despre programul lui zilnic, 
Ferriss spune: „Scopul nu a fost niciodată să fii 
inactiv".% în „timpul său liber", Ferriss dă interviuri şi 
scrie articole si se antrenează la catarari sau la tras cu 
arcul ori la arte marţiale. Tot ce face pare că are 
intenţia clară de a-l ajuta să atingă acel scop din ce în 
ce mai uriaş al eficienţei pure. A publicat orarul unei 
zile normale, iar programul său include mâncatul, 
exerciţiile fizice, scrisul, duşul şi relaxarea, dar numai 
după ora 11 noaptea. Ferriss spune că „scrie cel mai 
bine" între orele 1 şi 4 dimineaţa. 

Ferriss este doar unul dintre cei care speră să sugă 
măduva din fiecare moment al zilei, să nu piardă 

niciodată timpul care ar putea fi petrecut în atingerea 
unei noi realizări. O săptămână de lucru redusă este, 
într-adevăr, ceva ce eu susţin; dar nu şi stoarcerea 
fiecărui minut pentru a-l face productiv. 

Am menţionat că statutul social a devenit, la finalul 
secolului XX, dependent mai puţin de avere şi mai mult 
de cât de ocupat erai. Acest trend a început în anii 
1990, iar de atunci doar s-a intensificat. Rețelele de 
socializare au hrănit această obsesie a ocupării 
performante. Zic „performantă" pentru că uneori 
scopul unei activităţi pare a fi doar acela de a face 
fotografia şi de a o posta sau de a scrie despre 
experienţă într-o relatare pe blog. 

Drept rezultat, e mai probabil ca oamenii să participe la 
evenimente sau să se angajeze în activităţi care doar ar 
da bine pe profilul lor de Instagram. Am 

fost de curând într-un parc naţional şi m-am oprit să 
admir un mic luminiş între nişte copaci pe lângă care 
aluneca, leneş, un pârâiaş. Erau şi două veverite care 
alergau în jurul unui frasin, iar toporaşii sălbatici se 
legănau în bătaia vântului. Scena era atât de frumoasă, 
că părea ireală. 

Primul meu instinct a fost să fac o poză, dar am ales să 
nu fac asta, pentru că am vrut ca acel moment să fie 
mai preţios decât o postare pe Instagram. Venisem în 
parc să mă bucur de soare şi de peisaj. îmi dorisem să 
scap de muncă, nu să-mi transform plimbarea într-o 
extensie a imaginii mele. 

Această anecdotă mă face să par relaxată în legătură 
cu toate astea, dar nu e chiar aşa. în toată viaţa mea de 
adult am crezut că, dacă tot nu-mi fac sosul pesto de la 

zero, atunci măcar aş putea să fac yoga, iar dacă nu fac 
yoga, atunci aş putea măcar să scriu repejor un articol 
pe blog. în multe feluri, iau decizii bazate pe cum 
alegerile mele şi rezultatele lor îmi pot afecta viaţa de 
CV. 

Pentru multi dintre noi, acest impuls de a ne da la 
schimb fiecare moment a pus, intr-un final, bazele unei 
obsesii pentru trucurile de viata si ale cautarii unor 
metode si mai complexe, si mai ezoterice, $i mai 
contraintuitive de a realiza ceea ce, probabil, stim deja 
să facem. Nu doar ca ar trebui să ne umplem orele 
libere cu activităţi demne de fotografiat, dar aceste 
activităţi ar trebui să inspire şi uimirea celorlalţi. Dacă 
nu-i putem face pe prietenii noştri să ne „placă" hobby- 
urile, atunci care mai e sensul? 

John Pavlus a scris, în 2012, o lucrare intitulată 
Confessions of a Recovering Lifehacker. Pavlus a avut 
parte de o criză sufletească atunci când şi-a dat seama 
cât de mult timp petrecea citind articole despre cum 
să-şi optimizeze fiecare aspect al vieţii personale şi 
profesionale. „Poate că tot timpul pe care-l petrec 
căutând modalităţi mai bune de-a face lucrurile mă 
opreşte din, ei bine, făcutul lucrurilor. E ca alergatul pe 
banda: poate ca te mentii în formă, presupun, dar 
categoric n-ajungi nicăieri."8 

Pavlus se întreabă dacă nu cumva optimizarea vieţii 
este, în realitate, doar un mod de a te concentra pe 
sarcinile mici şi măsurabile, în loc să-ţi pui întrebări 
mari şi dificile despre ce să facem cu timpul nostru şi 
care sunt priorităţile noastre. O femeie pe care-o ştiu 
îşi agită nebuneşte mâna o dată pe oră când lucrează 

pe computer, ca să-şi păcălească ceasul inteligent că a 
făcut 250 de paşi. Bănuiesc că-şi optimizează 
exerciţiile, dar cu siguranţă nu se insanatoseste. 

Nu este sănătatea scopul purtării unui ceas inteligent, 
şi nu doar înregistrarea unui anumit număr de paşi? Mă 
întreb asta de fiecare dată când mă trezesc că dau ture 
prin bucătărie şi mă holbez la ceas, ca să mă opresc 
imediat ce am ajuns la un număr de paşi. 

în multe feluri, cred că am pierdut din vedere care este 
scopul timpului liber. Pare că punem imediat semnul 
egal între inactivitate şi lene, dar aceste două lucruri 
sunt diferite. Relaxarea nu este sinonimă cu 
inactivitatea. Aceasta din urmă oferă ocazia jocului, 
ceva de care oamenii nu prea se mai bucură în zilele 
noastre. Am menţionat că terenurile de golf oferă noi 
metode de a face jocul să fie mai rapid, dar mai există 
multe alte sporturi pentru care nu mai avem timp. 
ESPN a publicat un articol în 2014 cu titlul „Baschetul 
de pe terenul de joacă e pe moarte". „Terenurile sunt 
goale", spunea articolul. „Plasele atârnă de-o aţă. 
Multimile care obisnuiau să stea lângă coşuri au 
dispărut şi la fel s-a întâmplat şi cu jucătorii." Filmul 
The Sandlot va deveni în curând un anacronism, din 
moment ce numărul de copii care joacă baseball a 
scăzut cu milioanele. 

Sportul este doar un exemplu al acestui fenomen. 
Studiile recente au demonstrat că a scăzut numărul 
membrilor asociaţiilor parinti-profesori, ai sindicatelor, 
bisericilor, ai grupurilor ecologiste şi ai partidelor 
politice.* Aproape jumătate dintre oameni spun că nu 

le place să se alăture nici unui grup, iar mai mult de 
jumătate spun că nu au timp, chiar dacă şi-ar dori. 
Ideea este că ne angajăm în activităţi majoritar 
orientate şi proiectate pentru a crea o imagine publică, 
în loc să ne ocupăm de hobby-uri, al căror scop este 
doar să ne îmbogăţească viaţa. Chiar şi parentingul 
este deseori orientat spre acumularea performanţelor 
şi umplerea CV-ului. Sociologul Harry Triandis 
subliniază că, atunci când o cultură se concentrează pe 
indivizi şi nu pe comunităţi, oamenii tind să pună mai 
mult preţ pe performanţă, nu pe afiliere. Iar profesorul 
de sociologie Philip Cohen declara pentru The 
Economist: „Părinţii se tem, acum, să nu facă mai puţin 
decât vecinul. Lucru care poate fi resimţit ca un 
război."89 


Creşterea copiilor necesită deseori un ritm mai lent, 
deoarece aceştia nu pot fi 


mereu forţaţi să facă ceea ce li se spune în ritmul pe 
care-l preferăm noi. îmi amintesc că îmi grăbeam fiul 
printr-un magazin şi îi ziceam să nu se mai holbeze la 
jucării şi să „ţină pasul". Ca protest, s-a aruncat pe jos 
în mijlocul magazinului şi a început să plângă. 

Viteza şi eficienţa sunt, prin natura lor, antitetice 
introspectiei şi intimitatii.°° Tipul de conştiinţă socială 
de care e nevoie pentru a cunoaşte în mod intim o altă 
persoană şi pentru a înţelege peisajul emoţional al unei 
comunităţi necesită timp şi concentrare, două lucruri 
pe care majoritatea oamenilor nu cred că le au. 

Dar timpul şi concentrarea sunt esenţiale în relaţiile 
noastre. Oamenii de ştiinţă au descoperit că, pentru a 
înţelege şi a empatiza cu alţi oameni, trebuie să fii 
capabil de introspectie. Iar un raport din 2009 

subliniază că „procesul de gândire introspectivă 
necesar pentru înţelegerea cunoaşterii sociale 
modelate cultural este unul lent şi necesită timp în 
plus, comparativ cu procesarea rapidă şi paralelă a mai 
multor sarcini în acelaşi timp" a smartphone-urilor şi 
laptopurilor. Căutăm modalităţi din ce în ce mai rapide 
de a ne atinge scopurile, prin urmare, aptitudinile care 
au nevoie de timp şi de răbdare - aptitudinile sociale - 
se erodează. 

Un alt produs derivat al mentalitatii „timpul înseamnă 
bani" este creşterea dramatică a distragerilor. 
Psihologii spun că societatea modernă suferă deseori 
de o conştiinţă împărţită sau de o „prezenţă absentă", 
în care nu suntem niciodată cu adevărat atenţi la ceea 
ce facem sau ce spunem. Şi asta îşi are rădăcinile în 
secolul al XIX-lea, pentru că atunci a început să se mute 
populaţia de la sate la oraşe. 

Oamenii care trăiau în sate sau la ferme interactionau, 
în general, cu un număr limitat de oameni. Tineau 
minte doar una sau două sute de oameni, aşa că să-ţi 
aminteşti zilele de naştere şi ciudateniile personale era 
o sarcină destul de simplă. Când oamenii au început să 
migreze in masă spre oraşe, numărul interacțiunilor a 
explodat, iar oamenii au început să experimenteze ceea 
ce se numeşte „supraîncărcarea urbană". 

Sociologul Georg Simmel a vorbit în 1903 despre 
tendinţa noastră de a ne conserva „energia psihica"® 
prin filtrarea lucrurilor pe care le vedem şi le auzim, 
prin menţinerea interacțiunilor umane la un nivel cat 
mai superficial 

posibil. Nu doar că era imposibil să-ţi aminteşti detalii 
personale despre toţi oamenii pe care-i întâlneai pe 
stradă, dar era şi un efort psihologic numai să încerci. 
Sentimentul că suntem copleşiţi şi că trebuie să ne 
protejăm de intimitate a fost exacerbat şi de tehnologie. 
Computerele şi smartphone-urile au adăugat un plus de 
supraîncărcare, urmată de presiunea constantă de a le 
răspunde celorlalţi. Aceasta doar a intensificat 
convingerea multora dintre noi că a sta de vorbă cu 
ceilalţi e un lucru prea greu de gestionat. 


Atenţia noastră este aproape 
întotdeauna împărţită, deoarece 
pare că întotdeauna lucrăm la 
ceva. Hobby-urile noastre au 
devenit scopuri în sine. Casele 
noastre au devenit birouri, iar 
timpul nostru liber nu este liber. 
Acestea sunt unele dintre 
schimbările care au avut loc în 
ultimele 200 de ani. Asta nu 
înseamnă, neapărat, că toate 
schimbările au fost rele sau 
negative. întrebarea pe care 

trebuie să ne-o punem este 
următoarea: unde tragem linia? 
Cum ne ajutăm si cum ne ranim 
singuri 

?6. Cel mai ocupat gen 


Mergi la somn la cinci, trezeşte-te la şase şi ia-o de la 
capăt! Doar pentru că sunt femeie! F-E-M-E-I-E, o mai 
spun o dată. 

„Sunt femeie", Versuri de Jerome Leiber 

Recent, am ţinut un discurs la Conferinţa pentru Femei 
din Massachusetts, iar oratorul dinaintea mea a 
explicat cum femeile ar trebui să fie mai ferme pe 
poziţie atunci când negociază cu colegii lor bărbaţi, 
pentru că bărbaţii nu sunt la fel de capabili să jongleze 
cu mai multe sarcini, aşa cum sunt femeile. în capul 
meu, mă gândeam: Nici femeile nu pot asta. E o iluzie. 
Este o iluzie pe care mulţi oameni o împărtăşesc şi 
există urme de adevăr în ea. Obişnuiam să mentionez in 
CV această capacitate la capitolul de „Aptitudini 
speciale". Dar abia când am citit cercetări reale ce au 
dovedit că mintea umană nu poate, cu adevărat, să facă 
două lucruri în acelaşi timp am început să mă îndoiesc 
de propriile abilităţi. Unele creiere de animale se pot 
angaja în sarcini multiple, cum este cel al 
porumbelului, dar mintea umană nu se poate ridica la 
înălţimea porumbelului în ceea ce priveşte această 
aptitudine specifică. Ceea ce facem noi este să lucrăm 
la două lucruri în acelaşi timp, dar să ne mutăm rapid 

atenţia de la o sarcină la alta. Asta este forma noastră 
de „multitasking”. 

Am mai vorbit şi înainte despre multitasking, în relaţie 
cu conversaţia, ca fiind încercarea de a vorbi şi cu 
prietenul tău, de a-ţi verifica şi e-mailurile şi care duce, 
inevitabil, la distragere şi la intimitate redusă. Dar 
motivul principal pentru care încercăm să fim 
multifunctionali este că suntem de 

parere ca e mai eficient si, prin urmare, ne creste 
productivitatea. Pe masura ce obsesia noastra fata de 
hiperproductivitate a crescut, la fel s-a intamplat si cu 
convingerea noastra ca suntem capabili sa facem mai 
multe lucruri in acelasi timp si ca asta ne ajuta sa 
facem mai multe intr-un timp mai scurt. 

Adevarul este diametral opus in aproape orice 
circumstanta, daca e sa credem neurostiinta. Studiu 
după studiu a descoperit că suntem mai lenti in 
finalizarea sarcinilor atunci când ne mutăm de la o 
activitate la alta decât atunci când repetăm, pur şi 
simplu, aceeaşi activitate.” Cu alte cuvinte, dacă 
închizi fiecare pagina din motorul de căutare, daca-ti 
pui telefonul pe silențios si dacă iti închizi căsuţa de e- 
mail, vei termina sarcina pe care o ai de făcut într-un 
timp semnificativ mai scurt. 

Dacă te tot muţi înainte şi înapoi, nu eşti eficient. Cu 
cât mai complexe sunt sarcinile spre care te indrepti, 
cu atât îi ia mai mult timp creierului tau să se adapteze. 
Costul acumulat poate fi atat de mare, incat Asociatia 
Americana de Psihologie recomanda sa alegem 
„strategii care (ne) măresc eficienţa creierului - mai 

presus de orice, prin evitarea multitaskingului, în 
special în ceea ce priveşte sarcinile complexe". 

Pentru oamenii ca mine, care şi-au petrecut anii făcând 
nu două, ci trei sau chiar patru lucruri în acelaşi timp, 
vestile sunt încă si mai proaste. Cercetările arată ca 
oamenii care se consideră „foarte capabili în 
multitasking"% se descurcă mai prost la a distinge între 
informaţiile folositoare şi detaliile irelevante. Tindem şi 
să fim mai puţin organizaţi mental (e haos acolo, sus) şi 
să ne fie mai greu să ne mutăm de la o sarcină la alta, 
nu mai uşor. Exercitiul multitaskingului ne face mai 
puţin perfecţi. 

Şi iată care e cea mai proastă veste dintre toate: „cei 
capabili la multitasking" se confruntă cu aceeaşi 
problemă de a sorta informaţia şi de a-şi organiza 
gândurile chiar şi-atunci când nu fac mai multe lucruri 
în acelaşi timp. Asta sugerează că încercările repetate 
de a-ţi obliga mintea să facă ceva ce nu e proiectată să 
facă îţi pot afecta substanţa cenuşie. Psihologul Clifford 
Nass de la Stanford a declarat pentru postul naţional 
de radio că aceşti oameni de obicei „se descurcă mai 
prost la majoritatea tipurilor de gândire, nu doar la cele 
necesare multitaskingului, ci la ceea ce ne referim, în 
general, ca fiind gândirea profundă". în timp, spune 
Nass, „procesele lor cognitive sunt afectate". 

Iată, în schimb, care e chichita: se prea poate ca 
femeile să fie mai bune ca bărbaţii la multitasking. Ăsta 
e genul de nuanţă pe care îl ador la ştiinţă: femeile nu 
sunt bune la asta; sunt doar în general mai bune decât 
bărbaţii. Un experiment interesant desfăşurat în Elveţia 
sugerează că estrogenul poate ajuta creierul femeilor 

să se descurce mai bine cu mutarea rapidă de la o 
sarcină la alta. 

Dar aici nu vorbim despre activitati complexe. 
Cercetătorii i-au rugat pe participanţi să meargă pe o 
bandă de alergare şi să identifice, în acelaşi timp, 
culoarea cu care erau tipărite anumite cuvinte. Femeile 
cu vârsta sub 60 de ani au performat mai bine decât 
femeile şi bărbaţii mai în vârstă. Atunci când cei mai în 
vârstă au fost rugaţi să se concentreze pe sarcina dată, 
coordonarea oscilării braţelor, ceva la care rareori ne 
gândim în mod conştient, a scăzut. Mâna dreaptă a 
încetinit dramatic şi e important de notat că legănatul 
mâinii drepte este controlat de aceeaşi parte din creier 
care este implicată şi în sortarea cuvintelor şi a 
culorilor: cortexul prefrontal. Cercetătorii au observat 
că receptorii de estrogen sunt, probabil, localizati in 
această parte a creierului, prin urmare, prezenţa sau 
absenţa estrogenului ar putea explica diferenţa de 
performanţă dintre bărbaţi şi femeile aflate la 
postmenopauză. 

Desigur, aceste rezultate nu sunt concludente, dar sunt 
sugestive. Şi putem adăuga la acest studiu şi alte 
cercetări asupra diferenţelor de gen, inclusiv un 
experiment desfăşurat în Rusia. Oamenii de ştiinţă le- 
au dat la 140 de participanţi un număr de teste 
cognitive relativ simple, toate în legătură cu mutarea 
sarcinilor şi a atenţiei, şi au descoperit că femeile au 
depus mai puţin efort mental decât bărbaţii. Svetlana 
Kuptova, unul dintre autorii studiului, a spus că 
rezultatele „sugerează că femeilor pare să le fie mai 
uşor decât bărbaţilor să îşi mute atenţia, iar creierul lor 

nu are nevoie să mobilizeze resurse în plus pentru a 
face asta, spre deosebire de creierul bărbaţilor". 
Aşadar, atunci când vine vorba despre sarcini simple 
(iar scrierea e-mailurilor şi vorbitul la telefon sau 
verificatul reţelelor de socializare nu sunt sarcini 
simple!), femeile ar putea să fie mai bune la mutarea 
atenţiei înainte-înapoi decât bărbaţii. De asemenea, 
neurocercetătorii nu condamnă la fel de dur încercarea 
de a face două lucruri simple în acelaşi timp, cum ar fi 
să vorbeşti la telefon şi să împătureşti haine. Dar, şi 
ăsta este un mare dar, când vine vorba despre sarcini 
mai complexe, inclusiv majoritatea lucrurilor pe care le 
facem la serviciu, nu există nici o dovadă că femeile 
sunt mai bune la multitasking, dar există o mulţime de 
dovezi care arată că încercarea de a face mai multe 
lucruri în acelaşi timp are efecte oribile asupra 
creierului. 

Problema multitaskingului este una de gen, pentru că, 
din experienţa mea, e mai probabil ca femeile să creadă 
că sunt bune la multitasking şi să-şi petreacă zilele 
încercând să facă prea multe lucruri în acelaşi timp. 
Aşa că permite-mi să mai adaug încă un argument în 
această discuţie: femeile sunt, probabil, mai afectate de 
convingerea că multitaskingul nu doar că este posibil, 
ci este şi bun pentru productivitate. 

Sociologul Barbara Schneider şi colegii ei au vrut să-şi 
dea seama dacă multitaskingul era stresant pentru 
majoritatea oamenilor. Ea a descoperit că e mai 
probabil ca bărbaţii să creadă că multitaskingul este 
plăcut, dar că e mai puţin probabil ca ei să se angajeze 
în această activitate. Femeile au raportat că se ocupă 

de mai multe sarcini simultan aproape 50 de ore pe 
săptămână şi că asta le stresează. Grupul cel mai 
stresat de încercarea de a face sarcini multiple a fost 
cel al mamelor. 

Bărbaţii au spus că se simt usurati atunci când se 
întorc acasă de la serviciu, dar femeile au spus exact 
opusul. Unele femei s-au referit la orele imediat de 
după serviciu ca fiind „timpul pentru arsenic". „Pentru 
că primele lucruri pentru care au început să se 
îngrijoreze au fost pregătirea cinei, interacţiunea cu 
copiii, gestionarea sarcinilor gospodăreşti şi multe 
altele", spunea Schneider pentru postul naţional de 
radio. Cercetările arată clar că femeilor le creşte 
stresul imediat ce intră pe uşă, ştiind nu doar că 
trebuie să continue să răspundă la e-mailurile de la 
muncă, ci şi că trebuie să aibă grijă de sarcinile 
administrative din locul care ar trebui să fie un refugiu. 
Ele trec mental printr- o listă de sarcini care trebuie 
îndeplinite înainte să se poată relaxa. 

Chiar şi atunci când sunt la serviciu, femeile tind să 
pună mai multă presiune pe ele însele. Datele colectate 
de Captive Networks arată că bărbaţii au o 
probabilitate cu 35% mai mare decât femeile să ia o 
pauză „de relaxare". De asemenea, e mai probabil ca ei 
să meargă să ia prânzul, să se plimbe şi să-şi rezerve 
timp personal în intervalul dedicat lucrului. Melanie 
Shreffler, director al Cassandra Report, a declarat 
pentru Forbes: „Aceste femei au muncit ca nebunele în 
şcoală şi la facultate, apoi au intrat pe piaţa muncii şi 
sunt deja epuizate." 

Aşa că, dacă există o diferenţă de gen, ea are mai puţin 
de-a face cu biologia şi mai mult cu reticenţa femeilor 

de a se relaxa, combinată cu presiunea socială de a 
lucra mai mult atât acasă, cât şi la muncă. 

Cu toate că femeile lucrează de milenii întregi, au 
început să inunde piaţa muncii prima dată în anii 1970. 
Această epocă este deseori numită „revoluţia tăcută", 
iar revoluţia continuă aproape jumătate de secol mai 
târziu. Nu doar că erau mai multe femei la facultate în 
anii 1970 (acum sunt mai multe absolvente decât 
absolvenţi), dar au şi început să pătrundă în teritorii 
dedicate, în trecut, exclusiv bărbaţilor, precum dreptul, 
medicina şi ingineria. 

Femeile au început să-şi ia slujbe pentru care trebuiau 
să petreacă mult timp plecate de acasă. Au început să 
refuze să-şi dea demisia atunci când li se năşteau copiii 
şi au început să refuze să plece mai devreme de la 
serviciu de fiecare dată când li se îmbolnăvea vreun 
copil. în mod deloc accidental, mulţi oameni din statele 
industrializate au început să avertizeze în legătură cu 
pericolele „generaţiei cu cheia de gât". Aşa i-au numit 
pe copiii Generației X, cei născuţi între 1961 şi 1981, la 
fel ca mine. 

Până în 1994, mai mult de jumătate dintre copiii sub 11 
ani aveau mame care lucrau, iar majoritatea oamenilor 
presupuneau că ăsta ar fi un lucru periculos. 
Economista Sylvia Kewitt, care a scris, în 1991, cartea 
When the Bough Breaks: The Cost of Neglecting Our 
Children, spunea: „Neglijarea copiilor a ajuns să fie 
endemică societăţii noastre". 

„Criza cheii de gât" a devenit un scandal naţional în 
Statele Unite. Voci din politică şi din presă le criticau 
pe femeile care aveau slujbe cu normă întreagă, 

argumentând că egoismul lor punea în pericol 
bunăstarea unei întregi generaţii. Mulţi angajaţi au 
răspuns prin reducerea programului sau prin părăsirea 
locului de muncă, iar majoritatea acestora erau mame. 
în 1990, sociologul Arlie Russell Hochschild studia o 
companie din Fortune 500 care se mandrea cu politicile 
progresiste care aveau ca intenţie promovarea unui 
echilibru sănătos casă-muncă printre angajaţi şi care le 
permiteau muncitorilor să petreacă mult timp cu 
familiile lor. în primul capitol al cărţii The Time Bind, 
bazându-se pe observaţiile sale de la companie, 
autoarea a descris viata de familie a lui Gwen Bell” 
care lucra în biroul de relaţii publice. în vreme ce 
bărbaţii din birourile executive se 

mândreau cum sunt ei „oameni de 60 de ore" (numiţi 
aşa după numărul de ore pe care-l lucrau pe 
săptămână), „poveştile lui Gwen sunt mai degrabă 
situaţii comice: poveşti despre cum uita să meargă la 
cumpărături şi cum se întorcea la un frigider care 
conţinea nimic mai mult decât nişte salată veştejită şi 
un borcan de măsline, poveşti spuse cu un amuzament 
fără speranţă". 

Gwen, asemenea majorităţii colegilor ei, era conştientă 
de posibilitatea de a avea un program flexibil sau de a 
cere mai puţine ore de muncă. Dar era o presupunere 
nespusă că cineva care lucra mai puţin nu era dedicat 
companiei şi nu era interesat de promovări. în aproape 
fiecare caz subliniat în cercetarea lui Hochschild, viaţa 
de familie lăsa loc slujbei. „Cu cât suntem mai atasati 
de serviciu", concluziona sociologul, „cu atât termenele 
sale limită, ciclurile, pauzele şi întreruperile sale ne 

modelează vieţile, iar timpul pentru familie este forţat 
să se muleze după presiunile de la muncă." 

Ca să fim sinceri, foarte puţini dintre angajaţii de la 
acea companie ajunseseră să folosească beneficiile 
oferite pentru a-şi îmbunătăţi echilibrul între viaţa de 
familie şi muncă, ceea ce e o mare surpriză în 
cercetarea lui Hochschild. De exemplu, doar un bărbat 
a ales să-şi ia concediul paternal şi doar 3% dintre 
angajaţii cu copii mici au optat să aibă o slujbă cu 
jumătate de normă. 

în majoritatea cazurilor şi în majoritatea ţărilor, atunci 
când există probleme cu copilul, mama este cea care îşi 
adaptează programul de lucru pentru a avea grijă de 
nevoile acestuia, nu tatăl. Asta a început să se schimbe, 
dar tot pe umerii mamelor a rămas responsabilitatea de 
a gestiona îngrijirea copiilor. 

Cercetările au arătat că, atunci când bărbaţii au grijă 
de copiii lor, aceştia desfăşoară activităţi mult mai 
plăcute, cum ar fi să-i ducă pe cei mici la meciuri de 
fotbal, în vreme ce mamele tind mai mult să facă curat, 
să gătească şi să aibă grijă de casă. De asemenea, lista 
de sarcini a bărbaţilor deseori include lucruri care sunt 
făcute ocazional, precum schimbarea uleiului de la 
maşină sau tunsul ierbii. Listele mamelor includ, în 
mod normal, sarcini care trebuie făcute aproape zilnic. 
într-o lume sănătoasă la cap, aşteptările părinţilor (şi în 
special ale mamelor) ar fi scăzut dacă ar fi trebuit să 
petreacă 40 de ore sau mai mult la muncă şi nu acasă. 
în schimb, standardele despre ce înseamnă să fii un 
părinte bun (cel puţin, în interiorul clasei muncitoare) 
s-au ridicat. într-un editorial numit „De 

ce e toată lumea aşa de ocupata?", redactorii de la The 
Economist au notat: „creşterea ratei de angajare a 
femeilor a părut să coincidă (sau, poate, să accelereze) 
cu o creştere similară în ceea ce priveşte standardele 
unui părinte bun, mai ales ale unei mame bune". 

Brusc, macaroanele cu brânză direct din cutie nu mai 
sunt destul de bune. în schimb, trebuie să fie o reţetă 
de pe Pinterest care foloseşte ingrediente organice şi 
promite să-i menţină sănătos creierul copilului tău. 
Rasneste-ti singură cafeaua, foloseşte plastic fara 
compuşi chimici, supraveghează-le folosirea 
internetului şi creează filmări amuzante cu copiii tăi, ca 
să le împărtăşeşti pe reţelele de socializare. 

Pur şi simplu, erau prea multe lucruri de făcut. în loc să 
decidă să facă mai puţine, multe mame au crezut că pot 
rezolva problemele de-acasă în acelaşi fel în care le 
rezolvau pe cele de la birou. Au fost seduse de ideea 
eficienţei şi a productivităţii la locul de muncă şi au 
început să aducă aceste valori şi în viaţa de familie. Mai 
multe ore vor însemna o calitate mai bună, nu-i aşa? 
Aşa că dacă petreci mai mult timp cu copilul, asta 
înseamnă un copil mai fericit, mai deştept şi mai plin de 
succes. Gata cu copiii cu cheia de gât! între anii 1986 şi 
2006, numărul copiilor care erau ţinuţi sub 
supraveghere non- stop s-a dublat. 

în vreme ce femeile erau angajate în numar-record, şi 
numărul aşa-numiţilor parinti-elicopter a început să 
crească peste tot prin Statele Unite. Termenul 
helicoptering a fost folosit pentru prima dată într-o 
carte scrisă în 1969 de dr. Haim Ginott, numită 
Between Parent and Teenager. Era o problemă în anii 

1960, dar între timp s-a agravat, pe măsură ce părinţii 
s-au tot străduit să dovedească faptul că slujbele lor nu 
stau în calea transformării lor în părinţi buni. în acest 
moment, 30% dintre recrutori declară că au văzut 
părinţi care depun CV-uri pentru copiii lor, în vreme ce 
unul din zece spune că a avut parte de părinţi care au 
încercat să negocieze salariul sau beneficiile copilului 
lor adult. 

în aparenţă, parintii-elicopter par să fie opusul 
eficienţei. Aceştia trebuie să investească mai mult timp 
şi energie. De ce cineva dependent de eficienţă ar 
petrece mai mult timp făcând ceva? 

Totuşi, scopul parentingului exagerat este acela de a-ţi 
garanta că îţi creşti un 

copil sănătos şi de succes. El se bazează pe liste şi 
cataloage de obiecte de care copilul tău „are nevoie" 
pentru a avea o copilărie bună. în termeni ai 
productivităţii, copilul este produsul, iar părintele 
uneori exagerează în încercarea sa de a face produsul 
să fie cel mai bun de pe piaţă. 

Cultul eficienţei se bazează pe credinţa că urmarea 
unui program riguros de activităţi îţi va îmbunătăţi 
viaţa. în parenting, acest program riguros include 
deseori echipe de dezbateri şi de gimnastică şi lecţii de 
pian şi suc organic de mere şi pantofi de alergat de 
ultimă generaţie. Mai implică şi să duci tu luptele 
pentru copilul tău şi să elimini toate obstacolele care ar 
putea să-l încetinească. 

Doi părinţi din West Virginia au dat în judecată şcoala 
fiicei lor pentru că şi-a trimis tema la biologie prea 
târziu şi a primit nota patru. Din ce în ce mai mulţi 
profesori universitari spun că îi contactează părinţii ca 

să întrebe de ce copiii lor au obţinut o anumită notă. 
Unii părinţi îşi sună copiii care sunt la facultate ca să-i 
trezească pentru a merge la cursuri. 

O profesoară care predă la clasa a III-a a spus această 
poveste despre interacţiunea cu mama unuia dintre 
elevii săi: „(Ea) a venit la mine în birou când eram 
singură şi a încercat să mă intimideze fizic să-i schimb 
nota copilului. Când i-am arătat catalogul şi i-am 
reamintit că am încercat de multe ori să discut cu ea 
despre faptul că fiica ei nu performează cum ar trebui, 
mi-a luat catalogul, l-a pus în geantă şi a luat-o la goană 
spre biroul directorului, cu mine pe urmele ei, ca să-mi 
dovedească faptul că greşesc. Din fericire, directorul 
m-a susţinut, dar relaţia mea cu părintele s-a deteriorat 
după acest incident. Mi-a fost extrem de greu să lucrez 
cu fetiţa aceea care, chiar dacă era o simpatică, nu 
reuşea să înveţe să citească." 

Sa le scrii fişele de lectură ale copiilor tăi, să te certi in 
legătură cu notele şi să le suni mereu profesorii 
necesită un volum mare de energie şi de timp. Dar nu 
realizează, după părerea mea, ceea ce speră părinţii. 
Parentingul exagerat poate că pare a fi o bună utilizare 
a timpului, dar nu asigură succesul copilului tău. în 
majoritatea cazurilor, face exact opusul. 

Studenţii raportează că se simt copleșiți. E mult mai 
probabil ca aceia care au parinti-elicopter să sufere de 
depresie şi există o legătură puternică între o copilărie 
extrem de structurată şi lipsa capacităţilor funcţiilor 
executive. 

Copiii cu parinti-elicopter au deseori probleme cu 
dezvoltarea autonomiei şi a rezilientei. Pur şi simplu, 
au fost mult prea protejaţi de adversitati. 

Parentingul exagerat este, din punctul meu de vedere, 
un exemplu clasic de strategie înţeleasă prost. Se 
întâmplă atunci când un părinte este hotărât să-i 
asigure copilului un viitor în ceea ce crede că e cel mai 
eficient mod posibil: bifarea căsuţelor de pe lista de 
„copilărie fericită". Din nefericire, aici nu e vorba doar 
despre timp şi energie risipite. Aceasta este o energie 
consumată pentru a obţine ceva, doar ca să-ţi dai 
seama că ai obţinut fix opusul. Nu ai crescut un adult 
de succes; doar ai crescut probabilitatea ca el să nu fie 
pregătit pentru presiunile si responsabilitatile vieţii de 
adult. 

Această discuţie devine deseori una despre gen, pentru 
că femeile îşi asumă o parte foarte mare a datoriilor de 
îngrijire a copiilor în aproape toate ţările 
industrializate. Genul mai afectează şi aproape orice 
discuţie despre orele de muncă şi productivitate. 

Mulţi oameni sunt de părere că diferenţa dintre 
veniturile bărbaţilor şi cele ale femeilor poate fi 
explicată de orele mai multe la număr pe care le 
lucrează bărbaţii. E adevărat că, cel puţin în Statele 
Unite, bărbaţii stau la serviciu cu aproape 40 de minute 
mai mult în fiecare săptămână decât femeile.” Dacă 
incluzi în calculele tale doar oamenii care lucrează cu 
normă întreagă, bărbaţii lucrează aproape 8,2 ore pe zi, 
spre deosebire de femei, care lucrează doar 7,8 ore, 
potrivit datelor obţinute de Departamentul Muncii din 


CELESTE HEADLEE 


INUMIUTIV 


Statele Unite. Să nu neglijăm, totuşi, că bărbaţii îşi iau 
mai multe pauze şi merg să ia prânzul. 

Dacă ar fi să comparăm doar obiceiurile de muncă, am 
putea crede că bărbaţii sunt mai obsedati de eficienţă 
şi productivitate decât femeile. Am putea concluziona 
că bărbaţii au fost mai afectaţi decât femeile de 
presiunea de a se îmbunătăţi constant. Dar, odată ce 
luăm în considerare imaginea de ansamblu, acest lucru 
este incorect. Femeile raportează că petrec o jumătate 
de oră în plus pe zi făcând treburi casnice, indiferent 
dacă au sau nu copii. 

Dacă adaugi şi timpul în plus petrecut la realizat 
diverse sarcini, diferenţa dintre genuri dispare. De fapt, 
potrivit Biroului de Statistică a Muncii al Statelor 
Unite, mamele care lucrează petrec cu 80 de minute 
mai mult pe zi având grijă de copii şi de gospodărie, în 
vreme ce taţii petrec cu 50 de minute mai mult decât 
mamele uitându-se la televizor sau angajându-se în 
activităţi plăcute. 

Dar există îmbunătăţiri încurajatoare. Cercetările 
recente arată că bărbaţii depun de două ori mai mult 
efort acasă decât obişnuiau s-o facă, dar tot femeile 
sunt cele care se îngrijesc de majoritatea sarcinilor din 
gospodărie şi de copii. Cu alte cuvinte, bărbaţii fac, în 
medie, mai mult, dar tot nu fac la fel de mult ca 
partenerele lor. 

Prinse între muncă şi casă şi pentru a-şi îndeplini toate 
sarcinile, femeile şi-au dublat tehnicile eficiente despre 
care cred că le ajută la muncă, precum multitaskingul 
şi programele riguroase, listele şi şedinţele şi păstrarea 

unui număr cât mai mic de activităţi sociale pe care să 
le facă în timpul liber. 

în mod interesant, India este terenul principal pentru 
multe dintre schimbările despre care vorbesc aici. 
Creşterea rapidă a numărului de locuri de muncă în 
domeniul IT combinată cu aşteptarea ca centrele IT să 
fie deschise 24 de ore pe zi, şapte zile pe săptămână, au 
pus o presiune incredibilă pe toţi angajaţii. Numărul 
părinţilor care-şi cresc copiii singuri este în creştere, 
iar familia, ca nucleu, dispare, în cea mai mare parte, 
aşa că echilibrul dintre viaţa personală şi locul de 
muncă a devenit un motiv de îngrijorare. 

Un studiu făcut în 2010 de doi cercetători de la 
Universitatea Anna din India a descoperit diferenţe 
uriaşe între genuri în gestionarea presiunii crescute de 
la locul de muncă. Aparent, atunci când companiile 
instituie politici pentru echilibrarea vieţii de familie cu 
munca, bărbaţii sunt mai avantajati şi se observă o 
scădere mai mare a nivelului de stres. După cum spune 
raportul, „bărbaţii se simt mai satisfacuti atunci când 
au mai multe realizări la serviciu, chiar dacă asta vine 
cu preţul ignorării familiei".% 

Femeile nu-şi imaginează presiunea în plus pusă pe 
umerii lor şi, chiar dacă simt, în mod natural, mai multă 
responsabilitate fata de îngrijirea copiilor şi a casei, 
este imposibil de zis cât de multă din această 
responsabilitate este înnăscută şi câtă este rezultatul a 
secole întregi de aşteptări de gen. Rezultatul, totuşi, 
este că femeile se chinuie cu un volum uriaş de 
aşteptări şi este mai puţin acceptabil pentru ele să-şi ia 

pauze sau să se angajeze în hobby-uri care ar putea să 
mai reducă din presiune. 

Un raport al New York Times despre „penalizarea 
mamelor" începe cu următoarea frază dezolantă: „Una 
dintre cele mai proaste mişcări în carieră pe care le 
poate face o femeie este să aibă copii". în medie, 
femeilor li se scad veniturile cu 4% după ce fac un 
copil, în vreme ce bărbaţii primesc o mărire de salariu 
de 6%, chiar şi atunci când cercetătorii au folosit 
variabilele educaţiei, ale experienţei şi ale numărului 
de ore lucrate." 

De asemenea, e mai puţin probabil ca mamele să fie 
angajate sau percepute drept competente; prejudecata 
este inversă pentru taţi. Un sociolog a condus un 
experiment la Corneli în care cercetătorii au trimis sute 
de CV-uri false unor angajatori reali. Toate CV-urile 
erau exact la fel, cu excepţia faptului că în unele dintre 
ele scria că solicitantul aparţinea unei asociaţii a 
părinţilor, sugerând că acea persoană era părinte. 
Taţii aveau o probabilitate mai mare de a fi sunati decât 
bărbaţii fără copii, în vreme ce şansele ca unei mame 
să i se propună un interviu au scăzut cu 50%. Un alt 
studiu afiliat a arătat că mamelor li se oferea cel mai 
mic salariu, comparativ cu alţi candidaţi: cu 11 000 de 
dolari mai puţin decât femeilor fără copii şi cu 13 000 
de dolari mai putin decât tatilor. 

Aşa că pentru mine nu este nici o surpriză că femeile 
au ajuns să dezvolte strategii de adaptare atât la 
serviciu, cât şi acasă, încercând cu disperare să 
depăşească aşteptările care li s-au pus pe umeri. 
Femeile angajate muncesc, în medie, mai mult (şi au 

locuri de muncă mai puţin plăcute) pentru salarii mai 
mici şi laude mai puţine. Mai mult decât atât, atunci 
când se plâng că sunt copleşite, li se spune că trebuie 
să „se acomodeze". 

Ca nu cumva să pară că vorbesc doar despre alte femei 
şi nu şi despre mine, te asigur că şi eu am fost 
predispusă la programe excesive, asemenea oricărui alt 
părinte. Am fost o mamă singură mare parte din viaţa 
fiului meu şi am fost constrânsă şi hotărâtă să mă 
asigur că el va avea o copilărie frumoasă, indiferent de 
venit sau de statutul familial. 

Mă grăbeam acasă, simtindu-ma vinovată pentru că iar 
stătusem până târziu la cine ştie ce conferinţă de presă, 
îl luam de la creşă, apoi ne grăbeam spre bibliotecă 
pentru ora de poveşti sau la sala simfonică pentru 
vreun concert al copilului. Aveam un grafic unde 
tineam evidenţa tuturor comportamentelor sale şi îi 
dădeam o steluta când era politicos toată ziua sau când 
îşi termina 

temele înainte de cină. 

Aveam o mulţime de lucruri de făcut acasă, scriam 
scenarii sau editam interviuri audio, dar aşteptam până 
adormea cel mic. în medie, dormeam cam cinci ore pe 
noapte. 

într-un weekend, după ce am împachetat mâncarea 
pentru picnic şi am urcat bicicletele în maşină, l-am 
întrebat pe băiatul meu unde vrea să mergem după ce 
ne terminăm plimbarea prin parc. „Putem să nu 
mergem deloc?", m-a întrebat el. 

Am fost uimită. Toate vizitele la muzeu şi la centrul de 
ştiinţe erau în beneficiul lui, nu al meu. Când eram 
epuizată, tot mai puneam un zâmbet pe faţă şi mă 

târâm, obosită, până la grădina zoologică, ca să fie el 
stimulat şi să nu stea toată ziua acasă şi să nu facă 
nimic. 

însă când el s-a retras, am avut o revelaţie. încercam să 
mă asigur că nu va suferi în urma orelor mele lungi de 
muncă, forțându-l şi pe el să muncească ore în plus. 
„Pur şi simplu, vreau să nu fac nimic", a spus el. „Vreau 
doar să stau şi să mă joc cu roboteii." 

Fiul meu nu-şi aminteşte acest schimb de replici, dar eu 
cu siguranţă mi-l amintesc. A fost un apel de trezire la 
realitate pentru mine, un semn sigur că fusesem mai 
îngrijorată de lista mea decât de starea fiului meu. Am 
stat acasă tot weekendul, ne-am uitat la filme, am 
mâncat floricele şi am jucat jocuri de societate. 

Când vine vorba despre obsesia pentru productivitate şi 
eficienţă, sunt înclinată să cred că femeile sunt mai 
obsedate, în general, decât bărbaţii. Se aşteaptă de la 
femei să fie bune la multitasking, un obicei care creşte 
stresul şi care, ulterior, afectează abilităţile cognitive. 
Acasă, ele sunt deseori administratorii care ţin evidenţa 
hârtiei igienice şi a detergentului de rufe, care fac 
programări la doctor şi la frizer, care fac treaba deseori 
neobservată a golirii maşinii de spălat vase şi a 
împăturirii rufelor. De la femei se aşteaptă să fie 
îngrijitoare chiar şi la muncă, chiar dacă au copii sau 
nu. De la femei se aşteaptă in mod disproporționat să-şi 
amintească zile de naştere, de exemplu, 


şi să organizeze petreceri sau să cumpere cafea pentru 
camera de recreere. 


Din nefericire, multe dintre strategiile pe care le 
folosim pentru a ne bifa lunga listă de responsabilităţi 
sunt contraproductive. Poate că noi suntem de părere 

că ne îngrijim atunci când ne limităm numărul de 
activităţi sociale în care ne angajăm, dar dacă petreci 
trei ore acasă răspunzând la e-mailuri şi scanând 
cronologiile reţelelor de socializare nu înseamnă ca-ti 
relaxezi corpul şi mintea. De fapt, aceste activităţi sunt 
destul de stresante. Dacă te duci la cafenea şi stai de 
vorbă cu prietenii câteva ore o să te simţi mai 
revigorată şi plină de energie; timpul pe care-l petreci 
pe internet îţi va epuiza creierul şi-ţi va seca resursele. 
Pentru că suntem obosite, deseori exagerăm cu aceleaşi 
obiceiuri care ne-au epuizat de la bun început: trimitem 
e-mailuri în loc de apeluri telefonice, ne trezim 
devreme ca să rezolvăm lucruri înainte de muncă, 
cumpărăm un nou jurnal de productivitate, ascultăm 
podcasturi care promit să-ţi „spulbere anxietatea". 
Vreau să fie clar că nu arăt cu degetul femeile şi că nu 
le spun „e greşit ce faci". Dumnezeu ştie, ultimul lucru 
de care are nevoie oricare dintre noi este să fie ruşinat 
şi blamat mai mult decât suntem deja. Când vorbesc 
despre femei care îşi umplu programul şi urmăresc cu 
încăpățânare visul eficienţei şi al productivităţii 
supreme, vorbesc despre mine însămi, iar eu sunt 
destul de epuizată şi-aşa. Nu-mi trebuie să-mi mai zică 
altul ce trebuie să fac. 

Nu e vorba că obiceiurile, strategiile şi „acomodările" 
noastre sunt greşite, ci că tindem să pierdem din 
vedere ceea ce vrem să obţinem şi ne concentrăm, pur 
şi simplu, pe bifarea listei cu lucruri de făcut. Suntem 
mândre nu de scopurile supreme pe care le indeplinim, 
ci de cât de dure suntem cu noi însene şi de cât de 
multe sarcini putem realiza într-o singură zi. Am 
întrebat o prietenă cum este weekendul ei, iar ea a 

răspuns că a fost minunat, apoi a continuat cu o listă 
lungă cu lucruri pe care le-a făcut. „Mai e un singur 
lucru pe listă", a mai spus ea, „şi îl pot face în seara 
asta. Aproape am ajuns la zero cu lista." 

Cu toţii, atât bărbaţi, cât şi femei, facem obiectul unei 
presiuni constante de a lucra mai mult şi mai bine. 
Suntem prinşi într-un sistem care cere şi mai multe 
îmbunătăţiri şi eficienţă. Nu e uşor pentru nimeni; 
nimeni nu primeşte 

scutire. Toţi angajaţii îşi verifică e-mailul în weekend, 
când stau acasă, răciţi, sau când sunt în vacanţă. 
Totuşi, cred că sistemul cere şi mai mult de la femei 
decât de la bărbaţi. în general, bărbaţii văd casa ca pe 
un loc de relaxare şi abia aşteaptă finalul zilei de lucru, 
dar pentru multe femei, locul de muncă este mai puţin 
complicat şi haotic decât acasă. Un studiu din 2012 a 
descoperit că mamele care lucrează sunt mai puţin 
stresate decât mamele casnice, mai sănătoase fizic şi 
cu un psihic mai bun decât cele care lucrează cu 
jumătate de normă sau deloc. Casa nu este un refugiu 
pentru femei.!% 

Aşadar, sfatul meu pentru femei este acesta: fii mai 
blândă cu tine! Dacă muncesti mai mult, nu înseamnă 
că o să ai creşteri miraculoase în venituri, dar asta va 
avea efecte asupra bunăstării tale. Răspunsul la e- 
mailuri în orele libere are un impact mai dăunător 
asupra vieţii tale faţă de cât îţi dai seama, iar o brioşă 
care nu are crema perfectă are, de obicei, acelaşi gust 
ca aceea decorată cu grijă după un tutorial de pe 
YouTube. 

Disparitatile existente în venituri şi promovări nu apar 
din cauza lipsei muncii din partea femeilor; ele sunt 
rezultatul secolelor de discriminare şi de prejudecăţi. 
Taţii sunt mai respectaţi, mamele mai putin. Nu vei 
schimba asta muncind 50 de ore pe săptămână sau 
ţinând jurnale de productivitate; adevărata schimbare 
necesită politici şi proceduri noi. 

Atât bărbaţii, cât şi femeile trebuie să se dea jos de pe 
banda de alergat care nu ne duce nicăieri, dar, în ceea 
ce priveşte femeile, urgenţa este şi mai mare. Feriti-va 
de acomodare, doamnelor! 


7. Traim ca să muncim? 

Când John Kennedy candida la preşedinţie, a stat într-o 
zi la intrarea unei mine de cărbune din West Virginia şi 
a dat mâna cu toţi minerii care ieşeau 

cu feţele înnegrite de tăciune. 

Un miner s-a oprit şi i-a spus lui Kennedy: „înţeleg că n- 
a trebuit să munciti o zi în viata dum-neavoastra". 
Kennedy a recunoscut că era adevărat. 

„N-aţipierdut nimic!", a venit, sec, răspunsul. 

Jack Graham, A Man of God: Essential Priorities for 
Every Man's Life, 2007 


într-o seară, la un grătar coreean, i-am explicat unei 
prietene că scriu o carte ce încurajează oamenii să fie 
inactivi. „Vai, Doamne, urăsc oamenii leneşi!", a 
răspuns ea. 

Nu, nu, am răspuns eu repede, lenea nu e acelaşi lucru 
cu inactivitatea! Pur şi simplu, am devenit prea atasati 
de muncă, i-am explicat, prea dependenţi de a munci şi 
avem nevoie să ne echilibrăm vieţile cu activitate 

„inactivă", cum ar fi să stăm pe terase şi să vorbim cu 
vecinii. 

„Nu mi-ar plăcea aşa ceva", a răspuns ea, cu o expresie 
plină de dezgust. „Ador să muncesc. Nu pot să stau, 
aşa, degeaba. Munca mă face fericită." 

Apropo, această femeie este una dintre cel mai cu 
picioarele pe pământ, bucuroase şi talentate persoane 
pe care le cunosc. Şi nici nu reprezintă o excepţie. Am 
avut această conversaţie de multe ori în ultimii câţiva 
ani, atât cu prieteni, cât şi cu străini, şi adesea primesc 
ca răspuns o versiune a lui „ador să muncesc". 
întrebarea, pentru mine, nu era dacă oamenilor le place 
munca lor, ci dacă au nevoie de ea. Aceasta a fost 
întrebarea de la care am pornit cercetarea, întrebarea 
pe care am adresat-o la sute de oameni din ţară şi 
întrebarea esenţială a acestei cărţi: este munca 
necesară? 

Mulţi nu vor fi de acord cu următoarea mea afirmaţie, 
până-n punctul furiei şi al revoltei: oamenii nu au 
nevoie să muncească pentru a fi fericiţi. în acest punct 
al istoriei noastre, această afirmaţie este aproape 
subversivă. Presupunerea că munca este în centrul a 
ceea ce înseamnă să duci o viaţă folositoare stă atât de 
mult la baza moralității noastre, că se poate simţi ca şi 
când aş pune sub semnul întrebării însăşi nevoia 
noastră de oxigen, de hrană sau de somn. 

Dar, pe măsură ce examinam cercetările despre ce ştim 
noi că e bine pentru toţi oamenii, ce e necesar pentru 
toţi oamenii, am observat o gaură acolo unde ar fi 
trebuit să fie munca. Asta m-a făcut să pun nişte 

întrebări clare despre de ce credem, majoritatea dintre 
noi, că nu putem fi complet umani decât dacă muncim. 
E bine de ştiut că prin „muncă" nu mă refer la 
activităţile în care ne angajăm pentru a ne asigura 
supraviețuirea: găsirea hranei, a apei sau a 
adăpostului. Mă refer la munca pe care o facem pentru 
a ne asigura orice altceva în afară de supravieţuire şi 
de contribuţia productivă la societate, la lucrurile pe 
care le facem în schimbul plăţii. 

Timp de generaţii întregi, ni s-a spus că scopul vieţii 
noastre este munca. Liderii religioşi le-au spus deseori 
credincioşilor că doar printr-o viaţă dedicată muncii 
câştigi răgazul din viaţa de apoi, aşa că inactivitatea 
trebuie amânată până după moarte. De fapt, etica 
muncii din lumea occidentală a fost deseori legată de 
credinţă, în special în Statele Unite. 

în 1901, episcopul din Massachusetts le spunea 
enoriaşilor: „A căuta şi a strânge avere este semnul 
unui caracter natural, viguros şi puternic". (Era un bun 
prieten de-ai lui J.P Morgan... La momentul in care 
episcopul a rostit aceste cuvinte, Morgan îl ajuta să 
strângă cinci milioane de dolari pentru biserica sa.) 
Timp de secole întregi, credinţa protestantă a fost una 
dintre cele care au clamat cel mai viguros virtutea 
muncii şi ruşinea perioadelor oricât de scurte de 
repaus. Această accentuare s-a întipărit atât de mult în 
psihicul nostru, încât cercetările arată că trauma 
emoţională provocată de şomaj este chiar cu 40 de 
procente mai severă printre protestanți. 

Profesorul de economie Davide Cantoni a studiat acest 
fenomen şi a ajuns la concluzia că, în vreme ce 


CELESTE HEADLEE 


INUMIUTIV 


protestantismul nu te imbogateste, nu banii par a fi 
ideea de bază. „Munca devine un obiect în sine"! 
concluziona Cantoni. 

Această idee a fost confirmată şi de alţi cercetători. 
Profesoara de la Universitatea din Pennsylvania 
Alexandra Michel spune că oamenii muncesc multe ore 
nu pentru „recompense, pedepse sau obligaţii"!%?, ci 
pentru că „mulţi se simt pierduţi din punct de vedere 
existenţial fără structura muncii în viaţa lor - chiar şi 
dacă această structură nu este nici proporţional 
profitabilă, nici sănătoasă din perspectivă fizică sau 
psihologică". 

Acesta ar putea fi un argument puternic pentru 
imperativul biologic, cum că impulsul nostru de a 
munci mult este înnăscut şi depăşeşte alte consideraţii, 
care nu sunt legate de recompensa financiară. Este, cu 
siguranţă, o tendinţă pe care noi, cei din lumea 
industrializată, le-am transmis-o copiilor noştri. într- un 
articol din Washington Post, Rachel Simmons de la 
Smith College şi-a amintit ceva ce i-a spus un student 
din al doilea an de facultate: „Nu pot să am timpi morţi. 
Simt că fac ceva greşit dacă nu fac nimic."!™ Toate 
aceste dovezi ne-ar putea face să credem că munca nu 
este o alegere, ci o nevoie. 

Unii chiar au creat un argument convingător, cum că 
fiinţele umane nu pot suporta să fie inactive. 
Christopher Hsee şi colegii săi au făcut o serie de studii 
în care le dădeau oamenilor opţiunea între a face ceva 
şi a nu face nimic şi se pare că oamenii se simt mai bine 
atunci când au ceva de făcut. Concluzia a mers atât de 


, 

departe, încât a spus că „inactivitatea este potenţial 
malignă".104 

Hai să ne gândim puţin la asta, atunci. Este munca 
necesară pentru fericirea umană? Muncim din greu 
pentru că, dacă am face opusul, ar fi nesănătos? 

Fără dubiu, sunt multe culturi care împărtăşesc 
disprețul fata de cei care lenevesc, în vreme ce vecinii 
lor trudesc. Fabula lui Esop despre greiere şi furnică 
are scopul de a ne atentiona pe toţi că, dacă petrecem 
prea mult timp distrându-ne, vom muri. Lenea este o 
calitate neatrăgătoare din perspectiva multora şi avem 
multe denumiri peiorative pentru cei inactivi: trântori, 
golani, chiulangii, puturoşi, buni-de-nimic. 

Sunt mulţi oameni deştepţi care consideră că munca 
este cea care ne dă un scop în viaţă pentru că fără ea 
nu realizăm nimic şi nu putem marca istoria. Fără 
muncă, am putea muri şi ar fi ca şi când n-am fi trăit 
niciodată. Din moment ce evoluţia este alimentată de o 
dorinţă de a lăsa o moştenire care să dureze, acest 
argument poate fi chiar convingător. Elon Musk s-a 
întrebat odată cum pot oamenii să-şi găsească un scop 
fără un loc de muncă. „O mulţime de oameni îşi iau 
scopul din muncă"!%, avertiza el. „Dacă nu e nevoie de 
tine, care e scopul? Te simţi inutil?" 

Se pare că răspunsul la această întrebare s-ar putea să 
fie da. în Statele Unite, numărul oamenilor care încă 
mai lucrează după ce au trecut de vârsta pensionării a 
crescut cu aproape 35% în ultimii ani. Unul din zece 
baby boom-eri spun că nu plănuiesc să se pensioneze 
niciodată. 

Este de la sine înţeles că există explicaţii practice 
pentru această tendinţă. Speranţa medie de viaţă a 
crescut în majoritatea ţărilor, iar seniorii au nevoie de 
mulţi bani pentru a se susţine în deceniile de pensie. în 
plus, o recesiune globală de la începutul secolului XXI a 
erodat economiile a milioane de seniori şi i-a forţat pe 
foarte mulţi să se întoarcă la serviciu. 

Dar există şi motive mai adânci şi mai puţin tangibile în 
spatele acestei decizii a multora de a continua să 
lucreze. După cum scria Ann Brenoff în HuffPost, „Nu 
ştiu cum să mă pensionez. Cu toate că nu m-am gândit 
niciodată că pensionarea este ceva ce trebuie învăţat 
sau predat, poate că este... Ce mă voi face (eu) atunci 
când alarma de la ceas nu va mai suna în fiecare 
dimineaţă?"19 

Aceasta este criza existenţială cu care se confruntă 
mulţi din generaţia de după cel de-al Doilea Război 
Mondial. Ei şi-au petrecut toată viata concentrați pe 
serviciu. Casele lor şi chiar identitățile lor sunt legate 
de ce activitate profesională au avut. Aşadar, ce se 
întâmplă cu identitatea ta atunci când dispare 
caracteristica sa definitorie? Boom-erii sunt cunoscuţi 
pentru etica lor a muncii şi au fost motivaţi timp de 


decenii întregi de impulsul de a 
evolua constant. Ce se întâmplă atunci când impulsul 
acesta este brusc oprit? 


Cu siguranţă se întâmplă că devine dificil de răspuns la 
una dintre cele mai comune întrebări din Statele Unite: 
„Cu ce te ocupi?" Această întrebare este considerată 
nepoliticoasă în multe alte ţări, dar deseori este primul 
lucru pe care vor să-l ştie americanii despre ceilalţi, în 

special pentru că, dacă-i ştii profesia cuiva, este mult 
mai uşor să-l clasifici şi să-l clasezi.!% 

N-ar trebui să fie o surpriză că această conexiune 
dintre angajare şi identitate poate fi urmărită până spre 
finele epocii industriale. înainte de acea perioadă, era 
mai probabil ca oamenii să întrebe despre familia unei 
persoane, nu despre locul său de muncă. 

Dacă ţi s-a spus timp de mai bine de jumătate de secol 
că munca este patriotică, că este cea care separă o 
persoană bună de una demnă de dispreţ şi că munca 
face parte din datoriile pe care trebuie să le plăteşti 
pentru a ti se oferi intrarea în rai, ce se poate întâmpla 
atunci când munca încetează, dar viaţa continuă? 

Nu doar seniorii simt stresul locului de muncă şi cu 
siguranţă nu sunt singurii care se simt inconfortabil 
faţă de şomaj. Mulţi oameni tânjesc după muncă şi se 
simt nelalocul lor în absenţa ei, chiar şi când vine vorba 
despre vacanțe. Toate acestea ar putea fi considerate 
dovezi ale faptului că munca este o nevoie umană 
inerentă. 

Mai există încă o explicaţie rezonabilă pentru munca 
asiduă: progresul o cere. N-am avea nici o realizare 
importantă în domeniul ştiinţific sau al artei, desigur, 
dacă nu ar fi investit unii cele 10 000 de ore 
recomandate de Malcolm Gladwell pentru a atinge 
măiestria. Gandeste-te doar la truda implicată în 
construirea cetăţii Machu Picchu, de exemplu, sau a 
Marelui Zid Chinezesc, la orele pe care Mărie Curie le- 
a petrecut în laboratorul său sau la deceniile în care 
Beethoven a fost sclavul pianului. 

Munca asiduă, din această perspectivă, este bună 
pentru că este singurul mod prin care-ţi poţi îmbunătăţi 
viaţa ta şi a celor din jurul tău. „Munca asiduă este 
singura cale de a progresa", ne sfătuia economistul de 
la Harvard Richard Freeman. „Sunt atâtea lucruri de 
produs şi de îmbunătăţit, încât nu ar trebui să 
petrecem mai mult de un moment trăind ca şi când am 
fi în Eden. 

Nepoti, dati-i înainte!"10%8 

Este adevarat ca, daca ai o treaba importanta de facut, 
asta poate să ducă la o îmbunătăţire a stării de spirit. 
De fapt, o analiză a 485 de studii diferite a demonstrat 
în mod concludent că oamenii cărora le place ceea ce 
fac e mai probabil să fie mai sănătoşi fizic şi mental. De 
asemenea, e mai puţin probabil să sufere de anxietate 
şi de depresie decât cei care sunt şomeri sau nu le 
place ceea ce muncesc. Cercetări conduse de Marea 
Britanie au arătat că daunele provocate de lipsa unei 
slujbe depăşesc stresul de la locul de muncă.!% într-un 
alt studiu, sociologul Sarah Damaske a condus un 
proiect de cercetare cu intenţia de a determina dacă 
oamenii care lucrează sunt mai puţini stresaţi la muncă 
decât acasă. Se pare că oamenii sunt mai relaxaţi la 
serviciu. Damaske a explicat într-un interviu că nici 
măcar cele mai urgente probleme de la muncă nu sunt 
la fel de stresante precum o criză din familie.!!0 
Pierderea unui termen-limită, de exemplu, nu are 
aceleaşi efecte profunde ca pierderea cuiva drag. 

Mai mult decât atât, spune Damaske, la muncă avem 
întotdeauna o posibilitate de evadare pe care acasă nu 
prea o avem. „Tot ştii că poţi să demisionezi, poţi să-ţi 
cauţi altceva, poţi pleca - îţi poţi părăsi şeful şi poţi lăsa 

zilele proaste în spate", spune Damaske. Majoritatea 
oamenilor nu îşi părăsesc familiile pentru că membrii 
au devenit enervanti şi nici nu-şi caută o altă familie 
când cea veche le provoacă anxietate. De obicei, eşti 
legat de familie în moduri în care nu eşti legat de 
muncă. 

Toate aceste argumente sunt atrăgătoare, dar, într-un 
final, sunt neconvingătoare. Atunci când apără ideea că 
munca este necesară pentru fericirea umană, unii ar 
putea să te îndrume spre cercetări care-ţi arată că 
oamenii trăiesc mai mult dacă au un sentiment al 
scopului. Eu găsesc acest argument irelevant, din 
moment ce scopul cuiva nu trebuie să fie legat de locul 
său de muncă. 

Părinţii casnici, de exemplu, pot avea un sentiment 
extrem de puternic al scopului. Vincent van Gogh a 
fost, practic, şomer. A vândut o singură pictură în 
timpul vieţii sale, şi totuşi, lipsa succesului financiar nu 
i-a slăbit niciodată sentimentul scopului sau dedicarea 


faţă de arta sa. 

Mai mult, ştim că pentru fiecare an pe care-l lucrează o 
persoană, riscul acesteia de a suferi de demenţă scade 
cu trei procente.!!! 


Şomajul poate avea şi el efecte severe asupra psihicului 
unei persoane, iar asta nu doar din cauza grijilor faţă 
de bani (deşi acestea sunt semnificative pentru 
majoritatea oamenilor). Chiar şi-atunci când controlezi 
dezavantajele, pierderea unei slujbe poate fi 
dăunătoare psihologic. Mulţi oameni din lumea 
industrializată obţin stimă de sine din locurile de 
muncă pe care le au. Slujbele conferă statut. Poate fi 
devastator să te simţi nedorit şi inutil. 

Dar înseamnă toate astea că munca este o nevoie 
umană fundamentala?!!? Avem nevoie de munca 
productivă pentru a rămâne sănătoşi şi viabili? Dacă 
ne-ar fi oferite hrană, apă, adăpost şi îmbrăcăminte, am 
mai avea nevoie să muncim pentru a prospera? 
Răspunsul meu este nu. Sunt de părere că beneficiile 
oferite de o carieră importantă pot proveni din valoarea 
şi accentul puse pe muncă de către cultura noastră, 
nefiind lucruri care vin de la sine. Eu consider că e 
stresant să nu ai un loc de muncă pentru că mulţi 
dintre noi supravietuim de la un salariu la altul şi 
pentru că ne pierdem statutul printre prieteni şi în 
familia noastră atunci când nu avem o titulatură. 

în adâncul sufletului, cred însă că munca este un 
instrument care poate fi folosit pentru a îndeplini alte 
nevoi, dar nu este o necesitate în sine. Gândeşte-te la 
această listă actualizată a nevoilor umane, postulată de 


neurobiologul Nicole Gravagna: 
1. Mâncare 

2. Apă 

3. Adăpost 

4. Somn 

5. Conexiune umană 

6. Noutate 


în vreme ce mulţi dintre noi trebuie să muncească un 
anumit număr de ore pentru a le obţine pe primele trei, 
nici una dintre cele şase nevoi nu necesită categoric 
munca. 

Există multe exemple de oameni care au fost scutiţi de 
nevoia de a munci şi nu sunt cu nimic mai nesănătoşi 
decât noi, restul. Bărbaţii care nu lucrează nu sunt mai 
predispuşi să abuzeze de alcool sau să divorţeze. Şi nici 

nu riscă mai mult să moară decât colegii lor care au 
slujbe cu normă întreagă. în fond, Thoreau a murit de 
tuberculoză nu pentru că a ales să-şi petreacă câţiva 
ani într-o cabană, lângă un iaz liniştit. 

Pentru mine, întrebarea nu este dacă munca este 
necesară sau bună. Pentru majoritatea populaţiei, 
această întrebare este irelevantă, pentru că e nevoie de 
un anumit tip de loc de muncă pentru a supravieţui. 
Adevărata întrebare este dacă putem supravieţui fără 
muncă, şi cu siguranţă putem. Mulţi dintre noi ne-am 
descurca numai bine dacă am moşteni mâine 25 de 
milioane de dolari şi dacă ne-am petrece restul vieţii 
uitându-ne la filme şi grădinărind. 

Dacă majoritatea trebuie să muncească nişte ore 
pentru a supravieţui, atunci întrebarea mai pertinentă 
este: trebuie să muncim la fel de mult cum o facem? 
Datele istorice ne arată că, înainte de Revoluţia 
industrială, zilele noastre de muncă se lungeau sau se 
micşorau în funcţie de dificultatea sarcinii pe care o 
aveam de îndeplinit, nu în funcţie de o măsură 
arbitrară, precum ceasul. Istoricii au observat că 
înainte de epoca producţiei, vieţile noastre alternau 
între perioade pe muncă intensă, cum era recoltatul, şi 
perioade de odihnă prelungită, precum sărbătorirea 
recoltei. 

în mare parte, acest tipar a fost păstrat, chiar şi în 
aceste ultime 200 de ani, pentru acei puţini norocoşi 
care lucrează pentru ei înşişi. Dacă răsfoieşti 
documentele istorice, vei descoperi că unele dintre cele 
mai productive minţi ale secolelor al XIX-lea şi XX 
munceau doar vreo patru ore pe zi. Charles Darwin, 

Ingmar Bergman, Charles Dickens şi prolificul 
matematician Henri Poincare lucrau doar într-o mică 
parte a fiecărei zile. 

Se spune că artistul Caravaggio petrecea aproape o 
lună de fiecare dată când termina o piesă de artă. în 
timpul în care a lucrat la Doamna Bovary, Gustave 
Flaubert a petrecut cam cinci ore în fiecare zi scriind, 
iar restul zilei a citit, s- a plimbat cu membrii familiei 
sale, a discutat cu mama lui, s-a delectat cu nişte 
ciocolată, a fumat pipă şi a făcut băi fierbinţi. 
Romancierul Thomas Mann scria timp de aproape trei 
ore pe zi. 

Gândeşte-te la cercetările asupra furnicilor care se 
desfăşoară la Georgia Tech. Oamenii de ştiinţă de acolo 
au petrecut multe ore privind furnicile roşii pentru a 
învăţa ceva despre eficienţa lor. Până la urmă, ce altă 
creatură este mai organizată, mai eficientă şi mai 
productivă decât o furnică? Cercetătorii se aşteptau să 
găsească un grup de insecte ocupate, fiecare membru 
al coloniei săpând şi cărând şi muncind din greu. 

în schimb, ei au descoperit că Esop intelesese furnica 
complet greşit atunci când îşi scrisese fabula despre 
greier. De fapt, doar un grup mic de furnici din toată 
colonia făcea toată treaba, în vreme ce celelalte 
pierdeau vremea şi se dădeau din cale. Dacă aglomerai 
furnicile în tunelul în care lucrau, asta le împiedica 
progresul. De fapt, permițându-le unor furnici să se 
concentreze pe săpat, în vreme ce celelalte erau 
inactive, s-au obţinut cele mai bune rezultate, cu cea 
mai mică cantitate de energie. „Dacă te uiţi la energia 
consumată, lenea este cea mai bună directie"!™, 

concluziona Daniel Goldman, profesor al Şcolii de 
Fizică de la Georgia Tech. 

Nu spun că trebuie să iei lecţii de viaţă de la furnicile 
roşii, dar cred că aceasta este o demonstraţie a cât de 
naturală şi de eficientă poate fi inactivitatea. Mai este 
şi un moment bun să ţinem seama de cât de dăunătoare 
este etica muncii noastre câteodată. Nu exagerarea cu 
munca asiduă este 

toxică, ci obsesia noastră pentru ea. Acum, trăim într-o 
cultură în care nu suntem fericiţi doar să fim, ci suntem 
satisfacuti doar când facem. 

Păstrarea acestui principiu călăuzitor are consecinţe 
neintentionate. Pentru început, ne face mai putin 
intelegatori. De exemplu, atunci când protestanții sunt 
îndemnați să se gândească la locurile lor de munca, ei 
experimentează o scădere imediată a empatiei. 
(Protestantii sunt printre cei care cred cel mai puternic 
că munca asiduă reprezintă propria recompensă.) 
Această legătură dintre gândirea despre muncă şi 
empatie ar trebui să fie investigată în continuare, cred 
eu, pentru că acum, când ne cărăm casutele poştale 
peste tot după noi, ne gândim la muncă tot timpul. Este 
posibil ca declinul empatiei care a avut loc peste tot în 
lume să fie provocat, măcar în parte, faptului că 
telefoanele noastre servesc drept o reamintire 
constantă a locului nostru de muncă? 

Nu avem cum să negăm că munca asiduă a ajutat la 
construirea naţiunilor şi a economiei globale. E greu de 
imaginat Revoluţia industrială ca fiind altceva decât un 
succes economic, dar este greşit să credem că munca 
este orice altceva decât o unealtă pentru a atinge alte 

scopuri. Emerson a spus că „frumuseţea este propria 
scuză de a fi", dar asta nu se aplică şi la muncă. Munca 
are nevoie de un motiv. 

Au fost câteva companii care au experimentat 
reducerea numărului orelor de muncă şi au avut 
rezultate incredibile. în 2018, o companie mare de 
imobiliare din Noua Zeelandă a decis să experimenteze 
săptămâna mai scurtă de lucru. Angajaţii veneau doar 
patru zile la serviciu, dar erau plătiţi pentru cinci. La 
finalul perioadei de probă, scorurile de leadership 
crescuseră cu două cifre şi la fel se întâmplase şi cu 
angajamentul muncitorilor. 

Numărul oamenilor de la firmă care au spus că 
gestionează bine echilibrul dintre muncă şi casă a 
crescut cu 26%, stresul a scăzut, iar motivaţia a 
crescut. Fondatorul companiei, Andrew Barnes, a decis 
să utilizeze această politică permanent. El a declarat 
pentru NZ Herald: „Nu ne concentrăm pe ce trebuie. 
Ne concentrăm pe zile şi, prin urmare, presupunerea 
este că zilele livrează cantitatea de muncă, dar asta nu 
e întotdeauna adevărat."!! Barnes a descoperit că, deşi 
orele lucrate sunt uşor şi ieftin de cuantificat, s-ar 
putea să nu ofere cea mai bună unitate de măsură 
pentru evaluarea performanţei 

angajatului. 

Am decis să testez asta pe pielea mea. Oare eu puteam 
să fac aceeaşi cantitate de muncă în mai puţine ore? 
Timp de o lună întreagă, am reţinut ora la care am 
început să lucrez în fiecare dimineaţă. Am luat câte o 
pauză la fiecare sfert de oră ca să plimb câinele sau să 
ud plantele şi să pun distanţă între mine şi sarcina pe 
care trebuia s-o îndeplinesc. Cu toate astea, m-am 

asigurat că mă concentrez pe ce am de făcut, aşa că mi- 
am închis telefonul, e-mailul şi orice alte ferestre 
deschise în motorul meu de căutare. 

Mi-am dat jos şi ceasul şi am folosit un post-it ca sa 
acopăr ceasul de pe ecranul computerului, să nu ştiu 
cât timp a trecut. Intenţia mea a fost să încetez să mai 
folosesc măsura arbitrară a numărului de ore pe care 
le-am petrecut la birou şi, în schimb, să devin mai 
conectată la ceasul meu interior. 

Când îmi dădeam seama că mă chinui să mă concentrez 
şi că devin agitată, mă îndepărtam de birou, găseam un 
ceas şi notam ora. După ce au trecut 30 de zile, am 
făcut totalul orelor mele de lucru. în majoritatea zilelor, 
muncisem patru ore şi zece minute concentrate. Cea 
mai lungă ,,sedinta" de lucru a fost de aproape şase ore, 
iar cea mai scurtă, de două şi jumătate. în general, am 
nevoie de nu mai puţin de o zi întreagă de lucru în 
fiecare săptămână, uneori chiar de două, în care să nu 
muncesc deloc şi să-mi ignor e-mailul. Când nu aveam 
parte de acest timp de odihnă, mă chinuiam să mă 
concentrez şi mi-era mult mai uşor să fiu distrasă. 
Eşantionul meu am fost doar eu, dar este un 
experiment util de făcut în propria viaţă. Eu mi-am 
dovedit că nu am nevoie de 40, până la 60 de ore pe 
săptămână de muncă focusată. De fapt, în ciuda unei 
reduceri drastice a numărului de ore, am fost mai 
productivă la finalul celor 30 de zile. în medie, scriu 
aproape 1 000 de cuvinte pe zi, răspund la 54 de e- 
mailuri şi mesaje şi citesc aproximativ 400 de pagini de 
cercetări. în perioada în care nu mă uitam la ceas, ci 
doar mă concentram pe sarcinile pe care le aveam de 
făcut până când nu mă mai puteam concentra, scriam 

un incredibil număr de 1 600 de cuvinte pe zi şi citeam 
aproape 550 de pagini. Numărul de e-mailuri a rămas 
cam acelaşi. 

Desigur, unele industrii nu văd aceleaşi beneficii în 
urma orelor mai puţine de lucru. Un start-up micut, 
numit Treehouse, a experimentat, în 2015, 

săptămâna de lucru de 32 de ore, iar până anul 
următor şi-a abandonat politica. De fapt, până la finalul 
anului 2016, mulţi angajaţi lucrau 60 de ore pe 
săptămână. Este imposibil de ştiut, fără alte cercetări, 
de ce orele mai puţine funcţionează în unele companii, 
iar în altele nu, dar majoritatea relatărilor pe care le- 
am descoperit arată că rezultatele reducerii orelor de 
lucru sunt fără pierderi în productivitate şi cu câştiguri 
în ceea ce priveşte sănătatea emoţională şi fizică a 
angajaţilor. 

Ideea principală este că munca nu e întotdeauna bună 
şi sănătoasă. Potrivit datelor obţinute de Naţiunile 
Unite, munca omoară anual de două ori mai mulţi 
oameni decât războiul şi decât drogurile şi alcoolul 
împreună. 

Prin urmare, dacă vedem beneficii în sănătate de la 
muncă, ar putea să fie din cauza dogmelor care ne-au 
fost inoculate în minte pentru a ne face să ne fie ruşine 
dacă suntem inactivi. Ne simţim mai bine când muncim 
pentru că societatea ne spune că ar trebui să ne simţim 
prost dacă nu o facem. 

E ca şi când ţi s-ar fi spus ani de zile că pop-cornul este 
sănătos şi că oamenii integri mănâncă o grămadă, aşa 
că mănânci numai popcorn şi te imbolnavesti. Ni s-a 

spus că trebuie să muncim ca să trăim, că munca nu e 
greşită niciodată, aşa că facem supradoză. 

Dacă prea multă muncă face rău, asta înseamnă, 
probabil, că o cantitate rezonabilă de inactivitate este 
sănătoasă şi că bunăstarea necesită un echilibru între 
muncă şi relaxare. Acesta este un rezumat corect al 
Teoriei Inactivitatii. Teoria Inactivitatii postulează că ne 
slabim singuri muncind prea mult si ca fiintele mai 
lenese au un avantaj evolutiv. 

Desigur că fiecare fiinţă vie trebuie să muncească 
măcar puţin pentru a rămâne în viaţă. Conform Teoriei 
Inactivităţii, entităţile care-şi ating nevoile de 
supravieţuire cu cel mai mic volum de muncă sunt cele 
care au probabilitatea cea mai mare de supravieţuire. 
Chris Davis, unul dintre susţinătorii originali ai acestei 
teorii, o numeşte „supraviețuirea celui mai inactiv”. 
Aceasta are ecouri într-un citat deseori pus în mod 
greşit pe seama lui Bill Gates, care sugerează că atunci 
când există o muncă grea de făcut, cel mai bine e să îi 
cauţi pe cei mai leneşi dintre angajaţi, pentru că ei vor 
descoperi 

cea mai uşoară cale de a o face. Pare că acest punct de 
vedere a fost exprimat pentru prima dată de un 
director de la Chrysler, pe nume Clarence Bleicher. El a 
mărturisit în faţa comisiei Senatului, în 1947: „Leneşul 
va descoperi o cale mult mai uşoară de a o face. Poate 
că nu va face el prea multe, dar sigur va găsi o cale 
uşoară... Asta a fost experienţa mea." Acest comentariu 
a sunat atât de real, încât a supravieţuit o jumătate de 
secol şi a fost atribuit unui număr de oameni de afaceri, 
nu doar lui Bill Gates. 

Teoria Inactivitatii sugerează că investirea lenei cu 
valoare nu este doar o strategie corporatistă bună, ci 
este si una solidă din punct de vedere evolutionist. Si 
mai sunt chiar şi oameni care spun că lenea este 
motivaţia fundamentală a multor inovaţii. „Prima 
persoană care s-a gândit să pună pânze la barcă a vrut 
să scape de vâslit. Cine-o fi prins un jug de un bou a 
căutat o cale de-a scăpa de săpat. Oricine s-a folosit de- 
o cascadă ca să macine grâul ura să-l macine cu 
pietre"!15, scria Fred Gratzon în cartea sa din 2003, The 
Lazy Way to Success. Ai putea să spui chiar că 
Revoluţia industrială a început când un scoţian şi-a dat 
seama că poate să conecteze un gherghef la un motor 
şi aşa poate evita să mai plimbe caii în cerc toată ziua. 
Darwin era de părere că existenţa este un război şi că 
cei mai puternici biruie. Dar dacă te încrezi în Teoria 
Inactivitatii, existenţa este, de fapt, o luptă pentru 
inactivitate, iar cei mai plini de succes, cum sunt leii, 
echilibrează perioade intense de activitate cu ore 
nesfârşite petrecute în soarele fierbinte al Africii 
subsahariene. 

Trândăvia, din această perspectivă, nu este lipsa 
completă a activităţii. Nu este despre a sta ca o momâie 
şi a nu face nimic. De exemplu, pescarii sunt deseori 
inactivi atunci când muncesc, la fel ca bucătarii sau 
agenţii de pază. Ei sunt inactivi la muncă şi activi în 
timpul orelor libere. De aceea este greşit să foloseşti 
inactivitatea ca sinonim pentru lene. 

Trândăvia este perioada de timp în care o persoană nu 
urmăreşte în mod activ un scop profitabil. înseamnă că 
eşti în timpul liber. Există cercetări ştiinţifice 
considerabile care demonstrează că trândăvia este 

bună pentru tine.!! Există chiar o mulţime de studii 
clinice care sugerează că trândăvia este asociată cu 
inteligenţa ridicată. Un studiu de la Universitatea 
Florida Gulf Coast a descoperit o legătură între lipsa 
activităţii şi gânditorii profunzi!!”, cu toate că 
eşantionul a fost incredibil de mic (doar 60 de 
studenţi). 

Cu toate astea, se poate să nu fi fost o descoperire 
aberantă. Un alt studiu a arătat că oamenii care lucrau 
aproximativ 45 ore pe săptămână au obţinut scoruri 
mai mici la testele cognitive decât cei care lucrau 40. 
Decenii de cercetări demonstrează că suntem mai 
creativi, mai intuitivi şi, în general, mai ageri atunci 
când ne permitem o cantitate semnificativă de timp 
liber. Şi are şi sens, când te gândeşti la perioadele din 
viaţa ta în care munceai mult peste program. Crezi că 
erai într-o stare mentală potrivită ca să gândeşti creativ 
sau cu grijă? 

Cred că tot volumul de opinii ştiinţifice arată că e 
necesară o anumită cantitate de trândăvie, astfel încât 
creierul uman să funcţioneze la capacitate maximă. Cu 
toate că ne gândim la oamenii importanţi ca muncind 
din greu, mulţi dintre ei îşi programau timpul liber la 
fel de riguros cum o făceau cu lucrurile pe care le 
aveau de făcut. După cum scrie Alex Soojung-Kim Pang, 
autorul cărţii Rest: Why You Get More Done When You 
Work Less: „Darwin şi Lubbock, şi multe alte figuri 
creative şi productive, nu au ajuns oameni realizaţi în 
ciuda timpului lor liber; au ajuns oameni realizaţi 
datorită lui". 

Una dintre consecinţele tragice ale utilizării intense a 
telefoanelor este moartea plictiselii. în orele noastre de 

relaxare, obişnuiam să experimentăm un oarecare 
plictis, din când în când, dar, în prezent, rareori mai 
suntem plictisiţi, iar generaţia mai tânără aproape că 
nici nu ştie sensul cuvântului. Aceasta nu este o 
evoluţie pozitivă, pentru că plictiseala este o stare 
mentală inerent fertilă. 

E adevărat că nu ne place plictiseala. însă asta e ceea 
ce o face să fie valoroasă, pentru că atunci când ne 
simţim plictisiţi, creierele noastre sunt extrem de 
motivate să-şi găsească o ocupaţie cu sens. Gândurile 
nu sunt direcționate sau controlate şi, prin urmare, 
sunt libere să călătorească în orice direcţie 
neaşteptată. „Odată ce începi să visezi cu ochii deschişi 
şi să-i permiti minţii tale să cutreiere""®, spune 
psihologul Sandi Mann, autoare a The Upside of 
Downtime: Why Boredom is Good, „începi să gândeşti 
dincolo de conştient şi intri în subconştient." 

Când îi permitem minţii să se relaxeze şi să se 
odihnească, ea ne dă înapoi aşa-numita „reţea 
prestabilită". Aceasta este partea din creier care 
sortează toate informaţiile noi pe care le-am primit 
recent şi încearcă să le pună în 

contextul lucrurilor pe care le ştim deja. Reţeaua 
prestabilită este parte integrantă a învăţării, a intuitiei 
şi a imaginaţiei. Dacă mintea nu apucă niciodată să se 
odihnească, nu va avea niciodată ocazia de a rătăci în 
direcţii noi. 

Din nou, nu confunda odihna cu inactivitatea. Atunci 
când mintea se relaxează, ea este în continuare activă. 
De fapt, foloseşte cu 5% mai puţină energie decât o 
face când se concentrează pe o sarcină. Concentrarea 


CELESTE HEADLEE 


INUMIUTIV 


este necesară pentru munca directionata, dar trandavia 
este necesară pentru reflecţie. 

Din moment ce gândirea reflectivă este una dintre 
activităţile pur umane în care ne angajăm, una dintre 
abilităţile care ne separă de verii noştri maimuțe, nu e 
prea exagerat dacă spunem că trândăvia ne face mai 
oameni. De fapt, neurobiologul Jonathan Smallwood 
crede că visatul cu ochii deschişi „poate fi esenţa 
diferenţei dintre oameni şi animalele mai puţin 
complicate". 

Acum începi să vezi, sper, cât de periculoasă este ideea 
că trebuie să ne angajăm în munca productivă cât e 
ziua de lungă. Este posibil ca prea multă muncă să ne 
îndepărteze de propria umanitate. Atunci când minţile 
noastre se odihnesc, ne permitem să ne reconectăm la 
creativitatea noastră şi să ne reangajăm în gândirea 
reflectivă - două activităţi esenţiale progresului. 

De aceea, în ciuda beneficiilor unui loc de muncă bun, 
eu tot nu cred că munca este o nevoie fundamentală. 
Dacă ni s-ar oferi tot ce-am avea nevoie ca să 
supravietuim, dar nu ni s-ar cere să muncim, ne-am 
descurca bine. Am putea să stăm lângă propria 
versiune de Walden Pond şi ne-am gândi profund la 
lumea naturală, dar nu ne-am îmbolnăvi şi n-am muri. 
Relaxarea însă pare a fi o necesitate, din moment ce 
lipsa ei ne poate îmbolnăvi. Am înclinat balanţa muncă- 
casă în direcţia greşită. La un moment dat, am decis că 
să muncesti mult este dificil, iar ce este dificil face bine 
la suflet, aşadar, cu cât munceşti mai mult, cu atât eşti 
o persoană mai bună. Aceasta este o pervertire a 
nevoilor şi a abilităţilor natural umane. 

Pervers este cuvântul perfect pentru a descrie credinţa 
noastră în munca de dragul muncii. Este o pervertire a 
ce este mai bun şi mai productiv în umanitate. Poate că 
a venit timpul să ne reamintim ce e unic şi minunat la 


specia noastră şi să ne gândim 
cum şi de ce am lăsat acele 


calităţi în urmă 
.8. Natura umană universală 


De ce ne nastem liberi şi sfârşim inrobiti? 

Noam Chomsky 

Dacă nu avem nevoie de muncă pentru a supravieţui, 
atunci de ce anume avem nevoie? Dacă lucrul constant 
nu este sănătos pentru creierul uman, atunci ce este 
sănătos? Ce rost mai are, m-am întrebat, să-mi dau 
seama că ceea ce fac nu-mi face bine, dacă nu ştiu 
sigur ce anume îmi face bine? Aveam nevoie de un ghid 
de cum să pentru îngrijirea unei fiinţe umane, la fel ca 
acelea pe care le citeşti atunci când îţi iei un animal 
nou de companie. De ce am nevoie pentru a fi fericit şi 
sănătos? Această nouă linie de investigaţie m-a condus 
către una dintre cele mai controversate dezbateri din 
biologia evoluționistă. 

Acum aproape o jumătate de secol, lingvistul, criticul 
social, savantul în ştiinţe cognitive şi filosoful Noam 
Chomsky a fost de acord să participe la o dezbatere în 
direct la o televiziune germană. El a petrecut aproape 
90 de minute discutând cu filosoful şi teoreticianul 
social francez Michel Foucault în ceea ce a devenit, de- 
atunci, un dialog faimos. 

Cei doi bărbaţi încercau să răspundă la una dintre cele 
mai vechi întrebări ale istoriei umanităţii, o întrebare 
pe care ne-am pus-o şi eu, şi colegii mei: există o natură 
umană universală? Sunt unele lucruri rele pentru toţi 
oamenii, aşa cum este ciocolata pentru câini, sau 
depinde întotdeauna de persoană? Există anumite 
caracteristici şi tendinţe care sunt comune tuturor sau 
suntem în totalitate modelati de cultură şi de familie? 
Aceasta este întrebarea care stă la baza disputei natură 
versus educaţie şi la care încă nu s-a găsit un răspuns 
clar. 

Chomsky este om de ştiinţă, unul dintre fondatorii 
studiului ştiinţelor cognitive, şi nu este nici o surpriză 
că e de părere că evoluţia şi biologia ne dictează 
comportamentul. Foucault a fost destul de dispretuitor 
faţă de ştiinţele moderne şi le-a văzut ca fiind doar o 
altă metodă prin care elitele să- şi exercite controlul 
asupra societăţii. El a respins orice sugestie conform 
căreia comportamentul nostru ar fi legat de biologie. 
Dezbaterea Chomsky-Foucault a pătruns destul de 
rapid pe un teritoriu politic şi în problematici ale 
războiului şi ale opresiunii, dar vreau să rămân la acea 
întrebare despre evoluţie şi natura umană. De la acea 
dezbatere din 1971 am învăţat mult mai multe despre 
ADN şi despre cum funcţionează mintea. 

Chestiunea natură versus educaţie este încă deschisă, 
dar ce ştim este că Chomsky avea mai multă dreptate 
decât Foucault. Cu toate că nu putem explica toate 
comportamentele umane ca produse ale biologiei, 
putem explica măcar unele dintre ele. După cum a spus 
şi Chomsky acum aproape 50 de ani, „Există un dat 
biologic, ceva ce nu poate fi schimbat, o fundaţie 

pentru tot ce facem noi cu capacităţile noastre 
mentale".''® 

Daca, asa cum cred eu, obiceiurile noastre actuale de 
munca ne dezbraca de umanitatea noastra si daca este 
necesar sa ne intoarcem la ceea ce este natural si 
sanatos pentru specia noastra, este esential sa ne 
decidem, mai întâi, cum arată asta. Cu alte cuvinte, 
care este mediul natural al umanităţii? Cât de multă 
productivitate este sănătoasă şi în ce moment devine 
toxică goana după aceasta? 

Sunt întrebări dificile, dar cruciale. Dacă unele dintre 
comportamentele noastre sunt dăunătoare speciei 
noastre, cum arată habitatele pro-oameni? Nu este 
întotdeauna uşor de făcut distincţia între cele două. 
Mai mult decât atât, mai sunt unii, ca Foucault, care 
resping ideea că biologia ne determină alegerile. Mulţi 
dintre noi se luptă cu ideea unei naturi umane 
universale, înţelegem că evoluţia ne ajută să explicăm, 
cât de cât, comportamentul câinilor şi al găinilor, dar 
refuzăm să aplicăm acelaşi raţionament şi oamenilor. 


Suntem legaţi de ideea liberului arbitru. 
Foarte puţini oameni ar argumenta că toate deciziile şi 
caracteristicile 


personalităţii noastre pot fi explicate cu un microscop. 
în final, nu este natură versus educaţie, ci este natură 
şi educaţie. Unele lucruri pe care le faci au o bază 
biologică, altele sunt o alegere, altele sunt o combinaţie 
între cele două. Jeffrey Schloss, profesor de ştiinţe 
naturale şi comportamentale, spune că ar trebui să ne 
gândim la asta „în termeni de tendinţe centrale, nu de 
inevitabilitati". 

Schloss scria pentru o discuţie organizată, sponsorizată 
de John Templeton Foundation, pe subiectul „Explică 
evoluţia natura umană?" Aproximativ 12 oameni de 
ştiinţă şi profesori au sărbătorit cea de-a două suta 
aniversare a lui Charles Darwin adresând această 
întrebare importantă. Biologul evolutionist David Sloan 
Wilson a dat o notă poetică cu metafora sa, spunând ca 
umanitatea este ca un instrument muzical: aceeaşi 
natură fundamentală, dar o varietate infinită de 
melodii. 

Wilson este autorul cărţii Evolution for Everyone: How 
Darwin's Theory Can Change The Way We Think About 
Our Lives. El face parte dintr-un număr în creştere de 
biologi şi psihologi evolutionisti care sunt de părere că 
înţelegerea rădăcinilor noastre biologice ne poate ajuta 
să trăim o viaţă mai de calitate. 

Perspectiva lui mi-a fost de ajutor atunci când mă 
luptam să-mi înţeleg propria natură şi felul în care m-aş 
putea îndepărta de stres şi de anxietate. Pentru mine, 
înseamnă să înţeleg de ce am nevoie cu adevărat 
pentru a fi sănătoasă şi împlinită şi de ce anume mă pot 
lepăda. Acest lucru e vital, dacă vrem să schimbăm 
felul în care muncim şi în care ne jucăm şi să ne 
creştem nivelul de bunăstare. 

Totuşi, un mic avertisment: înţelegerea noastră asupra 
minţii umane este bazată aproape în totalitate pe 
cercetări, iar aceste cercetări sunt deseori defectuoase 
şi nu reprezintă întreaga viaţă umană. Un studiu din 
2008 a arătat că aproape toţi subiecţii folosiţi în 
studiile publicaţiilor de top de psihologie erau vestici şi 
aproape 70% dintre ei erau din Statele Unite.1% 

Aceasta înseamnă că tragem concluzii despre toţi 
oamenii din lume bazându- ne pe răspunsurile unui 
procent minuscul. Nu înseamnă, desigur, că cercetarea 
este nefolositoare, ci că investigaţiile viitoare vor fi mai 
cuprinzătoare dacă vor include o diversitate de oameni. 
Ne îndreptăm spre 

ape evoluționiste foarte adânci. Rămâi cu mine, pentru 
că este fascinant şi te va ajuta să-ţi înţelegi 
comportamentul într-un mod mult mai profund, la fel 
cum m-a ajutat şi pe mine. 

Aşadar, hai să ne întoarcem cu nişte milioane de ani în 
urmă, în momentul în care oamenii s-au despărţit de 
strămoşii lor cimpanzei. Nu trebuie să trecem printr-o 
lecţie de preistorie complicată, dar ideile principale 
sunt acestea: neam despărţit de cimpanzei în Africa 
acum aproape patru milioane de ani şi am început să 
mergem în două picioare. Am început să folosim unelte 
de piatră la scurt timp după aceea, dar primul om 
adevărat nu a apărut decât abia acum două milioane de 
ani, plus-minus câteva sute de mii de ani. 

Homo sapiens nu a apărut decât la ceva timp după 
aceea. Au existat mai multe specii de oameni care au 
mişunat pe această planetă, iar a noastră nu are decât 
vreo 300 000 de ani. (Prin prisma subiectului acestei 
cărți, m-a amuzat să aflu că cele mai vechi fosile ale 
speciei noastre au fost descoperite alături de nişte 
unelte de piatră.) Istoria noastră este foarte scurtă, cu 
alte cuvinte. Compară cei 300 000 de ani ai noştri cu 
crocodilii, care sunt pe aici de vreo 200 de milioane. 

Şi pentru că 300 000 de ani nu sunt chiar atât de mulţi 
din perspectivă evoluționistă, poate fi util, pentru a ne 

putea înţelege cu adevărat pe noi şi minţile noastre, să 
săpăm dincolo de istoria propriei specii şi să ne 
întoarcem la strămoşii noştri animale. Poate că 
înţelegerea lucrurilor pe care le avem în comun cu 
verişoarele primate şi cele care sunt diferite ne poate 
conduce spre o înţelegere mai bună asupra propriei 
naturi. 

Ai putea fi surprins să afli cât de asemănători suntem 
cu maimutele şi cu cimpanzeii moderni. Frans de Waal, 
unul dintre cei mai importanţi primatologi din lume, 
subliniază: „Asemenea nouă, tânjesc după putere, le 
place sexul, îşi doresc siguranţă şi afecţiune, ucid din 
cauza teritoriului şi pun mare valoare pe încredere şi 
cooperare. Da, putem folosi telefoane mobile şi pilota 
avioane, dar modelul nostru psihologic rămâne acela al 
unei primate." 

Deseori ne gândim la realizările noastre tehnologice ca 
fiind dovada magnitudinii diferenţelor dintre noi şi 
verişorii cimpanzei, dar, de fapt, istoria noastră cu 
tehnologia are doar vreo 150 000 de ani, o clipă în 
cronologia evoluționistă. Aceasta ar putea însemna ca 
dificultăţile noastre actuale legate 

de tehnologie nu sunt decât dureri de cap. Poate că pur 
şi simplu încă nu am învăţat cum să impartim spaţiul cu 
inteligenţa artificială şi măcar unele dintre problemele 
noastre sunt provocate de tehnologia care avansează 
mult mai repede decât evoluţia. 

Evident, există diferenţe între noi şi cimpanzei. Noi ne 
gătim mâncarea, spre exemplu, şi facem sex în privat. 
Noi dezvoltăm şi limbaje avansate, iar aceasta este o 
distincţie extrem de importantă. 

Maimuţele şi cimpanzeii sunt creaturi sociale, la fel ca 
oamenii, dar nu comunică prin intermediul unui limbaj 
şi vocabular sofisticat. Noam Chomsky subliniază 
aceasta ca fiind dovada unei naturi umane universale: 
toţi oamenii folosesc limbajul, iar oameni din două părţi 
diferite ale lumii şi care nu au nici o interacţiune unii 
cu alţii vor crea structuri de limbaj similare. 

Abilităţile noastre naturale de limbaj sunt combinate şi 
cu modurile unice în care ne funcţionează mintea. Unii 
biologi sunt de părere că folosirea limbajului este parte 
din motivul pentru care suntem capabili să gândim 
abstract. Cu alte cuvinte, oamenii se pot distinge prin 
abilitatea de a folosi gândirea ştiinţifică şi de a întreba 
„de ce". 

Poate că suntem în stare să ne gândim la concepte 
abstracte, precum timpul şi identitatea, pentru că avem 
capacitatea să articulăm ideile folosind vocabulare 
complicate. Nu trebuie să învăţăm doar prin privit. Un 
alt om îţi poate explica rapid şi eficient cum să foloseşti 
un ciocan sau cum să conduci o maşină. Limbajul ne-a 
permis să avansăm în moduri în care alte specii nu o 
pot face. 

Este posibil ca dorinţa noastră de a da mai departe 
altora cunoaşterea să fie o altă caracteristică distinctă 
a speciei. Limbajul s-a aflat în centrul succesului nostru 
şi este, poate, cel mai important motiv pentru care 
Homo sapiens încă mai e prin preajmă, în vreme ce alte 
specii umane nu mai sunt. O persoană descoperă care 
ciuperci sunt bune şi care nu şi împărtăşeşte această 
informatie cu alţii, ajutând astfel la protejarea întregii 
specii. 


CELESTE HEADLEE 


INUMIUTIV 


Comunitate este un alt cuvânt important în acest 
context şi este motivul pentru care mă concentrez mai 
întâi pe limbaj, pentru că mediile noastre de lucru au 
interferat grav cu abilitatea noastră de a crea 
comunităţi. Limbajul este esenţial şi important pentru 
că oamenii supraviețuiesc în grupuri, nu de 

unii singuri. 

Fiinţele umane sunt, poate, cei mai buni comunicatori 
de pe planetă. Conversatia este moştenirea noastră 
evolutivă şi avantajul nostru biologic. Totuşi, am 
evoluat pentru a împărtăşi informaţii folosindu-ne de 
vocile şi de urechile noastre, nu de text. în anul 1960, 
mai puţin de jumătate din oamenii de pe planetă ştiau 
să citească. într-o perioadă de timp incredibil de scurtă, 
am încercat să înlocuim cea mai importantă platformă 
de comunicare - vorbirea - cu una mai puţin avansată 
sau eficientă, textul. 

Vocea este un instrument subapreciat şi incredibil. Ne 
oferă datele pe care nu le putem obţine în nici un alt 
mod. Urechile noastre au evoluat în moduri care ne 
ajută să ascultăm mai bine vocile altor oameni, în 
vreme ce gâturile, gurile şi buzele noastre s-au 
modificat în timp pentru ca noi să putem vorbi mai 
bine. Am evoluat să vorbim şi să ascultăm alţi oameni. 
Până când un copil ajunge să aibă între patru şi şase 
luni, părinţii lui îi pot identifica plânsul şi îl pot 
diferenţia de alţi copii cu o acuratețe de aproape 
100%.121 Atât de unică şi expresivă este vocea umană. 
Ai primit vreodată un telefon de la vreun prieten şi doar 
după salut ţi-ai dat seama că e ceva în neregulă? 
Instantaneu, ai simţit, cumva, că e supărat, iar asta e 
doar datorită faptului că am evoluat să percepem cele 

mai mici nuanţe emoţionale ale vocii. Cercetările 
asupra creierului ne arată că detectăm informaţia şi 
începem s-o procesăm în mai puţin de 50 de 
milisecunde după ce începe cineva să vorbească, iar 
mare parte din acea informaţie pe care o dăm de la 
unul la altul este trimisă şi primită subconstient. Din 
moment ce textul este o unealtă conştientă de 
comunicare, nu putem exprima ceea ce poate exprima 
vocea, pentru că nici măcar nu suntem conştienţi de ce 
anume lipseşte. 

Pentru mine este derutant faptul că tot căutăm metode 
mai eficiente prin care să evităm conversaţia, din 
moment ce vocalizarea este atât de incredibil de 
puternică pentru specia noastră şi, în aproape orice 
caz, mult mai eficientă decât textul. îmi imaginez că 
parte din motivul pentru care ne pierdem timpul la 
serviciu şi sacrificăm atâtea ore este că neglijăm să ne 
mai folosim vocile. Prin înlocuirea apelurilor telefonice 
cu e-mailurile şi mesajele nu profităm deloc de 
moştenirea noastră evolutivă. 

Michael Kraus de la Universitatea Yale a decis să 
testeze cât de expresivă este vocea umană. Pentru unul 
dintre experimentele sale, i-a rugat pe participanţi să 
asculte înregistrări cu oameni care spun aceleaşi şapte 
cuvinte, în afara contextului.'? Doar auzind străini cum 
spun cuvinte precum „galben" sau „gând", participanţii 
au reuşit să ghicească destul de corect nivelul de studii 
şi statutul profesional ale vorbitorilor. „Aşadar, oamenii 
au răspuns corect, măcar la nivel minim", a declarat 
Kraus pentru WBUR, „doar auzind oameni de peste tot 
din Statele Unite pronuntand şapte cuvinte."!% 

în acest moment, angajatul din birou trimite şi primeşte 
cam 160 de e-mailuri în fiecare zi. Există informaţii 
contradictorii despre cum alegem să comunicăm prin 
telefon, dar o estimare generoasă de la eMarketer 
afirmă că ne petrecem aproape 55 de minute pe zi 
trimițând mesaje şi tot cam atâtea folosind, pur şi 
simplu, telefonul. Probabil că nu ar trebui să fie o 
surpriză că tinerii petrec semnificativ mai mult timp 
vorbind prin mesaje decât faţă în faţă, iar eu sunt 
dispusă să pariez că şi majoritatea oamenilor mai în 
vârstă fac acelaşi lucru. 

Totuşi, comunicarea voce-la-voce surclasează în mod 
repetat textul la capitolul eficienţă şi claritate, aşa că 
probabil noi nu comunicăm deloc cum trebuie când 
alegem cuvintele scrise în loc de cele vorbite. Şi mai 
există un alt motiv important pentru care dragostea 
noastră faţă de mesaje şi e-mailuri este potenţial 
problematică. 

Cercetările sugerează că vocea este cea care ne 
umanizează. Un studiu recent i-a pus pe oameni să afle 
părerile altora prin două forme: cuvântul scris şi 
cuvântul vorbit. Se pare că atunci când oamenii citesc o 
opinie diferită de a lor, fie că e online sau într-un ziar, 
sunt mai înclinați să creadă că cealaltă persoană nu e 
de acord pentru că este proastă şi nu înţelege 
conceptele fundamentale ale problematicii. 

Atunci când auzim pe cineva că explică aceeaşi opinie 
cu propria voce, suntem mai înclinați să credem că nu 
este de acord cu noi pentru că are perspective şi 
experienţe diferite. La un nivel subconstient, facem 
presupuneri despre umanitatea celeilalte persoane 
bazându-ne pe metoda pe care o folosesc pentru a 

comunica. Dacă citim un blog online, tindem să gândim 
că autorul este mai puţin uman decât noi. Dacă auzim 
vocea cuiva, ne ajută să-l recunoaştem ca om şi, prin 
urmare, să îl tratăm într-un mod uman. 

Poate că vocea ti se subtiaza când eşti entuziasmat. 
Poate că discursul tău este lent atunci când încerci să-ţi 
explici intenţiile. Schimbările abia perceptibile de ton, 
ritm şi respiraţie, scrie în raportul studiului, „servesc 
drept semnale pentru prezenţa unei vieţi mentale 
active". Textul, au concluzionat cercetătorii, nu ne oferă 
aceleaşi semnale care să ne indice o minte umană în 
spatele mesajului. Aşa că posibilitatea ca un cititor să-l 
dezumanizeze pe autor creşte vertiginos. 

După cât se pare, conexiunea umană reală este 
puternică în mai multe moduri. De exemplu, ştim că 
negocierile care încep cu o strângere de mână tind să 
se încheie cu succes. în mod asemănător, studiile 
asupra activităţii cerebrale arată că interacţiunea faţă 
în faţă este mai probabil să activeze acea parte a 
creierului asociată cu mentalizarea sau imaginarea 
gândurilor şi a emoţiilor altei persoane. Mentalizarea 
este baza neuronală a empatiei şi este abilitatea despre 
care oamenii de ştiinţă cred că este specifică oamenilor. 
într-un experiment controlat cu grijă, cercetătorii au 
descoperit acest efect atunci când oamenii credeau că 
ascultă în direct un vorbitor, nu o înregistrare: partea 
creierului asociată cu imaginarea gândurilor şi a 
nevoilor altora era activată. Traducere: dacă tu crezi că 
auzi pe cineva că vorbeşte cu tine, partea din creierul 
tău asociată cu empatia se activează şi eşti mai dispus 
să simţi compasiune faţă de respectiva persoană. 

Aceasta este o parte importantă a motivului pentru 
care folosirea excesivă a e-mailurilor şi a mesajelor 
contribuie la dezumanizare şi ură: pur şi simplu, avem 
nevoie să ne auzim vocile unii altora. Dar am descoperit 
că oamenilor le este foarte greu să accepte asta. La 
nivel global, am ajuns să credem că e- mailul este mai 
eficient, mai la îndemână şi pur şi simplu mai bun decât 
telefonul. Dependenţa noastră de e-mail este un 
simptom al obsesiei faţă de eficienţă şi de 
productivitate. Să-i îndepărtezi pe oameni de e-mailul 
lor este, uneori, mai dificil decât să iei un os de la un 
terrier. Aşa că permite-mi să-ţi explic asta într-un alt 
mod care ar putea să fie mai convingător: cuplarea 
neuronală. 

în 2011, oamenii de ştiinţă de la Universitatea 
Princeton s-au apucat să înveţe cum interacționează 
creierul uman cu alte creiere umane atunci când 
comunică. Au pus o elevă să povestească despre 
fiascoul de la balul de absolvire a liceului, apoi au rugat 
alti 12 elevi să o asculte.!?* în timpul în care 

aceştia ascultau înregistrarea, i-au legat la o maşinărie 
RMNf (rezonanţă magnetică funcţională). 

Cercetătorii au descoperit că undele cerebrale ale celor 
12 oameni care ascultau aceeaşi poveste începeau să le 
oglindească pe cele ale povestitorului. Atunci când 
ascultătorii erau angajaţi, activitatea creierului lor era 
aproape sincronă cu cea a persoanei care vorbea. 
Pentru mine, ăsta este un rezultat atât de halucinant, 
încât, dacă n-aş fi ştiut că s-a întâmplat în realitate, aş 
fi crezut că e vreun episod din Star Trek. 

Acest fenomen se numeşte cuplare neuronală vorbitor- 
ascultător sau, mai simplu spus, „contopirea mintilor". 
Undele cerebrale sunt impulsuri electrice în cap. Nu 
există nici o explicaţie bună pentru care undele 
cerebrale ale unei persoane le pot oglindi pe ale altei 
persoane, dar se întâmplă atunci când ascultăm cu 
atenţie. în unele cazuri, sincronizarea era atât de mare, 
încât creierul ascultătorului anticipa schimbările din 
creierul vorbitorului cu o fracțiune de secundă înainte. 
Asta este incredibil! 

Acest gen de legătură empatică nu poate fi duplicată de 
emoticoane. Primeşti din sunetul vocii o informaţie care 
nu poate fi transmisă într-un simplu e- mail. Poate că e- 
mailul pare mai eficient şi mai simplu pentru că nu 
trebuie să ai de-a face cu cealaltă persoană atunci când 
îl scrii, dar eficienţa este mai mult o iluzie. 

Mi-am dat seama că tendinţa mea de a înlocui vocea cu 
textul mi-ar putea provoca parte din stresul şi 
frustrarea pe care le-am simţit. Acesta este un prim 
exemplu al felului în care înţelegerea naturii noastre 
esenţiale poate sugera sfaturi practice şi tangibile: 
oamenii comunică cel mai bine prin voce, aşa că mai 
taie din e-mailuri şi din mesaje şi aşa îţi vei reduce 
stresul. 

Comunicarea noastră este vehiculul prin care ne 
formăm comunităţile şi colaborăm la sarcini 
complicate, chiar dacă cineva nu aude bine. Prin 
urmare, acest subiect ne duce direct la o altă calitate 
umană esenţială, una comună tuturor membrilor 
speciei noastre: nevoia de a aparţine. 

Dacă ai fi îngrijitor la zoo şi ai avea sarcina de-a 
proiecta tarcul perfect pentru animalele tale oameni, 

sunt şanse mari să nu îi fortezi niciodată să trăiască 
singuri. Suntem o specie socială şi avem nevoie unii de 
ceilalţi. Primatologul 

Frans de Waal îmi spunea: „Fără un grup, 
supraviețuirea este dificilă, motiv pentru care 
apartenenţa la un grup este o prioritate foarte 
importantă pentru toate animalele. Vor face orice să se 
adapteze la grup şi să nu fie ostracizate, ceea ce e la fel 
de rău ca a fi ucis." Pentru creierele noastre animale, 
izolarea socială echivalează cu un risc crescut de 
moarte. 

Acest impuls de a fi membru al unui grup sau al unui 
trib trece însă dincolo de o simplă strategie de apărare 
sau de forţă prin număr. Uneori, vom face alegeri care 
îi avantajează pe alţii, chiar şi în detrimentul propriei 
persoane, şi împărtăşim această tendinţă, tendinţa de a 
fi generoşi, cu rudele noastre animale cele mai 
apropiate. într-un experiment, cercetătorii au învăţat 
maimutele să tragă de un lanţ ca să primească 
mâncare.! Apoi au schimbat configuraţia in aşa fel 
încât, atunci când o maimuţă trăgea de lanţ, maşinăria 
îi dădea nişte mâncare, dar îi dădea şi un şoc electric 
unei alte maimuțe. 

Majoritatea maimutelor s-au oprit din a mai trage de 
lanţ. Unele s-au înfometat mai multe zile, doar ca să nu 
rănească maimuța din cuşca alăturată. Cercetătorii au 
descoperit că instinctul devenea mai puternic atunci 
când maimutele impartisera, la un moment dat, o 
cuşcă. Dacă nu se cunoşteau între ele, erau de trei ori 
mai puţin dispuse să renunţe la mâncare pentru a-l 
proteja pe celălalt. Exista o înclinaţie naturală de a-şi 

proteja vecinul, înclinaţie care devenea mai puternică 
pe măsură ce ele se apropiau. împărtăşim aceste 
tendinţe protectoare cu verişoarele noastre primate. 
Oamenii formează în mod natural grupuri şi comunităţi, 
apoi plasează nevoia comunităţii deasupra tuturor. într- 
un raport din 1995, psihologii Roy Baumeister şi Mark 
Leary afirmau că Freud greşise: sexul nu este cea mai 
puternică nevoie după supravieţuire. „Nevoile de 
apartenenţă nu apar până când hrana, siguranţa şi alte 
nevoi de bază nu au fost satisfăcute", scriau ei. „Dar au 
prioritate faţă de stima de sine şi autoactualizarea." 
Pentru ca apartenenţa să fie considerată o nevoie 
fundamentală, persoana ar trebui să sufere un soi de 
boală dacă acea nevoie nu este satisfăcută. în acest caz, 
se aplică. Lipsa apartenenţei şi izolarea socială sunt 
destul de devastatoare pentru mintea şi corpul uman. 
Cercetările au arătat că dacă ai o viaţă socială activă, ai 
un risc mai mic să suferi de cancer sau de infarct. 
Oamenii care aparţin unei comunităţi trăiesc mai mult, 
experimentează mai puţin stres şi sunt mai predispuşi 
să spună că viaţa lor are sens. 

Singurătatea poate duce la boală şi chiar la moarte şi, 
după cât se pare, impactul negativ ale izolării sociale se 
leagă de nevoia noastră de a aparţine. Nevoia este 
primordială. Nu doar că poate avea efecte dezastruoase 
dacă nu este îndeplinită, dar există multe beneficii 
atunci când este îndeplinită. Hai să ne gândim la un 
experiment realizat în 2005. 

42 de cupluri căsătorite, cu vârste cuprinse între 22 şi 
77 de ani, au acceptat să li se provoace băşici pe 
braţe.!?% (Ştiu. Şi eu sunt surprinsă de ceea ce sunt 
dispuşi să facă unii oameni pentru progresul 

cunoaşterii ştiinţifice.) După cât se pare, cuplurilor 
care au admis că există probleme în căsnicie le-a luat 
de două ori mai mult să se vindece decât celor cu 
parteneri încurajatori. Cu alte cuvinte, dacă eşti într-o 
căsnicie sau într-un parteneriat sănătos, te vindeci mai 
repede. 

Acest fenomen a fost notat în multe studii din întreaga 
lume. Contactul social (dacă nu e ostil) poate reduce 
durerea şi întări sistemul imunitar. Chirurgul şi autorul 
Atul Gawande spune: „Fără o interacţiune socială 
susţinută, creierul uman poate deveni la fel de 
depreciat ca unul care a suferit o rană traumatică".!7 
Asta mie îmi sună a nevoie fundamentală. 

Apartenența la un grup social ne-a ajutat specia 
aproape încă de la apariţia primului Homo sapiens pe 
planetă. Nu doar că ne păstrează mai în siguranţă şi ne 
permite să colaborăm pentru a învinge animalele mult 
mai mari, precum bivolii sau leii, dar pare şi că ne-a 
făcut să fim mai deştepţi. Există multe dovezi că 
rigorile relaţiilor cu ceilalţi (poate fi dificil să te 
descurci cu oamenii, nu-i aşa?) ne-au forţat creierul să 
se dezvolte. Maimutele care aparţin unor comunităţi 
mai numeroase, spre exemplu, au creierul mai mare 
decât al celor care sunt mai izolate. 

Nevoia de apartenenţă poate să fi fost la bază, acum 
multe milioane de ani, o metodă eficientă de a proteja o 
specie care era inferioară din punct de vedere fizic 
multor specii de animale, dar şi rudelor sale oameni, 
precum neandertalienii. De atunci, această nevoie ne-a 
schimbat fundamental creierul şi corpul, astfel că acum 
nu putem prospera dacă nu devenim membri unui grup 
social sănătos. 

Asta nu înseamnă că trebuie să ne plăcem unii pe alţii 
tot timpul ca să fim sănătoşi. Competiţia şi certurile 
sunt naturale în grupurile sociale. Există, desigur, o 
limită. Poate fi dăunător dacă merge prea departe 
competiţia sau dacă cearta devine agresivă. Ostilitatea 
este cea care determină diferenţa dintre sănătos sau 
nu, aşa că o interacţiune care este copleşitor de 
furioasă sau agresivă probabil că nu-ţi face bine. 

Hai să ne întoarcem puţin cu discuţia la pragmatism. 
Din moment ce apartenenţa este o nevoie specială, 
căutarea izolării nu e bună pentru tine. Şi totuşi, din ce 
în ce mai mulţi dintre noi evităm alţi oameni şi credem 
că este mai eficient să lucrăm de acasă şi să comandăm 
mâncarea, cumpărăturile, proviziile pentru animalele 
de companie şi orice altceva mai putem să comandăm 
fără să mergem la magazin. Căutarea izolării poate 
chiar să fie cea care stă la baza stresului nostru în 
creştere. Cu siguranţă nu ne face bine. 

Interacțiunea socială de calitate nu doar că e buna - 
este esenţială. Nevoia de a aparţine stă la baza multora 
dintre impulsurile noastre cele mai bune. Probabil că 
este cea care stă la baza empatiei, de exemplu, iar 
empatia este o componentă crucială a vieţii umane. 
Frans de Waal spune povestea unei cercetătoare ruse 
care avea grijă de un tânăr cimpanzeu. La un moment 
dat, cimpanzeul s-a urcat pe acoperiş, iar cercetătoarea 
nu a reuşit să-l facă să se dea jos. A încercat să-l cheme 
şi să-l ispitească cu fructe proaspete, dar el nu s-a 
mişcat de acolo. Apoi, s-a prefăcut că s-a rănit şi s-a 
aşezat pe jos, plângând. în final, cimpanzeul a coborât 
şi a imbratisat-o, alegând să renunţe la stinghia lui doar 

pentru a consola un bun prieten. „Empatia celor mai 
apropiate rude ale noastre depăşeşte chiar şi dorinţa de 
banane"!”®, scrie de Waal. 

Empatia în serviciul apartenenţei poate sta la baza 
codului nostru moral fundamental. Vei găsi o versiune a 
regulii de aur în aproape orice religie importantă din 
istorie: Ce ţie nu-ţi place, altuia nu-i face. 

Dar e nevoie de un anumit nivel de empatie pentru a-i 
face altuia ce ai vrea pentru tine. E necesar să te pui în 
locul lui şi să te întrebi cum i-ar plăcea să fie tratat. 
„lubeşte-ţi aproapele, interpretat dintr-o perspectivă 
evoluționistă", scrie paleontologul Simon Conway 
Morris, „este un algoritm pentru conectarea socială. 
Virtutile proclamate ale castitatii, moderatiei, 
compasiunii, harniciei, rabdarii, angajamentului moral 
si umilintei reprezinta pietre de incercare ale actiunii 
eficiente a grupului." 

Darwin a fost derutat de altruism. Nu prea-l putea 
explica dintr-o perspectivă evolutionista şi a sfârşit prin 
a argumenta că trebuie să fie tranzactional, că le dăm 
altora cu aşteptarea că vom primi ceva înapoi. Asta 
poate să se aplice în unele cazuri, dar nu cred că 
explică complet generozitatea şi altruismul uman. 

Sunt de părere că empatia motivează deseori 
altruismul. Vedem o altă persoană suferind şi ne putem 
imagina cât de dureros ar fi dacă situaţia ar fi 
inversată, aşa că ne oferim ajutorul. Empatia întăreşte 
legăturile sociale şi ne ajută să adoptăm incluziunea 
socială, crucială în îndeplinirea nevoii noastre de 
apartenenţă. 

Există motive bune să credem că acum urmăm strategii 
şi obiceiuri care contribuie la declinul empatiei, cu 
toate că nu suntem conştienţi de faptul că obiceiurile 
noastre au acest efect." De exemplu, comunitatea 
medicală lucrează de ani buni ca să-şi dea seama de ce 
atât de mulţi doctori şi asistente medicale îşi pierd 
empatia faţă de pacienţii lor şi unde începe declinul. Se 
pare că declinul începe în facultatea de medicină şi că 
poate fi rezultatul programei şcolare. în efortul de a 
antrena mai eficient profesionişti, multe şcoli pun acum 
accentul pe detaşarea emoţională. 

Drept rezultat, declinul nivelului de empatie s-a 
înregistrat încă din primul an al şcolii de medicină, 
înainte de practica clinică şi înainte ca profesioniştii 
medicali să fi văzut destule răni şi destulă moarte încât 
să fie intariti de ele. Asta sugerează că şcolile poate ca 
sunt eficiente să-i înveţe pe doctori despre anatomie şi 
tehnologia medicală, dar nu sunt eficiente când îi 
învaţă să-şi vadă pacienţii ca pe nişte fiinţe umane cu 
perspective şi experienţe interioare complexe. 

Empatia este vitală pentru supraviețuirea speciei 
noastre, aşa că este aproape universal înnăscută la 
oameni. Bebelusii de şapte luni pot forma legături 
empatice cu alţii. Un studiu a monitorizat creierele 
bebelusilor in timp ce copiii priveau alti oameni că se 
ating. Vederea unei persoane care îi atinge mâna unei 
altei persoane a activat aceeaşi zonă în creierul 
copilului care ar fi fost activată şi când acesta ar fi 
simţit atingerea pe propria mână. Ne naştem, se pare, 
cu abilitatea de a forma legături tacite cu alţi oameni. 

Dacă ne pierdem această abilitate ca adulţi, asta se 
întâmplă pentru că nu ne-o exersăm destul de mult sau 
pentru că participăm la activităţi care-i provoacă 
declinul. Aminteste-ti că empatia noastră nu este 
trezită de e-mailuri şi mesaje text la fel de mult cum 
este trezită de sunetul unei alte voci. Asta face cu atât 
mai important demersul de a începe să construim medii 
de lucru care să implice interacţiunile în persoană şi la 
telefon şi care ajută la îndeplinirea nevoii noastre de 
apartenenţă, fără să afecteze grupurile sociale pe care 
oamenii le formează în afara birourilor. 

însă vom aborda mai specific aceste problematici şi 
felul în care să le rezolvăm mai târziu. Hai să ne 
întoarcem la ce ştim despre natura umană şi la ce ne 
poate învăţa despre ce avem nevoie pentru a ne 
menţine bunăstarea. Avem nevoie să auzim voci, avem 
nevoie să apartinem şi avem nevoie să simţim empatie 
unii fata de ceilalţi pentru a alunga ostilitățile din 
relaţiile noastre. Şi mai avem nevoie şi de reguli. 

Dacă te gândeşti la oamenii timpurii ca la nişte copii 
din flori primitivi care făceau toată ziua doar ce-şi 
doreau, poate că vei fi surprins să descoperi că oamenii 
au o dragoste primordială faţă de reguli. Ne plac 
structura, obiceiurile şi rutina. După cum spune 
antropologul Robin Fox, „este caracteristica 
fundamentală a naturii umane. Noi suntem animalul 
care face reguli." 

Suntem tribali, desigur, dar suntem şi teritoriali. Ne 
place să creăm reguli pentru cine este membru al 
tribului şi pentru cine nu, unde să locuim şi unde nu. 
Aproape fiecare societate din istorie a pus restricţii faţă 

de luarea vieţii unui om, spre exemplu. Uneori, aceste 
restricţii sunt incluse în mesajul mai larg al practicii 
spirituale, uneori nu sunt, dar întotdeauna sunt create 
şi puse în aplicare. 

Cu siguranţă are sens ca o specie care supravieţuieşte 
prin cooperare să aibă nevoie de reguli pentru a 
guverna comportamentul. Gardurile bune, în cazul 
acesta, fac vecini buni. Impulsul de a urma regulile este 
profund înrădăcinat în psihicul nostru, iar acesta este, 
în mare parte, un lucru bun. 

Faptul că avem reguli ne permite să coexistăm în pace. 
Un cercetător mi-a subliniat că maimutele n-ar fi 
niciodată în stare să se strângă laolaltă cu alte maimuțe 
doar pentru scopul distractiei. „Cimpanzeii", spune 
Frans de Waal, „s-ar bate."!°° Şi totuşi, noi ne strangem, 
regulat, cu miile la concerte şi parade şi ne înţelegem 
bine pentru că fiecare stă în locul care i-a fost atribuit, 
dincolo de liniile marcate, şi pentru că toată lumea tace 
când începe muzica. Ne înţelegem pentru că ştim şi 
urmăm regulile. Avem secole de evoluţie care ne 
îndeamnă să urmăm normele sociale. Unii oameni fac 
faţă acestui îndemn, dar majoritatea, nu. 

Aşadar, aceasta este o altă nevoie fundamentală a 
oamenilor, care, după câte ştim până acum, este 
universală: regulile. Aceasta este în mod evident o 
cunoaştere practică, din moment ce înseamnă că este 
atât natural, cât şi sănătos să stabileşti graniţe şi limite 
şi să creezi structuri. Mai există încă două 
comportamente care par să fie comune tuturor 
membrilor speciei noastre, peste tot în lume şi pe tot 
parcursul istoriei: muzica şi joaca. 

Primul instrument muzical a fost, aproape categoric, 
vocea umană, acompaniată de lovirea genunchilor sau 
de batutul din picioare, dar oamenii de ştiinţă au 
descoperit flaute făcute din fildeş şi os care datează de 
acum mai bine de 42 000 de ani. 

Probabil că muzica serveşte un scop evolutionist 
important. Mulţi cercetători sunt de părere că muzica i- 
a ajutat pe Homo sapiens să obţină un avantaj în faţa 
neandertalienilor. Pentru că este atât de eficientă in 
construirea comunităţilor şi în întărirea empatiei, 
muzica a fost, probabil, instrumentală (scuzati jocul de 
cuvinte) in crearea retelelor sociale si in transmiterea 
informatiilor. Credeti-ma, nu spun asta doar pentru ca 
sunt muzician. Sunt subiectiva, dar asta nu inseamna 
ca ceea ce am spus e mai putin adevarat. 

Si joaca serveste drept functie importanta, motiv 
pentru care este comună tuturor culturilor umane. 
Desigur, oricine a petrecut destul timp cu un câine sau 
s-a uitat la veverite o anumită perioadă de timp ştie ca 
nu suntem singurii care se joacă. Exact aşa cum câinii 
care se luptă isi perfecţionează coordonarea, echilibrul 
şi abilităţile atletice, tot aşa şi puii de oameni se joacă 
de-a prinselea. 

Joaca ne ajută să ne dezvoltăm social, fizic şi cognitiv. 
Ne mai poate învăţa şi cum să gestionam evenimente 
neaşteptate. Jocurile îi învaţă pe copiii mici despre 
regulile sociale şi stabilesc legături în comunitate. Ne 
ajută să creăm încrederea şi să gestionăm stresul. 
Ecologistul Marc Bekoff, care a lucrat cu Jane Goodall, 
spune că atunci când ne jucăm, „suntem complet 
umani". 

Multe alte lucruri, precum munca, au fost descrise ca 
nevoi inerent umane, dar acestea pe care le-am 
enumerat sunt singurele care par să fie constante de-a 
lungul culturilor şi al generaţiilor. Acestea sunt 
calităţile esenţiale ale fiinţei umane: aptitudinile sociale 
şi limbajul, nevoia de apartenenţă care permite 
empatia, regulile, muzica şi joaca. Excelăm la aceste 
lucruri şi avem nevoie de ele pentru a fi sănătoşi. 

Am comparat această listă cu obiceiurile mele actuale 
în ceea ce priveşte munca şi a devenit clar imediat că 
nu cream un mediu sau un program care să-mi permită 
spaţiu pentru aceste activităţi. Singura activitate de 
care păream entuziasmată era aceea de a face reguli. 
Fac tot felul de reguli pentru mine însămi, cum ar fi să 
mă trezesc devreme şi să mă duc la sala de sport şi să 
postez destul pe Twitter, cât să-mi cresc brandul. în 
programul meu, nu era nimic legat de muzică sau joacă 
ori de creşterea empatiei. 

Dar evoluţia, pur şi simplu, nu ne poate explica în 
totalitate comportamentul. Unul dintre misterele care 
rezistă şi-acum este motivul pentru care alegem să 
facem lucruri care ne rănesc pe noi şi pe cei din 
comunitatea noastră, nu fără să ştim, ca un câine care 
mănâncă o ciocolată fără să înţeleagă consecinţele, ci 
în completă cunoştinţă de cauză, ca atunci când fumăm 
o ţigară. Facem lucruri rele şi ştim că sunt rele. Nu pot 
să explic de ce. 

O definiţie a bunătăţii este acel lucru care ne ajută 
specia să supravieţuiască şi să prospere. Cred că unul 
dintre cele mai puternice argumente împotriva 
biologiei care explică toată natura umană este chiar 

irationalitatea noastră. Facem lucruri care nu sunt 
bune pentru noi. Constant. 

Unul dintre cele mai periculoase exemple este tendinţa 
noastră de a ne nega nevoia de apartenenţă izolându-ne 
de contactul uman autentic. Adolescentii de azi petrec 
semnificativ mai puţin timp cu prietenii decât 
adolescenţii din secolul XX. Generaţia mea, Generaţia 
X, petrecea cu prietenii cu aproximativ o oră mai mult 
decât o fac în prezent elevii în ultimul an de liceu. 

Deja am primit avertismente cum că această tendinţă 
este legată de creşterea singurătăţii şi a depresiei. 
Alarma s-a declanşat cu ani în urmă, iar problema pare 
că va atinge proporţii epidemice în aproximativ zece 
ani de-acum încolo, în mare parte, am ignorat acest 
avertisment şi ne-am dedat obiceiurilor care ne izolează 
şi ne îmbolnăvesc. 

Suntem asemenea unui pacient care a fost diagnosticat 
cu cancer la plămâni, dar decide să mărească numărul 
de ţigări pe care le fumează pe zi. Da, atât e de 
cumplită situaţia. Singurătatea şi izolarea socială cresc 
riscul de deces al unei persoane cu 25 până la 30 de 
procente. Avem o nevoie fundamentală de a aparţine, o 
foame pentru comunitate, dar alegem să ne înfometăm. 
în loc să ne investim timpul în activităţi de grup, 
precum cluburile sau alte grupuri concentrate în jurul 
hobby-urilor, ne vărsăm timpul în muncă şi în scheme 
infinite de autodezvoltare personală. Dar munca nu 
este o nevoie fundamentală, în vreme ce comunitatea 
este. 

Pot mărturisi asta bazându-mă pe propria experienţă, 
pentru că am făcut schimbări drastice în viaţa mea şi 

am văzut rezultatul lucrurilor pe care le-am învăţat, iar 
acum sunt mai fericită şi mai sănătoasă datorită acelor 
schimbări. Voi face şi mai multe în anii care vor urma. 
Asta e ceea ce face problematica productivitate versus 
inactivitate să fie atât de importantă. în acest moment, 
suntem autodistructivi. Este vital să ne amintim ce este 
fundamental speciei noastre şi să ne întoarcem la un 
stil de viaţă care ne respectă nevoile primordiale. „Doar 
pentru că avem capacitatea de schimbare", spune 
biologul evolutionist David Sloan Wilson, „nu înseamnă 
că ne vom schimba, în mod necesar, în bine. Evoluţia 
are frecvent efecte care sunt extrem de indezirabile 
pentru bunăstarea pe termen lung a oamenilor."'*! 
într-o perioadă scurtă de aproape 200 de ani, ne-am 
îndepărtat foarte mult de natura noastră umană şi am 
încercat să ne împingem şi mai mult înspre existenţa 
digitală şi spre izolare. Aceasta ne va afecta pe termen 
lung dacă nu putem învăţa să limităm utilizarea acestor 
unelte. Nu să le eliminăm, dar să acceptăm nişte limite 
rezonabile. Noam Chomsky spunea la un moment dat: 
„Se prea poate ca oamenii să fie un organism non- 
viabil". El vorbea despre predispoziția noastră de a 
distruge planeta; dar eu cred că vorbele lui se aplică şi 
la predispoziția noastră de a ne distruge pe noi înşine. 
Am depăşit termenul întoarcerii la umanitatea noastră 
fundamentală. Acum este o chestiune de preferinţă, nu 
de supravieţuire. 


9. O fi tehnologia de vină? 


Cât despre toate drăcoveniile alea inventate pentru 
economisirea timpului, multi oameni bombăne că biții 
ăştia fermecati le mănâncă foarte mult timp din zi; fie 

atunci când stationeaza în trafic, fie când navighează 
pe sisteme robotice de mesagerie vocală sau când 
sortează e-mailuri - uneori, Chiar pe 

toate în acelaşi timp. 

„De ce este toată lumea atât de ocupata?", The 
Economist, decembrie 2014 

Odată cu revelaţia că sunt prea ocupată, prea obsedată 
şi copleşită, a venit curiozitatea despre când anume a 
început asta în viaţa mea. Pierdeam o grămadă de timp, 
copil fiind, deci când m-am transformat din eleva care 
lenevea lângă biblioteca din cameră, recitind romanele 
preferate ale Agathei Christie, în profesionistul epuizat 
care le spune altora că ea n-are timp să citească 
ficţiune? 

Primul şi cel mai evident inculpat a fost telefonul din 
mâna mea. Nu-mi mai sunam prietenii să-i rog să-mi 
recomande vreun restaurant pentru că puteam alege 
un loc în funcţie de câte stele primise pe Yelp. Nu mai 
trebuia să mă aşez lângă bibliotecă să citesc cărţi - le 
puteam încărca pe Kindle şi puteam citi câte zece 
minute cât aşteptam în staţia de metrou sau în sala de 
aşteptare a doctorului. 

Şi nu e doar telefonul. E şi laptopul care sta pe birou, 
care mă atrage ca un magnet şi care se ţine strâns de 
mine în toate orele pe care obişnuiam să le petrec 
ocupându-mă de hobby-urile mele sau sunându-mi 
prietenii să-i întreb dacă nu vor să vină în vizită. 

în mod evident, m-am gândit eu, problema trebuie să 
fie tehnologia. Revoluţia digitală ne-a schimbat complet 
viaţa, poate irevocabil, iar soluţia dependenţei noastre 
de eficienţă este simplă: aruncă telefonul! Tot ce pot 
face este să devin o neo-luddită, m-am gândit eu. Să-mi 

schimb telefonul inteligent cu unul cu clapetă, de pe 
care nu pot descărca aplicaţii sau asculta podcasturi; 

să stabilesc limite stricte în ceea ce priveşte utilizarea 
calculatorului, în aşa fel încât să-mi fac şi treaba, dar să 
mă şi ridic de la birou, fără să fiu atrasă în gaura de 
iepure a linkurilor; să-mi opresc Wi-Fi-ul atunci când nu 
lucrez activ. 

Am făcut toate aceste lucruri. Am petrecut trei 
săptămâni fără să folosesc nici o aplicaţie de pe telefon, 
în afara de GPS. M-am uitat la posturile de televiziune, 
nu pe Netflix, ceea ce a fost tulburător. Am ascultat CD- 
uri, în loc să mă folosesc de serviciul meu de muzică. 
Am sunat oamenii, în loc să le dau mesaje şi mi-am 
limitat timpul de folosire a calculatorului la cinci ore pe 
zi. Mi-am dat jos Fitbitul şi mi-am dezgropat vechiul 
ceas analogic din cutia în care stătea de ani întregi. 
Pentru mare parte a unei luni, în casa mea a fost anul 
1995. 

N-a funcţionat. 

După trei săptămâni de viaţă analogică, tot eram 
încărcată, copleşită şi tot căutam constant modalităţi 
mai eficiente de a-mi petrece timpul. Am încetinit puţin, 
din necesitate, doar pentru că tehnologia a făcut să-mi 
fie mai uşor să mă dedau dependenţei mele de 
productivitate. Dar, când am eliminat tehnologia, 
dependenţa era tot acolo. 

Dacă nu tehnologia era problema mea, atunci poate că 
nu era nici sursa problemei mai largi. E posibil ca 
tehnologia să nu provoace schimbările culturale atât de 
nesănătoase pentru noi. M-am hotărât să răspund la 
această întrebare: o fi tehnologia de vină? 

Din nefericire, răspunsul este mai complicat decât un 
simplu da sau nu. Să nu uităm că nu e nimic nenatural 
la tehnologie. Este nenatural pentru o vidră să se 
folosească de o piatră ca să spargă o scoică? Pentru un 
castor să construiască un baraj sau pentru o caracatita 
să folosească coji de nuci de cocos pe post de armură? 
Cimpanzeii şi gorilele folosesc unelte, la fel ca ciorile şi 
şobolanii şi o grămadă de alte creaturi. Se ştie că 
elefanții îşi creează 

palete de muşte din crengi şi că aruncă busteni peste 
gardurile electrificate, ca să nu se rănească. 

Fiinţele umane au folosit uneltele şi tehnologia cel 
puţin începând cu Epoca Pietrei. Tehnologia a fost 
crucială supravieţuirii noastre. Prea frig? Am creat 
haine. Trebuie să gătim? Am creat oale. Trebuie să 
cărăm apă? Am confecţionat sticle şi saci din piele. 
Cercetările arată că, atunci când punem mâna pe o 
unealtă, creierul nostru o tratează ca pe o extensie a 
corpului.!5 Apucă-te de un ciocan, iar mintea ta se va 
comporta ca şi când ciocanul este parte a mâinii tale. 
Atât de naturale sunt uneltele şi tehnologia. 

Există însă o diferenţă crucială între uneltele pe care 
le-am folosit de mii de ani şi tehnologia de astăzi. 
Atunci când termini de bătut un cui într-o scândură, în 
general laşi ciocanul din mână, iar atunci când ai 
terminat de fiert apă în oală, pui oala deoparte. în 
majoritatea cazurilor, folosim uneltele pentru a realiza 
anumite sarcini în perioade limitate de timp, dar nu aşa 
ne folosim telefoanele inteligente. Cu telefoanele 
noastre, sarcina nu este niciodată îndeplinită, prin 
urmare, unealta nu este pusă deoparte. 

Hai să trecem mai întâi prin vestea proastă. Să 
enumerăm toate motivele pentru care tehnologia poate 
fi dăunătoare şi, te avertizez, este o listă lungă. 

Când îmi rog prietenii să-şi imagineze viaţa fără 
telefon, majoritatea se uită la mine confuzi, cu privirea 
absentă. O prietenă mi-a spus că îşi uită cheile de la 
maşină prin restaurante, câinele prin parc şi portofelul 
la controlul de securitate de la aeroport, dar ştie în 
câteva secunde dacă nu are telefonul la ea. Cât de 
repede devin indispensabile aceste dispozitive! Am trăit 
fără telefoane mult mai mulţi ani decât am trăit cu ele. 
Telefoanele inteligente sunt o invenţie extrem de 
recentă. Primul telefon inteligent adevărat a fost Nokia 
9000 Communicator, prezentat pe piaţă în 1996 pentru 
suma de 800 de dolari (asta ar însemna cam 1 300 de 
dolari în 2019). Black Berry-urile au apărut prin 1999, 
într-un moment în care doar aproape 60% dintre adulţii 
americani deţineau un telefon mobil de orice fel. Şi în 
2005 mai era cool să detii un Black Berry. 

iPhone a ieşit în 2007. Câţiva ani mai târziu, în 2011, 
doar 35% dintre noi aveam telefoane inteligente, 
potrivit datelor Pew Research. Până în 2018, procentul 
crescuse până aproape de 80%. Opreşte-te un moment 
şi gandeste- te serios la toată treaba asta. Au trecut 
doar câţiva ani de când adulţii au început să folosească 
telefoanele inteligente, dar am devenit rapid 
dependenţi de ele. 

După ce mi-am uitat portofelul acasă într-o zi şi am 
ajuns la aeroport fără acte de identitate, mi-am 
cumpărat o husă de telefon, ca să-mi ţin buletinul şi 
cârdurile cu telefonul despre care ştiu că, indiferent ce 

s-ar întâmpla, n-o să-l uit. Dacă tot sunt dependentă, 
am rationat eu, măcar aş putea să fac ca dependenţa să 
lucreze în favoarea mea. 

Majoritatea oamenilor îşi ating telefoanele de 
aproximativ 2 600 de ori între momentul trezirii şi cel 
al adormirii şi îşi petrec aproape cinci ore pe zi 
navigând pe ele. Dintr-o zi de 24 de ore, probabil că 
între şase şi şapte le petreci dormind, iar opt ore le 
petreci la muncă. Ne mai rămân încă nouă ore, iar mai 
mult de jumătate din ele le petrecem holbându-ne la 
telefoane. 85% dintre noi le folosim în timp ce vorbim 
cu familia şi prietenii. Probabil că nici nu mai ai nevoie 
de dovezi, din moment ce jumătate dintre americani 
recunosc că sunt dependenţi de telefoane. 

„Mă gândesc mult la cum obişnuiau să fie structurate 
joburile în jurul pauzelor de ţigară sau al discuţiilor din 
preajma dozatorului de apă", îmi spunea Jared Yates 
Sexton de la Georgia Southern University. „Acum, ne- 
am structurat slujbele în jurul telefonului."!53 Ma 
uimeşte cât de repede au devenit aceste telefoane 
ubicue în vieţile noastre şi cât de profund ne-au 
schimbat obiceiurile, stilurile de viaţă şi chiar creierul. 
în primul şi-n primul rând, telefoanele mobile au 
schimbat felul în care comunicăm unii cu alţii, în mare 
parte în rău. Pentru mine, ironia este că alegem să nu 
vorbim cu oamenii, pentru că noi chiar credem că e- 
mailurile şi mesajele text sunt mai eficiente, lucru care 
n-ar putea fi mai departe de adevăr. Poate cea mai 
semnificativă cauză a suprafolosirii tehnologiei este 
convingerea fundamentală că metodele digitale sunt 
întotdeauna superioare celor analogice. Dorinţa 

noastră de a spori tot timpul productivitatea (nu ne 
oprim niciodată să ne întrebăm cât de mult putem 
produce) ne trimite, din nou şi din nou, înapoi la 
computerele de pe birourile noastre şi la telefoanele pe 
care le ţinem în mână. 

în vreme ce creşterea puterii de procesare are un 
impact măsurabil asupra laptopurilor, nu aşa 
funcţionează şi creierul uman. Nu-ţi poţi actualiza 
materia cenusie şi să te aştepţi să funcţioneze mai 
repede. Creierele noastre nu funcţionează ca 
laptopurile şi, prin urmare, n-ar trebui niciodată să ne 
comparăm cu viteza unui procesor digital. Şi totuşi, 
asta este exact ceea ce facem. Atunci când au fost 
introduse calculatoarele în mediile de lucru, au 
accelerat multe procese care fuseseră, iniţial, 
concepute pentru ritmul uman. 

Aminteste-ti că, în societatea postindustriala, timpul 
înseamnă bani, aşa că vitezele mai mari de procesare 
pot genera profituri mai mari mult mai repede. Dar 
oamenii nu pot ţine pasul. „Computerul introduce un 
cadru temporal în care nanosecunda este măsura 
principală", scrie teoreticianul social Jeremy Rifkin. 
„Nanosecunda este o miliardime de secundă şi, cu toate 
că este posibil să ai un concept teoretic al 
nanosecundei... ea este imposibil de experimentat. 
Niciodată până acum n-a mai fost timpul organizat 
dincolo de tărâmul conştiinţei."!% Ceea ce înseamnă că, 
în vreme ce computerele calculează la viteze 
incredibile, creierul trebuie să încetinească. Vitezele 
analogice pot fi mai favorabile gândirii profunde şi 
rezolvării creative de probleme. 

Psihologul Daniel Kahneman a scris mult despre 
beneficiile încetinirii procesului de gândire pentru a ne 
accesa nu doar concluziile intuitive şi automate, ci şi 
capacităţile de rationalizare reflectivă. Cu cât 
înţelegem mai multe despre creier, cu atât ne dăm 
seama mai bine că un ritm lent poate fi benefic. 

De exemplu, deseori ni se spune să „respirăm adânc" 
ca să ne calmăm, dar încetinirea respirației nu-ţi 
relaxează doar muşchii - poate avea chiar un efect 
asupra creierului. Respirația coerentă este o metodă 
care-i antrenează pe oameni să-şi încetinească 
respiraţia până la şase (sau mai puţine) cicluri 
inspirare-expirare pe minut. Se pare că respiraţia lentă 
poate îmbunătăţi capacitatea de concentrare, procesul 
decizional şi funcţionarea cognitivă. 

Dar viteza dispozitivelor noastre a început rapid să ne 
schimbe înţelegerea asupra timpului într-o lume 
nondigitală. De exemplu, în cât timp după ce ai trimis 
un mesaj începi să te nelinişteşti dacă n-ai primit 
răspuns? Dar când vine vorba despre un e-mail? 
Comunicarea în afaceri s-a accelerat exponential şi, cu 
toate că a adus după sine multe beneficii, ne-a şi alterat 
aşteptările sociale. Cercetătorii de la USC au analizat 
16 miliarde de e-mailuri şi au descoperit că, odată ce ai 
apăsat butonul de trimitere, vei primi un răspuns în 
aproximativ două minute, iar majoritatea oamenilor 
răspund în mai puţin de o oră. 

Să spunem că lucrezi pentru un producător de pantofi. 
Este posibil ca aceeaşi chitanta de expediere care 
ajungea la tine în câteva ore sau zile în 2001 să 
provoace o catastrofă majoră dacă nu e primită în 

câteva minute? Au devenit afacerile noastre, brusc, mai 
importante sau, pur şi simplu, ni s-au modificat 
aşteptările? 

Managerul tău se poate enerva dacă nu răspunzi la e- 
mail imediat, dar nu sunt convinsă că răspunsurile 
prompte sunt bune pentru afacere. Poate că timpul de a 
reflecta asupra răspunsului poate îmbunătăţi calitatea 
acestuia. 

Am testat asta pe pielea mea, aşteptând intenţionat 
câteva zile înainte să răspund la mesaje şi e-mailuri. N- 
a explodat nimic. Nu mi-am pierdut nici un client. Mi- 
am făcut toată treaba pe care o aveam de făcut, iar 
amânarea nu a cauzat nici o problemă serioasă sau de 
altă natură. Din acel moment, am continuat practica de 
a-mi verifica e-mailurile doar de câteva ori pe zi. Odată 
ce oamenii şi-au dat seama că pot să nu le răspund 
imediat, au încetat să mai aştepte un răspuns imediat, 
iar eu termin de trimis e-mailuri, în general, la ora nouă 
seara. 

Ritmul este chiar mai rapid pentru mesaje. 95% dintre 
ele sunt citite în primele trei minute şi primesc un 
răspuns în aproximativ 90 de secunde.!% 90 de 
secunde! Asta înseamnă că deseori ne oprim din ce 
facem - că ne îmbrăcăm, că luăm cina, că discutăm cu 
cineva care stă în faţa noastră - ca să răspundem la „Ce 
mai faci?" Psihologul Adam Alter a spus în discursul lui 
celebru de la TED că telefonul este „unde trăieşte 
umanitatea ta. Şi acum, ea e într-o cutie foarte mică". 
Tehnologia este cauza multor perturbări din viaţa 
noastră. în primul rând, interferează cu somnul. 
Majoritatea dormim cu telefoanele în mână sau lângă 

noi, iar o treime recunosc că îşi verifică telefonul, la un 
moment dat, în timpul nopţii. Acum, poate te gândeşti 
că nu e mare brânză dacă arunci un ochi la telefon 
când te trezeşti să te duci la toaletă, dar creierul tău s- 
ar putea să nu fie de acord. 

Pentru început, lumina emisă de telefoane şi de tablete 
păcăleşte creierul să creadă că e zi. Majoritatea 
electronicelor folosesc lumină albastră care are o 
lungime de undă scurtă şi este extrem de vizibilă, dar 
eficientă din punct de vedere al energiei folosite. 
Lumina albastră este grozavă în timpul zilei. Este 
prietenoasă cu mediul şi îţi poate îmbunătăţi starea de 
spirit şi energia. 

Problema este că lumina albastră poate dăuna privirii, 
pe termen lung, şi poate inhiba eliberarea melatoninei, 
hormonul care te ajută să adormi şi să rămâi adormit. 
Când cercetătorii de la Harvard au testat efectele 
luminii albastre versus cele ale luminii verzi!%, au 
descoperit că lumina albastră inhiba producţia de 
melatonină şi perturba ritmul circadian (care 
guvernează orele de culcare şi de trezire) cu aproape 
de două ori mai mult decât cea verde. Mesajul este că, 
dacă te uiţi la dispozitivul tău cu două-trei ore înainte 
de culcare, s-ar putea să-ţi strici ciclul de somn. 
Milioane de ani de evoluţie ne-au antrenat corpul să 
reacționeze la răsăritul şi apusul soarelui, iar adaptarea 
la ceva diferit de asta nu va fi un proces rapid. 

Mai mult decât atât, telefonul este foarte stimulant, 
atât cognitiv, cât şi vizual. Multe aplicaţii sunt făcute 
să-ţi ţină mintea ocupată şi se descurcă destul de bine 
să facă asta.!% însă o minte alertă nu este o minte gata 

să se odihnească, în plus, creierul tău nu prea distinge 
între o postare pe Facebook şi munca de la birou. Dacă 
eşti predispus să foloseşti reţelele de socializare sau 
răspunsul la e-mailuri şi mesaje când eşti în pat, îi spui 
creierului tău că patul este un loc de muncă, nu de 
odihnă. 

însă efectele dăunătoare se preling afară din dormitor. 
Adevărul este că, atunci când telefoanele sunt folosite 
în exces!%, ele au un impact puternic asupra creierului, 
impact care este mai degrabă negativ. Mintea ta 
tratează toate acele notificări la fel de serios cum ar 
trata o alarmă de incendiu sau o bătaie la uşă. Practic, 
de câte ori ai telefonul în mână, creierul tău depune o 
anumită cantitate de energie pregătindu-se să 
răspundă la o posibilă urgenţă. 

La sunetul unui clopoțel, care indică faptul că ai primit 
un mesaj, hormonii stresului din creierul tău se 
activează. Corpul tău intră în modul luptă-sau- fugi, iar 
muşchii pot chiar să se contracte, pregătindu-te să o iei 
la goană. Acum, imagineaza-ti că acest proces se repetă 
de sute de ori, poate chiar de mii de ori pe parcursul 
unei zile, de fiecare dată când telefonul tău vibrează 
sau scoate sunete. Efectul poate fi atât de puternic, 
încât poţi să te alegi cu o 

febră musculară după ce muşchii tăi au stat o zi 
întreagă contractându-se şi relaxându-se. 

Din câte se pare, cu cât mai multe interacțiuni ai cu 
telefonul, cu atât mai „zgomotos" este creierul tău. 
Zgomotul la care mă refer se numeşte „variabilitate 
neuronală". Este un termen care descrie un anumit tip 
de activitate electrică exogenă, posibil care distrage 

atenţia, din cutiile noastre craniene. Interferează static 
cu semnalele radio ale creierului. 

Aşadar, telefoanele noastre interferează cu somnul, 
concentrarea şi stresul. Şi mai este şi costul deloc 
nesemnificativ pe care-l plătim când ne verificăm 
mesajele în timp ce participăm la o conferinţă 
telefonică sau când răspundem la e-mailuri în timp ce 
citim o carte. Aceasta este o bună ocazie să reluăm 
problema multitaskingului şi preţul pe care-l plătim 
încercând să-l facem. 

Creierul nostru are nevoie de timp să se detaşeze de o 
sarcină şi să se concentreze pe alta, iar unii psihologi 
spun că aproximativ 40% din efortul nostru cognitiv 
este dedicat mutării de la mesaje şi e-mailuri la reţele 
de socializare şi site-uri. 

în timp ce lucrăm la ceva, cortexul prefrontal (aflat 
chiar în spatele fruntii, acolo unde sunt luate deciziile 
executive) activează ambele jumătăţi ale creierului să 
gestioneze activitatea pe care o desfăşurăm. Atunci 
când încercăm să facem mai multe lucruri în acelaşi 
timp (iar asta se întâmplă când răspundem la e-mailuri 
în timp ce lucrăm la un raport), creierul separă cele 
două emisfere în două echipe.!* Atenţia noastră este 
literalmente împărţită. Uităm lucruri mult mai repede 
şi e de trei ori mai probabil să greşim. 

Adevărul indispensabil este că telefoanele noastre ne 
distrag foarte mult creierul. Simpla prezenţă a unui 
telefon este atât de tulburătoare pentru materia 
noastră cenusie, încât interferează cu capacitatea de a 
performa sarcini cognitive de bază.!% 

Ca să-ţi dau un exemplu de cum decurg lucrurile în 
timp real, permite-mi să- ţi povestesc despre procesul 
meu de scriere înainte şi în timpul călătoriei mele cu 
trenul în jurul ţării. Chiar înainte de îmbarcare, am 
scris câteva articole pe blog despre călătoria cu trenul 
şi despre decizia mea de a petrece două săptămâni pe 
Amtrak. în medie, mi-a luat cam patru ore să le termin, 
stând la 

computerul meu de-acasă. 

în tren, am postat în fiecare zi pe blog, dar deseori nu 
aveam semnal la internet şi, prin urmare, nu puteam să 
mă mut dintr-o fereastră în alta a motorului de căutare 
sau să-mi verific e-mailurile în timp ce lucram. Am 
terminat acele postări în aproximativ 40 de minute. 
Chiar dacă multitaskingul mă face să mă simt 
productivă, în realitate am economisit aproape trei ore 
şi jumătate concentrându-mă pe nimic altceva în afară 
de scris. 

Ti-am spus că lista daunelor provocate de tehnologie va 
fi destul de lungă, dar aproape că am terminat-o. Uite o 
chichiţă interesantă: accesul la internet ne mai face şi 
să credem că ştim mai multe decât ştim de fapt. 
Aceasta este importantă pentru că sprijină în mod 
direct ideea că tehnologia nu ne face mereu mai 
eficienţi ci, în schimb, creează o iluzie a eficienţei. 
Cercetătorii de la Yale au condus o serie de 
experimente care au implicat peste 1 000 de oameni. în 
unul din aceste studii, participanţilor li s-a povestit cum 
funcţionează fermoarul.'*! Jumătate dintre ei au fost 
instruiti să confirme detaliile explicatiilor căutând 
informaţii online. Apoi, le-au fost adresate o mulţime de 
întrebări fără nici o legătură, precum „Cum se 

formează tornadele?" Aceia cărora li s-a permis să se 
uite pe internet după informaţii despre fermoare au 
fost dispuşi să creadă că ştiu multe despre tot ce 
fuseseră întrebaţi, inclusiv vreme, istorie şi mâncare. 
Studiile arată că cercetările online nu ne umplu de 
cunoştinţe, dar ne cresc semnificativ încrederea în 
propria cunoaştere. Căutarea online a simptomelor, de 
exemplu, are o probabilitate copleşitoare să-ţi ofere un 
diagnostic greşit. Şi totuşi, e mai probabil ca oamenii 
care folosesc evaluatorii virtuali de simptome să se 
îndoiască de sfatul medicului şi să caute remedii 
alternative. 

Am văzut aceleaşi rezultate şi în lumea financiară, unde 
căutarea online a oricărui subiect te face mai 
încrezător în cunoştinţele generale şi e mai probabil să 
pariezi pe ceva ce crezi că ştii şi să faci investiţii 
bazându-te mai mult pe autoasigurare decât pe 
informaţii reale. 

Poate cea mai incriminatoare dovadă în dezbaterea 
despre tehnologie este numărul mare de lucrători în 
domeniu care îşi restrictioneaza copiii de la folosirea 
telefoanelor şi tabletelor. Athena Chavarria de la 
Facebook a 

declarat pentru New York Times: „Sunt convinsă că 
Diavolul locuieşte în telefoanele noastre şi face ravagii 
în copiii noştri".142 

E celebru faptul că Steve Jobs nu le dădea voie 
propriilor copii să folosească iPad-ul!* şi că el şi soţia 
sa limitau tehnologia pe care copiii o foloseau acasă. 
Unul dintre fondatorii Twitter, Evan Williams, le-a dat 
copiilor lui cărţi adevărate, nu tablete, iar Chris 

Anderson, fost editor al Wired, a spus că, în propria 
casă, limitează drastic timpul petrecut în faţa 
ecranului, pentru că este dureros de conştient de 
daunele pe care le poate produce tehnologia. „Le-am 
văzut la mine", a spus el. „Nu vreau să văd cum li se 
întâmplă şi copiilor mei." 

Cei care lucrează în domeniul tehnologiei şi 
dezvoltatorii de programe sunt parţial responsabili 
pentru natura adictivă a dispozitivelor noastre, aşa că 
nu e de mirare că sunt îngrijoraţi faţă de impactul pe 
care tehnologia îl are asupra familiilor lor. Asta ar 
trebui să ne pună puţin pe gânduri despre cât de mult 
ne folosim noi telefoanele şi tabletele. Ai mânca o 
mâncare pe care bucătarul n- ar servi-o familiei sale? 
Şi iată că am ajuns la ultimul punct de pe listă, iar 
acesta este ceva extraordinar. Dispozitivele digitale au 
un efect de proporţii asupra interacțiunilor noastre 
sociale. Pentru mine, acesta este cel mai îngrijorător şi 
periculos efect advers al dependenţei de telefon. 
Intenţia originală din spatele mesajelor-text şi al 
reţelelor de socializare a fost una bună. Oamenii au 
crezut cu sinceritate că tehnologia ne va apropia, 
făcând comunicarea mai rapidă şi mai ieftină. Al doilea 
efect s-a adeverit, dar nu şi primul. De fapt, tehnologia 
ne-a crescut izolarea. Pericolul este, desigur, că, 
asemenea cunoaşterii noastre crescute în urma 
căutărilor online, tehnologia ne dă iluzia comunicării 
eficiente. Ne face să credem că ne conectăm într-un 
mod substanţial, aşa că ratăm semnalele de avertizare. 
Să ai sute de „prieteni" pe Facebook sau urmăritori pe 
Twitter nu este acelaşi lucru cu a avea prietenii 

adevărate cu oameni reali. Nu aş putea s-o spun mai 
clar de-atât. Din ce în ce mai mult, investim în relaţii 
orizontale (răspândite şi superficiale) decât în relaţii 
verticale (concentrate şi profunde) şi pur şi simplu 
suntem copleşiţi de conexiuni superficiale. 

Până în secolul XX, oamenii aveau de-a face cu doar 
vreo câteva zeci de persoane în toată viaţa lor. Suntem 
mai sănătoşi atunci când avem un număr redus de 
confidenti, un număr putin mai mare de prieteni buni, 
un număr mai mare de cunoştinţe şi tot aşa, nu zeci şi 
zeci de „prieteni" online şi aproape nici o prietenie 
intimă. în 1985, americanii raportau că au trei 
confidenti apropiaţi. Pana în 2004, cifra scăzuse la doi, 
iar aproape unul din patru spune că nu are pe nimeni 
cu care să poată discuta despre probleme personale. 
Cred cu adevărat că unele dintre cele mai dăunătoare 
efecte ale reţelelor de socializare sunt provocate de 
supraîncărcare. Zilnic (uneori în fiecare oră) suntem 
bombardati cu pledoarii emotionante pentru atenţie si 
interacţiune. Unul dintre cele mai comune tipuri de 
mesaje de pe Facebook sună cam aşa: „Conduc un 
experiment să văd dacă într-adevăr îmi citeşte cineva 
postările. Dacă citeşti asta, te rog să-mi spui cum ne- 
am întâlnit." Dacă nu-ţi aminteşti cum ai întâlnit 
persoana şi nici nu-i citeşti, de obicei, postările, un 
astfel de mesaj te poate face să te simţi vinovat. Este 
perfect natural să vrei să te retragi din contactul uman 
în fata stimulilor emotionali coplesitori. 

Printr-o intelegere asupra imperativelor mele 
evolutionare, sunt in stare sa inteleg mai bine de ce ma 
epuizeaza retelele de socializare. imi fac placere, dar 

mă stresează, iar asta se întâmplă parţial din cauză că 
pur şi simplu nu putem ţine pasul cu toate căsniciile şi 
toţi părinţii şi toate carierele tuturor. Vreau să-mi pese, 
dar e foarte dificil. 

După cum spunea antropologul şi psihologul 
evolutionist Robin Dunbar, „Minţile noastre nu sunt 
construite pentru a ne permite să avem mai mult de un 
numar limitat de oameni in lumea noastra sociala. 
Investitiile emotionale si psihologice pe care le necesita 
o relatie apropiata sunt considerabile, iar capitalul 
nostru emotional disponibil este limitat."144 

Cercetările lui au dus la crearea „numărului Dunbar": 
numărul de relaţii pe care o fiinţă umană le poate 
menţine în mod rezonabil. Numărul Dunbar este 150. 
Până la finalul anului 2018, aveam mai mult de 8 000 
de ,,prieteni" pe Facebook şi mai mult de 16 000 de 
urmăritori pe Twitter, toţi trimitandu-mi mesaje şi 
comentarii la poze. Mulţi ştiu cum îl cheamă pe câinele 
meu, care sunt mâncărurile mele preferate şi ce fac eu 
cu timpul meu. Pur şi simplu, e prea mult. Internetul 
este, poate, prea eficient la conectarea oamenilor. 

Am fost uimită de o serie de postări pe Twitter, trimise 
de autorul Joe Hill în 2018. El a scris: „Promisiunea 
reţelelor de socializare este că acestea vor conecta 
oamenii, dar, 11 ani mai târziu, pentru mine, cel puţin, 
e clar că ele sunt mult mai bune să ne despartă şi să ne 
facă să ne simţim trişti... Mi-am făcut nişte prieteni 
foarte buni pe-aici şi am avut nişte conversații foarte 
interesante - unele extraordinare. Dar am devenit din 
ce în ce mai convins că efectul de plasă al reţelelor de 
socializare nu este foarte bun pentru mine." 

Hill s-a întors, într-un final, pe Twitter şi are, în 
continuare, activitate pe platformă. Nu prea pot să-l 
blamez pentru asta. Platformele precum Twitter sau 
WhatsApp au nişte avantaje incredibile. Problema cu 
ele, la fel ca aceea cu telefoanele şi tabletele, nu este 
utilizarea, ci suprautilizarea. Problemele apar atunci 
când încercăm să înlocuim ceva ce deja funcţionează cu 
tehnologia care nu are cum să se compare cu viaţa 
reală. 

Am întrebat-o pe Juliana Schroeder, psiholog social, 
despre această chestiune, iar ea mi-a zis: „încercăm să 
facem mediul bazat pe text să fie o modalitate mai bună 
de a exprima gândul. Dar aceste unelte bazate pe text 
sunt tocite şi mai puţin eficiente. Vorbirea este mult 
mai sofisticată. A fost pe-aici cu mult timp înaintea 
scrisului."145 

Am întrebat dacă, la un moment dat, textul ar putea 
deveni la fel de eficient precum vorbitul, iar ea a 
răspuns că ar putea fi posibil în cinci, până la 10 000 de 
ani. Aşa că, până în anul 7020, textul se poate să 
evolueze ca unealtă de comunicare la fel de 
comprehensivă precum vocea umană. 

Cu toate dovezile care ne înconjoară, pare rezonabil de 
presupus că smartphone-urile sunt antieroii din această 
poveste, dar eu nu cred că putem învinovăţi tehnologia 
pentru ceea ce se întâmplă rău. Dispozitivele noastre 
sunt minunate, dar le folosim greşit. Rețelele de 
socializare sunt un exemplu perfect. Cercetările au 
arătat că, atunci când sunt folosite corect şi proactiv, 
reţelele de socializare te pot face mai fericit. 


CELESTE HEADLEE 


INUMIUTIV 


în practică, desigur că nu asta se întâmplă: reţelele de 
socializare îi fac pe majoritatea să se simtă mizerabil. 
Ştim, de exemplu că mulţi oameni „pândesc" pe 
Facebook. Adică citesc postările altora şi se uită la 
pozele lor în majoritatea timpului petrecut pe 
platformă, comparându-şi, din câte se pare, vieţile cu 
experienţele organizate ale celorlalţi. Acest 
comportament erodează 

bunăstarea şi, într-un final, te face nefericit. După cât 
se pare, mai puţin de 10% din activitatea noastră de pe 
Facebook implică o comunicare activă cu altcineva. 
Rețelele de socializare sunt bune pentru noi atunci 
când le folosim proactiv şi intenţionat, nu când ne 
holbăm la conţinutul altor oameni. Aşa că, în loc să ne 
ajute, reţelele de socializare ne pierd timpul şi ne fac să 
ne simţim trişti. De fapt, un studiu a arătat că mai mulţi 
oameni vor să renunţe la reţelele sociale decât la 
fumat.!*€ îmi imaginez că acesta este un indicator 
destul de bun că suntem dependenţi şi că recunoaştem 
faptul că această adictie nu e bună pentru noi. 

Nu vreau să fac pe nimeni de râs pentru utilizarea 
reţelelor de socializare, dacă tot veni vorba. Este o 
confirmare să postezi ceva pe Twitter şi să vezi că sute 
de oameni au apreciat ce ai scris. Este palpitant să 
,discuti" cu cineva care gândeşte la fel ca tine. Chiar şi 
insultele (atunci când nu sunt abuzive sau 
amenințătoare) pot aduce plăcere daca multi oameni 
sar să te apere. 

Chiar şi după toată cercetarea mea, tot mi-a luat doi ani 
ca să îmi şterg, în sfârşit, contul de Facebook. Mi-am 
instalat o extensie pe motorul meu de căutare ca să îmi 

limiteze timpul pe care-l petrec pe Twitter, apoi m-am 
prins trişând, folosind un alt motor de căutare atunci 
când îmi foloseam tot timpul alocat. Am descoperit că 
nu pot, pur şi simplu, să decid să nu mă mai joc jocuri 
pe telefon; a trebuit să şterg aplicaţiile, cu totul. 

A devenit din ce în ce mai clar în ultimii ani că nu 
suntem singurii vinovaţi ai dependenţei noastre 
digitale. Fostul etician de design de la Google, Tristan 
Harris, scrie des şi elocvent despre modurile în care 
tehnologia ne „deturnează vulnerabilitatile 
psihologice".!* Printre altele, multi designeri folosesc 
modelul jocurilor mecanice de a impulsiona 
interacţiunea cu aplicaţiile. Asta creează un sistem de 
recompense variabile în care uneori primeşti un premiu 
pentru că tragi de manetă (când reîmprospătezi căsuţa 
poştală sau Twitterul) şi uneori nu primeşti nimic. 
„Când ne scoatem telefoanele din buzunare, jucăm la 
păcănele să vedem ce notificări am mai primit", scrie 
Harris. „Când dăm cu degetul în sus să trecem prin 
cronologia Instagram, jucăm la păcănele să vedem ce 
poză mai apare în continuare." Experții au arătat că 
oamenii devin dependenţi de jocurile electronice de trei 
sau patru ori mai repede decât de alte jocuri de noroc, 
parţial din cauza incertitudinii implicate. Nu este de 
mirare că designerii de programe ar imita acest model. 
Gabe Zichermann, expert în gamificare, a declarat 
pentru revista Time că multe companii încearcă să 
creeze un „produs-scutec".!1% Zichermann a explicat că 
tocmai conceptul de la bază este de a „face ceva atât de 
adictiv, încât (utilizatorii) nici nu mai vor să se ridice ca 
să se uşureze". Sau să doarmă, aparent, din moment ce 


CELESTE HEADLEE 


INUMIUTIV 


şeful executiv de la Netflix, Reed Hastings, le-a spus 
investitorilor că adevărata concurenţă a companiei este 
somnul. 

Băiete, şi funcţionează! Netflix a eliminat genericul de 
început şi de final de la multe seriale, pentru ca 
următorul episod să înceapă încă înainte ca tu să poţi 
să rumegi ce s-a întâmplat în cel care tocmai s-a 
terminat. în general, mă duc să mă culc la zece seara, 
dar odată m-am uitat la tot sezonul din The Great 
Brittish Baking Show şi am fost şocată să văd, când m- 
am uitat la ceas, că se făcuse 2:15 dimineaţa. 
Emisiunea a fost echivalentul unei pungi cu floricele la 
film: mănânc fără să mă gândesc, până când toată 
punga s-a golit. 

Dependenţa de tehnologie mai este impulsionată şi de 
FDAR: frica de a rata. FDAR combină anxietatea socială 
răspândită cu competitivitatea umană înnăscută şi cu o 
dependenţă existentă de reţele de socializare. 
Cocktailul final este o combinaţie ameţitoare. 

Multe platforme încurajează actualizările constante şi 
discuţiile sau comentariile nesfârşite. Dacă laşi să 
treacă câteva ore înainte să verifici din nou Twitterul, 
ai putea să nici nu mai înţelegi glumele şi comentariile 
sarcastice, pentru că ai ratat o postare iniţială devenită 
virală. Asta hrăneşte o frică atât de comună, aceea dea 
fi străin. Ne aduce înapoi la reîmprospătarea, din nou şi 
din nou, a aplicaţiei. 

Exploatând această frică, ce fac, de fapt, designerii de 
programe este să se conecteze la aceste mecanisme 
vechi de supravieţuire. în secolele trecute, abilitatea 
noastră de a rămâne în alertă la potentialele pericole a 

făcut deseori diferenţa dintre viaţă şi moarte. Impulsul 
de a avea cea mai actuală informaţie este primordial. 
După cum scria psihologul clinician Anita Sanz pe 
Quora, există o regiune în creier care este responsabilă 
să ne avertizeze atunci când 

nu primim toată informaţia de care avem nevoie sau 
dacă suntem excluşi din comunitate. 

„Acea parte specializată a creierului", scrie ea, „este 
parte a sistemului limbic, amigdala, a cărei atributie 
este să detecteze dacă ceva ar putea fi o ameninţare 
pentru supraviețuirea noastră. Lipsa informaţiilor vitale 
sau impresia că persoana nu face parte din grupul 
central este de ajuns pentru ca amigdala multor indivizi 
să provoace un răspuns de stres sau de activare sau un 
răspuns de tipul lupta-sau-fugi." 

Aceasta este o forţă puternică ce ne încurajează să ne 
tot întoarcem pe Facebook o dată la 20 de minute, 
pentru că o forţă primordială ne face să credem că este 
o metodă eficientă de a rămâne informaţi şi, prin 
urmare, în siguranţă. Amigdala acordă prioritate 
Twitterului de frică. în mod subconştient, credem că a 
rămâne la curent pe reţelele de socializare este cea mai 
bună opţiune a noastră: mai eficientă şi mai sigură. 
După cum am spus mai devreme, primirea rapidă a 
informaţiei nu conduce la reflecţie sau la rationalizare. 
Atunci când „frunzărim" ştirile în timp ce scanăm 
reţelele de socializare, suntem în stare să ne accesăm 
doar procesul de gândire automată şi instinctivă. 
Gândim predictibil şi deci facem erori de gândire. Nu 
punem sub semnul întrebării presupunerile şi nici nu 

observăm erorile de logică. Prea des, luăm informaţiile 
false şi le răspândim. 

Pe măsură ce mă lupt cu propria dependenţă şi mă 
împac cu felul în care tehnologia a interferat cu 
relaţiile mele personale, este liniştitor să descopăr că 
mulţi dintre prietenii mei trec prin aceleaşi stări. Dacă 
aşteptările prietenilor noştri ne impulsionează măcar 
unele dintre dependențe, poate că putem decide 
împreună să schimbăm aceste aşteptări. 

Cercetările sunt destul de clare pe acest subiect. 
Instrumentul de productivitate de cea mai înaltă 
tehnologie construită în ultimii 20 de ani afectează 
negativ calitatea vieţii noastre. Aceasta este o problemă 
globală care provoacă îngrijorări din India până în 
Olanda şi din Brazilia până în China. 

E evident, în lumina chinurilor mele şi ale multor altor 
oameni, că aceasta nu este doar o problemă a tinerilor. 
Termenul tehnic pentru dependenţa de telefon este 
nomofobie sau frica de a rămâne fără telefon. Chiar şi 
seniorii sunt predispusi la ea. Designerii de programe 
au avut atât de mult succes în a ne capta atenţia, încât 
10% dintre oameni recunosc că-şi verifică telefonul în 
timpul sexului şi 12% spun că s-au uitat la telefon când 
erau în duş. (Să sperăm că erau dispozitive rezistente 
la apă.) 

Pe măsură ce utilizarea reţelelor de socializare şi a 
tehnologiei a crescut, la fel s-a întâmplat şi cu 
singurătatea, izolarea socială şi suicidul. 

Dar nici una dintre toate acestea - aplicaţiile adictive şi 
teama de a rata lucruri - nu prea ar avea succes dacă n- 
ar fi accentul pus în prezent pe productivitate şi 


CELESTE HEADLEE 


INUMIUTIV 


eficienţă care au început să ne domine vieţile încă din 
secolul al XIX-lea. O persoană care-şi poate lăsa 
telefonul acasă înseamnă că nu e o persoană 
importantă, nu-i aşa? Copiii îşi văd părinţii că răspund 
la e- mailuri la masa de seară şi fac presupuneri despre 
importanţa relativă a mesei versus e-mailul. „Mulţi 
tineri adulţi se întorc spre ecrane pentru că simt că 
este singura metodă autorizată de recreere într-o 
cultură a muncii constante", spune Rachel Simmons 
de la Smith College. 

Această cultură a muncii constante a existat înainte ca 
Nokia să scoată primul smartphone. A existat dinainte 
de Microsoft Windows sau iMac. Când cauţi ceva pe 
care să dai vina pentru starea de stres, anxietate şi 
izolare socială actuală, poţi începe cu tehnologia, dar 
trebuie să sfârşeşti cu mediul de lucru. Biroul este locul 
unde a început disfunctia, nu internetul. 

Tehnologia este o unealtă care ar trebui să fie folosită 
pentru sarcini specifice, apoi dată deoparte. Dacă 
foloseşti reţelele de socializare ca să ţii legătura cu 
prietenii şi cu familia, verifică-le o dată pe zi, apoi 
întoarce-te la viaţa ta. în acest moment, maşinăriile 
noastre ne-au întemnițat, dar avem puterea de a ne 
elibera şi de a scăpa de sub dominaţia lor. 

Chiar dacă am face asta acum - dacă ne-am exercita 
controlul asupra dispozitivelor şi ne-am limita folosirea 
reţelelor sociale - problemele de la bază n-ar dispărea, 
la fel cum deconectarea tuturor dispozitivelor nu m-a 
făcut mai puţin anxioasă şi nici nu m-a eliberat de 
sentimentul de epuizare. Acesta este motivul pentru 

care tehnologia nu este problema. Pentru că este 
simptomul. 

Cu toate că nu putem trage o linie directă de la apariţia 
telefonului inteligent şi a reţelei de socializare până la 
creşterea izolării sociale, există, în mod categoric, o 
corelaţie. Potrivit unui studiu din Cigna, cei mai izolaţi 
şi singuri dintre noi sunt cei mai pricepuţi la 
tehnologie: tinerii născuţi la jumătatea anilor 1990. 
Este important de notat distincţia dintre singurătate şi 
a fi singur. Oamenii care interacționează regulat cu 
ceilalţi, care conversează cu colegii de muncă şi care le 
trimit mesaje prietenilor pot părea că au o viaţă socială 
plină, dar ar putea să sufere în secret de pe urma 
efectelor izolării sociale. 

Această problemă este una în care percepţia chiar este 
realitate. Izolarea percepută este singurătate, iar 
numărul oamenilor care spun că nu au prieteni 
apropiaţi este în creştere. 

Singurătatea este provocată de lipsa contactelor 
intime, contacte care rareori se găsesc online. Poate că 
Facebook creşte dramatic numărul de interacțiuni 
sociale pe care le ai pe parcursul unei singure zile, dar 
scade numărul conexiunilor semnificative. Printre toate 
meme-urile noastre despre cât de mult ne place să ne 
anulăm planurile şi despre cum preferăm să evităm 
apelurile telefonice se află mărturia tristă a vieţii de 
secol XXI. 

Sutele de prieteni de pe Facebook şi grămada de 
urmăritori de pe Twitter nu umplu golul interior. 
Interacțiunea digitală, pur şi simplu, nu este acelaşi 
lucru cu a vorbi cu cineva sau a petrece timp cu o 

persoană în carne şi oase. Când cineva te salută cu 
mâna sau cu un zâmbet, asta îţi creează sentimentul de 
conectare socială care, de obicei, nu apare în urma 
unui „îmi place" de pe Instagram. 

Ce se aplică la conexiunile digitale se aplică şi la birou. 
Nici relaţiile cu colegii nu satisfac nevoia de 
interacţiune intimă. Acele prietenii sunt deseori 
dependente de slujbă, ceea ce înseamnă că angajatorul 
are controlul suprem. 

Interacțiunile tale au loc la munca şi sunt deseori 
despre locul de muncă. Dacă eşti concediat, probabil că 
n-o să mai vezi persoana aceea niciodată. Se întâmplă 
rar ca o relaţie de la muncă să-ţi ofere aceeaşi 
stabilitate şi acceptare ca o legătură pe care ai putea-o 
stabili cu cineva care va mai vorbi cu tine şi dacă te 
angajezi în altă parte. 

Printre multele schimbări aduse de atenţia noastră din 
ce în ce mai crescută asupra muncii, a productivităţii şi 
a eficienţei, lipsa prieteniilor care se dezvoltă de-a 
lungul timpului şi care sunt, prin definiţie, ineficiente 
este, probabil, cea mai dăunătoare. Mediile de lucru nu 
sunt familii, iar colegii nu sunt prieteni intimi. Să 
vorbeşti pe Twitter cu un prieten câte 140 de caractere 
pe mesaj poate să fie incredibil de eficient, dar, în final, 
are prea puţină valoare emoţională. Pentru a avea 
genurile de relaţii de care avem nevoie, va trebui să 
începem să tragem alte linii de graniţă între birou şi 
acasă. 

Ştim care e problema; acum e momentul să vorbim 
despre soluţii. 

Mâncare lentă, ca antiteză a mâncării fast-food pe care 
o prepară restaurantul McDonald's (n.tr.) 


CELESTE HEADLEE 


INUMIUTIV 


Myron Medcalf şi Dana O'Neil, „Playground Basketball 
Is Dying", ESPN, 23 iulie 2014 

„In Praise Of Slowness", Ted.com, iulie 2005 

Allison George, ,,The World's Oldest Paycheck Was 
Cashed in Beer", New Scientist, 22 iunie 2016 

James E. Thorold Rogers, Six Centuries Of Work And 
Wages: The History Of English Labour (Londra: M.P. 
Swan Sonnenschein, 1884) 

Henry Stanley Bennett, Life On The English Manor: A 
Study Of Peasant Conditions, 1150-1400 (Cambridge: 
Cambridge University Press, 1937) 

Juliet B. Schor, The Overworked American: The 
Unexpected Decline Of Leisure (New York: Basic Books, 
1992) 

Tony Crabbe, „A Brief History Of Working Time - And 
Why It's All About Attention Now", inews.co.uk, 18 
aprilie 2017 


Nelson Lichtenstein, interviu cu autoarea, 28 iunie 
2018 
Online Etymology Dictionary, ,,eficienta", accesat pe 30 


julie 2018 


John Dorster, The Life Of 
Charles Dickens (Londra: Virtue 
& Co, 1876), p 


CELESTE HEADLEE 


10 

„Rick Bookstaber, „Class Warfare And Revolution" (circa 1850), 
Rick.Bookstaber.com, 8 noiembrie 2011 

Thorold Rogers, Six Centuries Of Work And Wages 

Stephen Bauer, „The Road To The Eight-Hour Day", Monthly Labor 
Review, august 1919 

Stanley Aronowitz şi William DiFazio, The Jobless Future 
(Minneapolis: University of Minnesota Press, 2010), p. 336 
Benjamin Franklin, „Advice to a Young Tradesman", în George 
Fisher, The American Instructor: Or Young Man's Best Companion, 
ediţia a 9-a (Philadelphia, 1748), citat în Max Weber, The 
Protestant Ethic and the Spirit of Capitalism, traducere de Talcott 
Parsons (New York: Charles Scribner's Sons, 1958), „The Spirit of 
Capitalism", cap. 11, p. 48 

Frederick Douglass, „Self-Made Men", un discurs din 1872, 
disponibil la monadnock.net/douglass/self-made-men.html 

Anne Curzan, „Just Try That with Your Bootstraps", Chronicle of 
Higher Education, 7 martie 2017 

Michael W. Kraus şi Jacinth J.X. Tan, „Americans Overestimate 
Social Class Mobility", Journal of Experimental Social Psychology, 
mai 2015 

Martin V. Day şi Susan T. Fiske, „Movin' On Up? How Perception of 
Social Mobility Affect Our Willingness to Defend the System", 
Social Psychological and Personality Science, 22 noiembrie 2016 
Pew Charitable Trusts, „Economic Mobility and the American 
Dream - Where Do We Stand in the Wake of the Great Recession?", 
mai 2011 

John Swansburg, „The Self-Made Man: The Story of America's Most 
Pliable, Pernicious, Irrepressible Myth", Slate, 29 septembrie 2014 


Weber, The Protestant Ethic and the Spirit of Capitalism, p. 
181 Ibid. 


Henry Ford, My Life and Work (Garden City, NY: Doubleday, Page, 
Garden, 1923), p. 74 

Alen Downey, ,,The U.S. Is Retreating from Religion", Scientific 
American, 20 octombrie 2017 

Rebecca Konyndyk DeYoung, Glittering Vices: A New Look at the 
Seven Deadly Sins and Their Remedies (Grand Rapids, MI: Brazos 
Press, 2009) 

John Maynard Keynes, Economic Posibilities for Our Grandchildren 
(1930; retip., Londra: Palgrave Macmillan, 2010) 

Karl Widerquist, ,John Maynard Keynes: Economic Possibilities for 
Our Grandchildren", Dissent, iarna 2006 

Schor, The Overworked American 

„Prof. Huxley Predicts 2-Day Working Week", New York Times, 17 
noiem- brie 1930 


Nelson Lichtenstein, interviu cu autoarea, 28 iunie 2018 

Jared Yates Sexton, interviu cu autoarea, 3 iulie 2018 

Gary S. Becker, „A Theory of the Allocation of Time", Economic 
Journal 75, nr. 299 (septembrie, 1965), pp. 493-517 

Sanford E. DeVoe si Julian House, ,,Time, Money, and Happiness: 
How Does Putting a Price on Time Affect Our Ability to Smell the 
Roses?", Journal of Experimental Psychology, 14 iulie 2011 

„Why Is Everyone So Busy?", The Economist, 20 decembrie 2014 
Eurofound, „Work-Related Stress", European Foundation for the 
Improvement of Living and Working Conditions, 21 noiembrie 2010 
Laura Vanderkam, Off the Clock: Feel Less Busy While Getting 
More Done 

(New York: Portfolio, 2018) 

Daniel S. Hamermesh si Jungmin Lee, ,,Stressed Out on Four 
Continents: Time Crunch or Yuppie Kvetch?", Review of Economics 
and Statistics, mai 2007 

„Study: U.S. Workers Burned Out", ABC News, 16 mai 2001 
»Workplaces Stress Is on the Rise", Paychex, 1 martie 2017 
Bronwyn Fryer, ,Are You Working Too Hard?", Harvard Business 
Review, noiembrie 2005 

Roland Paulsen, ,,The Art of Not Working at Work", Atlantic, 3 
noiembrie 


Josh Fear, „Polluted Time: Blurring the Boundaries Between Work 
and Life", Australia Institute, 19 noiembrie 2011 

Stephanie Pappas, „Dickensian Diagnosis: Tiny Tim's Symptoms 
Decoded", LiveScience, 5 martie 2012 

Christopher Ketcham, „The Fallacy of Endless Economic Growth", 
Pacific Standard, 16 mai 2017 


Graeme Maxton, interviu cu autoarea, 11 iulie 2018 Schor, The 


Overworked American, p. 5 


Max Nisen, „18 People Whose Incredible Work Ethic Paid Off", 
Business Insider, 11 octombrie 2013 

Gary Vaynerchuk, „The Straightest Road to Success", 
GaryVaynerchuk.com, 

2015 


Jared Yates Sexton, interviu cu autoarea, 3 iulie 2018 

Dorie Clark, „The Truth Behind the 4-Hour Workweek Fantasy", 
Harvard Business Review, 4 octombrie 2012 

Daniel Heinemeier Hansson, „Trickle-Down Workaholism in 
Startups", SignalvNoise, 30 mai 2017 

Liz Alderman, „În Sweeden, an Experiment Turns Shorter 
Workdays into Bigger Gains", New York Times, 20 mai 2016 

Silvia Bellezza, interviu cu autoarea, 15 iunie 2018 

Ethan S. Bernstein, „The Transparency Paradox: A Role for Privacy 
in Organizational Learning and Operational Control", 
Administrative Science Quarterly, iulie 2012 

Henry Ford, „Why I Favor Five Days' Work with Six Days' Pay", 
World's Work, octombrie 1926, interviu de Samuel Crowther 
Sheldon Garon, „Why We Spend, Why They Save", New York Times, 
24 noiembrie 2011 

Larry Light, „Why Holiday Shopping Is So Important for the U.S. 
Economy", CBS News, 28 noiembrie 2016 

Roger Simmermaker, ,,Why Buying American Can Save the U.S. 
Economy", New York Times, 16 septembrie 2011 

Throstein Veblen, The Theory of the Leisure Class: An Economic 
Study of Institutions (1899; retip., Oxford: Oxford University Press, 
2007), cap. 3, ,Conspicuous Leisure", p. 30 


Silvia Bellezza, Neeru Paharia si Anat Keinan, „Conspicuous 
Consumption of Time: When Busyness and Lack of Leisure Time 
Become a Status Symbol", Journal of Consumer Research, iunie 
2017 

Veblen: The Theory of the Leisure Class, cap. 3, „Conspicuous 
Consumption", p. 74 

Lorenzo Pecchi si Gustavo Piga, ed., Revisiting Keynes: Economic 
Possibilities for Our Grandchildren (Cambridge, MS: MIT Press, 


2010) 
Magali Rheault, „3 in 10 Working Adults Are Strapped for Time in 
the U.S.", 


Business Insider, 20 iulie 2011 
Becker, „A Theory of the Allocation of Time", pp. 493-517 


Graeme Maxton, interviu cu autoarea, 11 iulie 2018 

Michael Roddy, ,,A Round of Golf Takes Too Long to Play, Survey 
Finds", Reuters, 27 aprilie 2015 

J.R. Benjamin, „Is There a Universal Human Nature?", The Bully 
Pulpit (blog), 22 februarie 2013 

Arlie Russell Hochschild, The Time Bind (New York: Henry Hold 
and Co., 1997), p. 50 

Andrew Taggart, ,,Life Hacks Are a Part of a 200-Year-Old 
Movement to Destroy Your Humanity", Quartz, 23 ianuarie 2018 
Pam A. Mueller si Daniel M. Oppenheimer, „The Pen Is Mightier 
Than the Keyboard: Advantages of Longhand over Laptop Note 
Taking", Psychological Science, 23 aprilie 2014 

Susan Dynarski, „Laptops Are Great. But Not During a Lecture or 
A Meating", New York Times, 22 noiembrie 2017 

Taggart, ,,Life Hacks Are Part" 

Scott Cutlip, The Unseen Power: Public Relations, a History 
(Hillsdale, NJ: Lawrence Erlbaum Associates, 1994), p. 168 

E ard Bernays, Propaganda (Brooklyn: IG Publishing, 1928), pp. 


Oliver Burkeman, „Why You Feel Busy All the Time (When You're 
Actually Not)", BBC.com, 12 septembrie 2016 


Tim Ferriss, „24 Hours with Tim Ferriss: A Sample Schedule", 


Tim.blog, 10 martie 2008 
John Pavlus, „Confessions of a Recovering Lifehacker", 
Lifehacker.com, 29 mai 2012 


Peter Lewis, „Unions, Clubs, Churches: Joining Something Might 
Be the Best Act of Resistance", The Guardian, 22 noiembrie 2016 
„Why Is Everyone So Busy?" 

Mary Helen Immordino-Yang, Andrea McColl, Hanna Damasio si 
Antonio Damasio, „Neural Correlates of Administration and 
Compassion", Proceedings of the National Academy of Sciences, 12 
mai 2009 

Georg Simmel, The Metropolis and Mental Life (Brooklyn: Wiley- 
Blackwell, 1903) 

American Psychological Association, „Multitasking: Switching 
costs", APA.org, 20 martie 2006 

Ira Flatow, „The Myth of Multitasking", Talk of the Nation, NPR, 10 
mai 2013 

S.V. Kuptsova et al., „Sex - and Age - Related Characteristics of 
Brain Functioning During Task Switching (fMRI Study)", Human 
Physiology, 18 august 2016 

Larissa Faw, „Why Millennial Women Are Burning Out at Work by 
30", Forbes, 11 noiembrie 2011 

Arlie Russell Hochschild, The Time Bind (New York: Henry Holt 
and Co., 1997), p. 12 

Danielle Paquette, „Men Say They Work More Than Women. Here's 
the Truth", Washington Post, 29 iunie 2016 

Niharika Doble si M.V. Supriya, „Gender Differences in the 
Perception of Work-Life Balance", Management, iarna 2010 
„Hours Worked", Data.OECD.or 


g 
Sarah Damaske, Joshua M. Smyth si Matthew J. Zawadzki, „Has 
Work 


Replaced Home as a Haven? Re-examining Arlie Hochschild's Time 
Bind Proposition with Objective Stress Data", Social Science and 
Medicine, august 2014 

Davide Cantoni, „The Economic Effects of the Protestant 
Reformation: Testing the Weber Hypothesis in the German Lands", 


Journal of the European Economic Association, 24 noiembrie 2014 
Cody C. Delistraty, „To Work Better, Work Less", Atlantic, 8 august 
2014 


Rachel Simmons, "Why Are Young Adults the Loneliest Generation 
in America?", Washington Post, 3 mai 2018 

Christopher K. Hsee, Adelle X. Yang si Liangyan Wang, „Idleness 
Aversion and the Need for Justifiable Busyness", Psychological 
Science, iulie 2010 

Andrew Taggart, „Our 200-Year-01d Obsession with Productivity", 
International Policy Digest, 6 februarie 2018 

Ann Brenoff, „So Why Are Baby Boomers Still Working?", HuffPost, 
15 mai 2018 

Patti Neighmond, ,,Study: Multitasking Multistressful for Working 
Moms", Morning Edition, NPR, 2 decembrie 2011 

Lorenzo Pecchi si Gustavo Piga, ed., Revisiting Keynes: Economic 
Possibilities for Our Grandchildren (Cambridge, MA: MIT Press, 
2010) 

Gordon Waddell si A. Kim Burton, Is Work Good for Your Health 
and Weil- Being? (Londra: Stationery Office, 2006) 

Shankar Vedantam, „When Work Becomes a Haven from Stress at 
Home", Morning Edition, NPR, 15 iulie 2014 

Carole Dufouil et al., „Older Age at Retirement Is Associated with 
Decreased Risk of Dementia", European Journal of Epidemiology, 4 
mai 2014 

Nicole Gravagna, „What Are Fundamental Human Needs?", Quora, 
6 noiembrie 2017 

J. Aguilar et al., „Collective Clog Control: Optimizing Traffic Flow 
in Confined Biological and Robophysical Excavation", Science, 17 
august 2018 

»Workers Embrace Four-Day Week at Perpetual Guardian", NZ 
Herald, 30 martie 2018 

Fred Gratzon, The Lazy Way to Success: How to Do Nothing and 
Accomplish Everything (Fairfield, IA: Soma Press, 2003), p. 43 
John Kounios si Mark Beeman, ,,The Aha! Moment: The Neural 
Basis of Solving Problems with Insight", Creativity Post, 11 
noiembrie 2011 

Todd McElroy et al., „The Physical Sacrifice of Thinking: 
Investigating the Relationship Between Thinking and Physical 
Activity in Everyday Life", Journal of Health Psychology, 20 
ianuarie 2015 


Manoush Zomorodi, „What Boredom Does to You", Nautilus, 23 
octombrie 2018 

„Human Nature: Justice Versus Power", o dezbatere intre Noam 
Chomsky si Michel Foucault, 1971, Chomsky.info./1971xxxx 
Jeffrey J. Arnett, „The Neglected 95%: Why American Psychology 
Needs to Become Less American", American Psychologist, 
octombrie 2008 

James A. Green si Gwene E. Gustafson, ,,Individual Recognition of 
Human Infants on the Basis of Cries Alone", Developmental 
Psychobiology, noiembrie 1983 

Michael W. Kraus, ,,Voice-Only Communication Enhances Empathic 
Accuracy", American Psychologist, octombrie 2017 

Carey Goldberg, ,,Study: To Read Accurately How Someone Is 
Feeling, Voice May Be Best", CommonHealth, WBUR.org, 10 
octombrie 2017 

Greg J. Stephens, Lauren J. Silbert si Uri Hasson, ,,Speaker- 
Listener Neural Coupling Underlies Successful Communication", 
Proceedings of the National Academy of Sciences, 10 august 2017 
Roy Baumeister si Mark R. Leary, „The Need to Belong: Desire for 
Interpersonal Attachments as a Fundamental Human Motivation", 
Psychological Bulletin, mai 1995 

Janice K. Kiecole-Glaser et al., „Hostile Marital Interactions, 
Proinflammatory Cytokine Production, and Wound Healing", 
Archives of General Psychiatry, decembrie 2005 

Atul Gawande, ,,Hellhole", The New Yorker, 23 martie 2009 

Frans de Waal, ,,Does Evolution Explain Human Nature?", John 
Templeton Foundation, aprilie 2010, 
templeton.org/evolution/Essays/deWaal.pdf 

Paula Nunes et al., ,A Study of Empathy Decline in Students from 
Five Health Disciplines During Their First Year of Training", 
International Journal of Medical Education, 1 februarie 2011 


Frans de Waal, interviu prin e-mail cu autoarea, 9 mai 2018 
De Waal, ,,Does Evolution Explain Human Nature?" 


Ed Yong, ,,Brain Treats Tools as Temporary Body Parts", Discover, 
22 iunie 2009 


Jared Yates Sexton, interviu cu autoarea, 3 iulie 2018 Schor, The 


Overworked American 


Nathalie Cohen-Sheffer, „Text Message Response Times and What 


They Really Mean", Rakuten Viber (blog), 6 noiembrie 2017 
„Blue Light Has a Dark Side", Harvard Health Letter, 13 august 
2018 


Jessica C. Levenson et al., „The Association Between Social Media 
Use and Sleep Disturbance Among Young Adults", Preventive 
Medicine, aprilie 2016 

Myriam Balerna si Arko Ghosh, „The Details of Past Actions on a 
Smartphone Touchscreen Are Reflected by Intrinsic Sensorimotor 
Dynamics", Digital Medicine, 7 martie 2018 

Sylvain Charron şi Etienne Koechlin, „Divided Representation of 
Concurrent Goals in the Human Frontal Lobes", Science, 16 aprilie 
2010 

Christian P Janssen et al. „Integrating Knowledge of Multitasking 
and Interruptions Across Different Perspectives and Research 
Methods", International Journal of Human-Computer Studies, iulie 
2015 

Matthew Fisher, Măriei K. Goddu şi Frank C. Keil, „Searching for 
Explanations: How the Internet Inflates Estimates of Internal 
Knowledge", Journal of Experimental Psychology, 30 martie 2015 
Nellie Bowles, „A Dark Consensus About Screens and Kids Begins 
to Emerge in Silicon Valley", New York Times, 26 octombrie 2018 
Nick Bilton, „Steve Jobs Was a Low-Tech Parent", New York Times, 
10 septembrie 2014 

Susan Pinker, The Village Effect (Toronto: Vintage Canada, 2014) 
Juliana Schroeder, interviu cu autoarea, 19 iunie 2018 

Ella Alexander, „More People Want to Quit Social Media Than 
Smoking in 2017", Harper's Bazaar, 4 ianuarie 2017 

Tristan Harris, „How Technology Hijacks People's Minds-from a 
Magician and Google's Design Ethicist", medium.com/thrive- 
global/how-technology- hijacks-peoples-minds-from-amagician-and- 
google-s-design-ethicist- 56d62ef5edf3 

Haley Sweetland Edwards, „You're Addicted to Your Smartphone. 
This Company Thinks It Can Change That", Time, 13 aprilie 2018 


Rachel Simmons, „Why Are Young Adults the Loneliest Generation 
in America?", Washington Post, 3 mai 2018 
Partea a Il-a. Parasirea cultului - 
cum să treci de la o viaţă printre 

viata traita din plin 1. 
Constientizeaza-ti trairile! 
A crede că oamenii, doar din interes personal, şi-ar da seama ce e 
un 
pentru ei şi şi-ar reveni. 
Roy Baumeister 
Propriul interes este cel care m-a condus spre acest domeniu de 
studiu. Ajunsesem intr-un punct al vietii mele in care nu puteam 
continua să fac ceea ce făceam. Eram anxioasa si iritabilă şi veşnic 
epuizată. Nu aşa voiam să arate viaţa mea, iar un venit cu mult 
ridicat nu a imbunatatit-o, ci dimpotrivă. 
Făceam ce mi se spusese că-mi va face viaţa mai bună: găseam 
strategii ca să eficientizez sarcinile, foloseam jurnale de 
productivitate, urmam un regim garantat de exerciţii fizice şi 
lucram foarte, foarte mult. Am ajuns să am mult succes în carieră, 
dar acel succes nu a fost însoţit de mai putin stres şi de o 
bunăstare crescută. în schimb, cu cât aveam mai mult succes, cu 
atât mai anxioasă deveneam. 
Am petrecut ani întregi dând la o parte din foile cepei ca să-mi pot 
da seama ce mersese prost. Următorul pas a fost să vin cu o 
soluţie. Din fericire, nu a fost un proces dificil odată ce-am 
descoperit cum îşi trăiau oamenii vieţile înainte ca James Watt să 
se decidă să meşterească la un motor cu aburi. 
Revelația care a reiesit după toate cercetările mele în neurostiinte 
şi biologie evoluționistă şi primatologie a fost că deja ştim să facem 
asta. Ne-am îndepărtat puţin de la cărare, dar putem să ne 
îndreptăm. 
Imediat ce comunitatea de afaceri a ajuns la eficienţă ca fiind calea 
către profituri mai mari, multe alte consideratiuni au căpătat o 


prioritate redusă şi la fel s-a întâmplat şi în vieţile noastre 
personale. Pe măsură ce am devenit mai eficienţi, am devenit şi 
mai fragili. Gândeşte-te la diferenţa dintre scopul eficienţei - 
adaptarea la un mediu care deja există - şi scopul rezilientei, 
abilitatea de a te adapta la schimbările din mediu. 

„Sistemele reziliente", scrie Roger Martin în Harvard Business 
Review, „sunt caracterizate, de obicei, prin chiar acele calităţi - 
diversitatea si redundanta - pe care eficienţa caută să le 
distrugă."!5 Practic, ne-am adaptat la mediul care părea ideal 
acum 200 de ani, folosind sisteme care funcționau bine atunci cand 
manufacturile ne alimentau economiile, iar milioane de oameni 
lucrau în fabrici. 

Pe măsură ce mediul nostru s-a schimbat, nu am mai reuşit să ne 
adaptăm şi, în schimb, ne-am concentrat pe strategiile ce păreau 
să funcţioneze în 1880, cu toate că eu aş argumenta că ele n-au 
fost bune pentru majoritate în nici un moment al istoriei. 

Acum, am ajuns la o prăpastie. Norul întunecat care a stat în 
depărtare timp de două secole a ajuns acum deasupra capetelor 
noastre. Este timpul pentru schimbare. 

Ceea ce am crezut eu că e o problemă personală este, de fapt, una 
mult mai răspândită. Mulţi dintre prietenii mei experimentează 
exact aceleaşi frustrări şi anxietati şi la fel se întâmplă şi cu colegii 
mei şi cu familiile lor. Sunt doar o reflexie a culturii în care am fost 
crescută, la fel ca toţi ceilalţi. 

înainte să începem să actionam, poate că ar fi o idee bună să stăm 
nemiscati un moment, să ne uităm în jur şi să evaluăm situaţia. 
Este important să ai o imagine clară (şi onestă) a locului în care te 
afli. E posibil să nu fim complet conştienţi de propriile obiceiuri şi 
comportamente. Mulţi oameni din lumea industrializată au ceea ce 
eu numesc „deziluzia afacerii" sau convingerea greşită că suntem 
mai ocupați decât suntem de fapt. Asta poate fi un lucru dificil de 
acceptat, dar mulţi dintre noi tind să creadă că muncesc mai multe 
ore decât o fac de fapt. 

înţeleg dacă această frază te bulversează. Ştiu că de obicei mă simt 
epuizată 

la finalul zilei şi abia dacă sunt în stare să mă târăsc la o plimbare 
cu câinele, darămite să mai încep să şi gătesc ceva pentru cină. 
Poate ăsta e şi motivul pentru care industria care livrează mâncare 


în porţii gata ambalate, care a început în 2007, a luat atâta 
amploare, încât 11 ani mai târziu valora aproape cinci miliarde de 
dolari. Dacă te-ai gândit imediat chiar lucrez prea multe ore, nu e 
doar în capul meu, înţeleg. Şi eu am gândit acelaşi lucru. 

încă de la jumătatea anilor 1960 s-au făcut studii despre utilizarea 
timpului în Statele Unite şi, prin urmare, avem o înţelegere destul 
de corectă despre programul de muncă. Bărbaţii de azi lucrează cu 
aproape 12 ore mai puţin decât în anii 1970. Femeile lucrează mai 
mult, parţial din cauză că mult mai multe femei au slujbe cu normă 
întreagă decât aveau acum 50 de ani, dar munca lor neplătită a 
scăzut cu două cifre. 

Când mamele aflate în câmpul muncii au început să-şi ţină jurnale 
câteva săptămâni la rând, au descoperit că au parte de mult mai 
mult timp cu copiii lor decât credeau. De fapt, timpul total petrecut 
muncind nu a mai crescut din 1990, iar părinţii, în general, petrec 
mai multe ore pe săptămână cu copiii. 

Şi totuşi, mulţi dintre noi simţim că muncim prea multe ore şi 
suntem constant presati de timp. De aceea, este crucial să 
determini exact cum sunt petrecute orele tale pentru a identifica 
sursa oboselii. O unealtă folositoare în această circumstanta este 
simplul jurnal. Dacă ţii socoteala programului tău într-un mod timp 
de câteva săptămâni, vei putea să obţii o imagine a modului în care 
îţi petreci timpul. înainte de a aborda orice altă problemă asociată 
cu dependenţa de eficienţă şi de productivitate, trebuie să ai o 
evaluare corectă a felului în care această dependenţă îţi 
influenţează obiceiurile şi alegerile. 

Indiferent dacă lucrezi sau nu multe ore, convingerea că ai puţin 
timp are efecte reale şi devastatoare. Dacă stai cu ochii pe ceas, 
chiar şi subconstient, poţi simţi o scădere drastică a performanţei. 
Cercetările arată că, atunci când eşti extrem de conştient de cum 
trece timpul, ai mai puţină compasiune faţă de ceilalţi. Mai mult 
decât atât, poate interfera cu abilitatea ta de a lua decizii raţionale. 
Din această cauză, dacă te simţi presat de timp, poţi lua decizii 
proaste cu privire la cum să-ţi foloseşti timpul. Iar asta se poate 
transforma rapid într-un cerc vicios. Dacă nu ai o înţelegere clară 
asupra felului în care îţi petreci timpul, te poţi simţi mai copleşit 
decât este necesar, iar asta te poate face să iei nişte decizii care să 


ducă la chiar şi mai mult stres şi anxietate, ceea ce hrăneşte 
sentimentul că eşti presat de timp şi sfârşeşti prin a te simţi mai 
copleşit decât este necesar. 

înţelegerea asupra felului în care sunt petrecute orele se numeşte 
„percepţia timpului". Oamenii care au o percepţie slabă asupra 
timpului petrec mai mult timp la TV sau pe reţelele de socializare 
şi deseori spun că se simt coplesiti. 

Pe de altă parte, oamenii care au o percepţie ridicată asupra 
timpului, care sunt extrem de conştienţi de programele lor, tind, de 
fapt, să-şi rezerve timp pentru relaxare. Aceşti oameni îşi permit 
contemplare şi reflecţie, iar asta le oferă sentimentul că au mai 
mult timp. Acesta nu este un cerc vicios, ci unul virtuos. Ai putea 
să crezi că te poţi relaxa dacă munceşti doar puţin mai mult în 
plus, ca să prinzi din urmă ce ai de făcut, dar de fapt e mai 
probabil să reduci stresul dacă doar iei o pauză. 

Creşterea percepţiei asupra timpului a produs o diferenţă radicală 
în viaţa mea. La finalul zilei, mă simt realizată, pentru că sunt 
perfect conştientă de tot ceea ce-am făcut, dar mă simt şi relaxată, 
pentru că ştiu că am petrecut câteva ore pe terasă şi am citit 
reviste. 

Această mică schimbare - faptul de a deveni conştient de ceea ce 
faci de când te trezeşti până te culci - ar putea aduce o cascadă de 
beneficii. După cum am menţionat deja, te poate lăsa cu 
sentimentul că ai mai mult timp de a te îngriji şi de nevoile şi de 
dorinţele tale şi, după cât se pare, acest sentiment e mai bun 
pentru tine decât o mărire de salariu. Un studiu din 2009 a arătat 
că şi fără salariu, dacă faci pe cineva să creadă că are timp de 
pierdut, se va simţi mai sănătos şi mai fericit. 

Vei observa că am spus: „să faci pe cineva să creadă că are timp 
liber". Asta descrie un sentiment, nu neapărat o realitate tangibilă. 
Nimeni din experiment nu a găsit, cu adevărat, mai mult timp liber; 
participanţii pur şi simplu au simţit asta. Iar acest sentiment poate 
să vină doar în urma faptului că tii socoteala orelor tale, fără să 
schimbi nimic! Asta se întâmplă nu pentru că te mobilizezi şi 
muncesti mai mult, ci pentru că iei mai multe pauze. Contraintuitiv, 
dar perfect adevărat. 


Evident, avem nevoi de bază care trebuie îndeplinite. Unii oameni 
trebuie să aibă mai multe slujbe ca să poată să-şi permită un 
acoperiş deasupra capului şi să pună mâncare pe masă. Până nu 
demult, am fost chiar eu în această situaţie şi aş fi râs dacă mi-ar fi 
zis cineva fie să mă dedic muncii, fie să renunţ. Eram în modul de 
luptă-sau-fugi. Pentru unii, desigur, sentimentul abundenței 
timpului poate fi greu de accesat. 

Totuşi, dacă nu te chinui să plăteşti pentru apă, mâncare, 
îmbrăcăminte şi adăpost, vei descoperi că dacă îţi creşte percepţia 
asupra timpului (adică dacă devii conştient de cum îţi petreci 
timpul), iti va creşte şi fericirea, mult mai mult decât ar fi făcut-o 
un salariu mai mare. Şi, în orice caz, odată ce te aventurezi pe 
treptele mai de sus ale veniturilor, salariul mai mare este deseori 
asociat cu un sentiment mai redus de bunăstare şi cu mai puţină 
plăcere la locul de muncă. Aceasta este una dintre ironiile 
sistemului nostru actual: goana după salarii mari aduce mai puţină 
fericire, nu mai multă. 

Muncim multe ore să facem mai mulţi bani, fără să ne dăm seama 
că, odată ce ne-am îndeplinit nevoile fundamentale, timpul liber 
este cel care ne creşte fericirea, nu neapărat banii în plus. Dacă ai 
timp de relaxare şi nu-l foloseşti, ai o problemă serioasă. Poate că 
doar experimentezi un stres nenecesar pentru că te gândeşti că nu 
ai destule ore într-o zi, dar te înşeli. 

Contorizeaza-ti timpul! 

începe prin a ţine un jurnal şi a-ţi urmări activităţile. Fii sincer! 
Dacă petreci jumătate de oră pe Twitter, notează. Dacă descoperi 
că ai petrecut 20 de minute uitându-te pe net după pantofi, notează 
şi asta. în fond, nimeni n-o să vadă jurnalul acesta în afară de tine 
şi, cu cât eşti mai onest, cu atât mai mult te va ajuta acest 
exerciţiu. 

Odată ce ţi-ai făcut o idee clară asupra cantităţii de muncă pe care 
o depui, câte ore petreci pe reţelele de socializare şi cât de mult 
timp te relaxezi, poţi 

începe să-ţi pui nişte întrebări importante. De exemplu: Cât de 
mult timp vreau să-mi petrec pe reţelele de socializare sau pe e- 
mail? Vreau să fac exerciţii fizice în fiecare zi? Cât de mult timp ar 


trebui să-mi ia să mănânc cina? Apoi, ghidează-te după 
răspunsurile la aceste întrebări. 
Am petrecut trei săptămâni ţinând un jurnal cu timpul meu pentru 
a obţine o imagine cât mai clară a obiceiurilor pe care le am. 
Pentru a face asta, pur şi simplu am cumpărat un caiet şi mi-am 
împărţit zilele în intervale de jumătate de oră. Odată la fiecare 
câteva ore, scriam ce am făcut. La finalul celor trei săptămâni, mi- 
am dat seama că petrec aproape două ore şi jumătate în fiecare zi 
citind e-mailuri şi două ore citind postări pe Facebook sau Twitter. 
în fiecare săptămână, petreceam mai mult de trei ore doar făcând 
cumpărături pe internet. 
Stau trează doar 16 ore, aşa că a fost un şoc pentru mine să 
descopăr că mai mult de o treime din zi mi-o petreceam făcând 
lucruri inutile online. în loc să citesc o carte când stăteam în săli de 
aşteptare sau în tren, îmi reîmprospătam pagina de Instagram şi 
„apreciam" postările prietenilor mei. Nu aşa voiam eu să-mi petrec 
ziua şi, sincer, n-aveam nici o idee că asta e ce fac cu timpul meu. 
. 
Fă-ţi un program! 
Am decis ca nu vreau sa petrec mai mult de 90 de minute pe zi pe 
e-mailuri şi reţele de socializare. (De atunci, am scăzut la o oră.) 
Pentru a rezolva asta, ştiam că trebuie să fac schimbări drastice în 
obiceiurile mele. Aşa că am creat două programe ideale, unul 
pentru zilele în care mă duc la sala de sport şi unul pentru restul. 
Lucrez de acasă atunci când nu călătoresc, aşa că weekendurile nu 
au aceeaşi însemnătate pentru mine. Poate că tu vei descoperi că 
ţi-e mai folositor să creezi un program pentru zilele din săptămână 


şi unul pentru weekenduri. 
M-am întrebat: Care este utilizarea ideală a timpului meu zilnic? 
Am creat o 


listă de lucruri pe care vreau să le fac în fiecare zi, plus lucrurile 
pe care trebuie să le fac, apoi le-am înşirat pe parcursul a 16 ore. 
Iată cum arătau acele programe: 

Zilele când merg la sală 


7:00 - trezeşte-te/ai grijă de cdine/imbraca-te 


7:30 - plimbă câinele 


8:30-sală 

9:30-duş 

9:45 - meditaţie 

10:00 - e-mail şi reţele de socializare 
10:30 - scrie/munceşte 

12:30 - prânz 

1:00 - plimbare scurtă 

1:30 - scrie/munceşte 

3:30 - timp liber şi meditaţie 

5:30 - plimbă câinele 

6:30 - cină 

7:30 - timp liber 

9:00 - baie sau îngrijire personal 


ă10:00 - culcare 
Zilele când nu merg la sală 


7:00 - trezeşte-te/ai grijă de cdine/imbraca-te 
7:30 - plimbă câinele 

8:00 - meditaţie 

8:30 - treburi casnice 

9:30 - e-mail şi reţele de socializare 


10:00 - scris 


12:30 - prânz 

1:00 - plimbare scurtă 

1:30 - scris 

3:30 - timp liber şi meditaţie 5:30 - plimbă câinele 6:30 - cină 7:30 - 


timp liber 
9:00 - baie sau îngrijire personală 
10:00 - culcar 


eAceste programe sunt foarte flexibile. Deseori, trebuie să dau 
interviuri sau să mă întâlnesc cu prietenii, iar asta înseamnă că 
ziua mea se schimbă. N-are nici un sens să agonizez dacă nu m-am 
ţinut de program, pentru că nu îl văd ca pe ceva restrictiv, ci ca pe 
ceva care mă ajută. Sunt doar sugestii. Dacă petrec 40 de minute 
pe zi pe reţelele de socializare în loc de jumătate de oră, nu mă 
cert prea tare, iar câinele meu nu se plimbă întotdeauna de trei ori 
pe zi (uneori, se plimbă de patru). 

Evident, dacă mai şi călătoresc, aceste programe se pot schimba 
destul de mult. Şi totuşi, am descoperit că baza rămâne aceeaşi. 
Aproape întotdeauna găsesc timp pentru activităţile enumerate 
mai sus, chiar dacă se întâmplă să le fac la ore diferite. Acesta este 
un program ideal, iar ideal înseamnă rareori real. 

De când mi-am făcut aceste programe, îmi verific e-mailul o dată 
pe oră şi îmi limitez, în general, timpul pentru reţelele de 
socializare la o oră pe zi. Uneori, trec mai multe ore până îmi dau 
seama că nu mi-am verificat căsuţa poştală, lucru care nu se 
întâmpla niciodată în urmă cu câţiva ani. în weekenduri, deseori uit 
complet de e-mail, după ce l-am verificat de dimineaţă. Nici nu pot 
să descriu cât de eliberator se simte asta şi cât de relaxant este. 
Am instalat o aplicaţie pe telefon care-mi limitează accesul atunci 
când e pornită. Dacă pornesc aplicaţia şi încerc să-mi deblochez 
telefonul, spune „Pe bune???" şi mă face să-l las repede din mână. 
Mi-am printat programele şi le-am lipit în birou. După ce le-am 
urmat câteva săptămâni, am fost surprinsă să descopăr că aveam 


destul timp să fac tot ce voiam să fac şi-mi mai rămâneau şi ore în 
plus. A fost un moment de impact pentru mine. Când am înţeles cu 
adevărat că munca mea nu era ieşită de sub control sau imposibil 
de gestionat, am simţit un val aproape tangibil de uşurare în tot 
corpul. Aveam destul timp! 


O viata trăită din plin 2. Renunta la 
reţelele de socializare! 


Un prieten adevărat este cea mai mare dintre binecuvântări şi 
reprezintă acel lucru pentru care depunem cel mai puţin efort să-l 
obținem. 

François de la Rochefoucauld 

Euforia pe care am simtit-o după ce am recuperat controlul asupra 
programului meu a fost, din nefericire, de scurtă durată. Luam cina 
cu nişte prieteni la doar câteva zile după ce am completat acest 
exerciţiu, şi aproape imediat, toată lumea a început să vorbească 
despre cât de ocupată este. Am spus doar bună, mă bucur să vă 
vad, ce faceţi, iar răspunsul a fost: „Incredibil de ocupați. Nici nu-ţi 
poţi imagina". Iar comentariul a fost urmat de o descriere a tuturor 
lucrurilor care se întâmplă în viaţa fiecăruia. 

Deşi mă preocupase aspectul, tot m-am trezit că intrasem în horă, 
recitând o listă nesfârşită de proiecte şi de întâlniri şi 
responsabilităţi. Eram literalmente în mijlocul propoziției spunând 
că nu am destul timp să-mi programez o vizită la dentist, când mi- 
am dat seama că minteam. Abia ce-mi demonstrasem mie însămi că 
aveam destul timp, aşa că de ce vorbeam despre cât de ocupată 
sunt? 

Răspunsul, desigur, este presiunea socială. Voiam să demonstrez că 
sunt la fel de importantă ca prietenii mei. Voiam să demonstrez că 
şi eu eram căutată şi voiam să fac parte din grup. Aşa că m-am 
dedat vechilor obiceiuri. De aceea, următorul pas pentru depăşirea 
dependenţei de eficienţă este acela de a înceta să te mai compari 
cu alţi oameni din viaţa ta. 


Nu mai face comparații! 
E o greşeală comună să ne evaluăm vieţile prin comparaţie, în loc 
să facem asta printr-o măsurătoare obiectivă. Cu alte cuvinte, ne 


străduim să fim la fel de ocupați sau mai ocupați decât prietenii şi 
colegii noştri, în loc să decidem ce e cel mai bine pentru noi. 

Un lucru este problematic, pentru că majoritatea oamenilor nu 
sunt complet sinceri atunci când le spun altora despre obiceiurile 
şi volumul lor de muncă. Datele de la Departamentul Muncii arată 
că americanii tind să exagereze în plus timpul pe care-l muncesc 
cu 10% şi cu cât susţin că muncesc mai multe ore, cu atât mai 
puţin corectă este estimarea lor. Spre exemplu, oamenii care au 
spus că lucrează 75 de ore pe săptămână, de fapt lucrează doar 50. 
Asta înseamnă că nu poţi câştiga în meciul comparatiei, din 
moment ce oamenii vor continua să supraliciteze. Dacă te compari 
constant cu ce spun alţii despre ei înşişi, te vei simţi întotdeauna 
un leneş. (Dacă te face să te simţi mai bine, probabil că şi tu 
exagerezi când le vorbeşti altora despre cât de ocupat eşti.) 

Mai e încă o chestiune interesantă aici: pentru că am tăiat din 
interacţiunile faţă în faţă cu vecinii şi prietenii, oamenii cu care ne 
comparăm sunt, deseori, oameni care nu au vieţi asemănătoare cu 
ale noastre. Şi se adaugă încă un strat incorectitudinii 
preconceptiilor noastre. 

Imagineaza-ti un grătar la tine-n curte în anii 1970. Vecinii ar fi 
venit şi ar fi vorbit despre noul lor televizor sau despre noua 
maşină de spălat vase ori poate s-ar fi lăudat cu noul lor Pontiac 
Firebird. în deceniile trecute, „să ţii pasul cu familia Jones" 
însemna să mentii un standard al vieţii comparabil în comunitatea 
ta imediată. Acea comunitate era deseori concepută din oameni 
care aveau aproximativ acelaşi salariu ca tine şi care se bucurau de 
un standard al vieţii asemănător. 

De când am renunţat la acele grătare şi am încetat să mai 
participăm la întâlniri ale clubului Rotary, nu ne mai comparăm cu 
vecinii şi colegii. în schimb, ne măsurăm în funcţie de Nevestele 
din New York (Real Housewives) sau din cine ştie ce alt oraş şi de 
alţi oameni pe care-i vedem la TV sau pe Instagram. După cum 
explică sociologul Juliet Schor, acum nu mai încercăm să ţinem 
pasul cu familia Jones, ci cu familia Kardashian. 

Oamenii tânjeau să ajungă într-o clasă economică doar cu puţin 
deasupra lor. Acum, tânjim să-i imităm pe cei care au veniturile în 
topuri, pentru că ei ne sunt prezentaţi la televizor. Le vedem 


fotografiile şi videoclipurile pe Facebook. Mulţi oameni ştiu mai 
multe despre vieţile celebrităților de la TV decât despre vieţile 
persoanelor care locuiesc pe strada lor. Se pare că, cu cât te uiţi 
mai mult la televizor, cu atât e mai probabil să supraestimezi cât 
câştigă alţii şi ce lucruri deţin. în acest moment, americanii cred că 
cineva este bogat doar dacă venitul său este de aproape 2,5 
milioane de dolari. Asta e de 30 de ori mai mult decât nevoia unui 
individ pentru a fi satisfăcut în Statele Unite şi de 30 de ori mai 
mult decât câştigă gospodăriile americane. 

Faptul că ne comparăm cu cei care câştigă cel mai mult ne face să 
ne simţim săraci şi să lucrăm mai mult, să depunem mai mult efort 
în încercarea de a ne crea stilul de viaţă pe care credem că-l au 
alţii. Oamenii de ştiinţă au demonstrat în repetate rânduri că cei ce 
sunt rugaţi să-şi compare viaţa cu a celorlalţi se gândesc imediat la 
celebrităţi, antreprenori sau lideri politici. Stilurile de viaţă ale 
celebrităților sunt mediatizate, aşa că le vedem constant. Au 
devenit etalonul nostru. Nu trebuie să mai mentionez că pentru 
toţi, în afară de câţiva, acel stil de viaţă este imposibil de obţinut. 
Aşa că aceste comparații pe care le facem ne determină să ne 
simţim drept nerealizati. 

Ca să fim sinceri, obiceiul de a ne compara cu alţii este profund 
înrădăcinat şi deloc de ajutor. Este un produs secundar al nevoii 
noastre evoluționiste de integrare în grup, de a ne asigura ca nu 
suntem străini. 

Dacă ţi-e teamă să te catari pe un deal abrupt, dar prietenii tăi deja 
au început traseul, comparatia fricii tale cu curajul lor s-ar putea 
să te motiveze şi pe tine. Dacă, în timpul pauzei de prânz, colegii 
tăi fac jogging, s-ar putea să li te alături. Dacă locuieşti cu cineva 
care are o dietă echilibrată, măsurarea propriilor decizii 
alimentare în funcţie de ale sale s-ar putea să aibă o influenţă 
pozitivă. Totuşi, acestea sunt comparații făcute pe baza unor dovezi 
reale şi a unor informaţii tangibile despre oamenii pe care îi vezi 
fata în fata. Acestea sunt comparații bazate pe ceea ce fac, de fapt, 
membrii comunităţii tale, nu pe ce pare că fac nişte indivizi aflaţi 
departe. 

Aşadar, tendinţa de a face comparații nu este în mod obligatoriu 
negativă, decât dacă percepțiile noastre asupra celorlalţi sunt 


greşite şi, prin urmare, comparatiile nu sunt valide. Un pericol 
modern este acela că reţelele de socializare ne distorsionează 
percepţia asupra vieților celorlalţi, iar asta face această comparare 
problematică. Mulţi cred că vieţile sociale ale prietenilor lor sunt 
mai pline şi mai interesante decât sunt, de fapt. Asta s-a 
demonstrat într-un studiu din 2017 publicat în Journal of 
Personality and Social Psychology. 

Cercetătorii au descoperit că mulţi oameni îşi imaginează că toţi 
cunoscutii lor se întâlnesc regulat cu prietenii.!*! Cred că prietenii 
lor merg la petreceri şi sunt, în general, destul de sociabili, în 
vreme ce ei îşi petrec majoritatea nopţilor acasă. Dar datele reale 
sugerează că prietenii noştri nu sunt la fel de sociabili cum îi 
credem noi. 

Am auzit deseori că ceea ce vedem pe Twitter sau Snapchat este o 
versiune modificată şi extrem de editată a vieţii prietenilor noştri. 
Nu e adevărată, pentru că nu este completă. Dar, la nivel 
subconştient, tot folosim acea imagine incorectă ca bază a 
comparatiei. 

Atunci cand ne comparam cu vietile sociale imaginate ale 
prietenilor si colegilor nostri, credem ca suntem izolati social fata 
de media. Aceasta deprima sentimentul nostru de bunăstare si ne 
face să ne simţim ca şi când nu apartinem de nimic. După cum 
spune raportul redactat pe baza studiului din 2017, „Comparaţia 
socială poate fi asociată cu sentimente de inferioritate, invidie, 
anxietate şi depresie". 

Efectul constă în crearea a două tipuri de idealuri intangibile: unul 
bazat pe vieţile celebrităților şi ale persoanelor publice, iar celălalt 
bazat pe o realitate distorsionată, pe presupuneri incorecte şi pe 
percepţia greşită asupra oamenilor pe care-i cunoaştem. Faptul că 
tânjim să trăim pe măsura acestor idealuri imposibile a dus la 
răspândirea crizei perfectionismului, in special printre cei tineri. 
Cercetările arată că, din 1980, perfectionismul a crescut în rândul 
studenţilor. Accentul pus pe individualismul competitiv a făcut să 
se întâmple asta, mai ales în Statele Unite, în Marea Britanie şi 
Canada. Acum, tinerii de 20 şi ceva de ani au mai multe pretenţii 
de la ei decât oricând şi au şi mai multe pretenţii de la ceilalţi. Ei 


se aşteaptă la perfecţiune şi trec mult mai greu cu vederea peste 
greşeli decât generaţiile anterioare. 

Studenţii îşi vor şterge postările de pe reţelele de socializare dacă 
nu primesc măcar o apreciere pe minut. Jared Yates Sexton de la 
Universitatea din Georgia spune că, atunci când studenţii scriu 
eseuri, sunt „obsedaţi de crearea artefactului perfect".!*? El şi alti 
profesori au început un proiect numit „Prima schiţă de tot râsul". 
Conceptul a fost popularizat de autoarea Anne Lamott în cartea 
Bird by Bird. Ea scria: „Prima schiţă este cea a copilului, unde laşi 
să iasă tot din tine, apoi laşi acel tot să zburde în jurul tău, ştiind 
că nu îl vede nimeni şi că-l poţi modela mai târziu".!5% Sexton spune 
că uneori se chinuie să-i facă pe studenţii lui să scrie orice, atât de 
paralizati sunt de presiunea de a-şi face munca perfect. „Atât de 
mulţi dintre ei caută să scrie eseul perfect", spune el, „încât petrec 
mai mult timp cu anxietatea decât petrec făcând acel lucru." 

Acest perfectionism este un produs secundar al unei societăţi 
concentrate în exterior si care face constant comparații. Poate ca 
te vei simţi bine în legătură cu cina pe care o găteşti, până când 
arunci un ochi pe Instagram; sau poate ca-ti place o anumită 
emisiune TV, până când vezi că e terfelită de oamenii de pe Twitter 
care afirmă că numai unui idiot ar putea să-i placă acea emisiune. 
Rachel Simmons, autoarea cărţii Odd Girl Out: The Hidden Culture 
of Aggression in Girls, mi-a spus că perfectionismul a crescut 
pentru că „acasă s-a transformat într-o parte a pieţei".154 

Site-urile de socializare precum Pinterest ne oferă un flux constant 
de imagini care ne conving că am putea şi ar trebui să ne 
descurcăm mai bine. „Pinterest", spune Simmons, „îi face acum pe 
oameni să creadă că cearşafurile lor nu sunt la fel de bune cum 
credeau ei că sunt sau că brioşele lor sunt hidoase, comparativ cu 
ale tuturor celorlalţi." Dacă stăm acasă şi descoperim că avem 
nişte timp liber, explică Simmons, ne gândim: Poate că- mi voi face 
nişte perdele noi. 

Comparatia este cea care ne face să ne simţim necorespunzatori, 
în special cea făcută la distanţă. Nu sunt surprinsă, şi nici 
Simmons nu este, că adolescenţii simt acum mai multă presiune ca 
oricând să fie perfecţi. Deşi nu e surprinzător, acest val al 
perfectionismului este extrem de periculos. 


Această presiune autoprovocată are costuri foarte mari asupra 
minţii şi a corpului uman. Standardele nerezonabil de mari şi 
autocritica severă sunt legate de tensiune arterială mare, depresie, 
tulburări alimentare şi gânduri suicidare. Terapeutii iti vor spune 
că nu poţi tânji şi să fii perfect şi să te şi bucuri de o sănătate 
mentală. Ele se exclud mutual. 

în vreme ce corelatia nu este cauzală, este important de notat ca 
suicidul printre tineri a crescut cu 56% din 1999. Un profesor din 
Pennsylvania leagă creşterea sinuciderilor de creşterea numărului 
testărilor standardizate. „Elevii americani sunt din ce în ce mai 
sortati şi evaluati în funcţie de scorurile obţinute la teste decât in 
funcţie de notele de la clasă sau de alţi indicatori academici"!5%5, 
scria Steven Singer în HuffPost. „Elevii nu mai sunt de nota şase, 
şapte sau opt. Acum sunt Sub Medii, Medii, Competenti sau 
Avansaţi. Clasele in care sunt plasați, stilul de predare şi chiar 
recompensele şi pedepsele personale sunt determinate de un 
singur scor." 

Testele standardizate au fost concepute ca o metodă eficientă de a 
tine socoteala progresului elevului şi de a trage şcolile la 
răspundere. Testarea standardizată este un sistem institutionalizat 
de comparare, pentru a evidenția ce este mediocru şi ce este în 
afara parametrilor ,normali". 

Creşterea nivelului de perfectionism a început acum aproape 40 de 
ani, ceea ce înseamnă că multe dintre acele persoane cu standarde 
înalte de la începuturi sunt acum părinţi care dau perfectionismul 
mai departe, fără să-şi dea seama, copiilor lor. „Pot simţi anxietatea 
care este îndreptată spre ei", îmi spunea Rachel Simmons. „Pot 
simţi insatisfactia noastră fata de cine sunt ei. De ce vrea copilul 
meu să construiască chestii? De ce nu are fiica mea mai mulţi 
prieteni? Ei îşi dau seama că nu sunt în regulă doar atunci când le 
transmitem aceste mesaje." Părinţii pot crede că-şi ajută copiii să 
aibă succes dacă îi împing să ajungă cei mai buni din clasă şi în tot 
ce fac, dar, de fapt, ei le cresc presiunea în decizia de a câştiga sau 
de a renunţa. 

Am întrebat-o pe Simmons cât de mare este problema 
perfectionismului, iar 

ea a răspuns: „Vag, mă urăsc pe mine ca părinte, iar eu sunt un 
expert în parenting. Aşa că ce-ţi spune asta?" Părinţii sunt în 


special susceptibili la teama că nu sunt de ajuns. Ăsta nu e un 
fenomen nou, dar ştacheta lui „ce este destul" s-a ridicat 
semnificativ mai mult decât în deceniile trecute. 

Acesta este pericolul comparatiei nesănătoase. Atunci când ne 
măsurăm cu idealuri nerealiste şi distorsionate, putem suferi 
daune psihologice reale încercând să le atingem. îmi amintesc de 
povestea lui Sisif, care încerca întotdeauna să împingă un bolovan 
în sus, pe munte, fără să ajungă vreodată la destinaţie şi fără să i 
se permită vreodată să se odihnească. Cât de rău i-ar fi fost dacă s- 
ar mai fi şi gândit că este singurul dintre prietenii lui care nu poate 
să ducă nenorocita aia de piatră până-n vârf? 

Dar putem pune capăt acestui obicei toxic de comparare constantă. 
în primul rând, încetează să mai verifici pe internet cum fac alţii 
lucrurile! Dacă vrei să faci brioşe, apucă-te de o reţetă şi fă-le. Nu 
mai vâna pe Pinterest „reţeta supremă de briose", nu mai cumpăra 
tot felul de unelte speciale ca să le decorezi perfect, pentru ca mai 
apoi să uiţi de ele în vreun sertar, pe undeva, pentru că ţi-ai 
epuizat interesul de a face brioşe. 

Gatitul poate fi o sursă dăunătoare de comparații toxice, mai ales 
având în vedere numărul de oameni cărora le place să-şi 
fotografieze farfuriile cu mâncare şi să posteze fotografiile online. 
Renumitul bucătar-şef Edward Lee mi-a spus că motivul pentru 
care nu a inclus şi poze în ultima sa carte de bucate a fostcănua 
vrut ca cititorii să se lege la cap încercând să facă retetele să arate 
la fel ca în pozele profesioniste. Unii oameni au spus că îi 
incercasera retetele, dar fuseseră dezamagiti pentru că produsul 
finit arăta oribil. „Dar a avut gust bun?"!%, i-a întrebat el. „Dacă 
are gust bun, asta e tot ce contează." 

Asta ar trebui să fie măsurătoarea multor lucruri: e bun? Uită de 
cum arată în fotografii şi intreaba-te daca tie iti place. 
Funcţionează? în loc să te îngrijorezi dacă ai stat la birou mai mult 
decât toţi ceilalţi, concentrează-te asupra sarcinilor pe care le ai de 
realizat şi pe cum le poţi realiza. Nu te uita la pozele din vacanţă 
ale prietenului tău şi nu le compara cu ale tale. în schimb, 
întreabă-l dacă s-a distrat în concediu. 


E natural să te compari cu ceilalţi şi poate fi chiar o sursă de 
inspiraţie. După 


cum am menţionat, comparatiile pot oferi motivaţie doar dacă nu 
sunt nerealiste. Mâncarea lui Edward Lee a fost modelată şi 
manevrată cu atenţie de experţi şi fotografiată de profesionişti. 
Probabil că farfuria ta n-o să arate la fel ca în pozele din cărţile de 
bucate. Nici selfie-ul tău n-o să arate ca al lui Gigi Hadid şi nici 
casa ta n-ar trebui să arate ca a lui Kim Kardashian. 

Dacă tot e să te compari cu alţii, nu te uita mai departe de 
prietenii, familia şi vecinii tăi. Scuzati citatul de la TLC, dar nu 
căuta cascada, „rămâi la râurile şi lacurile cu care eşti obişnuit". 


Poate sa pară naiv ca-ti spun să tii 
socoteala orelor tale şi să te uiţi în jur, 
nu în sus, dar aceste acţiuni simple pot 
fi revoluţionare. în final, toate astea 
sunt pentru revendicarea propriului 
timp. Sunt despre preluarea frâielor, în 
aşa fel încât să nu te mai laşi condus 
de cai. Oricum ai vrea s-o descrii, 
asumarea controlului propriei vieţi 
începe cu acest exerciţiu elementar. 
Nu înseamnă nimic mai mult decât să 
te dai jos de pe banda de alergat care 
doar te epuiza şi nu te ducea niciunde. 
Este un pas simplu, dar important 

.O viata trăită din plin 3. 
Detaşează-te de birou! 


Va trebui să ne confruntăm din nou cu mentalitatile secolului XX. 
Doar că la 


nivel global. 
David Simon 


Pe când eram gazda unei emisiuni radio zilnice din Atlanta, le 
spuneam mereu angajaţilor mei să plece acasă la terminarea 
programului. Am scris chiar şi un manual pentru producătorii mei, 
care includea următorul sfat: „Nu sta mult la muncă, du-te acasă şi 
cuibăreşte-te pe canapea luându-ţi cina! Cercetările arată că, daca 
te preocupi să ieşi la bar cu prietenii, să iei cina, să te uiţi la un 
film, să întâlneşti oameni şi să socializezi, stresul tău se va reduce, 
iar tu vei fi mai eficient. Găseşte-ţi un hobby!" Ghidul mai sugera si 
părăsirea clădirii la prânz sau să se ia pauză o dată la jumătate de 
oră. 

A fost aproape imposibil să-mi conving angajaţii să urmeze aceste 
sfaturi. Chiar şi când şeful lor trecea pe la fiecare şi le spunea să 
iasă afară, chiar şi când le-am poruncit să meargă acasă, ei tot 
alegeau să lucreze ore multe în plus. 

Directorii executivi şi managerii de la celelalte companii mi-au 
spus acelaşi lucru: că le spun angajaţilor să nu lucreze peste 
program şi să nu răspundă la e-mailuri în weekend, dar aceştia o 
fac în continuare. Nu ştiu dacă aceşti directori sunt complet 
sinceri, dar garantez că eu am fost explicită cu angajaţii mei în 
legătură cu orele de lucru peste program. 

E timpul să muncesti doar în orele in care trebuie s-o faci, nu mai 
mult. încetează să mai rămâi la birou peste program! 

în mod evident, asta se aplică doar persoanelor care au oarecare 
flexibilitate în program şi care se trezesc că răspund în weekend la 
e-mailuri şi la mesaje. Dacă lucrezi cu ora şi ai nevoie de fiecare 
banut ca să poţi trăi, probabil că nu e posibil să munceşti mai 
puţin. Din nefericire, în lumea industrializată sunt mult prea mulţi 
oameni în această situaţie. 

în sistemul nostru actual, pentru că am urmat atât de orbeşte 
dictonul culturii corporatiste, inegalitatea veniturilor este atât de 
mare, că doar să munceşti cu normă întreagă nu mai e de ajuns ca 
să sustii doi oameni, darămite o familie întreagă. „Economiile 
noastre nu au fost modelate de ideea corectitudinii"!%, scria Ethan 
Watters, autor al Crazy Like Us: The Globalization of the American 
Psyche, „ci s-a întâmplat exact invers." Valorile corporatiste s-au 
infiltrat aproape în toate zonele vieţii private. 


în 2016, compania de transport Lyft a ţinut o conferinţă de presă 
pentru sărbătorirea a ceea ce ei au numit „o poveste Lyft 
incitanta". O soferita pe nume Mary intrase în travaliu in timp ce 
lucra şi chiar a luat o cursă în drumul ei spre spital. „Din fericire, 
cursa a fost una scurtă", s-a adăugat în comunicatul de presă, 
făcând cu ochiul implicit. 

Am rămas cu gura căscată când am citit această poveste 
„adorabilă". Cineva din biroul de la corporație s-a gândit că e atât 
de „simpatic" faptul că una dintre angajatele lor a simţit atât de 
multă presiune să mai câştige câţiva dolari în plus, încât a strâns 
din dinţi, a înghiţit durerea contractiilor în creştere şi a continuat 
să conducă. Eu cred că putem să presupunem că planul de 
maternitate al lui Mary nu a implicat deloc ca ea să muncească 
până în momentul în care se va naşte copilul. 

Nu am vorbit cu Mary şi este cu siguranţă posibil ca ea să nu fi 
suferit nişte dureri atât de crunte şi chiar să fie mulţumită de 
turnura pe care au luat-o lucrurile. Am discutat cu mulţi şoferi 
care-şi iubesc joburile de la Lyft şi Uber. Poate că Mary, la fel ca 
Lyft, vede evenimentele acelei seri ca fiind o poveste simpatică. 
Povestea lui Mary reprezintă mai mult, este o reflecţie a atitudinii 
globale faţă 

de echilibrul dintre muncă şi viaţa privată. Motivele pentru care 
Mary s-ar fi putut simţi obligată să rămână în maşină şi să mai ia o 
cursă sunt, probabil, diverse. Mulţi oameni lucrează ore în plus 
pentru a acoperi cheltuielile medicale sau pentru a-şi plăti chiriile 
mari şi asigurările umflate la maşină. Acestea nu sunt probleme pe 
care le poate rezolva individul pe cont propriu. 

Sistemul actual din multe state industrializate este conceput 
pentru a-i forţa pe oameni să lucreze multe ore. Gândeşte-te o clipă 
la ce pierzi, cel puţin în America, în momentul în care treci de la un 
program întreg la unul redus. Poate că orele s-au redus de la 40 la 
20, dar costul este mai mult de jumătate din salariu. Deseori pierzi 
beneficiile asigurărilor de sănătate şi ale planurilor de pensie, plus 
concedii medicale, vacanțe sau permisii pentru familie. Lucratorii 
sunt pedepsiţi grav dacă îşi reduc orele de muncă. De ce s-ar 
întâmpla asta, dacă nu pentru a hrăni apetitul corporațiilor pentru 
timpul de pe ceas? 


Va trebui să ne reevaluăm priorităţile politice şi să decidem dacă 
noi credem că să muncim între 60 şi 80 de ore pe săptămână este 
acceptabil pentru un adult. Potrivit datelor MIT, un salariu decent 
în cartierul meu este de 22 de dolari pe oră. Salariul mediu al unui 
angajat la un restaurant, al unui grădinar sau vânzător este 
jumătate de-atât, iar ei nici nu primesc, în general, concedii 
medicale sau zile de vacanţă. Chiar credem că ăsta e genul de viaţă 
pe care ar trebui s-o ducă vecinul nostru? Este acesta genul de 
viaţă pe care ne dorim s- o ducem noi? Toate acestea sunt parte 
dintr-o conversaţie mai largă pe care ar trebui s-o avem dacă vrem 
să abordăm rezultatele sociale ale muncii exagerate. 

Aş crede însă că mulţi dintre cei care veţi citi această carte nu 
sunteţi în această situaţie şi aveţi măcar puţină flexibilitate în 
program şi posibilitatea de a alege dacă vreţi sau nu să lucraţi în 
timpul liber. Dacă lucrezi mai mult de 40 de ore pe săptămână la 
birou şi răspunzi la e-mailuri sau scrii mementouri în weekend, 
atunci cel mai probabil eşti capabil să lucrezi mai puţin fără să fie 
nevoie de vreo schimbare politică sau de vreo permisiune de la 
angajatorul tău. 

Dacă scopul tău este să fii mai puţin stresat şi mai fericit, anii de 
cercetări ştiinţifice au dovedit că, în loc să-ţi dai timpul la schimb 
pe bani, mai bine ti- ai da banii la schimb pe timp. într-un studiu 
făcut în Statele Unite, Canada, 

Danemarca şi Olanda, cercetătorii au ajuns la concluzia că 
„achiziţionarea timpului promovează fericirea".'°* Cu alte cuvinte, 
dacă îi platesti pe alţii să- ti tundă peluza, să-ţi curețe maşina sau 
casa ori să-ţi spele rufele, atunci înseamnă că te foloseşti foarte 
bine de banii tăi, chiar dacă asta înseamnă că nu-ţi poţi permite un 
TV mai mare sau o vacanţă scumpă. 

Cumpărarea timpului duce la niveluri mult mai mari ale satisfactiei 
vieţii, pe când dacă rămâi fără timp, ajungi la anxietate, mai puţină 
fericire şi chiar obezitate, pentru că este puţin probabil ca oamenii 
care simt că sunt prea ocupați să facă exerciţii fizice sau să 
mănânce sănătos. 

în mod surprinzător, există şi părţi negative în faptul de a avea mai 
mulţi bani în acest context, pentru că oamenii mai bogaţi sunt mai 
hotărâți să-şi petreacă timpul liber făcând lucruri care sunt, în 


final, stresante, cum ar fi cumpărăturile sau naveta. Pentru că nu 
găsesc nici o şansă să-şi odihnească mintea, e foarte probabil să se 
simtă presati de timp. Raportul afirmă că „doar faptul că oamenii 
simt că timpul lor este valoros din punct de vedere economic le 
induce ideea că nu au destul". Atunci când timpul înseamnă bani, 
iar cantitatea de bani doar creşte, e mai probabil să credem că nu 
ne permitem să pierdem timpul. 

Ştiu că e enervant, în momentul când eşti strâmtorat, să auzi pe 
cineva că banii n-aduc fericirea. Şi totuşi, dincolo de un anumit 
nivel de venituri, literalmente îţi dai la schimb sănătatea şi 
fericirea pentru o mărire salarială modestă (munca în exces are ca 
rezultat, în general, o mărire de salariu între 6% şi 10%). Odată ce- 
ai atins un nivel sustenabil al veniturilor, mai mulţi bani nu te vor 
face mai fericit, dar mai mult timp liber, da. 

Crede-mă, nu încerc să-ţi spun că banii nu contează. Categoric, 
contează, iar sărăcia este asociată cu tot felul de rezultate 
negative. Am trăit de la un salariu la altul mare parte a vieţii mele, 
la fel ca majoritatea americanilor. De fapt, 40% dintre americani nu 
pot acoperi o cheltuială urgentă de 400 de dolari fără să se 
împrumute, iar eu ştiu din experienţă cât de stresant poate fi să te 
îngrijorezi că s-ar putea întâmpla ceva care să-ţi arunce viata in 
haos. 

îmi amintesc perfect, pe când eram mamă singură cu mai multe 
joburi ca să- mi pot îndeplini obligaţiile, cât de mândră am fost 
când am reuşit să pun deoparte 1 000 de dolari. Fix în acea 
săptămână, cineva i-a furat ghiozdanul fiului meu din parcul în care 
se juca cu prietenii lui, iar înlocuirea întregului echipament şi a 
manualelor de la şcoală m-a costat 425 de dolari. Am fost distrusă 
şi aşa am înţeles, la nivel personal, cât de epuizant este să trăieşti 
constant pe marginea prăpastiei. 

Chiar dacă trăieşti la limita stabilităţii financiare, tot mai poţi alege 
să lucrezi in plus, aşa cum am făcut eu, pentru că ai impresia ca-ti 
va îmbunătăţi, într-un final, situaţia. Poate că eşti de părere, cum 
eram şi eu, că, dacă lucrezi nişte ore în plus, cineva te va observa 
şi te va recompensa. 

Dar veniturile mele nu au crescut pentru că am lucrat în plus la 
birou. Norocul nu mi-a fost făcut cadou de vreun şef sau manager 


recunoscător. Am reuşit în momentul în care discursul meu de la 
TEDx a devenit cunoscut. Acel discurs a fost ceva ce am ales să fac 
în timpul meu liber; nu am fost plătită pentru el. Imagineaza-ti cum 
era dacă investeam mereu orele acelea în plus în mine şi în 
creativitatea mea, nu în producerea a încă unei poveşti pentru 
compania mea. 

Dacă scopul tău e să fii fericit, atunci munca în exces te poate duce 
mai departe de obiectivul tău al stabilităţii financiare. Mai mult 
decât atât, dacă scopul tău este să fii productiv, atunci programul 
tău încărcat este literalmente contraproductiv. 

Ştim asta de mai bine de 100 de ani. De fapt, în 1920, Henry Ford a 
observat că, atunci când angajaţii lui munceau mult, 
productivitatea se prabusea, iar numărul erorilor exploda. De 
aceea Ford a decis să patenteze ziua de munca de opt ore şi 
săptămâna de lucru de cinci zile. „Ştim din experienţa trecerii de la 
şase la cinci zile şi înapoi că putem obţine cel puţin la fel de multă 
productivitate în cinci zile câtă putem obţine în şase", spunea el. 
„La fel cum ziua de opt ore ne-a deschis drumul către prosperitate, 
tot aşa şi săptămâna de cinci zile ne va deschide drumul către o 
prosperitate şi mai mare."!5* Şi să nu uităm, Ford nu a inventat 
automobilul. Cele mai mari inovaţii ale lui erau legate de creşterea 
eficienţei, iar el a descoperit, pur şi simplu, că orele multe de 
muncă sunt ineficiente. 

Aproape un secol mai târziu, concluziile lui Ford s-au dovedit a fi 
corecte din nou şi din nou. Este Legea lui Parkinson, spusă 
desluşit: munca se extinde pentru a cuprinde timpul disponibil. Aşa 
că dacă ştii că ai doar două ore să scrii un program, cercetările 
arată că sarcina va dura două ore. Dacă ai patru ore la dispoziţie, 
aceeaşi sarcină va dura, brusc, dublu. „Recunoaşterea generală a 
acestui fapt", scria C. Northcote Parkinson, după care este numită 
legea, „este concentrată în fraza proverbială Omul cel mai ocupat 
are cel mai mult timp liber."15 

Poate ca motivul pentru care orele lungi nu sunt de ajutor este 
acela ca creierul uman nu este modelat pentru ore intregi de 
munca neintrerupta. Asta a fost adevarat pentru angajatii de pe 
linia de asamblare a lui Ford si este de doua ori mai adevarat 
pentru muncitorii din ziua de astazi. 


în 1951, doi bărbaţi de la Institutul de Tehnologie din Illinois au 
ţinut socoteala celor 200 de colegi ai lor din domeniul ştiinţific şi 
tehnic. Ei au descoperit că cei care lucrau cele mai multe ore erau 
şi cel mai puţin productivi dintre toţi. Au observat o scădere a 
rezultatelor după ce oamenii petreceau 24 de ore în laborator. De 
fapt, cei mai productivi din grup erau aceia care lucrau între zece 
şi 20 de ore pe săptămână, adică între două şi cinci ore pe zi. 

Şi totuşi, ne-am proiectat spaţiile de lucru în jurul ideii că 
perioadele prelungite de muncă neîntreruptă sunt productive. 
Timp de mai bine de 200 de ani, am încercat să facem corpurile şi 
minţile umane să funcţioneze la fel ca maşinăriile pe care le-am 
construit sau, mai recent, precum computerele pe care le folosim. 
iti aminteşti legenda lui John Henry?! Potrivit povestii, fostul sclav 
John Henry era cel mai puternic şi prolific muncitor care realiza 
găuri în stâncă cu dalta şi barosul pe care le văzuseră gările din 
Chesapeake şi Ohio. Şi-a croit singur drum prin munte, ne spune 
legenda, ca să aşeze şinele de tren. 

După cum spune povestea, într-o zi a venit un bărbat cu un 
instrument de găurit cu abur. John Henry i-a răspuns, potrivit 
cântecului: „Bărbatul nu-i altceva decât un bărbat, dar înainte să te 
las să mă baţi cu sonda ta cu aburi, mai bine mor cu ciocanul în 
mână". Ni se spune că Henry chiar a întrecut sonda cu abur, dar 
apoi a căzut lat de epuizare şi a murit. 

Pentru mine, aceasta este o poveste clasică a Revoluţiei 
industriale. Un bărbat moare ca să dovedească faptul că e mai bun 
decât o maşină. Istoricii sunt, în mare parte, de acord că legenda 
lui John Henry este, probabil, bazată pe un fapt real. Sute de afro- 
americani au pierit săpând tunelul Great Bend din West Virginia, 
din Parcul Istoric John Henry, iar acum zac nesarbatoriti şi uitaţi în 
mormintele fără nume de lângă şinele de tren. 

Un burghiu acţionat de aburi, o bandă rulantă sau un computer pot 
munci fără odihnă, dar oamenii au nevoie de pauze regulate. Noi 
nu persistăm; noi pulsăm. 

Creierul uman poate realiza lucruri incredibile atunci când îi 
oferim mediul corect în care să lucreze. Din ce în ce mai mult, 
devine clar că programul ideal este format din puseuri scurte de 
muncă intensă, urmate de pauze regulate. Cercetările au arătat că, 


dacă lucrezi fără întrerupere timp de 50, până la 57 de minute, 
apoi iei o pauză scurtă, vei realiza mult mai multe şi, pentru că e 
mai probabil să te angajezi în partea executivă a creierului atunci 
când urmezi acest program, munca ta poate deveni mai inspirată şi 
mai creativă. 

Testele au arătat că o persoană normală se poate concentra doar 
aproximativ o oră, dar aminteste-ti că tu esti un individ, nu o 
medie. E posibil ca idealul tău personal să se apropie de 40 de 
minute sau de 60 de minute. Asta e ceva ce va trebui să testezi şi 
să descoperi singur. 

Poate fi înfricoşător să experimentezi nişte ore mai scurte - ştiu din 
proprie experienţă. Permite-mi să te asigur: alţii au încercat şi au 
avut un succes mai mare decât şi-ar fi putut imagina. Avem 
exemple din viaţa reală a unor companii care au tăiat din orele 
angajaţilor şi nu au experimentat nici o reducere a productivităţii. 
Există un spital din Suedia în care administratorii au redus 
considerabil orele de lucru ale asistentelor medicale şi ale 
personalului şi despre care am relatat anterior. Toţi cei din secţia 
de ortopedie lucrau doar şase ore pe zi şi nu mai mult de 30 de ore 
pe săptămână, lucru nemaiauzit în sistemul medical. 

Administraţia era pregătită să angajeze oameni în plus ca să 
compenseze reducerea orelor, dar au fost surprinşi să descopere că 
nu a fost necesar, din moment ce productivitatea nu scăzuse. De 
fapt, directorul executiv al spitalului a declarat pentru New York 
Times: „Secţia efectuează cu 20% mai multe operaţii, generând 
venituri suplimentare prin tratamente precum 

înlocuirile de şold, care ar fi mers la alte spitale". Şi a mai spus şi 
că pacienţii care înainte erau nevoiţi să aştepte luni întregi pentru 
o operaţie intrau acum în sală în mai puţin de câteva săptămâni. 
Când ai mai puţine ore la dispoziţie, automat te concentrezi pe 
sarcina pe care o ai şi ignori tot ce este irelevant. Calitatea muncii 
tale doar creşte pe măsură ce orele alocate scad, aşa că poţi, 
deseori, să realizezi în patru ore mai multe decât ai fi putut face în 
cinci. 

Testează singur, aşa cum am făcut şi eu. Pur şi simplu, noteaza-ti 
ora la care începi să lucrezi, concentrează-te pe un singur lucru o 
dată şi încetează să mai lucrezi atunci când devii distras sau 


neliniştit. Scrie orele şi tine-le socoteala timp de două săptămâni. 
Acest proces a fost relevant pentru mine şi a urmat aproape 
perfect cercetările asupra perioadelor de atenţie umană. 

Eu am intrat în medie, în sensul că mă pot concentra doar câte trei 
sau patru ore la rând. însă a fost dificil să mă fortez să mă ridic si 
să mă îndepărtez de birou. Voiam cu disperare să continui până 
când aş fi terminat totul si aş fi obţinut proverbiala brățară de aur 
care este munca. Uneori, a fost nevoie de o cantitate herculeană de 
efort pentru a mă putea opri, pe măsură ce-mi tot spuneam că dacă 
muncesc mai puţin se presupune că sunt mai productivă. 

în medie, mă pot concentra intens doar pentru maximum patru ore 
pe zi. Am mai descoperit şi că am nevoie de măcar o zi liberă, dacă 
nu chiar două, pe săptămână. Fără aceste pauze frecvente, sunt 
mai uşor de distras, mai anxioasă şi mai stresată. 

Sunt productivă? Eu cred că da. Sunt mama singură şi foarte 
dedicată (fiul meu ar spune prea dedicată) a unui proaspăt boboc 
de facultate; am scris două cărţi în mai puţin de trei ani, timp în 
care am găzduit şi o emisiune radio de ştiri şi am ţinut mai mult de 
200 de discursuri în multe oraşe din lume. Am o viaţă socială 
foarte activă, ce include multe grătare, cine în oraş şi plimbări prin 
parc. Sunt pe cât de productivă aş putea fi, cred eu. 

După cum te-ai putea aştepta, perioada de timp de muncă focusată 
pe care o poţi susţine variază mult de la persoană la persoană. 
Profesorul de la MIT Robert Pozen recomandă să lucrezi cam 75-90 
de minute, apoi să te odihneşti. „Aceasta este perioada de timp în 
care te poţi concentra şi în care poţi realiza multe dintre sarcinile 
pe care le ai de îndeplinit", declara el pentru FastCompany.com. 
„Ştim asta pentru că am studiat muzicieni profesionişti care dau 
randamentul maxim atunci când lucrează în această perioadă de 
timp. De asemenea, este şi durata multor cursuri de la 
facultate."' ®? 

Pe de alta parte, alte experimente sugereaza ca durata 
neintrerupta a muncii ar trebui sa fie semnificativ mai mica. 
Startup-ul software Draugiem Group a tinut socoteala timpului 
angajatilor sai si a descoperit ca cei mai productivi dintre ei lucrau 
cam 52 de minute, apoi luau pauze de 17 minute si repetau asta pe 
tot parcursul zilei. in raportul redactat in urma acelui studiu, 


cercetătorii au spus că perioadele de lucru sunt „tratate ca 
sprinturi pentru care (cei mai productivi oameni) s-au odihnit 
bine".!95 

Apropo, poţi să împărţi timpul acela în părţi şi mai mici, atâta 
vreme cât faci un singur lucru odată. Petrece 20 de minute pe e- 
mail, apoi sună un coleg timp de zece minute, apoi lucrează la o 
prezentare pentru încă 20 de minute înainte de a te ridica să mergi 
la plimbare. 

însă în această epocă a distragerilor, foarte rar suntem cu adevărat 
capabili să ne concentrăm. A fost făcut un experiment la Academia 
de Muzică din Berlin'®‘, în care cercetătorii au urmărit obiceiurile 
tinerilor muzicieni. Acest studiu a fost făcut celebru acum mulţi ani 
de Malcolm Gladwell şi a devenit fundaţia teoriei sale că trebuie să 
aduni 10 000 de ore de practică pentru a stăpâni cu adevărat o 
aptitudine. 

Unul dintre cele mai interesante aspecte ale studiului, după 
părerea mea, este tendinţa printre cei mai buni studenţi de a-şi 
echilibra orele de exerciţiu cu echivalentul în timp liber. Autorii 
studiului cred că aceşti tineri au timp să se relaxeze pentru că se 
angajează în ceea ce se numeşte „activităţi fără efort" sau practică 
deliberată. 

Psihologul K. Anders Ericsson spune că practica deliberată 
înseamnă „angajarea cu o concentrare completă într-o activitate 
specială care îmbunătăţeşte performanţa". Aceasta nu reprezintă 
tăiatul aproape automat al legumelor sau exersatul simplu, la 
nesfârşit, al gamelor pe un instrument muzical. în schimb, 
înseamnă muncă focusată în care studentul este extrem de 
conştient de propria performanţă, de ce anume face greşit şi de ce 
anume face corect. El este conştient de ceea ce alege să facă 
pentru a-şi îmbunătăţi 

performanţa şi pentru a se concentra pe greşelile care doar îi 
întăresc slăbiciunile. După cum explică studiul, „multe 
caracteristici despre care credeam odinioară că reflectă talentul 
înnăscut sunt, de fapt, rezultatul practicii intense, extinse pe cel 
putin zece ani". 

insa acesti cei mai buni studenti nu erau doar hiperconstienti de 
cat timp petreceau in sala de repetitii. Ei mai estimau si cu 


acuratețe cât de mult timp petreceau relaxându-se sau socializând. 
Erau conştienţi de cum îşi petreceau timpul şi echilibrau 
perioadele regulate de pauză cu munca. Şi repetau cu 
intentionalitate, dar se si relaxau cu intentionalitate. 

Cu alte cuvinte, muzicienii doar buni devin extraordinari atunci 
cand le permit creierelor lor sa pulseze, sa alterneze munca 
focusata cu relaxarea intentionata si cand continua acest tipar timp 
de ani de-a randul. 

Din nefericire, majorităţii angajaţilor nu i se permite cu adevărat 
să se concentreze la muncă. Deseori când suntem în vreo 
conferinţă audio ne verificăm e-mailurile şi avem vreo opt ferestre 
deschise în motorul de căutare. între timp, ne mai dă şi vreun 
prieten mesaj în legătură cu planurile de weekend şi mai şi 
răspundem notificărilor de pe Facebook. „Suntem încântați de 
sentimentul că suntem vreun soi de ninja al sarcinilor, doborând 
toate cerinţele şi mesajele care apar într-un vârtej 
hipereficient",!®5 spunea psihologul în afaceri, Tony Crabbe, într- 
un articol pentru iNews. 

Tendinţa noastră generală de a „zbura" din sarcină în sarcină este 
bine documentată. O echipă de la UC Irvine a urmărit un grup de 
angajaţi timp de câteva săptămâni şi a descoperit că majoritatea 
oamenilor schimbă sarcina o dată la trei minute. în aproape 
jumătate din timp, ne întrerupem singuri. De exemplu, lucrăm la 
un raport câteva minute, apoi decidem, brusc, să căutăm ceva pe 
Amazon sau să cumpărăm bilete la film ori să trimitem un e-mail 
rapid unui prieten. 

Când trecem, aşa, de la o sarcină la alta, credem că suntem 
eficienţi, dar acea eficienţă este doar o iluzie. Odată ce-ţi pierzi 
concentrarea din orice motiv, e nevoie de 23 de minute ca să ajungi 
din nou la concentrare maximă. 

Mai mult decât atât, plătim „preţul cognitiv al decuplării" de 
fiecare dată când ne întoarcem privirea de la prezentare către 
căsuţa poştală, apoi către 

eBay şi înapoi. Poate că ne ia mai puţin de o secundă să ne mutăm 
de la una la alta, dar într-un final, totul se rezumă la a pierde o 
grămadă de timp. 


Hai să calculăm: imagineaza-ti că eşti la munca şi la computer timp 
de cinci ore în fiecare zi. Dacă schimbi activităţile o dată la trei 
minute, asta înseamnă un total de 100 de întreruperi şi pierzi câte 
o secundă de fiecare dată când faci asta. în final, din cauza costului 
de schimbare pierzi până la 40% din timpul productiv. în plus, e 
mult mai probabil să faci greşeli atunci când te tot muţi de la o 
sarcină la alta în mod regulat. Creierul tău nu funcţionează la 
performanţa lui maximă pentru că face întotdeauna salturi de la un 
lucru la celălalt. 

Toate acestea sugerează că, dacă ne creăm un mediu în care ne 
putem concentra cu adevărat, asta ne-ar permite să ne completăm 
sarcinile într-un timp mai scurt. în vreme ce managerii tind să 
pună preţ pe multe ore petrecute la locul de muncă, nu există nici 
o dovadă că munca exagerată are ca rezultat o muncă mai de 
calitate. De fapt, un profesor de la Universitatea din Boston a 
studiat un grup de consultanţi şi a descoperit că managerii nu 
puteau face diferenţa între oamenii care chiar lucrau 80 de ore pe 
săptămână şi cei care doar se prefăceau.!% Nu exista nici o 
diferenţă observabilă în productivitatea lor. 

Profesorul de istorie Nelson Lichtenstein mi-a spus: „Ce nu poţi 
măsura nu poţi recompensa", iar acesta s-ar putea să fie motivul 
pentru care directorii sunt atât de axati pe orele de munca. Timp 
de decenii întregi, lumea corporatistă a fost măsurată cu rigla. 
Managerii adoră măsurătorile tangibile, în urma cărora pot 
determina succesul sau eşecul. Orele de muncă sunt unul dintre 
cele mai uşoare moduri prin care poţi măsura performanţa 
angajatului, dar orele totale muncite sunt o statistică irelevantă. 
De fapt, în vreme ce stabilirea de scopuri poate fi de ajutor, 
crearea unei măsurători a performanţei pentru angajaţi este 
deseori contraproductivă. 

Măsurătorile pot fi utile şi chiar iluminatoare, dar dacă sunt 
folosite prea mult sau dacă sunt utilizate pentru măsurarea 
lucrurilor nemăsurabile, precum inovaţia, atunci măsurătoarea 
devine distructivă. Şi nici să încerci să atingi nişte scopuri 
numerice nu este în special înălţător pentru mintea umană, aşa că 
măsurătorile nu încurajează gândirea creativă. Testele au arătat că 


30% dintre cei care lucrează cu informaţia susţin că nu au nici un 
fel de gând 

atunci când sunt la serviciu, iar 60% au spus că gândesc mai puţin 
de jumătate de oră. E corect să spunem că asta este o lipsă 
aproape totală de stimulare mentală. 


Să dovedeşti valoarea doar prin 
ţinerea unei condici cu un număr 
arbitrar de ore este mai mult decât 
stupid - este o practică ce omoară 
productivitatea şi, mai serios de-atât, 
ne pune sănătatea în pericol. Ridică-te 
şi pleacă 

1O viata trăită din plin 4. Investeşte 
în timpul liber! 


Muncim ca să ne relaxăm, iar de asta depinde fericirea noastră. 
Aristotel 

Odată ce mi-am dat seama că mi-am modelat viaţa după locul de 
muncă, am fost copleşită să observ câte dintre alegerile mele erau 
influențate de emfaza corporatistă a eficienţei. O vedeam peste tot 
pe unde mă uitam. 

Am început prin a-mi urmări timpul şi prin a-mi reduce orele de 
muncă, dar era clar că era nevoie de mult mai mult de-atât ca să 
mă pot elibera. Efortul de a mă descurca din itele eficienţei şi de a 
crea o delimitare clară între serviciu şi casă este unul care 
continuă şi azi. Sunt ca un copac care a crescut lângă un gard de 
sârmă şi care acum, decenii mai târziu, descoperă că rădăcinile şi 
crengile îi sunt împletite cu metalul. Pentru a mă putea îndepărta, 
e nevoie de o abordare blândă şi de multă răbdare. 

Pentru mine, următorul pas a fost să analizez dependenţa de 
multitasking. Nu doar s-o abordez, ci s-o sfârşesc. Să tot încerci să 
faci mai multe lucruri în acelaşi timp, în loc să profiti de avantajul 
inclinatiei naturale a creierului de a pulsa între concentrare şi 


odihnă, este o risipă de putere neuronală fertilă. Structura vieţii 
mele profesionale consta în ore petrecute în faţa calculatorului sau 
în şedinţe, trecând de la o sarcină la alta, până când era momentul 
să mă opresc. Această structură nu a fost gândită pentru creierul 
meu, aşa că a trebuit să fie distrusă. 

Daca-ti pui telefonul pe modul silențios, daca-ti închizi căsuţa de e- 
mail şi dacă te concentrezi cu adevărat să termini un raport, 
cercetările arată că vei termina cu 40% mai repede, vei avea mai 
puţine greşeli şi vei avea mult mai mult timp să te plimbi puţin prin 
jurul clădirii şi să-ţi laşi creierul să se relaxeze. 

Este atât de important să iei pauze regulate, încât acest lucru nu 
poate fi lăsat în voia sorții sau a norocului. Am descoperit că 
trebuie să-mi programez timpul liber în acelaşi fel în care îmi 
programez ora de yoga sau şedinţele de afaceri. 

Există două tipuri de odihnă: relaxarea şi timpul liber. Acesta din 
urmă nu este odihnă adevărată. După cum explică Sebastian de 
Grazia în cartea lui din 1962, Of time, work and leisure, ceea ce 
numim noi „timp liber" sunt minutele şi orele pe care le avem între 
sarcinile pe care le avem de făcut. El este indisolubil legat de 
muncă şi e menit să ne încarce bateriile, ca să ne putem întoarce, 
reimprospatati, la munca. 

Relaxarea, pe de alta parte, este separata de munca. Ar trebui sa 
nu fie poluata de munca, ceea ce inseamna sa nu-ti verifici e- 
mailurile şi să nu răspunzi la apeluri legate de serviciu in acest 
timp, nici să nu te ingrijorezi de cum ar putea activitatea să-ţi 
afecteze viaţa profesională. Scopul relaxării nu e să te facă mai bun 
la ceea ce faci, ci să-ţi permită să te bucuri de viaţa pentru care ai 
lucrat atât de mult ca s-o obţii. 

Oricât de mult timp ai petrece în munca focusată, atunci când e 
timpul să te ridici şi să iei o pauză, asigură-te că îţi odihneşti, cu 
adevărat, creierul. Nu trimite mesaje şi nu face cumpărături 
online. Nu-ţi directiona gândurile către nici o sarcină. Pauzele sunt 
sănătoase pentru minte şi sunt şi o stare neurologică incredibil de 
fertilă. 

Modul implicit de reţea devine activ atunci când îi permitem minţii 
noastre să zburde. El lucrează asupra amintirilor noastre, punând 
evenimentele trecute în context şi făcând evaluări morale despre 


lucruri care s-au întâmplat. De asemenea, imaginează viitorul, 
încearcă să înţeleagă emoţiile altora şi reflectă asupra propriilor 
emoţii şi decizii. Reţeaua implicită este vitală pentru empatie, 
autoreflectie şi pentru Teoria Minţii, adică abilitatea de a-ţi 
imagina la ce se gândesc ceilalţi. 

Este crucial pentru bunăstarea noastră să le permitem creierelor 
să intre în modul implicit. Aceasta este sursa creativităţii şi a 
inovației, din moment ce, atunci când nu este direcționat să rezolve 
o problemă sau să finalizeze o sarcină, creierul amestecă în mod 
activ piesele de puzzle care sunt amintirile şi emoţiile noastre. 

în practică, creierul tău intră în modul implicit doar dacă îi permiti 
să hoinărească fără nici un scop. Nu este trândăvie, din moment ce 
ai putea chiar să faci jogging sau să ştergi mese în timpul ăsta. 
Psihologii Amanda Conlin şi Larissa Barber avertizează că deseori 
ne folosim greşit pauzele din timpul serviciului. „O componentă- 
cheie a pauzei eficiente este detaşarea psihologică, aceasta 
referindu-se la decuplarea mentală de la gândurile care au 
legătură cu munca"!”, scriau ele în Psychology Today. 
„Schimbându-ne focusul, detaşarea ne ajută să reducem direct 
cererile care ne provoacă amețeli şi să ne revenim in mod natural." 
Dacă decizi să suni pe cineva drag sau un prieten în timpul pauzei, 
rezistă tentatiei de a vorbi despre munca. Ia-ti o pauză curată. 
Categoric, nu intra în bucătăria de la birou ca să petreci un sfert 
de oră discutând despre muncă cu vreun coleg. Respiră adânc şi 
apasă butonul de pauză. M-a amuzat postarea strategului media 
Stu Loeser, care spunea: „M-am aşezat în tren lângă o persoană 
care stătea cu mâinile în poală şi se uita, în tăcere, pe fereastră. 
Nici un computer. Nici o tabletă. Nici un telefon. Doar se uita, 
paşnică, la lume, pe măsură ce treceam pe lângă ea. Aşa, ca o 
psihopată." Răspunsul meu pentru Stu: „Uneori, eu sunt acea 
psihopata". 

Cand nu esti la munca, te poti bucura nu doar de timpul liber, ci si 
de relaxare. Poti fi complet detasat de grijile de la serviciu si ar 
trebui sa tanjesti la o separare completa. Stiu ca e necesar sa 
raspunzi imediat la e-mailuri si la mesaje, dar acest obicei este 
incredibil de obositor pentru corp si pentru minte. 


Cercetările arată că angajaţii care se simt mai detaşaţi de munca 
lor în timpul în care sunt acasă sunt mai sănătoşi din punct de 
vedere emotional şi mai mulţumiţi de vieţile lor.!®ê De asemenea, e 
mai putin probabil să se simtă epuizați emotional şi spun că dorm 
mult mai bine. 

Cred că, dintre toate schimbările pe care le recomand, aceasta este 
cel mai uşor de îndeplinit. Te rog doar s-o iei uşor, să te relaxezi şi 
să-ţi programezi în fiecare zi pauze în care să faci asta. După cum 
spune economistul Joseph - Stiglitz, învăţăm cum să ne bucurăm de 
relaxare „bucu-rându-ne de relaxare". 

Pune deoparte o parte din fiecare zi în care să nu faci nimic 
productiv. Plimbă-te fără vreo destinaţie anume şi fără să te 
gândeşti la numărul de paşi pe care-i vei face. leşi afară. Plimbările 
în natură scad stresul şi reduc simptomele depresiei, aşa că du-te 
şi plimba-te prin parc. 

Deseori îmi pun telefonul pe modul „Nu deranja" ore la rând şi 
primesc apeluri doar de la prieteni şi de la familie. Apelurile de la 
serviciu pot să aştepte - şi chiar o fac. Am început să pun deoparte 
o zi pe săptămână ca fiind „ziua de neatins", când nu îmi verific e- 
mailul sau reţelele de socializare şi îmi văd, pur şi simplu, de viaţă, 
fără întreruperi. 

Acum, în fiecare zi de luni, stau departe de e-mail şi de reţelele de 
socializare. Răspund la telefon dacă mă sună cineva, dar asta nu se 
întâmplă aproape niciodată. De când am început această practică, 
am devenit mai bună la ignorarea distragerilor şi îmi folosesc acea 
zi pentru scris sau alte sarcini care necesită concentrare. Dar 
primele câteva săptămâni au fost dificile, trebuie să recunosc. 

în prima mea „zi de neatins", mi-am verificat e-mailul de mai mult 
de 14 ori. De două ori, nici nu mi-am dat seama că fac asta până nu 
mi-a trimis cineva un e-mail să mă întrebe: „Tu nu trebuia să nu 
intri în e-mailuri azi?" Adevărul este că viaţa mea se învârtise în 
jurul căsuţei poştale virtuale în mult mai multe moduri decât imi 
dădeam eu seama. 

Cu toate că îmi opream aproape toate notificările aplicaţiilor de pe 
telefon, tot vedeam, de câte ori mă uitam la ecran, numărul acela 
de lucruri necitite lângă imaginea cu plicul. Mai mult decât atât, 


motorul meu de căutare includea, în pagina principală, căsuţa de e- 
mail, aşa că e-mailul de deschidea automat. 

în medie, un angajat dintr-un birou petrece între două şi şase ore 
pe zi răspunzând la e-mailuri şi aproape o treime dintre ele nu sunt 
urgente. îmi imaginez că mult, mult mai mult de o treime nu sunt 
nici importante, nici nu depind de timp. Aş putea cita studii şi teste 
toată ziua, dar totul se rezumă la 

asta: e-mailul ucide productivitatea. Aşa că era crucial să scap de 
dependenţa aceasta dacă voiam cu adevărat să fac lucruri în ziua 
mea „de neatins". 

Totuşi, am descoperit că nu pot rezolva problema în izolare. 
Trebuia să mă ridic la aşteptările celorlalţi. Oamenii se aşteptau la 
un răspuns rapid. în acest moment, orice mai puţin de un răspuns 
imediat prin mesaje text sau e-mail reprezintă o cauză de 
îngrijorare. Majoritatea mesajelor sunt citite în mai puţin de trei 
minute de când au fost primite, iar cel mai comun timp de răspuns 
la un e-mail este de două minute, potrivit analizei făcute de Şcoala 
de Inginerie Viterbi de la Universitatea din California de Sud. 

Iată cum am rezolvat eu (mare parte din) aceste probleme. în 
primul rând, duminică seara îmi verificam e-mailul o ultimă dată şi 
activam răspunsul de vacanţă care spunea: „Lunea nu răspund la 
e-mailuri şi mesaje pentru că scriu. Dacă e urgent, sunati-ma." 
Apropo, a trecut aproape un an şi nu m-a sunat nimeni niciodată! 
în al doilea rând, mi-am schimbat semnătura de la e-mail pentru a 
gestiona aşteptările în legătură cu timpul de răspuns. Acum, în loc 
de vreun citat plin de substanţă, toate mesajele mele se termină cu 
următoarele cuvinte: „îmi verific e-mailul doar de două-trei ori pe 
zi. Dacă e urgent, sunati-ma. Dar cat de urgent poate fi, de fapt?" 
Odată cu trecerea timpului, sper că oamenii vor înceta să se mai 
aştepte la un răspuns imediat de la mine şi că se vor simţi mai 
confortabil atunci când durează ore, poate chiar zile până le 
răspund. 

în al treilea rând, mi-am schimbat setările telefonului în aşa fel 
încât să nu mai văd câte e-mailuri necitite am în căsuţa poştală şi, 
în fiecare luni, imi activez modul „Nu deranjati" al telefonului, ca 
să pot primi numai apeluri telefonice. 


Rezultatul? într-una din zilele mele „de neatins" am scris 4 000 de 
cuvinte înainte să mi se încingă creierul. Apoi am copt nişte 
biscuiţi, mi-am scos câinele la plimbare o oră şi tot am mai avut 
timp să mă uit pe Netflix înainte să deschid o carte şi să adorm la o 
oră rezonabilă. Şi am şi dormit bine. 

Ştiu că e înfricoşător să iei piciorul de pe pedala de acceleraţie, 
dar crede-mă că te vei bucura mult mai mult de călătorie. Nu ai 
nevoie de vreo aplicaţie specială sau de vreun ghid de la vreun 
expert ca să-ţi „rezolvi timpul de relaxare". Uneori, când tânjim să 
devenim cei mai buni la toate capitolele, nu facem decât să oprim 
progresul. încetează să mai devii, doar fii un moment! 

Cu siguranţă că nu trebuie să te duci la o plimbare. Deseori 
aceasta este alegerea mea, dar nu trebuie să fie şi a ta. Poţi alege 
să te uiţi la un film, cu telefonul închis, sau să stai într-o cafenea şi 
să citeşti o carte. Fă un puzzle sau o integramă, repară-ţi maşina 
sau doar fă o baie fierbinte şi ascultă muzică. Orice ţi-ar plăcea tie 
să faci atunci când n-ai nimic de făcut, fă şi nu te mai gândi la 
muncă. 

Există chiar şi dovezi ştiinţifice care ne arată că îţi face bine să te 
uiţi la filmuleţe cu pisici.!® Dovezi din ce în ce mai clare si mai 
stufoase sugerează că relaxarea de calitate, adică relaxarea cu 
adevărat decuplată de grijile de la serviciu, te va face, în timp, să 
te descurci mult mai bine la muncă şi să fii şi mult mai satisfăcut 
de jobul tău. „Ştiinţa productivităţii pare o conspirație organizată 
pentru a justifica lenea"!"0, scria Derek Thompson în Atlantic. El 
consideră că descoperirile despre relaxare şi vacanţă şi filmuletele 
cu animale adorabile sunt „aproape prea bune ca să fie adevărate". 
Munca este necesară şi poate fi făcută atunci când ai un sentiment 
al scopului lucrului pe care-l faci, dar nu este şi justificarea 
existenţei tale. Aminteste-ti că, nici din punct de vedere biologic, 
nici evolutionist, noi nu suntem „născuţi pentru a munci". 

Suntem însă conceputi pentru a empatiza cu alţi oameni şi pentru a 
forma legături intime cu prietenii şi cu familia. în vreme ce munca 
este o unealtă folosită pentru a câştiga alte lucruri necesare, 
apartenenţa este o nevoie fundamentală. De aceea este important 
să pui deoparte timp pentru socializare. 


O viaţă trăită din plin 5. Creează 
legături autentice! 


Singuri, putem face atât de puţine; împreună, putem face atât de 
multe! 
Hellen keller 


E în regulă să te concentrezi pe tine însuţi, să reflectezi la lucrurile 
de care ai nevoie, să investeşti în viitorul tău. Şi este la fel de 
important să petreci timp în vederea consolidării comunităţii din 
care faci parte. 

Dacă petreci o oră sau două în fiecare seară pe reţelele de 
socializare, pune deoparte nişte timp din acele două ore în care să 
te întâlneşti cu cineva la o cafea sau să mergi la un concert. E 
posibil să simţi că nu ai destul timp sau energie să faci asta, dar 
asta se poate întâmpla din cauză că ţi le risipeşti online, fără să 
ştii. Dacă ai energie socială doar pentru două ore în fiecare zi, poţi 
petrece acest timp fie certându-te cu cineva pe Facebook, fie ieşind 
în oraş cu un prieten. 

Nu te gândi că aceste întâlniri faţă în faţă sunt o pierdere de 
vreme; de fapt, sunt un mod extraordinar în care să-ţi petreci 
timpul. Lipsa conexiunii sociale este chiar asociată, uneori, cu mai 
puţini bani. Atunci când te simţi fericit, e mai puţin probabil să faci 
conexiuni pozitive cu alţi oameni, iar aceste conexiuni pot duce la 
venituri ridicate. Oamenii care sunt mai puţin singuratici au, de 
multe ori, mai mulţi bani. 

Psihologul social Gillian Sandstrom este expertă în interacţiunile 
sociale şi conversații. Ea si Elizabeth Dunn au condus, în 2014, un 
experiment care a 

descoperit că mulţi oameni evită deseori să discute cu vânzătorii 
de la magazin şi cu chelnerii pentru că se grăbesc. Şi totuşi, ne-am 
bucura de multe beneficii dacă ne-am opri puţin şi am iniţia aceste 
conversații. „în studiul de fata", scriau Sanstrom şi Dunn, „oamenii 
care aveau interacțiuni sociale cu vânzătorii de la cafenea (adică 
zâmbeau, aveau contact vizual şi purtau o scurtă conversaţie) 
experimentau efecte mult mai pozitive decât cei care erau cât de 
eficienţi posibil."!”! De aceea, ele au numit raportul „Este eficienţa 
supraestimata?" 


însă rezistăm constant impulsului de a vorbi cu ceilalţi şi nu sunt 
complet sigură care e motivul. Am vizitat Marea Britanie şi am 
petrecut câteva zile cu dr. Sandstrom ca să-mi dau seama de ce 
evităm interacţiunea socială de care avem atâta nevoie. Şi 
Sandstrom încearcă să răspundă la această întrebare şi e de părere 
că frica şi anxietatea ar putea fi cele care-i opresc pe oameni să se 
bage în seamă. Aşa că face un experiment, cu speranţa că îi poate 
antrena pe oameni să vorbească cu străinii şi să-şi mărească 
nivelul de confort în interacţiunile sociale. 

Pentru experiment, participanţilor li se oferă misiuni în fiecare zi, 
prin intermediul unei aplicaţii mobile specializate. Aceste misiuni îi 
directioneaza să complimenteze pe cineva pentru puloverul pe 
care-l poartă sau să stea de vorbă cu cineva care poartă ochelari. 
Participanţii trebuie să vorbească cu patru străini pe parcursul 
unei săptămâni. 

Am stat la o şedinţă de training pentru experiment şi i-am întrebat 
pe oameni dacă erau de părere că o să le fie dificil să converseze 
cu patru străini pe săptămână. Majoritatea (mai mult de 80% 
dintre cei cu care am vorbit) a spus că da. însă mai târziu am 
vorbit şi cu câţiva oameni care finalizaseră deja experimentul şi 
toţi au spus că le făcuse plăcere şi că li se păruse foarte simplu. O 
studentă, Amber Brad, a spus că fusese dezamăgită, iniţial, să 
descopere că trebuia să vorbească cu oamenii în realitate, nu să le 
dea mesaje, dar într-un final se distrase. „Nu prea poţi să exprimi 
emoţii prin text", mi-a spus ea. „Lucrurile pot fi interpretate 
greşit." 

Un alt student, Donnell Perkins, a fost de acord cu ea: „Mesajele 
text nu sunt o conversaţie adevărată. Sunt atât de multe emoţii ce 
apar într-o discuţie... Starea mea s-a îmbunătăţit mult după 
conversațiile mai lungi pe care le-am avut. Ba chiar am încercat să 
prelungesc discuţiile pentru că îmi făceau mai 

multă plăcere." Am fost destul de uimită să aud astfel de idei de la 
tineri, din moment ce 75% dintre mileniali ar prefera să aibă un 
telefon care să permită doar mesajele în loc de unul care permite 
doar apeluri telefonice. 

Am auzit ecouri ale acestor sentimente din nou şi din nou când 
vorbeam cu oamenii care deja finalizaseră experimentul dr. 


Sandstrom. Acestea sunt, în mare, aceleaşi rezultate pe care le-au 
descoperit şi alţi cercetători din toată lumea: în general, oamenii 
se aşteaptă să nu le placă să vorbească cu alţii la telefon sau în 
persoană, dar se bucură să facă asta atunci când sunt obligaţi. De 
aceea, este important să te fortezi s-o faci. 

Din nefericire, vieţile noastre nu mai sunt proiectate pentru a 
susţine şi interacţiunile sociale. Maşinile noastre au devenit mici 
spaţii de locuit, telefoanele noastre ne permit să ne distantam de 
ceilalţi, chiar şi casele noastre au devenit nişte bule pe care doar 
rareori trebuie să le părăsim. Proporția dintre mărimea terenului si 
mărimea casei a scăzut în ultimii zeci de ani, pe măsură ce oamenii 
au adăugat din ce în ce mai mult spaţiu înăuntru şi au încetat să 
mai petreacă timp afară. 

O angajată de la Universitatea din Essex mi-a spus despre jocul 
experimental care a încurajat-o să vorbească, în sfârşit, cu nişte 
vecini. Mandy Fox, responsabilă de proiecte în resurse umane, mi-a 
spus că tot vedea pe strada ei câţiva oameni care grădinăreau sau 
care-şi plimbau câinii, dar nu vorbise niciodată cu ei. „Jocul mi-a 
oferit o scuză să îi salut, iar de-atunci am mai vorbit câte puţin cu 
câţiva dintre ei", mi-a spus ea. „Şi acelaşi lucru s-a întâmplat şi cu 
omul de serviciu de la şcoala la care merge fiica mea. L-am văzut 
de zeci de ori şi am stat la doar câţiva metri de el, dar n-am spus 
niciodată nici un cuvânt. Am vorbit cu el în timpul experimentului, 
iar acum stăm de vorbă de câte ori ne vedem." 

Dacă e adevărat că mulţi dintre noi au nevoie de o scuză ca să 
înceapă o conversaţie cu străinii sau să vorbească cu propriii 
vecini, îţi ofer permisiunea să mă foloseşti pe mine ca scuză. 
Spune-le că eşti obligat să vorbeşti cu cineva în fiecare zi, dacă te 
ajută la ceva. Discută cu colegii tăi de muncă şi cu şoferul de taxi. 
Poate că urăşti conversațiile superficiale, dar studiu după studiu 
arată că aceste conversații ne fac mai sănătoşi, mai fericiţi şi mai 
relaxaţi. Beneficiile interacțiunii sociale sunt imediate şi 
primordiale. Păstrează nişte timp pentru prietenii tăi sau asigură- 
te că iei contact cu străinii 

atunci când eşti pe-afară. 

în zilele noastre, e puţin probabil ca alţi oameni să înceapă o 
conversaţie cu tine în lift sau în metrou, aşa că ia iniţiativa şi spune 
tu „bună dimineaţa". După cum spunea chiar expertul în ştiinţa 


comportamentală, Nicholas Epley, puţini oameni fac cu mana’”, 
dar aproape toată lumea răspunde prin a face cu mâna. 

Oamenii sunt biologic programati să îşi ia beneficii din întâlnirile 
sociale. Astfel, ni se îmbunătăţesc starea de spirit şi sănătatea 
mentală chiar şi atunci când un străin pur şi simplu face contact 
vizual cu noi şi ne salută din cap în timp ce mergem pe stradă. Un 
simplu gest - un zâmbet, un salut, un gest făcut cu mâna - te ajută 
să te simţi mai conectat cu comunitatea ta. Acel salut scurt primit 
de la cineva din lift te poate face să te simţi ca si cand apartii. 
Aceste scurte interacțiuni nu trebuie, desigur, să înlocuiască 
relaţiile de lungă durată si nici nu-ţi vor îndeplini cu adevărat 
nevoia de apartenenţă, dar te vor face să te simţi din ce în ce mai 
puţin stresat. Şi te mai pot încuraja şi să investeşti mai mult ca să- 
ti găseşti un confident sau să petreci mai mult timp cu prietenii 
apropiaţi pe care-i ai. 

Dacă nu rămâi cu nimic altceva din această carte, sper ca măcar să 
înţelegi că oamenii îşi ating potenţialul atunci când sunt sociabili, 
iar mintea umană îşi atinge potenţialul în interacţiunea cu alte 
minţi umane. Poate că n-o fi cel mai eficient mod de a trăi, dare 
probabil să stimuleze bunăstarea. 

înscrie-te într-un club, du-te la o lansare de carte, înscrie-te într-un 
grup de căţărări. Poate să sune de modă veche să devii membru al 
unei ligi de bowling sau al unui club Rotary, dar aceste tipuri de 
reţele sociale îţi pot salva efectiv viaţa. Fiul meu îşi petrece fiecare 
duminică jucând tot felul de jocuri de societate cu prietenii lui la o 
cafenea din cartier. 

Poate să pară prostesc să te joci cărţi cu verisorii tăi şi poate să-ţi 
sune frivol să stai la barfa cu un fost coleg de liceu, dar 
socializarea regulată poate adăuga mulţi ani vieţii tale, la fel ca 
renunţarea la fumat. Evitarea contactului social ne îmbolnăveşte, 
iar căutarea oamenilor ne poate însănătoşi. Este într- adevăr atât 
de simplu! gas tare 

Lucreaza in echipa! 

Pentru ca fiintele umane sunt minunat concepute sa lucreze in 
relatie si in colaborare cu alti oameni, urmatoarea schimbare pe 
care trebuie s-o faci este sa muncesti in echipa de cate ori este 
posibil. Poate ca cea mai eficienta solutie la obsesia noastra 


modernă faţă de productivitate şi eficienţă este să pătrundem în 
mintea umană colectivă. în cuvintele lui Rudyard Kipling, „puterea 
haitei este lupul, iar puterea lupului este haita".!"3 Poate părea 
interesant să fii un „lup singuratic", dar lupii singuratici nu 
supraviețuiesc la fel de mult. 

Am evoluat să gândim în grupuri şi să aruncăm cu idei de la unii la 
alţii. Analizele datelor din diverse industrii, date care există de zeci 
de ani, ne arată că şi cei mai experimentați ajung la concluzii mai 
bune atunci când recomandările lor sunt combinate cu sfaturile 
unor oameni ce cunosc mai puţine decât ei. 

Brainstormingul, sau generarea noilor idei, se desfăşoară cel mai 
bine atunci când eşti singur şi când te poţi concentra în tăcere. Dar 
procesul de evaluare a acestor idei şi de alegere a celor mai bune 
abordări ar trebui să fie o activitate de grup. Studiu după studiu 
arată că grupurile de oameni performează mult mai bine decât 
indivizii într-o gamă largă de sarcini, de la probleme de 
matematică şi lingvistică la decizii de afaceri. Grupuri de trei până 
la cinci studenţi au performat în repetate rânduri mai bine chiar şi 
decât cei mai inteligenţi indivizi şi au fost mai putin predispusi la 
greşeli. 

în mod ciudat, tindem să facem exact opusul la muncă. Facem 
şedinţe de brainstorming pentru a genera idei noi, apoi ne 
întoarcem în birou să decidem ce idee se potriveşte mai bine 
nevoilor noastre. Ar trebui să întoarcem pe dos această practică. 
Să facem brainstorming singuri şi să evaluăm sau să analizăm în 
grup. O regulă generală bună este aceea că grupurile diversificate 
cărora li se permite să ia decizii în mod independent îi vor surclasa 
chiar şi pe cei mai costisitori consultanţi. 

Deseori decidem să luăm hotărâri singuri pentru că simţim că e 
mai eficient aşa. „Proiectarea din fabrică" este o insultă comună, 
folosită să descrie un proiect cu defecte sau neinspirat, pentru că 
include contribuţiile prea multor oameni. Mulţi dintre noi avem 
experienţe cu şedinţe de la muncă în care colegii au pus la pământ 
nişte idei bune, au mâzgălit pe agende nişte detalii insignifiante 
sau au sprijinit constant opţiunea cea mai sigură. 

însă eroarea din aceste situaţii nu stă în acumularea contribuţiilor 
prea multor oameni, ci în atingerea unui consens fără un conflict 


minimal. Consensul este despre a te simţi confortabil şi a evita 
discuţiile în contradictoriu, dar confortul este duşmanul inovației. 
Diversitatea cognitivă este deconcertantă pentru mulţi oameni, 
pentru că aproape întotdeauna aduce laolaltă opinii diferite, dar 
este esenţială pentru rezolvarea creativă de probleme şi pentru 
acuratețe. Este ceea ce a fost învăţat creierul nostru de Homo 
Sapiens să răspundă şi să exploateze. 

Din nou şi din nou, am observat că deciziile bune sunt luate mai 
degrabă întrebând toţi angajaţii din firmă decât bazându-te pe 
judecata unui singur manager sau a unei echipe executive. „Oricât 
de bine informat şi de sofisticat este un expert, sfatul şi predicțiile 
sale ar trebui grupate cu ale celorlalţi pentru a putea obţine cât 
mai multe de la ele":4, spune James Surowiecki în cartea sa 
înţelepciunea mulțimilor. „Cu cât mai multă putere îi oferi unui 
singur individ în fata complexităţii şi a nesigurantei, cu atât mai 
probabil va fi ca acesta să ia decizii proaste." 

însă majoritatea afacerilor nu sunt concepute să culeagă opiniile 
tuturor angajaţilor, aşadar, cum ar arăta asta în practică? Să 
spunem că decizi bugetul unei conferinţe anuale. îi rogi pe membrii 
echipei tale să-şi trimită ideile, aşa că fiecare vine cu propuneri în 
mod independent. Apoi, aduni toate acele idei şi treceţi prin ele ca 
grup. Cercetările arată că vei lua cea mai bună decizie dacă ceri 
părerea tuturor celor pe care poţi să-i întrebi. Trimite un e-mail de 
grup şi roaga-i pe toţi să voteze. Asta iti creşte şansele să iei cea 
mai bună decizie. 

Iată care este concluzia!'*: media răspunsurilor dintr-un grup 
mare, 

independent şi divers de oameni va fi, deseori, mai corectă decât 
răspunsul primit de la un singur individ inteligent sau de la un 
grup mic de indivizi inteligenţi. în cultura noastră, care se 
concentrează pe realizările personale şi care, uneori, idolatrizează 
indivizi charismatici precum Steve Jobs sau Elon Musk, acest sfat 
poate părea contraintuitiv, dar este susţinut de o varietate largă de 
industrii. 

Poate părea mai eficient să lucrezi singur, dar ideea acestei cărţi 
este să te încurajeze să pui mai multe întrebări despre eficienţă. 
Procesul tău actual chiar îţi salvează nişte timp sau doar iei 
această idee de-a gata? Speri doar să economiseşti puţin timp sau 


să faci cea mai bună treabă pe care o poţi face, să găseşti cea mai 
bună soluţie pe care o poţi găsi şi să trăieşti cea mai bună viaţă pe 
care-o poţi trăi? 

Este esenţial să ne punem astfel de întrebări ca să ne putem 
articula cât mai clar scopurile, în loc să investim orbeşte în 
strategii şi instrumente care ne promit că ne vor îmbunătăţi viaţa, 
dar care nu explică ce anume se îmbunătăţeşte sau care va fi 
rezultatul final. Hai să fim serioşi: nu sunt convinsă că ne-am oprit 
să ne gândim care sunt scopurile noastre mai mari. N-avem timp 
pentru asta... 


Un simplu act de bunătate 


Lumea poate fi un loc nemilos, aşa că te-ar putea surprinde să afli 
că ştiinţa a dovedit în repetate rânduri că oamenii sunt, în mare 
parte, buni. Bunătatea este intuitivă pentru majoritatea dintre noi, 
iar când ni se oferă alegerea de a trata oamenii cu blandete sau cu 
răutate, în general o alegem pe prima. Bunătatea este umană şi 
naturală. 

După cât se pare, e mai probabil să fim răutăcioşi atunci când 
gândim lucrurile prea mult şi când ne rătăcim în propriile gânduri 
şi probleme. Din moment ce egocentrismul este un fenomen global, 
poate fi util să rupem în 

mod intenţionat acest tipar şi să restabilim obisnuinta bunatatii. 
Aşadar, dacă vrei cu adevărat să te eliberezi de obsesia eficienţei, 
practică bunătatea aleatorie. Nu-ţi spun asta deoarece eu cred că e 
lucrul moral sau drăguţ de făcut (chiar dacă aşa e), ci iti spun 
pentru că ani întregi de cercetări au dovedit că e benefic pentru 
tine să faci lucruri dragute pentru alti oameni, fie ele şi chestiuni 
mărunte. După cum scria psihoterapeutul şi preotul iezuit Anthony 
de Mello: „Caritatea este, într-adevăr, interesul propriu mascat sub 
forma altruismului".!”° 

Oamenii sunt stimulati biologic să fie buni unii cu alţii şi suntem 
chiar recompensati de corpul nostru când facem asta. Dacă 
actionezi într-un mod altruist, ţi se activează eliberarea de 
endorfine, acei neurotransmitatori care te ajută să blochezi 
durerea şi care chiar pot crea o senzaţie euforică. Altruismul poate 
produce aceeaşi exaltare ca exerciţiile fizice intense, un efect care 
se numeşte uneori „drogul celui care ajută". 


Şi poate să mai existe şi un alt beneficiu fizic, din moment ce 
oamenii care fac acţiuni de voluntariat tind să trăiască mai mult şi 
să fie mai sănătoşi. însă există multe variabile care pot afecta 
aceste descoperiri, aşa că e imposibil să ştim care este natura 
exactă a conexiunii. Ar putea fi că acele tipuri de oameni care se 
oferă voluntari sunt şi mai activi sau mai puţin susceptibili la 
comportamentele de risc, cum ar fi fumatul. Totuşi, există o 
conexiune între altruism şi sănătatea fizică, o conexiune pe care 
pur şi simplu n-o înţelegem încă. 

Un alt beneficiu semnificativ, în special pentru cei care sunt 
stimulati şi ocupați, este acela că, dacă ne concentrăm pe nevoile 
altcuiva, asta ne distrage atenţia de la lucrurile care merg prost în 
propriile vieţi. Atâta vreme cât ce faci pentru celălalt nu mănâncă 
prea mult timp şi nu este atât de dificil încât să devină copleşitor, 
un act aleatoriu de bunătate poate oferi vindecare în momentele de 
stres. 

Legătura dintre bunătate şi fericire nu e nouă. A fost o temă a 
literaturii şi a poveştilor cu morală timp de sute de ani, iar mulţi 
dintre noi o avem în fiecare an în fata ochilor, sub forma povestii 
lui Ebenezer Scrooge, în versiunea lui Charles Dickens. Un studiu 
din 1980 a demonstrat că familiile care donau organele rudelor 
care decedaseră se simțeau mai bine şi erau mai putin 
deprimate.!”” Chiar şi cei care sufereau de dureri cronice sau de 
cancer au descoperit că se simțeau mai bine după ce ajutau pe 
cineva. 

într-un articol scris pentru International Journal of Behavioral 
Medicine, autorul Stephen G. Post evaluează justificarea ştiinţifică 
a bunatatii şi îndreaptă atenţia către o conexiune evoluționistă. 
„Antropologii au descoperit că societăţile egalitare timpurii 
(precum boşimanii) practică altruismul institutionalizat sau 
ecologic, unde ajutorarea celorlalţi nu este un act voluntar, ci o 
norma sociala"!”*, scria Post. „Poate că noi, cei din culturile 
contemporane tehnologizate, suntem izolaţi în diferite moduri şi 
ne-am îndepărtat prea mult de înclinațiile noastre altruiste." Poate 
că acesta este unul dintre cele mai proaste efecte secundare ale 
vieților noastre din ce in ce mai izolate. 


Bunătatea este cu siguranţă bună pentru alţii şi pentru societate, 
dar o să-i las pe alţii să aducă argumente etice pentru 
generozitate. Aici, mă concentrez doar pe beneficiile agentului 
altruismului, nu pe ţinta lui. Aş argumenta chiar că, dacă realizezi 
o acţiune altruistă mică în fiecare zi, ţi se reduce semnificativ 
nivelul stresului şi-ţi creşte bunăstarea. 

în timp ce-ţi faci lista cu lucruri de făcut, include şi un act de 
bunăvoință, indiferent cât de mic ar fi, şi vei vedea, la un moment 
dat, un impact semnificativ asupra nivelului tău de stres şi asupra 
sănătăţii. Şi, apropo, persoana cu care tu eşti bun este probabil să 
fie, la rândul său, bună faţă de altcineva. 

Imagineaza-ti: stai la coadă să comanzi ceva pentru prânz şi decizi 
să plăteşti şi pentru persoana din spatele tău. Asta înseamnă că e 
probabil ca ea să plătească pentru persoana din spatele său. Mai 
înseamnă şi ca vă ajutaţi cu toţii între voi să scăpaţi din atitudinea 
prețioasă fata de nevoile individuale şi, într-un final, vă reangajati 
natura umană instinctivă (şi bună). Iar asta chiar face toţi banii. 


O viaţă trăită din plin 6. Priveşte în 
ansamblu! 


Atunci când crezi că scopurile nu pot fi atinse, nu modifica 


scopurile, modifică metodele prin care actionezi! 
Confucius 


într-o zi, anul trecut, mergeam cu fiul meu, cu maşina, la film, iar o 
maşină s- a oprit în faţa noastră la semafor. Pe bara de protecţie 
avea un abtibild cu un citat din Stăpânul Inelelor al lui J.R.R. 
Tolkien: „Nu toţi cei care rătăcesc sunt pierduţi". Fiul meu a citit 
abtibildul, a stat putin să se gândească, apoi a spus: „Poţi să-ţi dai 
seama că fraza asta a fost scrisă acum foarte mult timp, pentru că 
oamenii nu se mai rătăcesc. Acum avem GPS." 

Atunci, am crezut că era doar sarcastic, dar uitându-mă în urmă, el 
pur şi simplu spusese un adevăr: rareori mai mergem undeva până 
nu aflăm care este cea mai rapidă şi eficientă cale de a ajunge la 
destinaţie. A devenit mai uşor decât oricând să fii specific în 
legătură cu scopurile tale şi să le obţii cât mai rapid posibil. în 
multe feluri, am devenit o cultură orientată spre scopuri. Rătăcirea 
este o activitate de modă veche. 


Nu mi-e dor de zilele în care trebuia să mă holbez la o hartă a 
oraşului, căutând străduţa aceea lăturalnică pe care stă vreun 
prieten şi apoi să-mi dau seama cum să ajung acolo, dar mă întreb 
dacă am devenit le fel de dependenţi de procesul de a ne stabili 
scopuri precum suntem de telefoanele noastre inteligente. Poate că 
ar trebui să reconsiderăm modurile în care ne alegem scopurile şi 
modurile în care alegem să le obţinem. 


Scopuri, nu mijloace 


Adevărul este că productivitatea e un produs secundar al unui 
sistem funcţional, nu un scop în sine. întrebarea nu este dacă eşti 
productiv, ci este ce anume produci. 

Suspectez că foamea noastră de productivitate şi de eficienţă este 
bună. Niciodată nu terminăm procesul de perfecţionare. Asta e 
partea bună. Scrie asta şi în Declaraţia de independenţă, ne este 
garantată fericirea, nu „goana după fericire". întotdeauna alergăm 
după ea. Nu ne oprim niciodată să ne recalibrăm şi ne modificăm 
vieţile în căutarea de mai mult timp liber, de mai mulţi bani, de mai 
multă satisfacţie. 

în unele cazuri însă, nu avem discernământ în ceea ce priveşte 
metodele pe care le avem. Luăm decizii pe moment, fără să luăm în 
considerare unde ne poate duce, în final, efectul lor. Ne refuzăm 
deserturi şi vacanțe lungi pentru că suntem de părere că aceste 
mici decizii ne pot aduce mai aproape, fie şi numai treptat, de un 
scop nebulos. Dacă petrec doar jumătate de oră în seara asta 
răspunzând la e-mailuri, asta înseamnă că-mi va fi mai uşor mâine, 
nu? (Ştii răspunsul la întrebare.) 

Să răspunzi la e-mailuri seara poate reprezenta mijlocul către un 
scop. Este o activitate în care poţi alege să te angajezi, dar nu este 
un obiectiv real. Nu e scopul nimănui în viaţă să răspundă la 
fiecare e-mail în 20 de minute. Aşa că înainte să îţi iei telefonul sau 
tableta la ora nouă seara şi să-ţi verifici căsuţa poştală virtuală, 
întreabă-te care este adevărata ta intenţie. Dacă alegi să nu lucrezi 
seara şi în weekend, ce se poate întâmpla? 

Adevărul este că să nu mănânci desert este un scop de mijloc, la fel 
cum este şi să-ţi faci patul când te trezesti la cinci dimineaţa sau să 
răspunzi la e- mailuri înainte de culcare. Toate aceste activităţi 


sunt mijloace de atingere a unui scop. Ele sunt concepute pentru a 
fi trepte către un ţel semnificativ, 

precum satisfacția vieţii sau îmbunătăţirea lumii. 

Scopurile de mijloc sunt obiective specifice, cum ar fi un anumit 
salariu sau o anumită funcţie care să conducă la un scop mai mare, 
mai puternic. Ele sunt instrumente folosite pentru a atinge o 
intenţie satisfăcătoare. 

Poate crezi că un salariu mai mare te-ar putea ajuta să obţii 
stabilitatea, iar asta îţi va aduce fericirea. Poate crezi că o 
promovare te va face să fii mai puternic la birou şi-ţi va permite să 
creezi produse mai bune şi să te simţi folositor pentru societate. în 
aceste cazuri, scopurile tale finale sunt fericirea şi faptul de a fi util 
lumii, nu mai mulţi bani sau mai multă putere. 

Este important să te asiguri că alegerile tale chiar te ajută să 
progresezi în felul în care vrei tu s-o facă. Promovarea chiar îţi va 
aduce puterea de care ai nevoie sau nu? înainte să investeşti multe 
ore în goana după o nouă poziţie, asigură-te că merită. 

Mulţi dintre noi devenim obsedati de scopurile mijloacelor şi 
scăpăm complet din vedere cel mai important scop final, care ar 
trebui să ne motiveze toate eforturile: acela de a trăi o viaţă bună. 
De ce să-ţi sacrifici sănătatea mintală şi psihică pentru ceva care 
poate să nici nu te ajute şi care, de fapt, doar te îndepărtează de 
ambiția ta fundamentală? 

Scopurile finale nu sunt negociabile. Nu le compromitem pe 
acestea, pentru că nu suntem dornici să acceptăm ceva mai puţin 
decât o familie fericită sau o viaţă onorabilă. Scopurile de mijloc 
sunt flexibile. Dacă familia ta nu poate fi fericită în Texas, o să 
locuiti în California. Locul casei tale este un mijloc de atingere a 
scopului. 

Să spunem că scopul tău final este acela de a experimenta 
frumuseţea naturii şi, prin urmare, îmbogățirea vieţii. Aşa că ai un 
scop de mijloc, respectiv să vizitezi Marele Canion anul acesta. 
Există un concurs care are ca premiu o excursie gratuită, aşa că 
participi de 20 de ori, dar, în final, pierzi concursul. Asta însă nu 
contează, pentru că tot o să ajungi în Arizona. Şi chiar dacă n- 
ajungi, probabil tot vei putea vizita un loc frumos care te 
imbogateste spiritual. Câştigarea concursului este un scop de 
mijloc, dar oamenii, de obicei, confundă scopul cu mijloacele şi 


devin prea atasati de acestea din urmă. Ei pierd concursul şi se 


gândesc: Ei bine, poate că nu trebuia să ajung 
la Marele Canion. 


Scopurile finale oferă, deseori, o direcţie - mergem spre vest - în 
loc de o destinaţie specifică. Poate că va trebui să te indrepti putin 
spre sud, ca să alimentezi şi să cumperi ceva de mâncare, dar apoi 
te întorci la calea ta vestică. Dacă vrei să slăbeşti, greutatea ta 
ţintă este scopul de mijloc. Atingerea unui anumit număr pe un 
cântar nu este scopul tău suprem sau, mai bine spus, n-ar trebui să 
fie. 

Adevăratul ţel poate că nici nu este să arăţi mai bine, dacă ceea ce- 
ti doreşti tu cu adevărat este să fii mai sănătos sau mai capabil din 
punct de vedere fizic. Dacă scopul de mijloc este acela de a te 
antrena până când poţi participa la un maraton, poate că scopul 
final este acela de a trăi mai mult şi de a avea un corp mai 
puternic. 

într-un efort de a ne face mai eficienţi în obţinerea scopurilor, unii 
experţi au oferit sisteme de stabilire a lor. De exemplu, mulţi 
recomandă sistemul SMART, care sugerează că scopurile bune sunt 
specifice, măsurabile, actionabile, realiste şi au un termen 
prestabilit. 

Acel sistem este folositor, dar are limite, pentru că stabilirea de 
scopuri este un exerciţiu multifatetat. Eu mi-am setat scopul sa 
scriu nu mai puţin de 750 de cuvinte pe zi pentru această carte, de 
exemplu. Acesta a fost scopul de mijloc prin care mi-am atins 
scopul final de a termina manuscrisul. Terminarea lui a fost 
mijlocul prin care am atins scopul de a le oferi oamenilor un mesaj 
despre care eu cred că o să-i ajute. Iar acesta a fost mijlocul prin 
care sper să-mi ating unul dintre scopurile mele finale: să fac 
lumea să fie un loc mai bun. 

Poate că ai observat că „să fac lumea să fie un loc mai bun" nu este 
nici specific, nici măsurabil şi nici nu are un termen prestabilit. 
Este un scop final şi, prin urmare, nu se va potrivi în sistemul 
SMART. Multe scopuri finale nu intră, dar scopurile de mijloc, da. 
Steve Pavlina, autorul cărţii Dezvoltare personală pentru oameni 
isteţi, spune: „Scopurile finale funcţionează ca idealuri de a 
progresa”, iar unul dintre motivele pentru care trebuie să 
transcendă limitele unui sistem precum SMART este acela că 


scopurile trebuie să fie destul de expansive, încât să le poţi urmări 
o viaţă întreagă". După cum am spus, scopurile finale sunt deseori 
direcţii, nu destinaţii. De obicei, nu sunt obiecte pe care le poţi 
include într-o listă sau pe care le poţi trece în agendă. 

E de ajutor să te concentrezi pe scopuri, şi nu pe mijloace, pentru 
că asta te face să găseşti soluţii mai creative la probleme (dacă nu 
aşa, atunci în alt mod). De asemenea, poate reduce şi stresul, 
pentru că imbratiseaza eşecul şi acceptă flexibilitatea. 

Dacă nu reuşeşti să atingi un scop de mijloc, de obicei mai există 
zeci de alte metode de a-ţi atinge obiectivul principal. Eşecul este, 
în sine, o metodă productivă de a-ţi atinge țelul mai mare printr-un 
proces de eliminare. Thomas Edison a rămas în istorie cu ideea lui 
că nu a eşuat niciodată, ci doara „găsit 10 000 de metode care nu 
funcţionează". 

Aşadar, provocarea ta este să-ţi articulezi scopurile finale, 
conştient fiind de faptul că ele se pot schimba odată cu trecerea 
timpului. De ce te duci la facultate? Ca să obţii o diplomă, dar de 
ce iti doreşti o diploma? Ca să obţii o slujbă mai buna. Şi de ce vrei 
asta? Te poţi folosi de o versiune a celor „Cinci De Ce-uri" ale lui 
Sakichi Toyota. Continuă să te întrebi de ce, până când ajungi, într- 
un final, la obiectivul tău fundamental. 

Dacă nu-ţi articulezi scopurile finale, o să descoperi că e uşor să-ţi 
pierzi timpul făcând lucruri despre care tu crezi că sunt bune şi 
productive, când, de fapt, ele nu te ajută să progresezi. Multe 
dintre sfaturile pe care le primim în zilele noastre ne spun să 
tindem spre măsurători arbitrare, cum sunt 100 000 de urmăritori 
sau câte o oră pe zi la sală. Ne trăim viaţa în funcţie de listele pe 
care le facem şi de notificările care ne spun să bem mai multă apă. 
Timp de zeci de ani ni s-a spus să ne concentrăm pe ţinte specifice 
şi tangibile. Nu-ţi zic să arunci la gunoi toate acele ţinte, ci să te 
asiguri că ele te duc înspre lucruri mai mari şi mai bune. Treaba 
asta îţi va economisi şi timp, şi bani şi te va opri să faci lucruri 
despre care simţi că sunt productive, dar care te fac să nu obţii 
nimic pe termen lung. 

în realitate, uneori ne stabilim scopurile de mijloc prea repede. 
Citim un articol despre cum să fim mai productivi, care ne spune 
că toţi managerii de succes se trezesc devreme, aşa că ne jurăm să 


ne trezim la ora cinci în fiecare dimineaţă. Apoi, ne simţim ca nişte 
ratati când dormim până la şapte. Poate 

un coleg ne recomandă o dietă paleo şi începem să o urmăm cu 
ideea vagă că ne poate ajuta să fim mai sănătoşi, până cedăm şi 
mâncăm nişte pizza. Această abordare involuntară ne poate face să 
încercăm o grămadă de strategii diferite fără ne gândim prea mult 
la ele şi fără să le analizăm îndeaproape. 

Alegerea grăbită a scopurilor de mijloc poate risipi o grămadă de 
timp. Rezolvi problema asta începând de la celălalt capăt al 
spectrului. Articulează- ti scopurile finale, apoi alege scopuri mai 
mici, specifice, despre care consideri, în mod rezonabil, că te vor 
aduce mai aproape de obiectivul tău mare. Verifică frecvent să te 
asiguri că obiceiurile tale te ajută, cu adevărat, să progresezi. Dacă 
nu o fac, nu-ţi mai pierde şi mai mult timp cu ele. Renunţă la ele şi 
încearcă altceva. 

Dă-ţi seama că tot ce faci este, cel mai probabil, un mijloc către un 
scop mai important. Aceste sarcini nu sunt porunci, ci sugestii. 
Sunt fluide şi flexibile. Sunt negociabile şi pot fi văzute ca nişte linii 
în nisip, nu în piatră. Dacă nu reusesti să atingi un anumit scop de 
mijloc, nu e nevoie să te stresezi sau să te nelinişteşti. Doar 
găseşte o altă modalitate prin care să-ţi atingi țelul suprem. 
Aşadar, iată lista completă de soluţii, toate proiectate pentru a te 
elibera de dependenţa faţă de eficienţa fără scop şi de 
productivitatea fără producţie. 

1. imbunatateste-ti percepţia asupra timpului. 

. Creează-ţi programul ideal. 

Nu mai compara la distanţă. 

Lucrează mai puţine ore. 

. Programeaza-ti relaxarea. 

. Programeaza-ti timp de socializare. 

Lucreaza in echipe. 

. Fa actiuni mici si altruiste. 

. Concentreaza-te pe scopuri, nu pe mijloace. 

Aceasta lista poate insemna mici modificari ale obiceiurilor tale 
curente sau poate presupune o revizuire de proportii a vietii. 
Oricum ar fi, învaţă din experienţa mea şi începe cu cate una, pe 
rând. Majoritatea lucrurilor sunt bune pentru tine doar până în 
punctul în care devin opresive şi coplesitoare. Cu siguranţă nu-ţi 


recomand să transformi lista asta într-un alt mod de a-ţi îmbunătăţi 
productivitatea şi care va provoca şi mai mult stres în viitor. 

Toate aceste acţiuni sunt sprijinite de ştiinţă şi de propriile 
cercetări şi experienţe. Probabil că vor funcţiona şi pentru tine. 
Dar dacă nu vor funcţiona sau dacă nu e posibil pentru tine să o 
realizezi pe vreuna dintre ele, atunci e în regulă. Ideea cu toată 
treaba asta este să-ţi simplifici viaţa şi să-ţi creşti bunăstarea, nu 
să creezi o altă sursă de anxietate. 

într-un fel, toate aceste sugestii sunt, de fapt, despre gestionarea 
timpului, dar nu au scopul goanei după eficienţă. Mesajul de bază 
este acesta: nu mai da la schimb timpul pentru bani! Simpla 
acţiune de a pune valoare pe o oră ne-a făcut să dispretuim 
pierderea fie şi numai a unui singur minut şi, cu cât ai mai mulţi 
bani, cu atât mai scump e timpul tău şi cu atât mai mult simţi că nu 
ai timp de pierdut. Percepția noastră asupra timpului este teribil de 
distorsionată. 

Relaxarea devine stresantă atunci când credem, în subconştient, că 
pierdem bani dacă nu suntem productivi. Totuşi, dacă unul dintre 
scopurile tale finale este să fii fericit, atunci urmărirea unui salariu 
mai mare nu te duce, neapărat, unde vrei să ajungi. Permite-ti sa 
iei în considerare şi alte opţiuni. 

E timpul sa te opresti din a privi timpul liber drept timp potential 
de făcut bani. Nu merită. Nu poţi pune o valoare monetară asupra 
timpului tău liber, pentru că de fapt plăteşti în sănătate fizică şi 
psihică. 

Nu lăsa valorile corporatiste să determine cum îţi petreci zilele şi 
care sunt priorităţile tale. Eşti un animal social cu creierul mare, 
constrâns momentan de cereri şi de aşteptări nerealiste. Viziunea 
ta s-a concentrat prea mult şi obtuz asupra muncii şi a valorii tale 
comerciale, dar valoarea ta umană intrinsecă se leagă mult mai 
mult de poziţia pe care o ai în comunitate, nu de puterea de câştig 
pe care o ai ca lucrător. 

încetează să le mai dovedesti altora lucruri. Revendica-ti timpul şi 
umanitatea. 

Roger L. Martin, „The Hight Price of Efficency", Harvard Business 
Review, ianuarie-februarie 2019 


Sebastian Dori, Shai Davidai şi Thomas Gilovich, „Home Alone: 
Why People Believe Others' Social Lives Are Richer Than Their 
Own", Journal of Personality and Social Psychology, decembrie 
2017 


Jared Yates Sexton, interviu cu autoarea, 3 iulie 2018 
Anne Lamott, Bird by Bird (New York: Anchor Books, 1995) 


Rachel Simmons, interviu cu autoarea, 3 iulie 2018 


Steven Singer, „Middle School Suicides Double as Common Core 
Testing Intensifies", HuffPost, 2 august 2017 

Edward Lee, interviu cu autoarea, IA, NPR, 2 iulie 2018 

Ethan Watters, „We Aren't the World", Pacific Standard, 25 
februarie 2013, psmag.com 

Ashley V. Whillans et al., „Buying Time Promotes Happiness", 
Proceedings of the National Academy of Sciences, 8 august 2017 
Ford, ,,Why I Favor Five Days' Work with Six Days' Pay" 

C. Northcote Parkinson, Parkinson's Law (Londra: John Murray, 
1958), p. 4 

Paul Garon, ,John Henry: The Ballad and the Legend", The New 
Antiquarian, blogul oficial al International League of Antiquarian 
Booksellers, 14 decembrie 2009 

Stephanie Vozza, „This Is How Many Minutes of Breaks You Need 
Each Day", FastCompany, 31 octombrie 2017 

„Desktime for Productivity Tracking", DraugiemGroup.com, 
decembrie 2017 


K. Anders Ericsson, Ralf Th. Krampe si Clemens Tesch-Romer, ,,The 
Role of Deliberate Practice in the Acquisition of Expert 
Performance", Psychological Review, iulie 1993 

Tony Crabbe, ,,A Brief History of Working Time-And Why It's All 
About Attention Now", inews.co.uk, 18 aprilie 2017 

Raymond Van Zelst si William Kerr, ,Some Correlates of Technical 
and Scientific Productivity", Journal of Abnormal and Social 
Psychology, octombrie 1951 

Amanda Conlin si Larissa Barber, „Why and How You Should Take 
Breaks at Work", Psychology Today, 3 aprilie 2017 


Sabine Sonnentag, „Psychological Detachment from Work During 
Leisure Time: The Benefits of Mentally Disengaging from Work", 
Current Directions in Psychological Science, martie 2012 


David Cheng si Lu Wang, „Examining the Energizing Effects of 
Humor: The 


Influence of Humor on Persistence Behavior", Journal of Business 
and Psychology, 27 decembrie 2014 

Derek Thompson, „A Formula for Perfect Productivity: Work for 52 
Minutes, Break for 17", Atlantic, 17 septembrie 2014 

Gillian Sandstrom şi Elizabeth W. Dunn, „Is Efficiency Overrated?: 
Minimal Social Interactions Lead to Belonging and Positive Affect", 
Social Psychological and Personality Science, 12 septembrie 2013 
Nicholas Epley, Mindwise (New York: Knopf, 2014), p. 70 

Rudyard Kipling, „The Law for the Wolves", în A Victorian 
Anthology, 1837-1895, ed. Edmund Clarence Stedman (Boston: 
Houghton Mifflin, 1895) 

James Surowiecki, The Wisdom of Crowds: Why the Many Are 
Smarter Than the Few and How Collective Wisdom Shapes 
Business, Economies, Societies, and Nations (New York: Anchor 
Books, 2004), p. 220 

American Psychological Association, , Multitasking" 

Anthony de Mello, Awareness (New York: Image Books, 1992) 
Helen Levine Batten si Jeffrey M. Prottas, „Kind Strangers: The 
Families of Organ Donors", Health Affairs, vara lui 1987 

Stephen G. Post, „Altruism, Happiness, and Health: It's Good to Be 
Good", International Journal of Behavioral Medicine, 2005 

Steve Pavlina, „End Goals vs. Means Goals", StevePavlina.com, 23 
august 2005 


Concluzii 

Ne-am schimbat mediul înconjurător mult mai repede decât reuşim 
să ne 

schimbăm pe noi înşine. 

Walter Lippmann 

îmi amintesc foarte clar ziua în care mama a primit primul ei 
cuptor cu microunde. Mama era văduvă şi creştea patru copii 
singură şi, cu toate că aş putea dezbate multe dintre aptitudinile ei 
de părinte, nu i-aş nega niciodată faptul că a muncit din greu. într- 


un an, de ziua ei, sora mea cea mai mare ne-a sugerat să punem 
toţi mână de la mână şi să-i cumpărăm un cuptor cu microunde. 

Se întâmpla pe undeva pe la finele anilor 1970, pentru că-mi 
amintesc că aveam doar vreo opt ani şi probabil nu am contribuit 
prea mult la cadou. Eram cea mai mică dintre toţi. Sora mea a 
cumpărat cuptorul şi l-a împachetat, iar eu încă îmi amintesc 
entuziasmul pe care-l împărtăşeam cu toţii în timp ce o priveam pe 
mama noastră cum îşi deschide cadoul. 

Masinaria era incredibilă! Era nevoie doar de două minute să 
încălzeşti o farfurie de supă, nu de zece sau 15, ca pe aragaz. De 
asemenea, era nevoie şi de mai puţine vase, din moment ce puteai 
încălzi supa în aceeaşi farfurie din care o şi mâneai, în loc să 
foloseşti o cratiţă. Chiar şi aşa copil cum eram, ştiam că acel 
dispozitiv îi va economisi mamei foarte mult timp şi mai ştiam şi că 
mama nu ajunsese niciodată la capătul listei ei cu lucruri de făcut. 
Uitându-mă în urmă însă, mamei mele îi lua mult mai puţin timp 
decât bunicii să termine treburile casei. Bunica întindea rufele pe o 
sârmă în curte şi 

fierbea cafeaua la ibric, înainte să o strecoare în cescuta. Folosea 
pudră de dinţi, nu pastă într-un tub, şi-şi cosea dresurile atunci 
când se rupeau. Străbunica mea nu avea frigider şi cumpăra 
gheaţă de la magazin. 

într-o perioadă foarte scurtă de timp, viaţa a devenit infinit mai 
uşoară şi mai puţin consumatoare de timp. Noi tindem să luăm de-a 
gata aceste comoditati, până când ni se strică vreun aparat şi ne 
dăm seama cât de mult depindeam de maşina de spălat sau de 
centrala termică. 

N-am nici un dubiu că noi, oamenii, vom continua să ne 
îmbunătăţim viaţa, pentru că impulsul de a face lucrurile mai bune 
este unul înnăscut. Lasă un grup de oameni singur într-un loc 
oarecare pentru o perioadă semnificativă de timp, iar aceştia vor 
începe, inevitabil, să lucreze la moduri prin care să-şi 
îmbunătăţească condiţiile de trai şi calitatea vieţii. 

Gandeste-te la cât de ridicate sunt standardele noastre actuale fata 
de cum erau în urmă cu 100 de ani. în unul dintre studiile citate de 
experţi, cercetătorii din Statele Unite şi Belgia au observat că este 
mai greu ca oricând să atingi rangul de „expert" în multe domenii. 


„Cel mai bun timp de la maratonul olimpic din 1896 era cu doar un 
minut mai rapid decât timpul necesar pentru înscrierea la 
maratoane mari, precum cel din Boston (din 1990)"18°, spuneau ei. 
Chiar şi domeniile în care expertiza este mai greu de măsurat 
decât într-o cursă, practicantul modern îl depăşeşte pe 
mostenitorul său recent. „Atunci când Ceaikovski i-a rugat pe doi 
dintre cei mai mari violonişti ai timpurilor sale să cânte concertul 
său de vioară, ei au refuzat, pe motiv că linia melodică este 
imposibilă", spune studiul. „Astăzi, violonistii de elită consideră 
acest concert ca fiind parte din repertoriul standard." Oamenii de 
ştiinţă afirmă că chiar şi legendarul violonist Paganini, ale cărui 
aptitudini erau atât de incredibile, încât oamenii îl numeau 
„violonistul diavolului" şi „virtuosul virtuosilor", ar avea „o figură 
care inspiră milă dacă l-ai pune pe scena modernă a muzicii 
simfonice". 

Toate astea înseamnă că nu e un impuls negativ acela de a tânji 
după îmbunătăţire şi după atingerea unor niveluri mai mari de 
performanţă. Suntem animale precoce. Dintotdeauna, oamenii au 
muncit ca să obţină mai mult decât părinţii şi decât bunicii lor; 
acest impuls ne-a slujit foarte bine. 

Totuşi, am stagnat în multe arii şi chiar am pierdut teren în 
măsurători precum mortalitatea infantilă, egalitatea de venituri şi 
siguranţa mediului înconjurător. Eforturile noastre de a 
institutionaliza progresul, de a-l transforma într-un sistem de 
măsurare interferează, acum, cu abilitatea noastră de a-l crea. 
Inovatia şi invenţia umană, se pare, nu pot fi cântărite, disecate si 
forţate. 

încercăm să fortam inovaţia cam în acelaşi fel în care încercăm să 
manufacturăm creativitatea. în ultimele câteva decenii, pe măsură 
ce statele industrializate au trecut de la economii dependente în 
mare măsură de manufacturi la economii care se bazează în special 
pe lucrători cu informaţia, a reieşit că accentul se mută din nou pe 
accentuarea creativităţii. OCDE (Organizaţia pentru Cooperare şi 
Dezvoltare Economică) i-a îndemnat pe educatori să „cultive 
aptitudinile creative şi de gândire critica ale elevilor".'*" 

Dar este dificil, dacă nu chiar imposibil, să creezi un program care 
măreşte în mod specific impulsul creativ şi este în egală măsură 


complicat să ţii socoteala creativităţii. Cum îţi dai seama dacă un 
copil a devenit mai creativ pe parcursul unui an şcolar? Cum poate 
fi măsurat acest lucru? Autorul Ephrat Livni a comentat că liderii 
nu par atât de interesaţi să „lase creativitatea să se dezvolte 
independent. în schimb, ea este cuantificată, disecată şi testată, 
învățată şi masurata."!®” 

Creativitatea este sufletul inovației, al invenţiei şi progresului şi, 
prin urmare, este o aptitudine vitală. Dar nu poate fi stimulată prin 
ore întregi de lucru sau doze masive de cofeină sau de 
echipamente computerizate special proiectate. Creativitatea nu 
poate fi institutionalizata. în majoritatea cazurilor, inovațiile sunt 
realizate pentru a rezolva probleme care există, nu pentru că 
cineva şi-a rezervat timpul să „fie creativ". Cheia este să creezi un 
mediu în care creierul e cel mai probabil să-şi acceseze 
creativitatea. 

Mulţi oameni se concentrează acum pe fericire, poate pentru că 
atât de multi oameni sunt nefericiţi. Creşterea economică, se pare, 
nu este conectată la fericirea umană sau măcar cu sănătatea mai 
bună. Rusia a avut parte de o creştere economică incredibilă în 
ultimii 20 de ani, şi totuşi ruşii mor la o vârstă mai fragedă acum 
decât pe vremea regimului sovietic. Speranţa de viaţă de-acolo a 
scăzut cu 40% din anii 1980. „Fluxul poate, într-adevăr, să ridice o 
varietate de bărci"!%, au scris John Cacioppo si William Patrick in 
cartea Singurătatea, „dar într-o cultură a izolatilor social, 
atomizată de o revoltă socială şi culturală şi separată de mari 


inegalităţi, fluxul îi poate face pe milioane să se înece." 
Chiar acum se îneacă milioane. 


Vreau să fiu cât se poate de clară: dacă lucrezi mai mult, asta nu-ţi 
va rezolva problema. Am vorbit despre cum schimbările îi pot ajuta 
pe indivizi. Acum, hai să vorbim despre soluţiile care ar putea ajuta 
lumea. 

Haideţi, mai întâi, să punem capăt mitului „omului autodidact". 
Nimeni, nici un bărbat sau femeie, nu atinge succesul fabulos 
folosindu-se doar de înţelepciunea pe care o are şi de munca 
asiduă pe care o depune, nici măcar în ficţiune. Oricine are parte 
de ajutor şi de puţin noroc. Poveştile cu săraci care au ajuns bogaţi 
te pot convinge că dacă mai muncesti încă putin şi dacă vrei putin 
mai mult, te vei ridica pe culmi incredibile. Dacă îţi sacrifici 


weekendurile şi te trezeşti la cinci în fiecare zi, vei obţine casa 
aceea mare şi funcţia aceea importantă care vine la pachet cu un 
salariu baban. Ce vine după asta, că o fi extaz sau euforie, nimeni 
nu ştie. 

Mulţi oameni care acum sunt milionari au muncit foarte mult, nu 
încape nici 

Oîndoială, dar la fel s-a întâmplat şi cu milioane de alţi oameni care 
trăiesc, astăzi, la limita sărăciei. Munca asiduă este admirabilă, dar 
statisticile arată că ea nu este o potiune magică ce-ţi va transforma 
viaţa. 

Istoricii au observat că spectrul „omului autodidact" a servit unui 
scop capitalist important: le-a permis celor de la putere să 
controleze narativa care- 

1 motiva pe muncitori. John Swansburg, redactor-şef 
adjunct al ziarului Atlantic, spune că poveştile mitologizate despre 
Ben Franklin şi Andrew Carnegie au servit ca o „explicaţie a 
succesului şi a eşecului. Dacă succesul era funcţia omului cu un 
caracter bun şi puternic, atunci eşecul trebuie să fie dovada 
caracterului slab."!% Prin urmare, frica de a fi judecat i-a convins 
pe mulţi oameni să depună din ce în ce mai multe ore ca să poată fi 
consideraţi „merituoşi". Basmul cu omul autodidact este o parte a 
culturii ruşinii. 

Adu-ţi aminte că Andrew Carnegie, omul care a spus „Fă-ţi datoria 
şi încă puţin peste, iar viitorul va avea grijă de el însuşi", a fost 
acelaşi om care s-a luptat cu îndârjire să păstreze ziua de lucru de 
12 ore pentru muncitorii pe 

care-i angaja la fabrica lui unde se producea oţel. Puţine slujbe mai 
sunt la fel de periculoase sau de solicitante fizic cum erau fabricile 
de oţel de la începutul secolului XX. 

Acceptăm multe lucruri în viaţa noastră, fără să le punem la 
îndoială şi având convingerea că „aşa se fac". E timpul să 
reevaluăm multe dintre principiile şi priorităţile care ne 
guvernează viaţa. Omul autodidact ideal pur şi simplu nu este unul 
dintre ele. 

Un alt ideal este goana după creştere constantă în economia de 
consum. Creşterea constantă nu este posibilă şi totuşi, slujbele 
noastre, conturile de pensii şi securitatea financiară naţională 
necesită creştere pentru a fi considerate sănătoase. După cum 


spunea Kate Raworth în discursul ei TED din 2018, „Avem 
economii care trebuie să crească, indiferent dacă ne ajută pe noi 
sau nu să prosperăm, dar noi avem nevoie, în special în ţările cele 
mai bogate, de economii care să ne facă să prosperăm indiferent 
dacă ele cresc sau nu". 

La nivel global, nu suntem pur şi simplu dependenţi de creşterea 
bursei de valori sau a marjelor de profit sau a PIB-ului. Şi nu e 
vorba nici doar despre salarii mai mari care aduc case şi maşini 
mai mari. Am absorbit în propriul psihic această idolatrizare a 
creşterii constante. Credem că putem şi că ar trebui să muncim 
constant la dezvoltarea noastră individuală, să ne modelăm şi să ne 
îmbunătăţim continuu. Credem că acest munte nu are nici o 
creastă. 

în vreme ce simţim că forţele care ne-au adus în această epocă a 
distragerilor - presiunea timpului, productivitatea intensă şi 
eficienţa obsesivă - ar fi prea puternice şi persistente ca să fie 
combătute, adevărul este că cerința orelor peste program şi a 
productivităţii forţate este relativ recentă. Ultimii 200 de ani sunt 
doar un moment în istoria intensă a evoluţiei speciei noastre. 
Putem alege să ne întoarcem la un stil de viaţă care e mai probabil 
să ne ajute să prosperăm. 

Putem dezvolta obiceiuri noi care să fie mai potrivite nevoii noastre 
înnăscute de apartenenţă, setei noastre pentru tovărăşie şi 
abilității noastre de a ne imagina lucruri incredibile printr-o minte 
concentrată. Pentru a genera această nouă paradigmă avem nevoie 
de o schimbare substanţială a prioritatilor personale şi, într-un 
final, a prioritatilor economice şi politice. 

A venit vremea să renuntam la ideea că merităm stabilitate şi 
confort numai dacă ne petrecem majoritatea timpului la muncă. 
Aşa vrem să trăiască copiii noştri şi generaţiile următoare sau ne 
dorim ca ei să aibă mai mult spaţiu să respire, să se relaxeze, să 
reflecteze şi să se bucure de compania altora? Care este lumea pe 
care ne-o imaginăm pentru noi şi pentru cei pe care-i iubim? 

în final, aceasta este o întrebare etică. într-un studiu publicat în 
Journal of Business Ethics, psihologii Tim Kasser şi Kennon 
Sheldon au prezentat dovezi care arătau că un salariu mai mare nu 
are drept rezultat o viaţă mai fericită şi s-au întrebat ce să facă cu 


această informaţie. în fond, majoritatea companiilor sunt 
construite în jurul principiului opus, aşa că îşi recompensează 
angajaţii cu măriri de salariu şi cu bonusuri. îi pedepsesc pe 
vinovaţi cu programe reduse, amenzi şi, uneori, cu lipsa totală a 
compensatiei, prin intermediul încetării contractului. 

„Având in vedere că recompensele financiare pot submina 
motivaţia intrinsecă şi bucuria care vin din implicarea în activităţi", 
întreabă Kasser şi Sheldon, „este etic pentru companii să-şi 
recompenseze angajaţii în principal cu măriri de salariu şi cu 
bonusuri?"!® Este etic să judeci valoarea unui individ în funcţie de 
salariul pe care-l are? Este, oare, întotdeauna, cel mai bine plătit 
angajat şi cel mai inteligent, mai creativ, mai productiv? 

Cred că răspunsul este, în mod evident, nu. Fiinţele umane sunt 
animale sociale care se descurcă cel mai bine atunci când se 
conectează unele cu celelalte. Colaborarea este superputerea 
noastră. Poate că putem crea o cultură în care relaţiile sunt 
prioritizate în locul productivităţii. Fiintele umane au o capacitate 
imensă de a se bucura. Mi-ar plăcea la nebunie să ne facem un 
scop din bucurie. 

Am început acest proiect pentru că încercam să-mi îmbunătăţesc 
viaţa şi chiar am făcut asta. Schimbările din rutina mea zilnică sunt 
imense. Chiar şi doctorul meu a comentat în legătură cu nivelul 
scăzut de cortizol. Sunt mult mai puţin anxioasă decât eram acum 
un an şi deloc mai puţin productivă. La nivel personal, cercetarea a 
fost folositoare, iar experimentul a fost un succes. 

Dar, în final, nu este vorba despre mine. Nu alegerile mele erau 
cele care-mi încărcau, neapărat, programul. Era cultura muncii 
asidue care m-a făcut să cred că sunt leneşă dacă mă opresc fie şi 
numai pentru o perioadă scurtă de 

timp. Aşa că soluţia nu poate veni din alegerile mele, ci din 
alegerea colectivă de a schimba paradigma. 

Există un aspect al istoriei umane timpurii pe care sper să-l 
recâştig: o sărbătorire a celor mai umane lucruri ale noastre. 
Gândirea noastră critică şi conexiunea socială sunt cele care ne fac 
unici şi puternici. Descartes spunea Cogito ergo sum („Gândesc, 
deci exist"). Nu a spus Laboro ergo sum (,,Muncesc, deci exist"). 


Acum mai mult de 200 de ani, regulile au fost rescrise. E timpul să 
le rescriem din nou. 

Multumiri 


Lucrez in industrii in care unul sau doi oameni sunt recunoscuti 
pentru munca a sute de alti oameni care au lucrat in echipa. Acest 
lucru este valabil in radio si in opera si, e adevarat, si in domeniul 
editurilor. îi mulţumesc agentei mele, Heather Jackson, care m-a 
sunat intr-o zi din 2016 si mi-a spus: ,,Hei, crezi c- ai putea sa scrii 
o carte?" Sprijinul si prietenia ei m-au ridicat pe culmi pe care nici 
nu le-as fi visat vreodata. Multumesc redactorului meu minunat, 
Michele Eniclerico, care a inteles inca de la inceput despre ce este 
cartea asta si care a muncit atat de mult ca s-o faca frumoasa. 
Multumiri intregii echipe de la Harmony Books si de la Penguin 
Random House. 

Le multumesc tuturor oamenilor geniali care si-au facut timp sa 
răspundă la întrebările mele şi care şi-au dedicat carierele pentru a 
înţelege lumea, încât să-i ajute şi pe ceilalţi s-o înţeleagă: Silvia 
Bellezza, Juliana Schroeder, Nelson Lichtenstein (care a rămas cu 
mine chiar şi în ciuda conexiunii oribile pe care-am avut-o în tren), 
Rachel Simmons, Jared Yates Sexton, Graeme Maxton, Roy 
Baumeister, Nicholas Epley si Adam Grant. Mii de multumiri 


prietenei mele Gillian Sandstrom, care m-a primit să petrec câteva 
zile cu ea în Colchester şi să o văd lucrând la proiectul ei de 
cercetare. 

îi mulţumesc lui Pete, care nu-mi citeşte niciodată cărţile, dar care 
este întotdeauna dornic să discute despre subiecte dificile; lui 
Carol, care înţelege şi călătoreşte cu mine în turneele de lansare; 
lui Beth, cu care m-am întâlnit în Chicago, pe când mă plimbam cu 
trenul prin ţară; lui Doug, care a fost o stâncă în viaţa mea timp de 
aproape 20 de ani. 

Se întâmplă să am cea mai bună echipă din toată lumea, care nu se 
plânge când o mai dau în bară şi mai trimit câte un e-mail legat de 
muncă în weekend: Ashley şi Kayce de la Triple 7, Alexis şi 
inegalabila Cynthia Sjoberg, care este cel mai bun partener şi cea 
mai bună prietenă pe care şi-ar putea-o dori cineva. Oricine ar 
trebui să aibă o Cynthia în viaţa lui. 

îi mulţumesc celei mai bune prietene ale mele, Theresa. Sunt 
atâtea lucruri în prietenia noastră şi în sprijinul tău pentru care să 
fiu recunoscătoare. Şi, cel mai mult, îi mulţumesc fiului meu. Ştie 
el de ce, pentru că îl enervez mereu când îi spun tot timpul. 
Mulţumiri 


